id
int64 0
1.5k
| title
large_stringlengths 2
103
| description
large_stringlengths 0
2.28k
⌀ | authors
large listlengths 1
28
| proofreaders
large listlengths 1
5
⌀ | date
large_stringdate 2001-01-01 00:00:00
2025-09-09 00:00:00
| date-precision
large_stringclasses 4
values | tags
large listlengths 1
20
⌀ | original
dict | license
large_stringclasses 34
values | sources
large listlengths 1
23
⌀ | archives
large listlengths 1
4
⌀ | preprocessing
large_stringclasses 93
values | accessibility-notes
large_stringclasses 3
values | notes
large_stringclasses 77
values | text
large_stringlengths 0
955k
|
|---|---|---|---|---|---|---|---|---|---|---|---|---|---|---|---|
632
|
suli a! lili a!
|
jan Sanu li suli a la jan Ami li ken ala jo e ona. jan Sanu li lili a la ona li wan taso li ken ala tawa tomo sona. sina lukin e toki ni la sina lili ala lili a? jan li uta e toki ni la sina suli ala suli a? o open o alasa!
|
[
"nick"
] | null |
2022-02-02
|
day
|
[
"StoryWeaver level 1"
] |
{
"title": "Too Big! Too Small!",
"authors": [
"Lavanya Karthik"
]
}
|
CC-BY-4.0
|
[
"https://storyweaver.org.in/en/stories/405798-suli-a-lili-a"
] | null | null | null | null |
jan Ami li toki. "jan Sanu o, sina ken ala lon luka mi a."
"sina suli a!"
|
633
|
akesi pi ante kule
| null |
[
"jan Sonja"
] | null |
2022-02-03
|
day
| null | null |
CC0
|
[
"https://github.com/lipukule/site/blob/main/content/post/2022-02-03-akesi-pi-ante-kule.md",
"https://lipukule.org/post/2022/02/03/akesi-pi-ante-kule/"
] | null | null | null | null |
(mi jan sona akesi ala. mi sitelen musi taso.)
akesi mute li lon. suno ni la mi wile toki lon akesi pi ante kule.
jan mute li sona e ni: selo pi akesi ni li ken ante e kule ona. nasin seme la kule selo li kama ante?
sina kepeken ilo lukin wawa la sina ken lukin pona e ijo pi lili mute. seme li lili mute lon selo kule pi akesi ni? jan sona li ken lukin e leko lipu mute pi lili mute. selo akesi la leko lipu lili li lon poka pi leko lipu lili ante li jasima e suno. leko lipu mute li lon poka anu weka, la leko ni li jasima e suno pi kule ante. nasin ni la akesi li ken ante e kule pi selo ona.
tan seme la akesi li wile ante e kule ona? jan mute li pilin e ni: akesi ni li wile weka tan lukin, li wile jo e len. ni li lon, taso ante kule li tan ijo suli ante kin. ante kule li toki e pilin akesi e wile akesi. akesi li wile utala e akesi ante, la selo li kama walo. akesi li pilin anpa, la selo li kama pimeja. pilin lape la laso. pilin wawa la jelo. kule ante li lon. kule li toki.
sijelo pi akesi kule li jo e seme? luka en noka li jo e kipisi tu. kipisi luka wan li jo e palisa luka tu. kipisi luka ante li jo e tu wan. oko pi akesi kule li nasa mute. akesi li ken lukin e ijo tu lon tenpo sama! oko wan li lukin e ijo nanpa wan. oko ante li lukin e ijo nanpa tu. akesi li ken kute, taso ona li jo ala e lupa kute.
akesi pi ante kule li moku e pipi. palisa uta pi akesi ni li suli mute a, li ilo alasa wawa. palisa uta li tawa wawa, li jo e poki lili lon pini, li lanpan e pipi.
akesi lili pi ante kule li kama tan seme? akesi mije en akesi meli li ken unpa. mije li wile unpa la ona li tawa mute e lawa. anpa lawa li kama loje. mije li pona tawa meli, la unpa li kama. meli li pana e sike mama. akesi lili li lon insa sike. akesi tonsi kin li ken lon.
akesi pi ante kule li ken mu. tenpo ni la sina sona.
(jan Lilija li pali e sitelen lukin.)
|
634
|
sijelo mi
|
sijelo pi mi ale li pali lon tenpo ale, anu seme?
|
[
"Frzzl"
] | null |
2022-02-04
|
day
|
[
"StoryWeaver level 1 (Emergent Readers)"
] |
{
"title": "My Body",
"authors": [
"Clare Verbeek",
"Thembani Dladla",
"Zanele Buthelezi"
]
}
|
CC-BY-4.0
|
[
"https://storyweaver.org.in/en/stories/407839-sijelo-mi"
] | null | null | null | null |
sijelo mi la mi ken tawa noka
|
635
|
jan pona a mi
|
sina wile jo e jan pona nasa la o lukin e lipu ni. ni la sina ken kama pilin e ni: sina jo e jan pona nasa!
|
[
"Simon K"
] | null |
2022-02-06
|
day
|
[
"StoryWeaver level 1"
] |
{
"title": "My Best Friend",
"authors": [
"Anupa Lal"
]
}
|
CC-BY-4.0
|
[
"https://storyweaver.org.in/en/stories/410253-jan-pona-a-mi"
] | null | null | null | null |
mi jo e jan pona. ona li lon tomo mi.
|
636
|
jan mun en nasin waso
| null |
[
"jan Itan",
"jan Lakuse",
"jan Tepo"
] | null |
2022-02-11
|
day
| null | null |
CC-BY-SA 4.0
|
[
"https://www.youtube.com/watch?v=jT9tVbBXAPk",
"https://docs.google.com/document/d/e/2PACX-1vS0Cnpa-8BG3jZGOj52CCHYfZZbSVMUnq9-FfA_g_guCZQWZ2yNZPJ4H7I7FxPI8yNC7N0VEQI5qOj8/pub",
"https://wikisource.org/wiki/Kalama_sin/18"
] | null |
replaced unusual "jan " abbreviation with the full names
| null | null |
jan Lakuse: ijo ale, soweli ale, jan ale, akesi ale, waso ale, ...mi sona ala e ijo ante o toki! ni li kalama sin. tenpo pi kalama sin... mi jan Lakuse. a, lon poka li jan tu. sina seme? jan tu o.
jan Tepo: a, open wawa a! mi jan Tepo. sina kute mute e mi lon tenpo mute.
jan Lakuse: ni li lon... sina uta pi kalama sin a.
jan Itan: toki! mi jan Itan. sina kute e mi kin.
jan Lakuse: wawa. a tenpo ni li sama tenpo pini... mi ale li sona ala e ijo toki. taso, mi lukin toki e ijo! mi sona ala e ni: seme li ken toki? jan pi toki pona li toki e ijo pi toki pona taso anu seme ni ale li... awen li wile sona... a. mi sona ala. ijo seme li toki?
jan Tepo: ijo. jan Itan o, sina sona e ijo anu seme?
jan Itan: a mi sona e ijo. taso sona li tan sina tu, a a. n, tenpo pini poka la mi open kama sona e luka pona. luka pona li sama toki pona. taso ona li kepeken luka, li kepeken ala uta, li kepeken ala kute.
jan Lakuse: li kepeken ala sitelen!
jan Itan: lon! ona li kepeken ala sitelen. a ni li pona mute tawa mi. pilin mi la sina tu li open kama sona lon tenpo pini a. taso mi open kama sona lon tenpo poka. ken la sina tu li sona wawa e luka pona.
jan Tepo: mi sona. taso pilin mi la mi sona wawa ala. tenpo la mi toki sama ni: "mi ken ala luka pona, mi-
jan Tepo en jan Lakuse: "luka ike taso" a a.
jan Lakuse: pilin la mi sona e luka pona. mi pana e sona pi luka pona tawa jan la mi o sona e luka pona anu seme? taso... mi sona ala a a a. ken li nasa.
jan Tepo: ni li lon ala. sina sona e ona! sina pana e ni sona sina tawa mi. ni li... sina sona.
jan Itan: lon, lon. pilin mi la sina tu li sona a tan ni: sina tu li pana e sona tawa mi lon tenpo pini poka. tan ni la mi sona, tan ni: jan li sona e ijo [la] ona o ken pana e sona ni. sina tu li ken ni. tan ni la sina tu...
jan Tepo: mi ken ala! mi sona taso li ken ala pana e sona. jan Lakuse taso li...
jan Lakuse: a.....
jan Tepo: ... e luka pona, li ken pana -- jan Olipija kin. taso ona li lon kulupu ala...
jan Itan: a sina tu li wawa lon nasin ni: a... mi awen ken ala kepeken nasin ni. taso, nasin pi luka pona li lon. ona la sina pana ala e luka suli. sina pana e luka lili taso.
jan Tepo: ... li sitelen e nimi jan anu seme...
jan Itan: lon, lon. sama nimi jan. sama nimi ma. lon. ona li sitelen lon, kepeken luka, anu seme... a, pilin mi la jan Tepo en jan Lakuse li ken wawa mute lon nasin ni. taso ona li pona mute tawa kama sona.
jan Lakuse: lon. ken la mi o toki lili e ijo pi luka pona anu seme, a a.
jan Itan: lon, a a.
jan Lakuse: ken la jan li sona ala e ni: mi toki e seme lon tenpo ni? a, luka pona li toki pali ante. ona li sama toki pona. ona li kepeken nimi sama toki pona. taso nimi pali li ante lili. nimi "li", nimi "en", nimi "e"... ni ale li ante lon luka pona. a nasin pi luka pona li sama ni: jan li toki lili e ijo. ni la mi ken toki sama ni: "a. NI... PONA." anu "MI. KILI NI. MOKU." sama ni... sina kepeken... sina kepeken luka sina sama ni la ni li nasin pona luka. a, ni li lon: nasin toki pi toki luka en toki pi toki uta pi toki sitelen li ante kin. a ni li tan ni: toki luka li tawa lukin. a lukin li kepeken nasin ante tawa sona. a, jan li kute e ijo la ona li ken kute e ijo wan taso. kalama li lon tenpo taso anu seme... jan li ken ala... a, tenpo li lon ala, la kalama li ken ala lon anu seme. taso, a... lukin la jan li ken lukin e ijo ante mute. nasin kute lukin li ante tan nasin kute KUTE. ni la toki kin li ante. ni la jan Olipija li pali e luka pona, sama ni: ona li ken sama toki pona, li ken nimi sama toki pona. taso ona li pona tawa lukin, tawa sona lukin.
jan Itan: n. ni li sona pona. tenpo pini la mi lukin ala e ijo sama ni: lon. kalama la sina kepeken tenpo. taso luka la sina kepeken ala tenpo... a. lon [la] sina kepeken tenpo. taso sina ken kepeken ni kin: ijo li lon. sina ken awen lukin e ijo.
jan Tepo: ijo li lon. ijo li ken lon poka ante...
jan Itan: lon, lon lon lon.
jan Tepo: ... lon kon. luka li lon kon, li awen ala li ken tawa.
jan Itan: lon.
jan Tepo: kalama la ni li ken ala. kalama li ijo wan taso lon tenpo wan.
jan Itan: nasa. n, ante la...
jan Lakuse: ante la seme... mi sona ala. mi... a. kama sona pi toki ante li nasa tawa mi. a jan Tepo [o]. sina kama sona e toki mute anu seme? sina lukin kama sona e toki mute.
jan Tepo: ala, ala. mi... n. mi sona pona ala e toki ante... toki pona en toki Inli li taso. toki Losupan la mi sona lili. toki Wijosa la mi sona lili lili. toki ante mute la mi sona lili lili lili lili...
jan Lakuse: taso, pilin mi la sina kama sona e toki pali taso, a a a. e toki ma ala, a a a! tan seme?
jan Tepo: ni li lon... ni li... a. mi sona ala.
jan Itan: ni li musi tan ni: tenpo mute la jan li wile kama sona e toki sin. tan li ni: ona li wile ken toki tawa jan mute a. taso sina la, kama sona li tawa musi taso anu seme? a a.
jan Tepo: a, a. mi sona. mi sona. a a a... toki pali la mi ken toki tawa jan mute a!
jan Itan: lon!
jan Tepo: toki pona la jan mute li lon li toki pona.
jan Itan: kin, kin.
jan Tepo: mi ken toki tawa jan ni. toki pali ante la... ma mute la mi ken toki tawa jan mute mute mute! taso, n... mi wile ala.
jan Lakuse en jan Itan: a, a a.
jan Itan: sina ken toki tawa jan, la ni li pona. ona li ken jan mute ala.
jan Tepo en jan Lakuse: ni li lon.
jan Itan: ken.
jan Tepo: a. toki Losupan la mi toki mute ala tawa jan. taso mi kute e kalama musi pi toki Losupan. mi kama sona tan ni. ni li... taso mi toki e ni lon kalama sin pini.
jan Lakuse: a. ni li ken wawa... mi sona ala. pilin mi la jan Tepo li wile ala toki tawa jan mute, a a a. ni la ona li kama sona e toki pali taso.
jan Tepo: a a a.
jan Itan: jan Lakuse o. sina sona e toki ante seme? anu toki pi mute seme?
jan Lakuse: a, mi... mi sona. toki pona en toki Inli en luka pona taso li lon mi a a. taso mi lukin kama sona e ijo ante. tenpo pini la sitelen tawa musi tan ma Nijon li pona suli a tawa mi, la mi lukin e ona lon tenpo ale. mi kepeken ala kalama pi toki Inli tawa ni. mi kepeken kalama pi toki Nijon li kama lukin e sitelen lon anpa. a, taso mi ni lon tenpo mute! taso kin la! mi lukin e sitelen ni la ni li pona tawa mi. mi pali e ijo ante kepeken luka. ken la mi pali e musi lili kepeken luka. mi kepeken lipu li tu e ona li tu e lipu li tu e lipu la ona li kama waso. a, mi ni lon tenpo mute.
jan Itan: a.
jan Lakuse: ...la mi ken ala lukin e luka mi-- e sitelen lon tenpo mute. ... e sitelen anpa lon tenpo mute. ni la mi kama kute e kalama pi toki Nijon.
jan Itan: a!
jan Lakuse: mi kama pona lili... mi kama sona lili lon kute mi. mi sona wawa ala e ona. taso mi ken lukin lili taso e toki anpa li ken sona e kon mute. sitelen tawa mute tan ma Nijon li sama li toki e ijo sama. a a. tenpo mute la wawa li lon.
jan Tepo: a a a!
jan Lakuse: olin li lon. anu... sina sona e nimi tawa ijo tu ni la sina sona ale... lon sitelen tawa ni.
jan Tepo: a a.
jan Lakuse: lon... mi ni lon tenpo. kin la mi lon ma Kanata. mi tan ma Kanata, la mi lon tomo sona li kama sona lili e toki Kanse. taso toki Kanse mi li ike. mi ken lukin e sitelen li ken sona lili e toki tan ni. taso jan li toki tawa mi kepeken kalama la mi ken ala. a a a.
jan Itan: a a. nasa. a. mi sona [e] toki Inli, [e] toki pona... mi sona e toki Epanja. mi kama sona e luka pona e toki Nijon. taso ni li ale.
jan Lakuse: a toki Epanja.
jan Itan: mute ala. toki Epanja li pona. mi lukin ala e sitelen tawa tan ma Nijon. taso jan li toki pona e ona la mi ken lukin (?)
jan Lakuse: a a a! jan o ante e toki anu seme?
jan Tepo: a a a!
jan Lakuse: a pilin mi la jan Mali li ni lon tenpo pini, li pana e sitelen anpa.
jan Tepo: lon! mi lukin lili e ni. ni li suli ala li sitelen wan taso ala. mi ken ala lukin mute. taso ni li pona. a sina mute li sona ala sona e sitelen tawa ni pi ilo Jutu: jan li... pilin mi la toki mama ona li toki Nijon. jan ni li pali e sitelen tawa pi toki pona sama jan Misali. ken...
jan Tepo: a mi ken sona...
jan Itan: lon lon. ken la mi o pana e linja tawa kulupu ni pi sitelen tawa lon kalama sin ni.
jan Lakuse: mi sona e ni: ni li lon tawa toki Epanja. taso mi sona ala e ni: ni li lon tawa toki Nijon kin.
jan Tepo: a mi sona ala e ni pi toki Epanja a.
jan Lakuse: mute tan ma mute li ken kama sona e toki pona!
jan Itan: a pona!
jan Lakuse: ni li pona a.
jan Itan: pona a. mi- ni li... a a. mi wile a e nasin sama ni: (pilin mi la ona li lon ala) taso mi wile kama sona e toki ma ante kepeken toki pona taso.
jan Lakuse: a!
jan Itan: ni li ken la... ona li pona suli. taso... pilin mi la ni li wile e pali mute, tan ni: sina o toki e nasin mute pi toki ante ni. nn, kepeken toki pona taso. taso. ante la...
jan Tepo: nnn. ken la o pana e ante toki taso anu seme? jan Telakoman li toki sama ni, lon tenpo pini: "sina sona e nasin toki... sina sona e nasin toki taso, la sina sona ala e toki. sina o kama ken pilin e toki. sina ken ala sona e toki. ni la toki ante en toki pona li lon poka la sona mute li ken kama tan ni anu seme?
jan Itan: lon!
jan Tepo: taso mi sona pona ala e nasin sona toki. nasin seme la jan li ken kama sona toki? mi sona ala. mi pali e ni lon tenpo pini. ona li awen ala...
jan Lakuse: a a.
jan Itan: kin jan seme a li sona e toki?
jan Tepo: a a a.
jan Itan: jan ala li sona e toki. mi ale li pilin... li pilin.
jan Tepo: lonnn.
jan Itan: ni li lon.
jan Lakuse: mi nasa... kepeken nasin seme la mi kama sona e toki pona, la mi sona ala a a. taso ona li kama lon mi...
jan Tepo: kepeken tenpo.
jan Lakuse: n kepeken tenpo a. taso jan li wile kama sona e toki ante kepeken toki pona la ni li ken tawa luka pona anu seme? a a.
jan Itan: a mi pilin sama ni!
jan Tepo: lon! lon. mi wile kama sona e toki luka pi ma Mewika anu seme... lon tenpo kama, la mi open kepeken luka pona.
jan Lakuse: n. nasin ona li ken sama lili.
jan Tepo: n. ni li pona ala pona? mi pilin sama ni: sina sona e toki luka wan la sina ken kama sona e toki luka ante kepeken tenpo lili.
jan Lakuse: a... ken. a, nasin ona li awen ante lili. taso ni li suli: sina kama sona e nasin kute kepeken lukin. sina ken kama sona e ni kepeken luka pona... li ken ni tawa ona.
jan Itan: ni li ante a.
jan Lakuse: lon. jan li wile kama sona e luka pona, la sina ken kepeken toki pona taso tawa ni! ni li pona suli a.
jan Itan: lon. a. lon sina toki e ni. mi pilin sama. a, "ni". ni li seme... a a. a. lon. sina o ken kama kute kepeken lukin. n, ni li nasa. taso ona li nasa pona tawa mi. a, lon! mi kute e kalama toki... a a, ala. mi kute e toki kalama la mi toki insa kin e ni: ona li toki e seme? mi suli e toki ona lon nasin wan lon nasin ante... li alasa sona e ni: nasin seme la toki ona li lon? ni la... mi lukin... mi lukin la ni li ante. mi o alasa sona... mi o lukin insa, o kute insa ala. mi o lukin insa e ni: ona li pali e seme. a. ni li ante.
jan Tepo: n.
jan Lakuse: sina ni anu seme? jan Tepo o.
jan Itan: ni li nasa.
jan Tepo: o toki sin?
jan Lakuse: sina ni anu seme?
jan Tepo: n. a... mi ni kepeken toki ala. mi kute e toki kalama la mi... n pilin mi la ijo sama li lon insa lawa mi. mi ken ala sona pona pona e insa pi lawa mi. taso mi ken pilin sama ni: mi kute e nimi la ilo li ante e nimi tawa pilin... anu seme... ilo ni li ken pana e pilin ken mute anu seme. ni la ilo ante li lukin e ni: seme li ken suli? anu seme...
jan Itan: n.
jan Tepo: n. mi sona ala. jan ante la insa lawa li pali kepeken nasin ante.
jan Itan: lon.
jan Lakuse: tenpo la jan li ken ala toki insa.
jan Tepo: a pilin mi la mi lukin e... n?
jan Lakuse: tenpo la jan li ken ala toki insa.
jan Tepo: ni li ken a! n. pilin mi la... mi lukin e luka pona... mi lukin e toki luka la mi kute e nimi lon insa lawa mi.
jan Lakuse: lon. ni li lon tawa mi kin.
jan Itan: n.
jan Tepo: mi kute e kalama. a. ni li ken nasa lili anu seme?
jan Lakuse: mi sona ala...
jan Itan: a ante la sina sona ala sona e ni: jan la ona li ken ala lukin insa e ijo. ona li ken ala lukin insa. ni li nasa.
jan Tepo: mi sona e ken ni. mi ni ala.
jan Itan: jan pi mute lili lili a li sama ni. taso... sama ni: sina toki e "kili" la ona li sona e ni: kili li seme. taso ona li lukin ala e kili lon lawa ona, li ken ala lukin e kili.
jan Lakuse: lawa jan li pali kepeken nasin ante mute.
jan Itan: lon. a! a ken la ni li kama e ijo toki nanpa kama!
jan Tepo: a a a!
jan Itan: mi kama sona e ijo lon tomo sona. a! sona suli mi li nasin ilo li toki ilo, anu seme... toki pi ilo nanpa.
jan Tepo: nasin seme la sina ken lawa e ilo.
jan Itan: lon.
jan Tepo: nasin seme la sina awen anpa e ilo. nasin seme la ilo li kama la sina kama ala anpa? jan ale...
jan Itan: lon. a, tenpo ni pi kama sona la mi jo e kulu-- n nasin-- mi sona ala e nasin toki pona tawa ni. a, tomo sona la jan li kama sona e ijo, e ijo suli. a, ijo suli wan la ona li tawa tomo sama, lon tenpo mute li kama sona e ijo suli ni, e ijo lili mute pi ijo suli wan ni.
jan Tepo: n... ken la kulupu sona li ken nimi pona tawa ni. tenpo sona ale la sina kama sona lon poka pi jan sama. ni li kulupu sama. kulupu sona. tan jan sona sama.
[jan tu li toki]
jan Tepo: sina wile kama sona e sona mute mute. taso ni li kama kipisi mute.
jan Itan: lon! lon.
jan Tepo: sina ken kama sona e kipisi wan lon tenpo sike wan lon kulupu wan.
jan Itan: ken la "kipisi sona" anu ijo sama li pona. n, taso...
jan Tepo: "kipisi pi tomo sona"? mi sona ala.
jan Lakuse: wan sona.
jan Tepo: nasin ni li tan tomo sona. wan sona.
jan Itan: wan sona!
jan Tepo: sina kama sona e wan lon tenpo wan.
jan Lakuse: mute sona wan, a a a.
jan Tepo: a a a.
jan Itan: lon a a.
jan Tepo: taso o toki e ijo.
jan Itan: lon. a... mi wile toki e ni: tenpo ni pi kama sona la mi jo e kulupu sona tu wan. kulupu sona tu wan ni li sama mute, lon sona ala mi. mi kama lukin e ni. a ni li lon ala wile. ona li kama taso. ona li sama lon ni: kulupu sona wan la ona li alasa sona e ni: nasin seme la sijelo jan li pali? nasin seme la lawa jan li pali? nasin seme la kulupu jan li pali? ijo sama ni. ni la mi lukin mute e lawa jan, e nasin pi lawa jan. a, kulupu sona nanpa tu la mi kama sona e ni: nasin seme la ilo nanpa li ken kama sona, sama jan. ni li wawa, tan ni: mi kama sona e ijo tu sama ni: ona li toki e nasin... toki insa?
jan Lakuse: "nasin sona"?
jan Itan: nasin pi toki insa... ni li ken nasa.
jan Itan: lon! nasin sona. nasin pi kama sona.
jan Lakuse: nasin pali.
jan Tepo: n kama sona! nasin seme la ilo li kama sona sama lawa jan.
jan Itan: lon. a kulupu sona nanpa tu wan la mi kama sona e ijo sama ni: a, n. ken pi... a ni li wile e pali suli... ken pi mute... a ala ala! ken pi suli seme la ijo li kama. sina lukin e ijo. sina sona ala e ni: ijo ni li kama ala kama. sina wile sona e ni: ken pi suli seme la ijo ni li kama.
jan Lakuse: nasin ni la sina nanpa e ken.
jan Itan: lon! lon. mi o nanpa e ken. lon. ni li sama...
jan Tepo: ni li ken sama ni: sina jo e poki suli. sina pana e sike mute mute pi kule ante tawa poki. sina pini e lukin li kama jo e sike tan poki. ni li ken kule seme?
jan Itan: lon! ni li pona a... nasin toki pona a. a, taso lon. kulupu sona tu ni li sama lon nasin ante. ona nanpa wan en ona nanpa tu li sama lon ni: nasin pi lawa jan anu nasin pi kama sona. kulupu sona nanpa tu en kulupu sona tu wan li sama lon ni:
jan Lakuse: nanpa?
jan Itan: nanpa, a a anu seme.
ale: nanpa!
jan Itan: ken pi suli seme... a a, lon.
jan Tepo: n. ilo li pali sama lawa jan la ni li kepeken nanpa lon nasin sama anu seme?
jan Itan: ken! ken, a... lon. ilo li ken kama sona sama jan lon nasin ni: n, nanpa ante mute li kama lon wan. taso sina ante e nanpa ale ni sama ni: ken pi suli seme la ijo li ijo ni? a a ni li toki nasa a...
jan Tepo: lon a.
jan Itan: ken la mi pana e sona ala kepeken toki ni. taso, lon. ni li wile e pali lawa mute, a a.
jan Tepo en jan Lakuse: a.
jan Itan: lon.
jan Tepo: pali nanpa suli.
jan Itan: lon.
jan Tepo: n. sina wile ala wile toki sama ni: ilo li kama sona sama jan la nasin li sama ni: nanpa mute li kama tan ijo anu seme?
jan Itan: lon.
jan Tepo: ona li alasa e ni: nanpa seme li sama seme lon tenpo seme... seme li sama lon nanpa ni lon tenpo mute?
jan Itan: lon! ni li sama lili tawa sona pi nanpa ken. ken pi mute seme la nanpa tu ni li sama? ... li kama sama. tenpo ni li sama nanpa ni li kama sama la ken seme la nanpa ante li sama— mi sona ala. mi toki nasa anu seme?
jan Itan: lon. taso tan toki nasa ni [la] mi sona e ni: sina sona e ijo wan anu tu tan toki mi.
jan Tepo: waa!
jan Lakuse: mi la toki sina li sama ni: ijo li pali lon tenpo mute la sina sona wile e ni: ilo li ken alasa e pini pona kepeken nanpa pi ken seme.
jan Itan: lon!
jan Tepo: n! ni li sama. nasa lili... pali nanpa ken en pali nanpa lawa li kama sama lili...
jan Itan: lon!
jan Tepo: n nasin ona li ken sama lon tenpo mute.
jan Itan: lon! a!
jan Tepo: lawa jan li pali mute kepeken ken anu seme? sina lukin e ijo la sina wile sona: "seme li ken suli tan ijo?"
jan Itan: lon a! lon lon lon... ijo ale... n. ijo li kama la lukin la lawa sina o alasa e ni: ken pi mute seme la... a a, n. o lukin e ni: sina lukin e soweli. taso lawa sina li sona ala e ni. lawa sina li alasa sona e ni: ken pi mute seme la ni lo soweli? a a, ken pi suli seme...
jan Lakuse: a! ken la ni li soweli ala!
ale: a a!
jan Itan: ken!
jan Tepo: lawa li wile sona mute a e ni: mi lukin e ijo la ijo ni li moli ala moli e mi?
jan Lakuse: a a a!
jan Tepo: ken pi mute seme? a a.
jan Itan: a a! jan Santa la ona li moli ala e mi. mi sona!
jan Tepo: a a a!
jan Itan: tan lukin ona lon... a toki nasa.
jan Tepo: sina kute e toki musi pi tenpo Santa lon kalama sin pini la sina sona e musi ni. sina kute ala la o tawa pini o kute.
jan Itan: a ken ante la ona li sona ala, tan ni: sina toki suli e ni tawa mi la mi sona. taso mi lukin taso e toki ni la pilin mi la mi sona ala e toki ale e musi ale.
jan Tepo: toki seme mi?
jan Itan: a, sama... "mi lukin e sinpin pi jan Santa la mi sona e ni: ona li wile ala moli e mi."
jan Tepo: a lon. a a a. toki ni li musi.
jan Itan: lon. ante la...
jan Tepo: ona li... a a a, [mi lukin e sinpin ona] ... li pana ala e pilin utala. pilin pona! ona li moli ala e mi!
jan Lakuse: ni li musi anu seme?
jan Itan: seme?
jan Lakuse: ni li musi anu seme? a, nasin...
jan Tepo: nasin toki musi...
jan Lakuse: a.
jan Tepo: a, jan li pilin pona la ona li toki e "pona" lon tenpo mute li toki ala e ni: "mi moli ala e sina"! a a a!
jan Itan: nasa. a mi toki suli e kama sona mi. taso mi wile sona e ni: sina tu li kama ala kama sona e ijo lon tomo sona?
jan Lakuse: a, kama sona sina li lon tomo sona suli anu seme?
jan Itan: lon. mi la ona li lon tomo sona suli. taso sina la seme?
jan Lakuse: sina sike nanpa seme?
jan Itan: a mi sike nanpa tu wan, tan tu tu.
jan Lakuse: mi sama. mi sike nanpa tu wan. a mi kama sona e ijo lipu. a, lipu pi toki Inli.
jan Itan: a, a! mi sona tan ni: mi kute e kalama sin sina.
jan Lakuse: a, mi pana e sona lipu.
jan Tepo: sina pana e sona lipu.
jan Lakuse: a, lon. tenpo ni la—
jan Tepo: seme li ijo suli pi kama sona sina?
jan Lakuse: ijo suli li tu wan... nanpa wan la mi kama sona e ijo pi tenpo pini. a, tenpo pini la... jan—
jan Tepo: seme pi tenpo pini?
jan Lakuse: tenpo pini la jan li alasa e sona, anu seme. ona li alasa sona e ijo li lukin sona e ijo ante mute. tenpo pini la jan li sona ike e nasin pali sijelo. ona li sona ala e ni: sijelo li pali e ijo kepeken nasin seme? kin la ona li sona ala e nasin ma, li sona ala e nasin ante mute. taso, tenpo mute la... anu, tenpo wan la, jan mute li kama wawa pilin, li open alasa sona mute, li kama wawa lon alasa sona... la ona li kama sona e ijo ante mute. taso, ijo mi pi kama sona li ni: meli li pali seme lon alasa sona ni? jan ale li kama sona e ijo ante mute lon tenpo ni anu seme... jan li ken toki... mi ken toki tawa sina kepeken ilo. a, mi ken... mi sona ala. mi ken misikeke tan jaki Kolona kepeken nasin wawa. ni ale li wawa anu seme? tenpo ni la jan li sona e ijo mute. taso tenpo pini la mi sona ala e ijo. tenpo mute la jan li pilin e ni: "a mije taso li pali e alasa sona." taso ni li lon ala. meli kin li alasa e sona, li meli sona.
jan Tepo: meli sona!
jan Lakuse: a, li pali e ijo suli! kin la ona li toki... ona li pali e lipu toki pona, kepeken sona, la mi lukin sona e ni. ni li ijo nanpa wan. ijo nanpa tu, a... la mi lon ma Kanata, anu seme... taso mi lon kipisi ma ni: Manitopa. ni li nimi ma, a a.
jan Tepo: ma Manitopa a.
jan Lakuse: lon.
jan Itan: a.
jan Lakuse: mi wile kama sona e lipu lon ma Manitopa. a, lipu seme li lon? a, tenpo pini la lipu seme li lon? jan sitelen li seme? jan musi li seme? ni ale li ijo nanpa tu. a ijo nanpa tu wan la... a, lanpan li lon. a tenpo pini la jan mute li lon ma Elopa, a a a, anu seme... li kama pilin e ni: mi wile lanpan, a a!
jan Itan en jan Tepo: a!
jan Tepo: mi wile e ale!
jan Lakuse: ni la ona li toki lanpan. mi kama lanpan e ma ale.
jan Itan: e ma ale!
jan Lakuse: taso ma Kanata la, a tenpo pini la jan li lon, anu seme... jan li lon li pali li kulupu li nasin li pona, li kulupu ante mute, li nasin ante mute. taso jan tan ma Elopa li kama li pana e jaki mute li pana e ike mute, li weka e ma tan jan, la ni li ike suli! kin la lon ma Kanata la...
jan Itan: ike a...
jan Lakuse: a, jan Elopa en jan ma li... n... ni li nasin pona ala. tenpo mute la jan Elopa li lukin anpa, li lukin weka e ma li lukin weka e nasin, tan jan ma, anu seme. a tenpo la ona li weka tan jan ma ale, e jan lili ona! ona li weka e jan lili ale li pana e ona lon tomo sona, la jan lili o lon tomo sona lon tenpo sike ale, la ona li ken ala kama sona e toki ona, li ken ala kama sona e nasin. ona o kama sona e toki Inli, o sona e ni: a "nasin sina pi nasin ma li ike! sina o ni ala! o kama sona ala e toki— "o weka e mama sina". ni li ike a!
jan Itan: a... nasin ike a.
jan Tepo: lon!
jan Itan: n... kepeken ni la ona li alasa weka e nasin ma pi tenpo pini anu seme... lon. ona li alasa weka e nasin lon tenpo... lon! sina wile ante e kulupu jan la sina o open lon jan lili ona...
jan Lakuse: lon! ni li wile kama e ni: jan lili ma li kama jan lili Elopa! a, lon. ona li ike kin.
jan Itan: ike a.
jan Lakuse: kin la tenpo sike pini la jan pi alasa ma li lukin e ma. ona li lukin e ma... tenpo pini la tomo sona li lon. tomo sona ike li lon, la ona li kama lukin e ni la ona li lukin e anpa ma, li kama e sona ni: sijelo moli mute pi jan lili ma li lon ni. sijelo mute. sijelo mute a. ni li lon tomo sona mute, la jan li mute li kama sona e ni: "a, wa! jan lili mute li moli, li lon anpa ma. taso jan ala li toki e ijo!" ni li kama e ike suli kin lon ma Kanata. wawa li lon anu seme... taso lon. jan ma la kulupu Kanata en jan ma li awen... li awen-- mi sona ala.
utala? ken la utala li nimi pona tan ni. kin la ona li lukin pona e utala. taso ike mute li lon tenpo pini anu seme. ike mute a... la ni li kepeken wawa mute. taso ijo pi kama sona mi la mi lukin e ni: jan ma li sitelen e lipu seme. kin la jan Elopa li sitelen e lipu pi jan ma kepeken nasin seme? ona li toki e seme lon lipu ni? ni li ijo toki... mi la ni li ijo suli a tawa kama sona tan ni: awen la jan ma li pona ala lon kulupu, li pona ala tawa kulupu, li lukin ken... li lukin jo e telo e ma. taso ma Kanata [la] ni li ken ala, a a. a, lon. ona li ike.
jan Tepo: ike a!
jan Lakuse: taso ni li kama sona mi.
jan Tepo: jan li lon li lon ma lon tenpo pini, la ma ante li kama weka e ma ni...
jan Lakuse: ni li lanpan.
jan Tepo: ike suli.
jan Itan: mi tan ma Juwese la tenpo mute la mi lukin taso e lanpan ma pi ma Juwese. taso mi weka sona e ni: ma Mewika ante [kin], anu seme, li jo e ike ni.
jan Lakuse en jan Tepo: ma ale anu seme!
jan Lakuse: ma Oselija kin la ni li lon...
jan Itan: lon lon lon!
jan Tepo: sina la ike ni li lon ala...
jan Itan: lon mi sona e ni. taso mi lukin ala e ni lon tenpo mute.
jan Lakuse: ale la lanpan li lon.
jan Itan: nasa. nasin ike ma. lon. jan li wile e mani li wile e ma... li wile utala.
jan Lakuse: jan li wile e mani la ona li wile e ma, tan ni: ona li ken weka tan ma e kasi e telo e ko e kiwen li ken pana e ni...
jan Itan: n! a a. nasin ike pi nasin ike!
jan Lakuse: lon!
jan Tepo: anpa ma li mani a? mi wile...
jan Lakuse: a a sina wile e mani kin anu seme...
jan Tepo: nasin pi jan ike.
jan Itan: ni la, mi ken moli e ma! mi ken moli e ma li ken kama jo e mani tan ona.
jan Tepo: ma mute li lon! mi moli e ma lili...
jan Lakuse en jan Itan: a a.
jan Tepo: la mi ken jo e mani mute tan ni. mi ken moli e ma ante...
jan Lakuse en jan Tepo: aaa!
jan Itan: "taso o awen— ken la sina weka e ale tan ma sike ni!" [kepeken kalama uta ante] "a taso mi ken tawa ma sike ante!"
jan Tepo: a a a!
jan Itan: "mi ken tawa mun ante. mun ante li lon." ala!!
jan Lakuse: a a. mi kama lon ma.
jan Tepo: mun ante la kon li lon ala... sina wile ala tawa mun ante.
jan Lakuse: lon. seli li kama... lete li kama...
jan Tepo: ilo tawa li ike suli li ken moli mute.
jan Itan: ilo pi tawa sewi li tawa sewi.
jan Tepo: lon.
jan Itan: n. taso sina ken tawa mun la sina wile ala wile ni?
jan Tepo: n...
jan Itan: mun ante.
jan Tepo: mi wile ala. ilo ni li moli... ilo pi tawa mun li ken moli mute... moli e jan lon tenpo mute. ni li musi ala! n. ken la mi wile tawa sewi. mi wile lukin e ma sama waso anu seme...
jan Lakuse: sina wile kama waso anu seme?
jan Itan: a, a a.
jan Tepo: mi wile kama waso.
jan Lakuse: a! waso Tepo, a a.
jan Tepo: a a a!
jan Itan: "mi wile waso."
jan Tepo: ni o nimi sin mi.
jan Itan: mi wile lukin e "waso Tepo" lon ma pona pi toki pona lon kama lili a.
jan Tepo: taso, n. nanpa wan la mi o kama sona lawa e ilo waso.
jan Lakuse: ala. ilo li lon ala.
jan Tepo: mi ni la mi ken waso Tepo. a! a a. taso mi jo ala e ilo la mi lon sewi...
jan Lakuse: ni ala. o kepeken wawa pi lawa sina. ale li ken kama pona.
jan Tepo en jan Lakuse: a a!
jan Tepo: a! n...
jan Itan: a! ante la— ken la mi ken ante e wile sona musi mi.
jan Tepo: wawa pi lawa mi li pona insa lawa mi, li pona ala lon sewi...
jan Lakuse: lon. wawa pi lawa sina li kama weka tan lawa sina, la ona li kama kon li kama kon loje! li kama pana musi! a a li kalama suli li kalama musi, tan kute sina...
jan Tepo: seme? a a!
jan Lakuse: sina open e uta sina la, a... mi sona ala. linja pi kule ale li kama... a a tan uta la sina kama sewi!
jan Tepo: a a! seme!?
jan Lakuse: sina waso. ni li pona, a a.
jan Itan: sina pana...
jan Tepo: nasa mute.
jan Itan: wa... sitelen nasa mute li lon lawa mi lon tenpo lon.
jan Tepo: a a, mi kin!
jan Itan: n, nasa a.
jan Lakuse: sina sona e ni: sina wile kama waso la ni taso li nasin.
jan Tepo en jan Itan: a a.
jan Lakuse: wawa lawa mute.
jan Itan: ni taso li nasin.
jan Lakuse: lon.
jan Itan: sina o kepeken nasin ni. a, jan Lakuse o sina ken— a! a open la mi wile toki e ni: mi wile ante e wile sona musi mi, tawa ni: sina sona e ni: "sina moli ala" la sina ken tawa mun la sina wile ala wile?
jan Lakuse: a...
jan Itan: sina sona e ni: sinna moli ala. jan Tepo o—
jan Tepo: ilo li pona la "mi wile ala wile"? taso ilo li kepeken tenpo suli anu seme?
jan Itan: n, ken... taso mi ken tawa mun sike lili pi mun jan anu seme... ni li suli ala. tawa suli ala.
jan Tepo: n! lon. ni li tenpo suno tu wan anu seme...
jan Lakuse: taso kon li ante anu seme. kon lon ma ni en kon lon mun li ante. kin la kon ma...
jan Tepo: ni li lon: kon ala li lon mun.
jan Lakuse: lon.
jan Itan: lon! kon ala.
jan Tepo: kon ala li lon lon poka...
jan Lakuse: lon. ni li ike tawa sijelo anu seme? mi wile ala ike e sijelo mi la ken la mi wile ala...
jan Tepo: a a. lon.
jan Itan: a a a!
jan Tepo: taso mi lon mun lili la mi kepeken noka mi taso la mi ken tawa sewi mute!
ale: (nasa kute) jan Tepo li ken waso!
jan Itan: waso! nasin ante tawa ken waso li lon! pona!
jan Tepo: a a!
jan Lakuse: pona a a.
jan Tepo: n, mi wile ken waso kepeken... waso li ken tawa lon sewi tan ni: ona li lili... ona li wile ala pana e wawa mute tawa ni: sijelo. ona li tawa.
jan Itan: lon.
jan Tepo: taso, n. mi lon mun ante la tawa waso li ken kama ken. taso ni li wile: kon o mute mute. ma ni la kon li suli ala. kon li mute mute ala. waso li ken tawa e kon mute kepeken luka ona. waso li tawa e kon kepeken luka ona la kon ni li suli sama waso la waso li ken tawa sewi. taso mi tawa e kon la kon ni li lili tawa mi. taso mun ante la kon li mute lon ale la mi tawa e luka la ni li tawa e kon mute, li ken tawa sewi e mi. a a!
jan Lakuse: ni la luka sina li kama waso.
jan Itan: lon...
jan Tepo: taso ike la mun sama li... ike la kon li mute sama ni la kon ni li lukin lili e mi li moli e mi tan ni.
jan Itan: a a! lon...
jan Tepo: kin la kon li ken seli mute... mi ken moli tan seli... a...
jan Itan: taso pona la mi kama sona e ni: nasin mute li lon, tawa ni: sina ken waso.
jan Itan en jan Tepo: a a a.
jan Lakuse: kin la jan mun ante li ken kama, li ken moli e sina. a a. lon... ona li kepeken ilo moli. ilo moli li pana e suno laso... a a.
jan Itan: suno wawa! lon! a a.
jan Tepo: taso ni li ken lon. mi wile ala tawa mun ante. jan mun li ken tawa mun mi li ken moli e mi lon mun mi...
jan Lakuse en jan Itan: a a a!
jan Tepo: mi tawa mun ante la ni li ante ala.
jan Itan: lon. sina wile ala lili e pali ona.
jan Lakuse en jan Tepo: a a a.
jan Itan: ona li wile moli e sina la sina o lili ala e pali ni, a a a. o awen lon ma sina.
jan Tepo: mi wile toki tawa jan mun. mi wile ala moli— mi wile ala utala.
jan Tepo: [ken la] ona li wile sona e toki pona!
jan Lakuse: a jan mun li sona ala sona e toki pona?
jan Lakuse: ni li wile sona suli!!
jan Itan: lon, a a.
jan Tepo: a a.
jan Itan: ken la ona li kute lon tenpo lon. mi sona ala.
jan Tepo: jan mun o! toki!
jan Itan en jan Lakuse: a a!
jan Tepo: o moli ala e mi! sina pona.
jan Itan: "o moli ala e mi." a a. nasa. a! mi sona e nasin ante tawa ni: sina ken waso. a, jan li pali e musi ni: ona li tawa lon tomo waso li weka e ona, tawa mun ni, lon sewi a, li tawa anpa. a, ona li moli ala, tan ni: ona li jo e len suli.
jan Lakuse en jan Tepo: a...
jan Itan: sina sona ala sona e musi ni?
jan Lakuse en jan Tepo: mi sona.
jan Tepo: mi sona. tomo li tawa sewi. mi weka tan tomo la mi tawa anpa. taso ni li kepeken tenpo mute la mi ken pilin sama ni: "mi waso!" ...lon tenpo lili.
jan Itan: lon!
jan Tepo: mi moli ala. lon. len li ken e ni: mi moli ala.
jan Itan: sina ken musi ni la sina wile ala wile?
jan Tepo: mi ken wile! a a. ni li ken musi anu seme? ken la mi wile lon tenpo wan.
jan Itan: jan Lause o. sina wile ala wile ni?
jan Lakuse: mi wile ala. tenpo pini la jan olin mi li lon kulupu utala, la ona li ni. ona li sama ni. ona li lon tomo waso li weka tan ona. pali ona li sama ni: jan li weka tan tomo waso la ona o kepeken len anu seme... taso len ni o pona, o pali pona, la jan olin mi li pali e ni: len li pona a li pakala ala. taso kin la ona ale li weka tan tomo, lon tenpo mute.
jan Itan: (ilo li pakala lili e tenpo) a! pona!
jan Lakuse: lon.
jan Itan: a, musi! ni li musi ala musi tawa ona?
jan Lakuse: tenpo nanpa wan li nasa lili. jan li mu suli tawa ona la ona li weka. ona li kepeken luka ona li weka e ona tan tomo waso.
jan Itan: a a. nasa ale!
jan Lakuse: a a a!
jan Itan: "o weka a! o weka tan tomo!"
jan Lakuse: a a a! lon.
jan Lakuse: a, taso. lon. mani li pona la ona li pona. kin la ona li ken tomo sona kepeken mani ala lon tenpo ni, la ni li pona tawa ona.
jan Itan: a! pona. pona. pona a. kulupu utala li pana e mani tawa ni: ona li ken tawa tomo sona, anu seme.
jan Lakuse: lon.
jan Itan: pona. pona. lon. a! ante la tenpo moku mi li kama lon tenpo lili! sina tu la seme?
jan Tepo: a seme...
jan Itan: mi moku lon tenpo kama lili la, ken la mi o pini lon tenpo poka.
jan Lakuse: ni li ken pini anu seme.
jan Tepo: a ni li ken tenpo pona. mi ken awen taso. tenpo li suli lon tenpo ni.
jan Itan: a kin mi wile pini lon tenpo lon, tan ni: mi o sitelen e toki ale.
ale: a, a a!
jan Itan: ala... mi wile e suli.
jan Tepo: lon. mi wile ala...
jan Tepo: mi wile ala e tenpo suli tawa... mi ala ike pali tan ni a.
jan Itan: ala, ala. ni li musi tawa mi. ona li ken pali suli. taso, ona li ken musi.
jan Tepo: pona pona.
jan Itan: taso, lon! mi jan Itan.
jan Tepo: mi jan Tepo.
jan Lakuse: a, mi ken jan Lakuse. ken la mi jan Lakuse ala! ken la mi jan mun!
ale: a, wa!
jan Lakuse en jan Itan: o awen pona!
jan Tepo: mi jan mun ala! a a, o awen pona.
|
637
|
mi pakala tan nasin ni. mi ante e lawa mi.
|
English Speakers - This is a toki pona translation of a fic I wrote last summer. It is entirely in toki pona, and if you don’t speak the language you’d be much better off reading the original lol. Also if you have a fic you want me to translate to toki pona for some reason I will do it no charge, I love translation exercises and want to increase the number of toki pona fics on this site. Let me know. jan pi toki pona - ni li kepeken kalama musi “Entropy” pi toki Inli. mi wile e ni: sina sona e kon pi kalama musi ni. taso, ken la sina wile e ni: sina ken lukin e toki Inli pi kalama musi ni. ni la, mi sitelen e ijo ni tu lon lipu ni. sama ni: toki pona // toki Inli. ni la toki Inli li jo e kon sama toki pona. o awen pona!
|
[
"LuxeDeluxe"
] | null |
2022-02-17
|
day
|
[
"fan fiction"
] |
{
"title": "Did I get lost along the way? Lose my mind for a new identity?",
"authors": [
"LuxeDeluxe"
]
}
| null |
[
"https://archiveofourown.org/works/37200148"
] |
[
"https://archive.ph/FUGv1"
] |
mi nasin Markdown e lipu open pi nasin HTML · lipu open la sitelen `\n` mute li poka li lon e weka suli · nasin Markdown la ni li ken ala · kin mi weka e sitelen jaki Zalgo
| null |
toki Inli li lon lipu ni
|
mi lape anpa suno a // I'm sittin' here in the sunshine
ma ni li mi ala // This place is not mine
kin ale li pona ala // And all is not fine
jan Kisin (Christine) li pilin sama lape. pilin sijelo ona li lon ala. ona li ken ala tawa luka ona li ken ala pilin taso e luka. pilin nasa sama ilo pakala li lon poka ale ona. taso sijelo ona li awen jo ala e pilin.
ona ken lukin la tenpo pini la ona open e oko. suno li kama tan sewi li tawa insa kasi suli mute.
kon nasa li lon poka ale li lukin sama ilo sitelen pakala.
jan Kisin li kute e kalama tan kon nasa ni. kon nasa li tawa lili. kon nasa li kama sijelo lon poka ona. ona li lukin sama jan. taso ona li lukin e ona la oko ona li pakala li lukin ike.
toki?. kalama pi jan ni li toki e ni. toki?!
ona li kalama jaki. taso ona li kalama pi pilin ike wawa kin.
mi lon seme? mi ken ala lukin
ijo ike mi li lon seme? // Like, where is all my corruption?
kon nasa li kalama wawa li tawa nasa li alasa pali e sijelo. mi lon. mi powe ala. mi jan. tenpo pini la mi jan. anu seme? ona li alasa pali e sitelen insa lawa ona. taso ona li ken ala pali e ni li ken pilin taso e nasa e ike e kalama e —
“mi tu — mi tu li lon ma pi kasi suli.” kalama tan meli li ala e kalama ike tan ona. “ante la mi pilin e ni: mi lape.”
o kute tawa kalama o kute tawa kalama o kute —
jan Maki (Mark) li ken lukin. ona li ken ala sona e tenpo pini ona. taso ona li ken lukin. ni li open. anu seme?
meli li lon sinpin ona. ona li lukin sama ni: ona li pilin ike. taso ona li pilin monsuta ala. ni li pona lili.
selo pi jan Maki li kalama. kon en ali li kama nasa lon poka ona.
ona li toki e ni: “mi pilin e ni: mi ken weka e mi tu tan ma ni.”
mi wile pakala. ni la mi ken pilin pona. // I need destruction to make me feel okay
jan Maki li wile ala e ni: kasi ali li pakala. ona li wile ala.
lupa tawa ali ante li lon tenpo lili. tenpo lili li pini la ona li pini li pali e kalama suli. kasi suli li tawa wawa tawa ona. lupa li pini lon kasi li pakala e ona ali. ijo pakala li tawa sewi. wawa li pakala e kon e ali.
jan Maki li kama kon. tenpo lili la ona li kama sin jan.
jan Kisin li kama ala pakala. kasi suli li tawa insa ona. wawa li tawa ala e ona.
jan Maki li toki e ni: “mi pakala.”
jan Kisin li toki e ni: “ni li lon: mi lape.”
mi pakala tan nasin ni // Did I get lost along the way
sina sona e ni: jan Kisin li sama kon. taso ona li ken luka e luka ona.
“sina wile ala wile e tawa?”
“mi lape la ni li ken ala ike. mi tu o tawa.”
mi pali e pona tan wile pi jan ante // Playing nice like they wanted me to be
mi wile ali pilin pona // No, I will not smile to make your day
jan Maki li kama sona e ijo mute tan tenpo pini ona. taso ona ni ali li ike tawa ona. jan Kisin li wile mute tawa ma tomo ona. tenpo mute la ona li toki e ni. taso jan Maki li wile ala open e lupa tawa ni.
jan Kisin li toki e ni: “jan olin mi en jan lili mi li wile e mi. ona li pilin e ni: mi moli.”
jan Maki li toki powe e ni: “mi wile tawa ona. taso mi ken ala.”
jan Kisin li luka e luka pi jan Maki.
mi wile nasa e ali // I just wanna cause a little entropy
ona tu li tomo lon kon pi ali ala. jan Maki li pona lon ni. jan Kisin li sama kon kepeken nasin ali.
jan Maki li kama kon. ijo mute li lon. ma mute mute li lon poka ona. ona li lukin sama len. ona li lukin sama sike kon insa telo. sike ali li jo e ma. ijo kipisi pi jan Maki li lon ali.
o awen! lon seme li jan Kis — pakala pakala pakala
“jan Maki o?” kalama li kama tan jan Kisin. ona li kalama lili taso.
o kute tawa kalama o kute tawa kalama o kute —
jan Maki li kama sin lon poka ona. ona li lukin sama ni: ona li pilin pona sin.
sina wile e ni: mi pali e pona // You tried so hard to make a hero out of me
jan Kisin li wile sona e ni: “pilin sina la jan lili mi li jo e sike suno pi mute seme?”
“ona li ken jo e mute lili anu mute suli. tenpo li lon ala kon ni.”
“sina ken ala open e lupa tawa ma mi tan seme?”
“ken ala mi li awen, jan Kisin o.”
taso lawa li ike tawa mi // But there are some rules I don’t obey
ona li wile pilin alasa tawa open lupa. ona li alasa open e lupa tawa ma tomo pi jan Kisin en ona la ona li kama kon pi pilin ike mute.
ona li toki ala e ni tawa jan Kisin. ona li toki ala e ijo pi tenpo pini ona.
kin mi wile nasa e ali // And I just wanna cause a little entropy
oko pi jan Kisin li kama open mute tan pilin monsuta. ona li weka li kama ala lon tenpo lili.
ona li lon seme? pakala pakala pakala —
jan Maki li ken ala alasa e ona. ali li suli mute. ijo kipisi pi jan Maki li tawa ma mute mute. taso jan Kisin li lon ala ni.
jan Maki li ken ala kute e kalama ona.
mi wile e pona ala // Well, I’ve got no good intention
kon pi lon ala li tomo mi a // The fourth dimension is my own mansion
tenpo mute mute li open li pini lon ma ali. tenpo pi mute lili la jan Maki li pilin pona lili. ona li alasa e jan sama ona. ona li toki ala e jan Kisin tawa jan sama ni. tenpo ali la ona li alasa kute e kalama pi jan Kisin.
mi wile pakala e ma kasi sin tan sina. ona li toki e ni tawa pimeja.
mi wile pakala e ma ali. ona li kalama lili.
ma ali li suli pi mute ali. taso ma ante la jan Maki li kute e kalama lili tan jan Kisin. ona li sama kalama musi.
ale li pakala. mi pilin ike ala // It’s all messed up, I don’t care
tan ni: ijo pi nasa ala li ike tawa mi // ‘Cause what fun is there in ever making sense?
kalama ni li jan Kisin ala.
ona li kalama pi jan Kisin. taso ona li jan Kisin ala. ona li sin. ona li jo e tenpo mute sama tenpo mute tan tenpo ni: jan Maki li kama tawa ona. kama tawa —
jan Maki li sona e pali ona.
ike en jaki en pimeja li pakala e sijelo meli.
jan Maki li ken ala sona e nimi ona. ona li jan Maki li jan Maki ala.
ona li tawa e jan Kisin tawa ma kasi. ona li lukin sama lape. ona li moli.
kon nasa li kama lon tenpo kama pi jan Kisin.
jan Maki li weka. jan Kisin li open e oko ona.
mi pakala tan nasin ni // Did I get lost along the way
mi ante e lawa mi // Lose my mind for a new identity
jan Maki li lukin tawa meli lili pi sijelo ko. jan Maki li kama tan ni: ona li pana e ike tawa jan ni: ona li moli e jan sama pi jan Maki. taso ona li kute e kalama tan meli lili ni. ona li sona e kalama ni.
ona li wile e ni: ona li toki tawa ona. taso ona li toki e seme?
ona li toki insa lawa ona e ni: jan Kisin o mi sona ale e ni: lawa ona li lon ala lon. taso mi awen olin e sina. mi wile pona e sina.
kalama li toki e ni: “jan Paten (Paeden) en jan Amanta (Amanda) li lon seme?”
jan Maki li pali e powe li tawa kulupu.
jan Amanta li lukin ike lon tenpo lili. tenpo lili ni li pini la jan Amanta li lukin pilin pona. ona li toki e ni: “jan Teni (Dennis) o toki!”
jan Maki li poki e ona kepeken luka.
mi wile pana ike tawa sina // I quite enjoy ruining your day
kin mi wile nasa e ali // And I just wanna cause a little entropy
jan Maki li toki e ni: “sina moli e jan sama mi! ni la mi ike e lon sina!”
jan Maki li toki ala e ni: mi kama sin tawa sina, jan Kisin o. mi pali e ni.
|
638
|
nasin ISO
| null |
[
"jan Pensa",
"jan Tepo"
] | null |
2022-02-24
|
day
| null | null |
CC-BY-SA 4.0
|
[
"https://www.youtube.com/watch?v=we1VLI7rOpM",
"https://docs.google.com/document/d/e/2PACX-1vS30k7ZPiuKYSKZh-u3aYVLKQFHcoBe9q38Ka8vdDZBRYhNGvo3gLRV3uq-3HWUaV55bSzwqdIwH3lU/pub",
"https://wikisource.org/wiki/Kalama_sin/19"
] | null |
replaced unusual "j." abbreviation with the full names
| null | null |
jan Tepo: o kama pona, tawa kalama sin! mi jan Tepo. tenpo ni la jan Pensa li lon poka mi. toki.
jan Pensa: toki! mi jan Pensa.
jan Tepo: toki a. tenpo ni la jan Pensa li wile toki e ijo. tenpo poka la toki pona la nimi sin li kama tawa ona tan kulupu Iso. ni li pona mute tan ijo mute. jan Pensa li wile toki mute e ni!
jan Pensa: lon.
jan Tepo: n, nanpa wan la mi o toki e ni: jan Pensa o. sina seme?
jan Pensa: a mi jan Pensa. mi jan pi toki pona. mi jan pi toki Epelanto kin. mi o toki e seme? mi sona ala, a a.
jan Tepo: n, ni li pona. ni li pona. a, ni la o toki e ijo pi kulupu Iso.
jan Pensa: lon. kulupu Iso li jo e nasin mute, e lipu mute pi nasin mute.
jan Tepo: a kulupu ni li pana e nasin tawa ijo.
jan Pensa: a a.
jan Tepo: ijo seme? ijo ale!
jan Pensa: ijo ale! lon, a a. kulupu Iso li jo e lipu pi nasin pali, pi nasin wawa, pi nasin... nasin mute! taso kalama ni la mi wile toki e lipu pi nimi toki, pi nasin Iso. nasin Iso ale li jo e nanpa. nanpa pi nimi toki li luka wan ale mute luka luka luka tu tu, lon nasin nanpa pona. ona li jo e nimi pi toki mute a, pi kulupu pi jan ale.
jan Tepo: n. nasin ni li sama lipu anu seme?
jan Pensa: ona li lipu.
jan Tepo: a ona li toki e ni: toki ni li lon. ma ale la toki ni li lon. ona li pana e nimi tawa toki ale. toki ale pi ma ale.
jan Pensa/jan Tepo: lon.
jan Pensa: nimi lili.
jan Tepo: lon. nimi li lili, li sitelen tu wan, lon sitelen nasin.
jan Pensa: anu, sitelen tu.
jan Tepo: a, lon.
jan Pensa: ni kin li lon.
jan Tepo: ni li ken sitelen tu.
jan Pensa: nasin ni la jan en ilo li ken sona e toki ale. nimi pi toki ni li sama lon toki ante kin. jan li ken sona e ni: toki ni li toki ni a, li toki ante ala. ona li pona mute tawa lipu mute pi sona toki.
jan Tepo: n. lon.
jan Pensa: kin la kulupu seme li lawa e nasin Iso pi nimi toki? kulupu ni li kulupu Sili. ona li kulupu lon ma Mewika. jan ale li ken toki e ni tawa kulupu Sili: mi wile e nimi sin lon nasin Iso pi toki ni. kulupu Sili li kulupu e wile ale ni, li lukin e wile ale pi jan ale, li toki e ni: wile ni li pona ala pona? toki ni o jo e nimi pi nasin Iso anu seme?
jan Tepo: a. tan seme la jan o toki tawa kulupu Sili, o toki tawa kulupu Iso ala.
jan Pensa: a, lon. kulupu Iso li jo e nasin mute mute mute mute a. kulupu Iso taso li ken ala lukin e pona pi ante ale.
jan Tepo: a.
jan Pensa: nasin Iso mute la kulupu Iso li pana e lawa tawa kulupu ante.
jan Tepo: a.
jan Pensa: kulupu Iso li toki e ni: kulupu Sili li ken lawa e nasin ni, li ken toki e ni: "nimi seme li pona? nimi seme o lon?"
jan Tepo: n. mi sona. mi sona.
jan Pensa: jan li wile e toki sin lon nasin Iso la kulupu Sili li jo e wile. toki pali la wile ni li ante. kalama ni la mi toki e "toki pali" la mi toki ala e ni: "jan li kepeken toki ni lon pali ona." mi toki e ni: "jan li pali e toki ni lon tenpo pini lili."
jan Tepo: n.
jan Pensa: toki pona li toki pali.
jan Tepo: n. toki li tan pali jan... li tan ni ala: jan li lon ma li toki e toki ni lon tenpo ale ona.
jan Pensa: lon. toki pona en toki Epelanto en toki Losupan en toki Sintelen li toki pali, li toki sin pi tenpo pini lili. toki ale li pona tawa kulupu Sili. toki li lon la ona li ken lon nasin Iso. ijo wan taso li suli: ona en toki ante li sama ala.
jan Tepo: a.
jan Pensa: ona o ante.
jan Tepo: ona li wile ala pana e nimi tu tawa toki wan, anu seme?
jan Pensa: lon. ni. taso toki pali la jan mute li ken pali e toki pali. tan ni la toki pali mute a li lon. taso toki pali mute la jan ala li toki e ona. tan ni la toki li lon taso la ni taso li pona ala. jan o kepeken ona. ona o lon tenpo suli. ni li suli tawa kulupu Sili. toki pona li wile kama jo e nimi lon nasin Iso. ni la kulupu pi toki pona li wile pana e sona ni, tawa kulupu Sili: toki pona li lon! toki pona li wawa! jan mute li mute li toki kepeken ona. ona li jo e lipu mute. ijo ni ale li suli.
jan Tepo: lon. toki o suli. toki li suli ala la ona li pana ala e nimi.
jan Pensa: lon. ona li pana e nimi tawa toki pi suli ala la... n, nimi ni li lon, lon tenpo kama ale.
jan Tepo: n. nimi li ken ala kama toki e toki ante lon tenpo kama. nimi li sitelen tu wan taso la ni li mute lili anu seme? nimi li tawa toki ale a, la ken la nimi sin a ken ala lon tenpo kama.
jan Pensa: lon. a, pona. mi o open e toki pi tenpo pini pi alasa nimi. alasa nimi pi toki pona li open lon tenpo pini suli. ni li tenpo sike nanpa luka tu pi toki pona. tenpo ni la jan Moku li pana e lipu, li pana e ona tawa kulupu Sili.
jan Tepo: n, mi o toki e ni: "Moku" li nimi jan.
jan Pensa: lon.
jan Tepo: jan ni li moku ala. nimi ona li "Moku".
jan Pensa: jan moku taso ala li pali e lipu ni. jan Mimoku en jan Elumutu en jan Male kin li pali lon lipu ni, li pana e nimi ona lon ona. jan ale ni li pana e lipu wile tawa kulupu Sili, li toki e ni: "mi wile e nimi sin pi toki pona. toki pona li ken ala ken lon nasin Iso?" tenpo ni li la kulupu Sili li toki e ni: "mi ken sona ala e suli pi toki pona lon tenpo ni, "tan ni: toki pona li lon tenpo lili taso." toki pali mute li kama la jan li ken kama sona e ona li ken pali kepeken ona. taso tenpo mute mute la tenpo lili li weka la jan ala li awen kepeken toki ni. tan ni la kulupu Sili li wile sona e ni: "toki pona li awen ala awen lon tenpo kama?" tan ni la kulupu Sili toki e ni: "mi wile awen. mi wile lukin e ni: toki pona li awen ala awen, "li kama ala kama suli?" tan ni la ona li toki e ni: "mi ken ala pana e nimi tawa toki pona lon tenpo ni." tan toki ni pi kulupu Sili [la] tenpo suli la jan ala li pana sin e wile ona tawa kulupu Sili. taso tenpo ni la... tenpo pini ni la, jan Mimoku li pana e lipu ni tawa lipu Wikija: jan ale li ken pana e sona pi toki pona. sona ni li ken pona tawa alasa nimi pi tenpo kama.
jan Tepo: a, a! lipu ni li... nimi pi lipu ni li sama ni: "seme li kepeken toki pona?"
jan Pensa: tenpo ni la ona li jo e nimi ni. lon. taso tenpo open pi lipu ni la ona li jo e nimi "Iso" taso.
jan Tepo: a.
jan Pensa: tenpo pini lili la jan Mimoku li ante e nimi pi lipu ni, tan ni: ona li pona tawa alasa pi nimi Iso taso ala, li pona tawa ijo mute.
jan Tepo: lon.
jan Pensa: jan mute li ken kepeken ona tawa ni: ona li ken kama sona e ijo mute pi toki pona. pona. tenpo sike luka luka li weka la pali li open sin. pali pi nimi Iso li open tan ilo Amikumu. sina sona ala sona e ilo Amikumu?
jan Tepo: a, mi sona e ona. taso ken la jan kute li sona ala.
jan Pensa: sona sina la ilo Amikumu li seme? sina ken ala ken toki e ni?
jan Tepo: a. mi ken toki e ni. ona li ilo toki. taso ona li kama e ni: jan li sona e toki li wile alasa e ni: jan ante seme li sona e toki? sina wile kama sona e toki la sina wile toki tawa jan toki. ni la ilo Amikumu li pona tawa ni: ona li ken kulupu e jan toki pi toki mute. ni li suli lon kulupu pi toki Epelanto anu seme.
jan Pensa: lon.
jan Tepo: n, sina... sina kepeken ilo Amikumu la ilo li ken pana e sona ni tawa jan ale: jan ni li weka pi mute seme tawa sina? sina ken tawa ona kepeken tomo tawa anu seme? ni li ken sona pona. sina wile kulupu, li wile toki, li wile lon poka lon ma la ni li ken sona pona. a, taso n... ona li kulupu li tawa toki mute a. toki pona kin. sina ken... sina ken tawa ilo Amikumu li ken toki e ni: mi sona e toki pona! ni la jan ante li lukin, li ken toki tawa sina.
jan Pensa: lon. ilo Amikumu li kama lon tan wile pi jan pi toki Epelanto. jan pi toki Epelanto li pali e ilo ni, tan ni: jan mute pi toki Epelanto li sona ala e jan poka pi toki Epelanto. jan mute pi toki Epelanto li ken lon poka sina! taso tenpo mute la sina sona ala e lon pi jan ni. tan ni la jan li pilin e ni: ken la mi ken weka e ike ni kepeken ilo.
jan Tepo: a. ona li pona. ike la mi lukin e ilo la mi lukin ala e jan poka pi toki pona. taso... ken la jan li lon tenpo kama.
jan Pensa: lon. lawa pi ilo Amikumu li jan Sa. jan Sa li jan suli pi kulupu pi toki Epelanto. ona li open e lipu Wikipesija pi toki Epelanto, li jan pali lawa pi ilo Tujolinko pi toki Epelanto, li pali e ijo mute a. tan seme la ni li suli lon toki pi nasin Iso? ona li suli tan ni: jan Sa li wile e ni: toki ale li ken lon ilo Amikumu. tan ni la ona li kepeken nasin Iso-- nimi ale pi nasin Iso pi toki jan. toki li lon nasin Iso la sina ken toki e ni: "mi sona e toki ni", lon ilo Amikumu.
jan Tepo: a. taso toki li lon ala lipu Iso la ni li ken ala, anu seme?
jan Pensa: ona li ken. taso kulupu pi ilo Amikumu li pali e nimi sin tawa toki pi mute ala. ona li tawa e nimi ni tawa toki pona tawa toki Pantunija tawa toki pali ante. tawa toki Tosula kin pi sitelen tawa pi... sina sona ala sona e ni?
jan Tepo: n musi supa! a a. mi sona.
jan Pensa: a a lon. musi supa!
jan Tepo: nimi ni li pana ala e sona. ona li musi ni: jan lawa li lon supa sewi... nimi li nasa lon toki Inli. a, taso jan lawa li wile lon supa sewi li wile... sina lon supa la sewi tawa jan ale! jan mute li wile tawa supa. a a a! mi toki e ni kepeken toki pona. ni li musi kute!
jan Pensa: a a lon. taso, jan Sa li toki e ni: "mi pana e nimi pi nasin mi tawa toki ni. taso ni li ike lili. mi wile ala e ni. "mi wile e ni: toki ni li lon nasin Iso. ona li lon la ni li pona." tan ni la ona li toki e ni: "jan li wile toki e wile ona pi nimi sin tawa kulupu Sili la "mi pana e pona tawa jan ni." tan ni la-- jan Mimoku li kute e ni. jan Mimoku li pali lon wile nanpa wan pi alasa nimi pi toki pona. ona li kute e toki pi jan Sa li open e pali, li open sin e pali pi alasa nimi, li open e kulupu kin, lon kulupu pali, lon ilo Telekan. kulupu ni la jan li toki e ni: "mi o toki e seme lon lipu wile mi? "mi o toki e seme tawa kulupu Sili? seme li pona?" ijo mute ni. open pi kulupu ni la mi kin li lon. mi lon open pi pali ni. taso open la mi pali lili taso. a a mi pali ala. jan ante li lon li pali mute. ona li jan Mimoku, li jan Sa, li jan Lopin kin. ona ali li jan pi toki Epelanto li kepeken toki Epelanto taso lon kulupu ni. ni li musi lili. jan pi toki Epelanto li alasa e pona pi toki pona. taso, pona. n. mi ale li pali e alasa pi nimi sin, li kulupu e sona. taso ijo li lon, lon tenpo ni. mi wile toki e [musi la mi weka e toki Inli ni].
jan Tepo: aaa!
jan Pensa: a a a.
jan Tepo: kulupu-- n mi ken toki sama ni: kulupu Sili li kute lon tenpo wan taso lon tenpo sike wan. sina ken pana e... n. nasin li sama ni: tenpo sike ale la sina pana e lipu. tenpo sike li pini la kulupu Sili li lukin e lipu li toki e pona ona li toki e ni: "ni li ike. mi wile ala e nimi tawa toki ni." tenpo ni li kama a!
jan Pensa: lon. tenpo lili taso li awen. lon tenpo ni la jan ante li kama lon lipu Pepu pi toki pona, li toki e ni: "mi wile toki e wile pi nimi sin pi toki pona tawa kulupu Sili. "mi pana e lipu ni lon tenpo kama lili. jan seme li wile pana e nimi sina." a mi o alasa e nimi pi jan ni.
jan Tepo: a ken la mi sona. jan Mika Awison?
jan Pensa: lon! ona li ni. tenpo sike pini ni la ona li wile pana e lipu wile mute pi toki pali mute tawa kulupu Sili.
jan Tepo: wawa a. ona li pali mute a, tawa ijo mute, tawa toki mute... tawa toki sin, tawa toki ma, tawa toki mute a.
jan Pensa: lon.
jan Tepo: ona li pona.
jan Pensa: a a ona li pona mute. taso ike lili li lon. ona li wile pali e lipu wile pi toki pona lon tenpo lili taso. tenpo pini ni la kulupu mi li pali lon tenpo mun mute. taso ona li pali lon tenpo lili taso li sona ala e pali mi e pali pi kulupu mi.
jan Tepo: a! nasa.
jan Pensa: tenpo ni la jan Sa li kama sona e wile ona pi alasa nimi, li toki e ni tawa ona: "jan Lopin li pali e ni e alasa sona lon tenpo suli. "sina wile ala wile toki tawa ona? sina wile ala wile kepeken sona ona?" taso jan Lopin li kepeken ala Pepu. jan ni li kepeken ala ilo Telekan. ona li ken ala toki tawa jan ante.
jan Tepo: a, pakala!
jan Pensa: a a a. tan ni la pilin mi la jan ni li lukin ala e pali pi kulupu mi lon tenpo ni li pana ala e sona ni tawa lipu ona. tan ni la pali pi kulupu mi li weka...
jan Tepo: aa!
jan Pensa: li lon ala lipu. kulupu Sili li lukin ala e ona. ni li ike lili. taso ona li ike suli ala. tenpo sike pini ni la kulupu Sili li lukin e lipu pi jan... a nimi ona li seme?
jan Tepo: a mi toki e jan Mika Ewison.
jan Pensa: Mika Ewison.
jan Tepo: n, Pika Ewison...
jan Pensa: Mika Ewison. lon. kulupu Sili li lukin e lipu pi jan Mika Ewison li toki e ni: "tenpo ni la mi wile ala pana e nimi tawa toki pona, tan ni: "jan pi mute ala li kepeken toki pona li kepeken ona lon ilo sona taso. "jan pi majuna taso ala li kepeken toki pona. "kulupu ona li suli ala, li wawa ala." taso kulupu pali mi li pilin e ni: kulupu Sili li lukin ala e sona. tan ni la tenpo sin la toki pona li kama ala jo e nimi sin pi nasin Iso.
jan Tepo: aa, ike.
jan Pensa: ike lili. taso mi ken pali e wile sin lon tenpo sike sin! kulupu pali mi li wile pali e ni lon tenpo sike kama. taso ike la mi ale li pali e ijo ante, li pali lili e ijo pi nasin Iso.
jan Tepo: aa.
jan Pensa: tan ni la, ona li weka tan lawa...
jan Pensa/jan Tepo: a a a.
jan Pensa: mi ale li pilin ala e ni: "a. mi o alasa e ni."
jan Tepo: tenpo li weka...
jan Pensa: tenpo li weka! mi ale li pali ala. taso pona-- tenpo li weka. taso mi ken alasa sin lon tenpo sike sin!
jan Tepo: a a a.
jan Pensa: taso tenpo sike sin kin la mi ale li pali e ijo ante.
jan Pensa/jan Tepo: a a a!
jan Tepo: aa. jan ala-- n ike ni li ken kama sama ni: jan mute li ken pali e ijo, la jan ale li pilin e ni: "a. mi wile ala pali. jan ante li pali!"
jan Pensa: a a lon!
jan Tepo: taso ni la jan ala li pali.
jan Pensa: a a a, lon.
jan Tepo: ken la kalama sin li kama sama ni: jan ante li lukin e ni: jan Itan li pali. jan Tepo li pali... la mi wile ala pali... a a a. aaa. sina o kama o pali a.
jan Pensa: a a. lon. pona. tenpo sike sin li kama la mi wile pali e lipu wile sin, li wile pali e ona tawa kulupu Sili, li toki e ni tawa kulupu Sili: "mi ken ala ken pana e wile sin?" taso tenpo ni la kulupu Sili li toki e ijo sin, li toki e ni: "tenpo ni la mi ale li alasa ante e wile mi pi toki pali. "mi ante e ni: toki pali seme li ken kama jo e nimi pi nasin Iso." pali ni li ijo suli li wile e toki suli.
jan Tepo: a jan o toki mute o alasa mute...
jan Pensa: lon. wile sin ni li "o pona mute", li "o pona lon tenpo kama suli". ni la jan li wile toki mute. taso tenpo sike pini ni li tenpo pi jaki Kolona. tan ni la jan mute li ken ala pali, li ken ala kama kulupu, li ken ala toki e ijo mute. tan ni la kulupu Sili li toki e ni tawa mi mute: "tenpo sike ni la pali ni li pini ala. mi ken ala... "sina toki e wile sina pi toki pona tawa mi la mi ken ala toki e ni: "wile ni li pona ala pona? tan ni [la] mi sona ala e wile mi."
jan Pensa: a a.
jan Tepo: a!
jan Pensa: tan ni la ona li toki e ni: "o awen lon tenpo sike wan, o alasa sin lon tenpo sike kama." ni la mi ale li toki e ni: "pona. ni li ike lili. taso mi ken ala ante e ni. mi o awen. "mi o alasa sin lon tenpo sike sin." tenpo sike kama la ijo sin tu li kama. ijo wan la jan Mimoku li toki e pali ni pi kulupu mi lon ilo Siko, lon ma pona pi toki pona. ni la jan mute pi ma pona li toki e "pona a! mi wile pana e pona tawa pali ni! "nasin seme la mi ken pali lon ni?" tan ni la jan Mimoku li open e nasin tawa jan mute. jan mute li kama lon kulupu pali.
jan Tepo: li kama tawa ilo Telekan.
jan Pensa: lon. sina kin li kama lon tenpo ni anu seme?
jan Tepo: ni li lon. ni li lon. a sona mi la jan Jan li pana e nasin..? jan Mimoku ala? ken la mi sona ike.
jan Pensa: a, ni li ken. mi sona ala. ni li suli ala, a a. suli li ni: jan mute sin li kama li pana e pona li toki e ijo pona. mi ken sitelen e sona pona sin lon lipu. ijo nanpa tu la kulupu Sili li toki tawa jan Mimoku, li toki e ni: "tenpo kama lili la mi pini e toki pi ante wille. "tenpo ni la kulupu mi li sona e ni: toki pali seme li pona lon nasin Iso? "toki pali seme li pona ala? "sina pana e wile sina pi nimi sin la ken mute la mi ken pana e nimi ni tawa sina." taso kulupu Sili li toki e ken taso. "ken la sina kama jo e nimi sin." taso ni li ken taso.
jan Tepo: a ona li wile ala toki e ni: "ni li kama".
jan Pensa: lon. ona li toki e ni: "ken m-- ken li suli. "taso ken la ona li kama ala." toki sin ni pi kulupu Sili li pona tawa kulupu pali, li sin e wile pali. mi ale li wile... li sona e ken pona la mi wile pali mute.
jan Tepo: a, wawa.
jan Pensa: tan ni la mi ale li toki mute li alasa kama sona e ni: seme li suli tawa kulupu Sili? seme li suli ala? mi ale li toki mute, a a. ni la mi alasa pali e lipu pi ijo toki ale ni. taso ike la ken mi pi pali ni ike lili. taso pona la kulupu pi ma Siko li lon. mi pali e lipu mi tawa ma pona... ma pona pi ilo Siko. ni la jan mute li pali lon lipu ni li pana e sona sin li pona e lipu li pali mute a.
jan Tepo: ni li wawa mute! sina pana e linja la jan mute mute li kama li sitelen mute! li wawa mute.
jan Pensa: a a lon.
jan Tepo: pali li kama pini lon tenpo lili.
jan Pensa: lon! mi pana e lipu la ona li pona. taso ona li pona lili. taso jan mute ni li pali la ona li kama pona mute. ni li pona mute tawa mi! tenpo li pini la mi pana e lipu ni tawa kulupu Sili, li pini e pali. tenpo ni la mi ale li ken awen taso! mi ale li awen lon tenpo mun mute!
jan Tepo: a lon... pali suli li pini la... a a pali wile li weka. o pali ala lon tenpo mun mute. jan li lukin e pali sina. taso sina wile ala pali, a a... ni li musi lili.
jan Pensa: a a lon. sina sona ala sona e ni: tan seme la kulupu Sili li awen lon tenpo suli ni?
jan Tepo: mi sona ala!
jan Pensa: ona li tan ni: jan ante pi kulupu Sili ala li ken lukin e wile ale lon lipu pi kulupu Sili.
jan Tepo: aa!
jan Pensa: li ken toki e pilin ona tawa kulupu Sili.
jan Tepo: aa. mi sona.
jan Pensa: kulupu Sili li wile e tenpo suli tan ni: jan ale li ken lukin li ken toki e pona e ike pi wile ni.
jan Tepo: n, lon la ni li pona.
jan Pensa: lon. taso pini la kulupu Sili li lukin e lipu wile li toki e ona, li toki e pona, e ike. taso tenpo ni la jan pi kulupu ni li toki e ni: "ona li pona lili. ona li ike ala... taso mi sona ala e ni: " 'wile pi nimi sin ni li pona mute anu seme?' "mi wile e sona sin. mi wile e sona namako."
jan Tepo: a.
jan Pensa: tenpo ni la kulupu Sili li toki tawa, a... tawa jan seme? tawa mi!
jan Tepo: lon. tawa sina! n ni li tenpo seme?
jan Pensa: a, ni li tenpo mun nanpa wan pi tenpo sike ni.
jan Tepo: a ni la ona li kama toki e pona e ike lon tenpo kama lili a!
jan Pensa: lon!
jan Tepo: tenpo suno kama pi mute lili.
jan Pensa: tenpo ni la kulupu Sili li toki tawa mi. "mi wile e sona namako. "sina ken ala ken pana e sona ni tawa mi? mi wile e sona ni." tenpo ni la mi toki e ni: "a pona. mi en kulupu mi li alasa e sona ni li pana e ona tawa sina."
jan Tepo: a ona li wile e sona namako seme?
jan Pensa: a. ona li... kulupu Sili li toki e wile sona ni: "toki pona li wawa ala wawa li ken ala ken toki e ijo mute?" ni li ijo nanpa wan. ijo nanpa tu li... "toki pona li jo ala jo e lipu mute? "lipu ni li kama mute anu seme lon tenpo kama?" ijo nanpa tu wan la "kulupu pi toki pona li lawa e toki pona anu seme?" jan Sonja li lawa e toki pona la ni li ike lili tawa ona. ona li wile e ni: jan pali pi toki pali li lawa ala e ale. kulupu li suli li wawa li ken lawa e nasin pi toki ni. ijo nanpa tu tu la "toki pona li suli ala suli tawa jan pi toki pona ala? "ona li suli ala suli tawa jan sona toki tawa jan ante?" ona li wile sona e ni: "toki pona li suli tawa jan pi toki pona taso ala." ni li sona namako.
jan Tepo: a. ni la sina pana e sona...
jan Pensa: lon. taso mi taso li pana ala. mi tawa ilo Siko. mi toki e wile sin ni pi kulupu Sili tawa jan ale, li toki e ni: "jan ale o. o alasa e sona ni. mi wile e sona ni lon lipu. o sitelen."
jan Pensa/jan Tepo: a a.
jan Tepo: sin la jan li kama li sitelen wawa!
jan Pensa: lon a a. pali wawa li lon. jan mute li alasa e sona sin li pana e ona tawa lipu. pini la mi pana e lipu ni tawa kulupu Sili. tenpo ni la, sin la, mi ale li awen. mi sona ala e ni: wile mi li pona ala pona tawa kulupu Sili? mi ken awen taso. taso pini la, pona la, mi ale li kama sona e ni: kulupu Sili li pana e nimi tawa toki pona!
jan Tepo: wa! pali li pona!
jan Pensa: pali li pona!
jan Tepo: lon! a mi ale li kama sona e ni kepeken nasin nasa.
jan Pensa: lon.
jan Tepo: lon. jan ante li... jan ante ni li seme? ona li...
jan Pensa: ona li jan sona toki.
jan Tepo: mi sona ala. ona li pali e lipu kepeken toki Kanse. lipu ni li sona pi toki pona, li pana e sona pi toki pona. n nimi ona li "sona li wan".
jan Pensa: jan ni li jan sona Tokikin.
jan Tepo: a, mi sona mute ala e jan ni. taso jan ni li toki tawa kulupu Sili li toki e ni: "toki pona li pona! toki pona li toki pona!"
jan Pensa: a a!
jan Tepo: "nimi o lon."
jan Tepo: ni la jan li toki tawa ona li toki e ni: "mi pilin sama! toki pona li pona! nimi li kama tawa ona lon tenpo kama lili!"
jan Pensa/jan Tepo: a a a.
jan Tepo: tan ni la mi ale li kama... tenpo ni la ona li pana ala e nimi. taso mi ale li kama sona e ni: nimi li kama a!
jan Pensa: lon.
jan Tepo: ...la jan ale li pilin musi li pilin wawa.
jan Pensa: ken la tenpo ni la jan mute li... ijo sin ni li pona mute tawa jan mute. jan mute li wile ante e lipu Wikipesija li wile pana e nimi ni tawa ona. taso kulupu Sili li toki e ni tawa jan wan taso, li toki ala e ni tawa jan ale. jan ala li ken sona e nimi sin pi toki pona lon lipu pi kulupu Sili. ale ni li tenpo pini alasa nimi. nasin ni la mi kama jo e nimi pi nasin Iso tawa toki pona. taso, nimi Iso li pona tan seme? ona li pana e pona seme tawa kulupu pi toki pona?
jan Tepo: n, a... suli la ona li pona tan ni: ilo mute li ken kepeken toki ante mute, anu seme... taso ilo mute li ken kepeken toki tan lipu pi kulupu Iso taso.
jan Pensa: lon.
jan Tepo: toki li lon lipu ni ala la ilo li ken ala kepeken toki ni. ilo mute li wile a e ni.
jan Pensa: nimi pi nasin Iso li lon ala la ona li ken ala pana e toki pona tawa lipu tawa ilo.
jan Tepo: lon. ilo mute li wile e ona. mi ken toki lili e ni: ilo seme li wile?
jan Pensa: pona. o toki.
jan Tepo: n. ni li pona mute-- n. ilo mute li wile e sona toki tan toki lipu Silesija. lipu ni li tan kulupu Junkio li toki e sona lili tawa toki ale a. sona lili li sama ni: "nimi pi toki ante li seme lon toki ni?" ni la sina wile... ni la ilo li ken wile pana e ilo ni: jan li ken toki e ni: "mi wile pi toki e toki ni." taso ni la jan li wile lukin e ni: "toki ante li nimi seme lon toki mi?" toki ale li jo e nimi lon toki ante ale. ni li nimi mute. nimi ni ale li lon lipu Sijesija.
jan Pensa: lon.
jan Tepo: n ante la, nimi ma li lon... suli mute la ni li lon: nanpa li ante la nimi ante o ante lon tenpo seme? ante nanpa seme li wile ante e nimi? ni li pona tan ni: ilo li wile toki e nanpa li wile ante e toki lon tenpo wan, anu seme? ni la... ni li sona suli tawa ilo mute.
jan Pensa: ilo o sona e nasin nanpa pi toki mute.
jan Tepo: lon a.
jan Pensa: kin la ijo ante pi ken sin li lon lipu Wikitata. lipu Wikitata li tan kulupu Wikimesijo. lipu Wikipesija kin li tan kulupu ni. lipu Wikitata li jo e sona mute a pi ijo mute a. ona li jo e sona jan e sona toki e sona pi ijo ale, a a. lipu li lon "Wikipesija" la lipu Wikitata li jo e sona pi ijo ni.
jan Tepo: a taso n. mi toki e ni: lipu Wikitata la... a sona mute li lon lipu Wikipesija kin. taso lipu Wikitata la sona li nasin ante, li nasin sama ni: ilo li ken lukin e sona ni.
jan Pensa: lon.
jan Tepo: lipu Wikipesija li tawa jan. taso lipu Wikitata li tawa ilo.
jan Pensa: lon. ni li suli. ilo li ken kepeken sona pi lipu Wikitata. kin la lipu Wikitata li jo e nimi pi ijo mute. ilo li wile sona e nimi pi ma Tosi la ona li ken sona e ni: "toki Tosi la nimi ni li seme? toki Kanse la nimi ni li seme? "toki Nijon la nimi ni li seme?" taso tenpo ni la lipu Wikitata li ken ala pana e nimi pi toki pona tan ni: tenpo pini lili la toki pona li jo ala e nimi pi nasin Iso. lipu Wikitata li wile e nimi ni. nimi ni li lon ala la ona li ken ala pana e toki sin. taso pona la tenpo kama lili la lipu Wikitata li ken jo e nimi ni, li ken jo e sona ni pi toki pona, tan nimi sin pi nasin Iso. ni li ijo pona mute!
jan Tepo: ni li pona a. sona mute li ken lon lipu! n... ijo ante seme?
jan Pensa: a, ijo [musi la mi weka e toki Inli ni] li lon.
jan Tepo: n! kalama toki pi uta mute!
jan Pensa: lon!
jan Tepo: a ni li... mi ale li pana e nimi ni tawa ona a. ona li ilo. a, kulupu Mosila li lawa... li pali e ona li lawa e ona. n jan li wile pali e ilo tawa ni: ilo li kute e toki jan la ona li ken ante e ni tawa sitelen.
jan Pensa: lon.
jan Tepo: nasin ilo ni li wile e... jan li wile pali e ilo la nasin li sama ni: ilo o kute mute mute e toki jan mute mute mute e kalama ona. ni la ona li ken kama sona kute li ken kama sitelen. suli mute la ilo li kute e kalama la sitelen toki o lon poka. ni la ona li ken ante e kalama tawa sitelen. a a. ilo pi kalama toki pi uta mute... ilo ni li jo e kalama mute tan jan mute, tan uta mute. kulupu Mosila li pali e ona, li wile e ni: jan mute.. ale li tawa ilo ni li kalama tawa ilo la kalama ale ni li tawa poki, la jan li wile pali e ilo kepeken kalama la ona li ken! a, mi ale li wile pali e ilo kalama sama tawa toki pona la mi wile kepeken ilo ni. taso ona li wile e nimi pi kulupu Iso.
jan Pensa: lon.
jan Tepo: ni li kama lon tenpo pini lili la mi tawa jan lawa ilo. mi toki e wile la toki pona li lon ilo ni, lon tenpo ni a!
jan Pensa: lon!
jan Tepo: tenpo ni la jan li pana e toki e kalama, tawa ilo! ni li pona mute. ken la tenpo kama la ilo li ken kute e kalama pi toki pona, li ken sitelen e ni. a a. ni li pona mute tan ni: kalama sin la mi wile e sitelen toki tawa kalama ale. taso ni li ken pali suli. taso ilo li ken pali e ni la ni li pali lili a. n, ken la ilo li pakala lon tenpo. taso ken la ilo li pali pona lon tenpo mute la mi wile pona e pakala lili taso.
jan Pensa: lon. ilo li pali e ijo suli la jan li ken lukin e ike li ken alasa e ike lon ona.
jan Tepo: lon ni li ken--
jan Pensa: alasa ni li pali lili. ilo ni li kama lon tenpo kama la ni li pona mute tawa mi mute.
jan Tepo: a a. pona mute tawa mi a. a jan Itan li sitelen e ale. ni li pona mute tawa ona kin anu seme?
[ante tenpo]
jan Itan: aa... kin kin kin kin... ni li ijo tan anpa nanpa. mi kipisi e kalama ni. jan Tepo o. lon la mi wile e ni! ante la o awen kute.
[ante tenpo]
jan Pensa: a suli la nimi sin pi nasin Iso li pona tawa ilo taso ala, tawa pali ni taso ala. nimi pi nasin Iso li lon la ni li toki e ni kin: toki pona li lili ala, li suli, li lon!
jan Tepo: li wawa!
jan Pensa: ona li wawa.
jan Tepo: ijo ante ala li lon la kalama li ken pini anu seme?
jan Pensa: a pilin mi la mi ken pini.
jan Tepo: pona. sina kute la sina pona mute! jan Pensa o. sina pona tan ni: sina toki lon kalama sin ni.
jan Pensa: wa.
jan Tepo: o awen pona. jan kute o.
jan Pensa: o awen pona!
jan Tepo: o pona!
|
639
|
musi tawa
|
musi mute la jan mute li wile musi tawa. seme li nanpa wan.
|
[
"nick"
] | null |
2022-02-28
|
day
|
[
"StoryWeaver level 1"
] |
{
"title": "The Race",
"authors": [
"Kanchan Bannerjee"
]
}
|
CC-BY-4.0
|
[
"https://storyweaver.org.in/en/stories/424748-musi-tawa"
] | null | null | null | null |
jan pona li wile musi tawa.
|
640
|
lili. suli.
|
lipu pona lon lili lon suli.
|
[
"nick"
] | null |
2022-02-28
|
day
|
[
"StoryWeaver level 1 (Emergent Readers)"
] |
{
"title": "Little and Big",
"authors": [
"Carole Bloch"
]
}
|
CC-BY-4.0
|
[
"https://storyweaver.org.in/en/stories/424791-lili-suli"
] | null | null | null | null |
len suli. len lili
|
641
|
mu mu a
|
soweli tu li musi lon lipu kule ni.
|
[
"nick"
] | null |
2022-02-28
|
day
|
[
"StoryWeaver level 1 (Emergent Readers)"
] |
{
"title": "Bow Meow Wow",
"authors": [
"Priya Kuriyan"
]
}
|
CC-BY-4.0
|
[
"https://storyweaver.org.in/en/stories/424770-mu-mu-a"
] | null | null | null | null | |
642
|
jan pi alasa kala en jan olin ona
| null |
[
"jan Kekan San"
] | null |
2022-02-28
|
day
| null |
{
"title": "The Fisherman and His Wife",
"authors": [
"folk tale"
]
}
| null |
[
"https://mun.la/lipu/jan-pi-alasa-kala-en-jan-olin-ona.html"
] |
[
"https://web.archive.org/web/20230325113635/https://mun.la/lipu/jan-pi-alasa-kala-en-jan-olin-ona.html"
] | null | null | null |
lon tenpo pona la, jan pi alasa kala en jan olin ona li lon. ona tu li lon tomo lili. tomo lili li lon selo pi telo suli a! tenpo suno ale la, jan kala li tawa telo, li jo e ilo alasa, li alasa e kala lon tenpo mute. tenpo suno wan la, jan kala li awen, li kepeken ilo alasa, li lukin e telo pona. ona li awen lon tenpo mute mute.
tenpo kama la, ilo alasa ona li tawa anpa telo! jan kala li kama jo e ona. lon pini pi ilo alasa la, kala suli li lon! kala suli li toki e ni: "jan pi alasa kala, o kute e toki mi, o awen ala e mi! mi kala ala. mi jan lawa pi wawa nasa! sina moli e mi la, mi pona ala e sina. sina moku e mi la, mi jaki! ante la, o moli ala e mi, o pana e mi tawa telo, o ken e tawa mi!"
jan kala li toki: "nnn, mi sona e toki sina! o toki mute ala. tan toki sina la, mi wile e ni: sina tawa pona." jan kala li pana e kala suli tawa telo, li ken e tawa ona. kala suli li tawa anpa telo. tenpo kama lili la, jan kala li ken ala lukin e ona.
jan kala li tawa tomo lili ona, li toki tawa jan olin ona. jan olin li toki e ni: "olin mi o, sina jo ala jo e kala?" jan kala li lukin anpa, li jo ala e kala. ona li toki:"ala. tenpo suno ni la, mi jo ala e kala. nnn, ante la, mi jo e kala wan lon tenpo pini. taso, kala ni li ken toki, li toki e lawa ona, li toki e wawa nasa ona!" jan olin li toki: "sina toki e wile sina tawa ona anu seme?" jan kala li wile sona: "seme? mi toki ala e wile mi. mi wile e seme? mi sona ala." jan olin li pilin utala tan ni! "tan seme la ni?! tomo lili mi li ike mute. mi lon ona la, mi pilin ike. kon ona li jaki. supa ona li jaki. lukin ona li jaki! ken la, o wile e tomo pona tan kala. o toki tawa ona, o wile e tomo pona! sina ni la, pilin mi li ni: kala li pana e tomo pona tawa mi tu!"
jan kala li tawa sin la, telo suli li jelo li laso. jan kala li ken ala lukin insa telo. ona li toki tawa kala, li wile e ni: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." tan ni la, kala li kama tan telo, li toki: "olin sina li wile e seme?" jan kala li toki sin: "mi kama jo e sina la, olin mi li pilin e ni: o wile e ijo tan kala wawa! olin mi li wile ala awen lon tomo lili. ona li wile e tomo sin, e tomo pona!" tan ni la, kala li toki: "o tawa tomo sina. olin sina li jo e tomo pona."
tan toki kala la, jan kala li tawa tomo ona. ona li kama la, ona li lukin e tomo pona! jan olin ona li lon supa lon ma pi tomo ona. jan olin li kama jo e luka ona, li toki: "o kama! o lukin! tomo lili la, tomo ni li pona mute a!" ona tu li tawa insa, li lukin. lon tomo pona la, ilo pona mute li lon. tomo lape pona li lon, li jo e supa lape pona kin! tomo moku li lon kin, li jo e moku pona e ilo moku pona. lon ma monsi pi tomo pona la, waso telo mute en ma kasi pi kili pona li lon! tan ale ni la, jan olin li toki: "o lukin! ale ni li pona anu seme?" "a, pona. ale ni li pona. ale ni li lon lon tenpo suli la, sina en mi li ken pilin pona mute." taso, jan olin li toki: "nnn, ken la, mi pilin pona." ona tu li moku, li lape.
ale li pona lon tenpo suno mute. taso, tenpo suno wan la, jan olin li toki tawa jan kala: "mi pilin ike lili, li wile sin. ken la, tomo pona li lili. ken la, ma ona en ma kili ona li lili, li ike. taso, kala li ken pana e tomo suli sin! mi wile e tomo sin, e tomo wawa, e tomo pi jan lawa!" jan kala li pilin nasa tan toki ni. "tan seme la ni? olin mi o, tomo pona pi mi tu li pona mute. tan seme la mi tu li wile e tomo wawa?" jan olin li toki kepeken kalama suli! "a! o wile e ni!" taso, jan kala li awen, li wile sona e wile pi jan olin ona. "taso, mi tawa sin la, mi ken pakala! kala li pana e tomo ni tawa mi tu. ken la, ona li pilin ike tan kama mi." jan olin li kute ala e ni. "o tawa! o toki tawa kala. ken la, ona li pana e tomo wawa tawa mi tu. ken la ala. o kute e mi, o toki tawa kala!" jan kala li wile ala e ni, li toki insa e ni: "nnn, wile ni li pona ala." taso, ona li tawa sin.
jan kala li tawa sin la, telo suli li laso pimeja, li laso loje, li ike lili lukin. ona li toki tawa kala, li wile e ni: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." tan ni la, kala li kama tan telo, li toki: "olin sina li wile e seme?" jan kala li pilin monsuta lili, li toki: "ona li wile e tomo wawa, e tomo pi jan lawa." kala li kute, li toki e ni: "o tawa tomo sina. olin sina li jo e ni."
jan kala li tawa tomo ona. taso, ona li kama la, ona li lukin e tomo suli, e tomo wawa a! jan olin ona li lon leko pi tomo wawa, li wile tawa insa. ona li kama jo e luka pi jan kala, li toki: "o kama insa."
ona tu li tawa insa tomo wawa. lon tomo ona la, tomo palisa suli pona li lon. supa pi tomo ni li kiwen pona, li jasima e sinpin pi ona tu. jan pali mute li lon, li pona e ona tu, li tawa e ona tawa tomo sin. lupa suli pona li lon tomo ale. tomo mute li jo e len supa pona a, e supa awen mani, e ilo suno pi kiwen lukin! supa moku ale li jo e len lili lon ona, li jo e telo nasa pona. lon monsi pi tomo wawa la, tomo soweli li lon, li jo e soweli tawa, e soweli mani, e tomo tawa soweli pona. ante la, ma kasi suli pi kili pona li lon poka pi tomo soweli! ma ni li jo e kasi kule, e kasi suli kili! kin la, ma suli pi soweli mute li lon, li jo e wile ale pi jan ale.
jan olin li sinpin pona, li toki: "pona a! ni li pona lukin anu seme?" jan kala li sinpin pona kin, li toki: "pona lukin a! sina en mi li lon tomo wawa ni lon tenpo suli la, mi tu li pilin pona lon tenpo ale." taso, jan olin li sinpin ike tan ni, li toki: "ken la ni. tenpo ni la, sina en mi o lape."
suno open kama la, jan olin li lape ala, li lukin e ma ale pona lon poka pi tomo wawa ona. jan kala li lukin ala e ni la, jan olin li luka e ona. ni la ona li lape ala. jan olin li toki: "o lukin e ma ale lon poka pi tomo mi! ken la, sina en mi li jan lawa pi ma ale ni la, mi tu li pona mute. mi wile e ni! o tawa, o toki tawa kala sina! ona li ken pana e ni." jan kala li wile ala e ni, li toki: "olin mi o... mi tu li wile lawa tan seme? mi wile ala e ni. mi sona ala e nasin tawa ni!" taso, jan olin li kute ala e ni. ona li toki: "sina wile ala lawa la, mi lawa. o toki tawa kala sina!" jan kala li toki sin: "sina wile e ni tan seme? mi ken ala toki e ni tawa kala." jan olin li awen toki: "tan seme? o tawa, o tawa! mi o lawa." tan ni la, jan kala li tawa kala, li pilin ike. ona li wile ala tawa, taso ona li tawa.
jan kala li tawa sin la, telo suli li pimeja mute, li kama insa ma. kon pi telo suli li ike mute kin. jan kala li toki tawa kala, li wile e ni: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." kala li toki: "olin sina li wile e seme?" jan kala li toki e wile pi jan olin: "ona li wile jan lawa." jan kala li toki: "o tawa tomo sina. ona li jan lawa lon tenpo ni."
jan kala li tawa tomo ona, li lukin e ni: tomo ona li suli mute, li kama tomo wawa mani a! jan li lon leko pi tomo sinpin, li awen e ona. jan utala mute li lon, li kalama musi a lon tawa pi jan kala! jan kala li tawa insa tomo, li lukin e selo mani mute, e len mani pi lupa lukin. ona li awen tawa la, ona li kama tawa tomo pi supa lawa. lon supa la, jan olin li lon, li jo e namako pi mani mute lon lawa ona. luka ona la, palisa mani pi kiwen jelo li lon. lon poka ona, jan mute li lon, li kute e toki ale ona. jan kala li kama tawa ona, li toki: "tenpo ni la, sina jan lawa!" jan olin li toki: "a, mi jan lawa."
lon tenpo suli la, jan kala li lukin e jan olin. ona li toki: "ni li pona! sina jan lawa la, wile sina li pini. sina wile ala e ijo sin." taso, jan olin li wile sin: "ike! mi wile ala kute e ni. o tawa kala sina, o toki e ni: mi wile jan lawa wawa. mi wile jan lawa pi ma ale!" ni la, jan kala li pilin ike. "sina wile jan lawa wawa tan seme? sina jo e wile ale sina!" taso, jan olin li kute ala e ni. "o tawa, o tawa! sina jan olin mi la sina ken ni. o tawa, o ni!" jan kala li pilin monsuta kin. "taso, ken la kala li pilin utala, li pana ala e ni! mi ken ala toki tawa ona. mi ken ala! kin la, jan lawa pi ma ale la wan taso li lon. nasin seme la sina ken jan lawa wawa?" taso, jan olin li kute ala e ni kin. "kala sina li jan lawa e mi la, ona li ken jan lawa wawa e mi! o tawa, o pana e wile mi." ni la, jan kala li tawa. taso, ona li toki insa e ni: "ni li ike mute. jan olin mi li wile jan lawa la ni li pakala mute. kala li wile ala kute e ni."
jan kala li tawa sin la, telo suli li pimeja mute. ko telo li lon ona, li tawa mute tan kon wawa a! jan kala li pilin monsuta mute. taso, ona li toki tawa kala, li wile e ni: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." tan ni la, kala li kama tan telo, li toki: "olin sina li wile e seme?" jan kala li toki sin: "jan olin mi li wile jan lawa wawa. ona li wile jan lawa pi ma ale." kala li toki: "o tawa tomo sina. olin ona li jan lawa wawa."
jan kala li tawa tomo ona. ni la, ona li lukin e tomo wawa suli. ona li suli tawa sewi laso, li jasima e suno lon ma poka ale. jan utala li lon poka lupa, li lon kulupu pali, li kalama musi tan kama pi jan kala! jan lawa ante li lon, li tawa mute, li pali tawa jan lawa wawa sama jan pali. jan olin li lon supa pi kiwen jelo suli. kiwen jelo li suli mute tawa sewi. jan kala li alasa lukin e ona. ona li lukin la, ona li lukin e namako jelo suli lon lawa pi jan olin! luka ona la, palisa mani suli en sike pi ma ale li lon. lon supa ona la, jan olin li wawa mute, li mani mute. lon poka ona la, jan pali suli mute en jan pali meso en jan pali lili lili li lon! ona ale li lon kulupu. jan suli li lon monsi kulupu, li lon poka pi jan olin. jan lili li lon sinpin kulupu. lon ma ni la, jan lawa mute li lon, li pali tawa jan olin.
jan kala li tawa jan olin, li toki: "olin mi o, sina jan lawa wawa." jan olin li toki: "a, mi lawa wawa. mi jan lawa pi ma ale." jan kala li kute e ni, li pilin pona, li toki: "tan ni la, sina pini ale. sina lawa wawa la, sina ken ala kama suli ante!" taso, jan olin li pilin ante, li toki: "sina toki e seme? mi lawa wawa. taso, mi wile sin. mi wile jan sewi suli. o toki tawa kala sina, o toki e ni!" jan kala li pilin monsuta mute tan toki ni! ona li toki "tan seme? tan seme? sina jo e ijo la, sina wile e ijo sin! sina ken ala kama sewi suli. jan sewi suli pi wan taso li lon. jan kala li ken ala pana e ni." jan olin li kute ala e ni, li toki "kala li ken e ni! mi kama jan sewi suli tan ona. ni la, o tawa, o toki tawa ona!" jan kala li pilin nasa mute, li wile ala ni. ona li toki: "mi toki e ni tawa kala tan seme? wile ante la wile ni li ike mute mute!" taso, jan olin li kute ala e ni kin, li toki: "ni li ike ala! ante la, kala li lawa wawa e mi la, ona li ken jan sewi suli e mi. mi jan lawa wawa! sina jan olin mi taso. sina o tawa kala, o toki tawa sina."
jan kala li tawa sin, li pilin monsuta mute. sijelo ona li tawa lili tan monsuta. kon wawa li lon, li tawa e ona. walo sewi li kama pimeja, li tawa tan kon wawa. suno li lon ala. sewi li kama pimeja sama tenpo pimeja. telo suli li kama suli tawa sewi tan kon wawa kin. ona li tawa selo pi telo suli, li toki tawa kala, li wile e ni: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." tan ni la, kala li kama tan telo, li toki: "olin sina li wile e seme?" jan kala li toki: "olin mi li wile jan sewi suli." kala li toki: "ona li jan sewi suli. o tawa tomo sona."
ona li tawa tomo ona. ni la, ona li lukin e tomo sewi suli! lon poka pi tomo ni la tomo wawa mute li lon. jan kala li tawa lon kulupu suli jan. ona li kama insa la, suno lili mute mute li lon selo tomo, li lon sewi tomo, li lon supa tomo. jan olin li jo e len mani, li lon lon supa suli, li jo e len lawa pi kiwen mani! lon poka ona la, palisa suno li lon, li suli li meso li lili. palisa suno li suli sama tomo lukin suli. palisa suno li lili sama suno luka. jan lawa wawa en jan lawa suli en jan lawa ale li lon ma, lon poka pi jan olin. ona ale li uta e noka sina.
jan kala li toki: "a... jan olin mi o, sina jan sewi suli." jan olin li toki tawa ona: "a, mi jan sewi suli!" jan kala li lukin e ona lon tenpo suli. ona li lukin mute la, ona li pilin nasa. nasa ni li sama lukin pi suno sewi. tenpo suli li pini la, jan kala li toki: "olin mi o, lon tenpo ni la, sina wile e seme?" jan olin li awen lon supa suli, li toki ala lon tenpo suli. jan kala li toki sin: "ken la, sina wile sin ala. sina jo e ale. tan ni la, sina ken ala kama suli sin." taso, jan olin li toki "ken la, ni." ona tu li tawa tomo lape. jan olin li ken ala lape tan toki insa ona. ona li wile sona e ni: "mi wile e seme sin?"
lon tenpo suno pini la, jan kala li tawa mute, li pali mute! ni la, ona li lape pona mute. taso, jan olin li alasa lape la ona li tawa mute, li ken ala lape pona lon tenpo pimeja. ona li toki insa lon tenpo pimeja ale. taso ona li sona ala e wile sin ona! lon tenpo suno kama la, ona li lukin e sewi loje, e suno. tan ni la, ona li sona! ona li tawa jan kala, li toki: "mi sona! mi sona! jan olin mi o kute e ni: mi wile lawa e suno e mun. jan olin mi o tawa kala sina, o toki e ni tawa ona!" jan kala li kama lape ala tan ni, li sona ala e toki ona. ona li wile sona: "jan olin mi o, sina toki e seme?" jan olin li awen toki: "o lape ala! sina o tawa kala sina. mi ken ala lawa e suno e mun la, mi ike lon tenpo ale!" taso, jan kala li sona ala e nasin tawa wile ona. ona li toki e ni: "olin mi o, kala li ken ala ni! kala li ken e jan lawa, e jan lawa wawa, e jan sewi suli! taso, ona li ken ala pana e lawa suno e lawa mun. ona li ken ala! ni la, o wile ala e lawa ni!" jan olin li wile ala kute e ni. ona li wile lawa e suno e mun. ni la, ona li toki: "o tawa, o tawa!"
ni la, ona li tawa, li pilin monsuta tan wile pi jan olin ona. lon tawa la, kon wawa en sewi wawa li kama. ni la ona li ken ala tawa pona. tomo en kasi suli li pakala tan kon wawa! nena suli li tawa mute. kiwen suli li tawa anpa tan ona, tawa telo suli. sewi li pimeja lukin, li ike mute. ko telo li lon telo suli tan kon wawa. telo suli li pana e telo wawa a tan kon! ale ni la, jan kala li wile ala tawa. taso, ona li kama tawa kala. ona li ken ala kute e toki ona tan kalama ike pi kon wawa! taso ona li toki: "jan o, jan o! ken la, ni. ante la, kala o, kala o, lon telo suli! olin mi li ike e mi, li wile e wile ala mi." tan ni la, kala li kama tan telo, li toki: "olin sina li wile e seme?" jan kala li toki: "olin mi li wile lawa e suno e mun." kala li kute e ni, li toki: "o tawa tomo sina! jan olin ona li lon tomo lili." ni la, jan pi alasa kala en jan olin ona li lon tomo lili lon tenpo ale.
|
643
|
PoPiPo
|
if the quality of this cover sucks its because i made it at a whim in like 3 hours because i wanted an excuse to download mmd
|
[
"flower radio"
] | null |
2022-03-06
|
day
|
[
"music"
] |
{
"title": "PoPiPo",
"authors": [
"Lamaze-P"
]
}
| null |
[
"https://www.youtube.com/watch?v=lHTNpca_mxM"
] | null | null | null | null |
li moku
sina pilin pona
telo laso kasi
mi sona sina pilin: ona pona
open moku! mi pona e
telo laso kasi
ona li esun tu mani!
tawa, tawa!
tawa musi!
tawa, tawa!
tawa musi
seli ala telo laso kasi
suwi suwi telo laso kasi
taso wan pona telo pi sina
moku telo kasi!
po pi po pi po po pi po
kasi uta pona a a a a a a a a a a
po pi po pi po po pi
pona pilin insa sina a a a a a a a a a a
po pi po pi po po pi po
sina moku open! a a a a a a a a a a a
po pi po pi po po pi po
telo laso kasi li wan sina olin...
|
644
|
tenpo open pi nimi “ona”
| null |
[
"jan Kapesi Pake"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_nimi_ona.png"
] | null | null | null | null |
nimi “ona” li nimi pi jan nanpa tu wan lon toki pona. mi en sina li ken toki e jan ante kepeken nimi “ona.” nimi “ona” li nimi ilo. sona ni li lon ali. taso la, open pi toki pona la, nimi “ona” li lon ala. kon pi nimi “ona” li lon tenpo open. kon pi nimi “ona” li sama. selo pi nimi “ona” li ante. jan Sonja (mama pi toki pona) li pali e toki pona la, ona li kepeken nimi “iki.” nimi “iki” li sama nimi “ona.” taso la, tenpo pini la, jan mute pi toki pona li olin ala e nimi “iki.” jan ni li pilin e ni: nimi “iki” li jo e kalama sama nimi “ike.” nimi “iki” en nimi “ike” li kepeken kon pi ante mute la, nimi tu o kepeken kalama sama ala.
tenpo sike nanpa 2002 la, jan Sonja li ken e pilin ni. jan Sonja li toki e ni: mi wile sona e pilin kulupu tawa nimi sin tawa nimi “iki.” jan Sonja li pana e ken tu tu tawa ante pi nimi “iki.” ken nanpa wan li ni: o kepeken nimi “i” tawa nimi “iki.” ken nanpa tu li ni: o weka e nimi “iki” la ona li suli ala lon linja nimi. ken nanpa tu wan li ni: ali li pona. o awen kepeken nimi “iki.” ken nanpa tu tu li ni: ken ni ali li ike. mi wile e ken sin. ken nanpa tu tu li anpa e ken ante.
tenpo sin la, jan Sonja li pana e ken tu tu sin tawa ante pi nimi “iki.” ken nanpa wan li ni: o kepeken nimi “ipi” tawa nimi “iki.” ken nanpa tu li ni: o kepeken nimi “ona” tawa nimi “iki.” ken nanpa tu wan li ni: ali li pona. o awen kepeken nimi “iki.” ken nanpa tu tu li ni: ken ni ali li ike. mi wile e ken sin. tenpo ni la, ken nanpa tu li anpa e ken ante. nimi “iki” li moli. nimi “ona” li weka e nimi “iki.” mi pilin pona tawa ni. kalama nimi o ante! kalama pi nimi “ala” pi nimi “ale” li sama kin! ni la, jan Sonja li pali kin e nimi “ali.” (“ali” en “ale” li selo tu pi nimi sama. kon ona li sama kin. ni la, mi kepeken nimi “ali” taso).
pini la, o kepeken ala e nimi “iki” e nimi “ipi” e nimi “i” a! nimi pi pu ala li ken pona. nimi pi tenpo open pi toki pona li ken pona kin. taso la, nimi “iki” en nimi “ipi” en nimi “i” li moli taso. nimi “ona” li sama nimi ni li anpa wawa e nimi ni. sina kepeken nimi ni la, jan mute li sona ala e toki sina. toki li suli tawa jan pi toki pona. jan li sona e toki sina la, ni li pona mute. nimi sin en nimi pi pu ala li sama nimi moli ala. nasin ali la, o kepeken ala e nimi moli.
|
645
|
ma Elopa li utala
| null |
[
"jan Alonola"
] | null |
2022-03-10
|
day
|
[
"poetry"
] | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
ma Elopa li utala.
mi la, ni li ike a.
tenpo pini la,
jan li utala.
kipisi suli
pi ma ni
li moli.
jan o,
utala li
ike tawa ali,
li ken ala pini
e ike pi tenpo ni,
li pali taso e moli suli.
|
646
|
lupa ali
| null |
[
"jan Kapesi Pake"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
meli li wile moku. a, soweli li lon ala ma ni. kasi en kili kin li weka. sijelo meli li kule walo. sinpin ona li sama ko jaki. telo li kama ala tan oko ona. akesi wan taso li tawa meli kepeken noka anpa. meli li lukin li wile wawa e akesi. meli li selo e akesi kepeken namako mute. ni la, meli li tawa e akesi tawa uta.
o sona e ni: meli li lon lupa. suno ala li awen. pimeja li moli e pona ali. meli li alasa e jan ante, e kalama, e mu! taso ona taso li lon. ona li wile ala unpa. ona li wile ala e supa. lape li suli ala tawa meli. ona li wile e seli e moku. taso, meli li ken ala kama e ona.
waso li open sike e lupa. len waso li loje jelo li suwi lukin. waso li pana e ijo pan. meli li toki e ni: “moku a! ni li nasin! mi wile a!” taso, waso li pini e pana. pipi laso li tawa anpa tan sewi. pipi ni li lete mute li jo e pilin awen.
meli li pilin ike. ike taso li awen. meli li toki insa e ni: “esun en tomo mani li utala e ike ni!” taso, lupa ni li poki pi meli taso. jan ante li kama ala. mije en meli ante li lon poka ala. tenpo meli li wan e pimeja e sitelen tu. sitelen ni li sama jan lili tan meli. jan lili seme li sin anu nasa sama ni?
lupa ni la, meli li jo e kon taso. lawa ona li kama lili. luka ona li mama e pan monsi. pipi nanpa mute li selo e supa. suno li weka. mun li suno. meli li pona e linja ona kepeken suno mun. meli li pana e telo lawa. palisa en kiwen li kama tan nena sewi tawa pakala. ona li pali e moli.
jan li pilin e ni: kulupu o awen o pona e jan ali. taso, jan pi nanpa suli li kute ala kepeken kulupu. kulupu li ken sewi e lipu pu, taso nasin olin li nasin nanpa wan. jan li ilo li musi taso tawa kulupu. jan li sama kala la, nasin moli o suli. sina taso o pona e ni. sina o ante. o sona e nimi meli.
|
647
|
seme li mi?
| null |
[
"jan Alonola"
] | null |
2022-03-10
|
day
|
[
"sitelen sitelen",
"poetry"
] | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_sitelen_sitelen.png"
] | null | null | null | null |
mi la, nena ala li lon;
taso, telo mute li lon;
kule mi li loje jelo;
tenpo mute la, mi utala e telo.
jan mi li suli mute,
li moku e kala;
mi jo e kasi kule mute
lon ma pi telo ala.
|
648
|
musi Soweli Mu
| null |
[
"jan Ke Tami"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_soweli_mu.png"
] | null | null | null | null |
musi sin li lon tan jan Talu (keepuru): "sina soweli la sina wile e ni: sina moku; sina lape; kin la, ijo suli nanpa wan li ni: sina wile muuuuuuu!”
lon musi la, sina soweli. sina ken moku e kasi. sina ken tawa ma mute. soweli ante li lon. sina mu tawa ona la, ona li mu tawa sina… li ken toki kin tawa sina. musi ni li wile ala e tenpo mute tan sina, li wile ala e wawa tan lawa sina, li pona.
ona li pona tan seme? lon la, soweli li suwi. taso soweli li mu, li kama lon musi lon lukin kepeken sitelen pona la, ona li suwi mute a. kin la, mi mu tawa soweli la, mu soweli en toki soweli li pana e pi- lin pona e kon pona e kon sona tawa mi. wawa la, pini musi li pona wawa, li suwi pona. sina ken tawa pini kepeken tenpo pi lili mute a, taso pilin mi la, o mu tawa soweli ale a tan ni: mu mute li suli e kon pi pini musi.
sina wile musi e musi ni la, o tawa https://teepuru.itch.io/soweli-mu
|
649
|
kijetesantakalu o! nanpa luka luka tu
|
kijetesantakalu en waso li wile tawa sewi
|
[
"jan Ke Tami"
] | null |
2022-03-10
|
day
|
[
"comic"
] | null |
CC-BY 4.0
|
[
"https://liputenpo.org/lipu/nanpa-nimi",
"https://janketami.wordpress.com/2022/03/28/kijetesantakalu-o-nanpa-luka-luka-tu/",
"https://kijetesantakalu-o.tumblr.com/post/679961305733529600",
"https://commons.wikimedia.org/wiki/File:Kijetesantakalu_o!_-_ep12.png",
"https://commons.wikimedia.org/wiki/File:Kijetesantakalu_o!_-_ep12_(sitelen_pona).png"
] | null | null | null | null | |
650
|
toki musi pi nasin tu
| null |
[
"jan Ke Tami"
] | null |
2022-03-10
|
day
|
[
"leko nimi",
"poetry"
] | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_toki_musi_pi_nasin_tu.png"
] | null |
formatted the leko nimi-style poem with markdown tables
| null | null |
toki musi ni li kepeken nasin Leko Nimi. nasin ni la, sina ken lukin e toki sama toki ante. sina ken lukin tan poka tawa poka. sina ken kama sona e toki tan ni. taso sina ken lukin e toki sama ala toki ante kin! sina ken lukin tan sewi tawa anpa. sina ken kama sona e toki ante a tan ni e kon ante. (sike lili · li lon anpa nimi anu poka nimi la, ni li pini e toki wan, li open e toki ante)
.|.|.|.|.|.|.
-|-|-|-|-|-|-
pu||li|pana|e||toki
||||||.
li||pana|e|nasin|.|sina
pana||e|toki|pona||ante
e||nasin|pona|la||o
|||.|||
toki|.|mi|sama|o||pona
kin
.|.|.|.|.
-|-|-|-|-
wile|sina|pi||toki pona
mi|o|ike ala|.|mi
pi|ike ala|li||tawa
||.||
toki pona|sina|lon||mi tu
|
651
|
o kama jo e nimi Iso
| null |
[
"jan Nowa"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
tenpo poka la, kulupu pi toki pona li pali e ijo pi pona wawa: ona li toki tawa kulupu Iso. kulupu Iso li pali e ijo mute. ijo wan ni li ni: ona li pana e nimi lili tawa nasin toki ale. lipu linluwi[^1] en ilo linluwi li ken kepeken ni tawa pali pi toki ante. toki mute li jo e nimi Iso: toki Inli en toki Sonko en toki Epelanto en toki ante mute. taso tenpo pini la, toki pona li jo ala e nimi ni.
ni li tan seme? tenpo tu pini la, kulupu pi toki pona li toki tawa kulupu Iso. tenpo nanpa wan la, toki pona li sin. ni li lon tenpo sike nanpa 2007. kulupu pi toki pona li kama suli lon tenpo pini lili. kulupu Iso li wile sona e ni: kulupu pi toki pona li awen suli anu kama lili sin? ona li toki e ni: "sina ken toki sin tawa mi lon tenpo kama".
tenpo suli la, kulupu ni li toki ala tawa kulupu Iso. tenpo sike nanpa 2017 la, jan li pali e ni lon tenpo sin. jan ni li jan Mike Eweson (Micheal Everson). jan Mike li wile e nimi lso tawa toki pali mute. ni la, ona li pana e lipu mute tawa kulupu Iso la, lipu ni li lili li kepeken pali lili. ken la, tan ni la, kulupu Iso li toki e "ala" kin lon tenpo nanpa tu. ona li toki e ni: "toki ni li ike tawa lawa mi. jan pi mute ala en ma pi mute ala li kepeken toki pona. ni la, mi pana ala e nimi Iso tawa ona."
tenpo pini la, kulupu Iso li wile ala e toki pona. tenpo ni li ante tan seme? nanpa wan la, lipu tawa kulupu Iso li suli li jo e ijo mute pi toki pona. tenpo pini la, jan li pana e lipu lili pi ijo lili tawa kulupu Iso. kulupu Iso li lukin ala e pona ale pi toki pona. ni li ante lon tenpo ni. nanpa tu la, kulupu Iso li toki tawa kulupu pi toki pona e ni: "sina ken toki tawa mi lon tenpo poka. mi kute sin tawa ona lon tenpo ni." tan ni la, jan pi toki pona li pilin pona tawa pali pi lipu sin. jan pi toki pona li pali lon kulupu wan li pali e lipu suli pi pona mute. ona li jo e lipu lili luka luka luka li toki e ijo ale pi toki pona. ona li toki e suli pi kulupu ni e pali pi kulupu ni e toki pi toki pona tan jan pi kulupu ante. jan Pensa li pana e ni tawa kulupu Iso. jan ale li awen tawa toki pi kulupu Iso.
[^1]: linluwi: ilo sona mute li toki tawa ilo sona ante la, nasin ni en ijo ni li linluwi.
tenpo suno nanpa 2022-01-13 la, kulupu Iso li wile e namako. ona li toki e ni: "toki pona la, nasin toki en nimi toki li ken ala ken toki e ijo ale sama toki ante? nimi pi toki pona li ken toki e nimi ale pi toki ante lon lipu nimi anu seme? lipu pi toki pona li suli ala suli, li awen ala awen kama suli? kin la, jan seme li lawa e toki pona? mama ona li lawa la, ni li pona ala tawa lawa mi. kulupu o lawa. suli la, mi sona ala e ni: jan mute pi toki pona ala en lipu mute pi toki pona ala en sona mute pi toki pona ala li toki ala toki tan toki pona? sina pana e nanpa lili taso lon ni. a, o pana e ni ale lon tenpo suno tu. ante la, sina o awen tawa tenpo sike kama." ni la, kulupu pi toki pona li pali e lipu sin, li pana e sona mute kin. lipu lili luka luka tu wan li lon ona, li pana e sona mute. jan ale li awen sin.
tenpo suno nanpa 2022-01-24 la, kulupu pi toki pona li kama jo e toki pi pona wawa tan kulupu ISO: ona li wile pana e toki lili tawa toki pona! ni li kama tawa mi mute tan jan Sonja lon ma pona pi toki pona. pilin pona mute en musi suli mute li lon ma ale pi toki pona! toki pona li kama lon tenpo suli pini. taso, toki pona li kama lon sin. tenpo ni la, ma ale li ken sona e toki pona kepeken nimi lili pi kulupu Iso. ale li pona mute!
|
652
|
toki soweli - nanpa tu wan
| null |
[
"jan Eweni Wako"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
soweli tawa li pilin ike mute lon pona tawa soweli pona pi palisa lawa tan ni: toki la, wawa tawa li suli lon soweli palisa. soweli tawa li ken ala anpa e ona. tan ni la ona li wile moli e soweli palisa, li toki tawa jan:
— mi o alasa e soweli palisa pona! moku ona en selo ona en palisa ona li pona mute.
— nasin seme la mi pali e ni? — jan li toki. — soweli palisa pona li tawa wawa. ona li tawa mute.
— sina o tawa sewi mi, — soweli tawa li toki, — mi tu li ken jo e ona.
ona li pali e ni. ona li pali mute. ali pi tenpo suno la ona tu li alasa e soweli palisa pona, taso oma li ken ala jo e ona. pini la soweli tawa li kama pilin lape.
— sina o kama anpa tan mi, — ona li toki tawa jan.
— a, ala! — jan li toki. — mi jan pi sona lili ala! mi sona pona e sina lon tenpo ni. mi pana e ilo nasin tawa anpa pi lawa sina e ilo tawa lon uta sina. mi wile jo e linja tawa lon luka mi e ilo tawa lon noka mi. tenpo ni la sina pali tawa mi. sina pali e wile mi. sina soweli tawa anpa!
jan li pilin ike mute tan pona tawa jan ante la, ni li kama a. jan mute li toki: «o pali ala e lupa ma anpa tawa jan ante — ante la sina tawa insa pi lupa ni.»
|
653
|
toki lon lipu “Onze Taal” (toki mi)
| null |
[
"jan Alonola"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
tenpo mun nanpa tu pi tenpo sike ni la, jan Ma Pan Otento (Marc van Oostendorp) li sitelen e toki ni lon lipu “Onze Taal” (toki mi): “Een taal met 137 woorden. De vrolijke kunsttaal Toki Pona.” - “toki kepeken nimi pi mute lili. toki pona li toki musi pona.”
jan Otento li jan sona lon tomo sona suli lon ma tomo Laten (Leiden). ona li jo e sona mute pi toki Netelan pi toki ante. kin la, ona li jan pi pana sona.
ona li sitelen e open pi toki pona. ona li sitelen kin e sona pi kon nimi. ona li sitelen e kulupu mute pi toki pona. nasa la, ona li sitelen kin e sona pi toki ma.
suli la, ona li sitelen e sona pi kulupu mute pi toki pona. ona li sitelen e ni: “kulupu pi toki pona li pona mute. jan ale li ken kama. kulupu li pana e pilin pona.”
jan Otento li sitelen e sona musi: ona li nimi e “kalama sin”, e “lipu tenpo”, e sitelen tawa lon lipu Jutu. lipu tenpo la, ona li toki e ijo mute: ona li nimi e toki mute tan lipu tenpo. suli la, ona li nimi e toki nasa mi. mi pilin pona mute tan ni! ona li ante e toki pi toki mi. mi la, ante toki ni li pona mute.
pini la, ona li sitelen e sona pi nimi “kokosila” pi nimi “kijetesantakalu”. ona li pilin pona tan nimi nasa ni. ona li toki e ni: toki pona li toki musi, li toki pona tawa pilin, tawa jan.
o lukin e toki ni lon lipu ni: https://onze-taal.nl/nieuws-en-dossiers/weblog/toki-pona
|
654
|
tawa pi poki monsi pi ma Asija nanpa luka. ma Pulun
| null |
[
"jan Polo"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_ma_Pulune.png"
] | null | null | null | null |
ma Pulune li ma lili mute li lon ma pi insa telo suli Ponejo (Borneo) pi nasin lete. ona li selo e ma Sapa (Sabah) e ma Salawa (Sarawak) pi ma Malasija. sinpin ona la telo suli Sonko pi nasin seli li lon. jan lawa pi ma Pulune li jan lawa pi nasin sewi Isilan. ona li jo e mani mute mute tan ni: ma Pulune li jo e ko seli mute. ma Pulune la jan mute li jan Male pi nasin sewi Isilan. taso jan mute pi ma kasi en jan Sonko pi nanpa lili kin li lon. ona li kepeken nasin sewi mute. jan pi nasin sewi Isilan en jan pi nasin sewi Kolisu en jan pi nasin sewi pi kon ma li lon. jan Sonko li kepeken nasin sewi Puta anu nasin sewi Nasin Pona (Taoism). nasin sewi mute li lon, taso tenpo ni la nasin lawa pi ma Pulune li nasin lawa pi nasin sewi Isilan.
tenpo pini la mi awen lon ma Pulune lon tenpo sike tu wan meso[^1]. mi pana e sona lon tomo sona suli pi ma ni. ma Pulune li pona mute tawa mi. jan pi ma ni li pona li suwi mute mute. ma ni li lili mute, taso ona li jo e ijo musi mute tawa mi. ona li jo e tomo pi nasin sewi Isilan pi pona lukin. taso mi la ijo pona nanpa wan li tu: ma kasi suli pi telo sewi en kulupu jan pi kasi suli. kulupu jan pi kasi suli li jan Ipan (Iban), li jan Mulu anu Lun Pawan (Murut/Lun Bawang), li jan Ketajan (Kedayan), li jan Tuton (Tutong), li jan Tusun (Dusun), li jan Pelawi (Belait), li jan Penan. tenpo pini la jan ale pi kasi suli li awen lon tomo suli (longhouses), taso tenpo ni la jan Ipan taso li awen lon tomo suli. tomo suli ni li sama ma tomo lili, taso tomo li weka ala. ona li wan lon nasin ni: tomo wan li wan e tomo ante poka. sinpin pi tomo len ni la tomo linja pi jan ale li lon. lon nasin ni la tomo pi kulupu mama wan li lon. tomo pi jan ale kin li lon. nasin pi tenpo pini la tomo suli ni li awen lon palisa. nasin ni la tomo li kama awen tan akesi ike. kin la soweli tomo li awen lon anpa pi tomo suli.
[^1]: meso li pona ala, li ike ala, li lon insa pi ona tu
mi tawa tomo suli mute ni tan alasa sona mi. mi tawa tomo ni la mi pilin pona. mi la ijo pona ante li ma kasi suli pi telo sewi. ma kasi suli pi ma Elopa la ma kasi suli pi ma Ponejo li suli mute li pana e kalama pipi wawa li jo e kule kasi mute mute e soweli e waso e akesi e pipi mute mute. soweli sama jan kin li lon. soweli lili sama jan pi linja monsi suli (long-tailed macaque) en soweli sama jan pi nena suli (proboscis monkey) li lon. soweli sama jan pi nena suli li jo e nena sinpin loje pi sama linja. ona li suwi mute a! insa pi ma tomo kin la jan li ken lukin e soweli e waso e akesi. pana lukin la akesi pi noka tu tu (monitor lizard) en akesi linja li nasa ala a!
mi ken, la mi wile sin tawa ma Pulune a!
|
655
|
toki open pi nimi "kapesi"
| null |
[
"jan Kapesi Pake"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_nimi_kapesi.png"
] | null | null | null | null |
o sona e ni: nimi “kapesi” li nimi kule. ona li kama open lon tenpo open pi toki pona. taso, nimi “kapesi” li pu ala. jan mute pi toki pona li awen kepeken nimi “kapesi” kin. tan ni la, ona li ku[^1]. kon ona li pimeja walo li pimeja jelo.
[^1]: ku li lipu nimi tan jan Sonja
tenpo pini la, jan li sona e kon pi nimi “kapesi” li sona ala e toki open pi nimi “kapesi.” jan li pilin e ni: toki tu tu li ken pana e open pi nimi “kapesi.” toki ni li toki Elena li toki Kanse li toki Epanja li toki Katuli. ni la, toki open lon pi nimi “kapesi” li weka. ni li awen lon toki mute.
taso la, pini pi tenpo sike 2021 la, jan Sonja (mama pi toki pona) li pana e toki open pi nimi “kapesi.” toki ni li toki Kantun li toki Sonko. nimi open pi nimi “kapesi” li “咖啡色” (gaa fe sik) anu “咖 啡色” (kāfēisè). jan li sona e toki open ni la, sona pi toki pona li kama suli. kin la, o awen kepeken nimi “kapesi” a!
|
656
|
toki soweli - nanpa tu
| null |
[
"jan Eweni Wako"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
soweli wawa jelo li lawa e ma, li lawa e soweli ale. taso tenpo wan la, ona li tawa anpa, li kama lon insa lupa lon ma anpa. lupa li poki e ona la, ona li wile pilin sin e ali ona lon sona tan moli kama, taso jan ma li tawa poka.
— jan pona o, — soweli wawa jelo li toki pona, — o weka e mi tan ni!
— taso mi kama e weka sina la, —jan ma li toki, — sina moku e mi!
— ala! ala! —soweli wawa jelo li toki. — mi toki sewi tawa sina tan sewi mama ali pi kulupu soweli wawa jelo!
soweli wawa jelo li toki sewi e toki sewi suli mute wawa la, ona li moku ala e jan. jan li tawa anpa e palisa suli tawa insa lupa. soweli wawa jelo li tawa sewi, li weka tan lupa, li lukin e jan ma, li pana e palisa uta tan uta ona.
— mi moku ala lon tenpo suno tu pini, —soweli wawa jelo li toki, — tenpo ni la moku li kama tawa mi.
— taso sina toki e toki sewi mute wawa! — jan li toki lon ike.
— taso mi wile moku mute, — soweli wawa jelo li toki suli, — ni la, toki sewi li suli ala.
— mi en sina li pilin ante la, sona pona o tan ante! —jan ma li toki.
tenpo pi kama ni la, soweli loje li tawa lon poka.
— soweli pi linja loje o, — jan ma li toki, — mi en soweli wawa jelo la o pana e sona pona!
ona li toki e ali tawa soweli loje. soweli loje li noka e poka pi monsi kute.
— nasin seme la soweli wawa jelo li ken tawa anpa tawa insa lupa? seme li kama? — ona li toki. — jan ma li toki ala toki e lon? ona li kama weka e soweli wawa jelo tan lupa ma li awen e ona tan moli tan toki sewi suli mute wawa anu seme?
soweli wawa jelo en jan li awen.
— mi kama ala lukin e kama ni la mi ken ala toki e sona pini, — soweli loje li toki suli. — soweli wawa jelo o kama anpa sin lon insa lupa lon ma anpa.
soweli wawa jelo li tawa anpa tawa insa lupa.
— tenpo ni la, —soweli loje li toki, — jan kin en soweli wawa jelo kin li lon sama tenpo open. sina o, jan o, sina wile weka sin e soweli wawa jelo la, sina wile kute sin e toki sewi suli mute wawa kin la, sina ken. sina pilin ala e toki pi soweli wawa jelo la, sina ken ala. o pali sama pilin pona sina!
soweli loje li tawa e palisa monsi ona li tawa weka. jan pona li kama sin lon tomo li toki e toki ale ni tawa meli tawa jan lili ona. seme li kama lon soweli wawa jelo? soweli wawa jelo li ken moli ala la ona li awen kin lon lupa ni pi ma anpa.
|
657
|
o pali e moku Sule (Żurek)
| null |
[
"jan Alonola"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Lipu_tenpo_nanpa_nimi_-_moku_open.png",
"https://commons.wikimedia.org/wiki/File:Lipu_tenpo_nanpa_nimi_-_moku_Sule.png"
] | null | null | null | null |
moku Sule li moku pona pi ma Polaka. ona li nasa mute tawa jan mute, taso ona li pona mute kin tawa jan mute. o pali e ona!
sina o jo e ijo ni:
pona! o seli e telo. o pana e pan pi mute lili, e kili anpa walo wawa pi mute lili, e ko pan mute, e telo tawa poki. o tawa sike e ko ni. o pini e poki ni kepeken sewi poki. o pana e poki tawa ma seli. tenpo ni la, sina o awen lon tenpo suno tu tu. pini la, ko ni li ko Sule.
tenpo suno tu tu li pini, anu seme? pona a! tenpo ni la o seli e telo mute lon poki suli. o seli e kili ma lon telo ni. kin la, o seli e kili anpa pi selo mute lon poki ante. kili ma li pini la, o pana e ko Sule tawa poki pi kili ma. o pana kin e kili anpa seli pi selo mute, e namako, e kili anpa walo wawa sin. tenpo sin la, o seli e telo. o tawa sike e ko lon tenpo lili. tenpo ni la, sina pini. o pana e moku Sule pini tawa supa moku sina! sina pini, o moku pona!
|
658
|
toki open pi nimi "yupekosi"
| null |
[
"jan Kapesi Pake"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
tenpo sike nanpa 2019 la, jan Sonja (mama pi toki pona) li pilin insa e ni: mi wile musi. ni la, o pali e nimi sin pi musi taso tawa toki pona.
jan Sonja li kepeken ilo sitelen ona. taso la, ona li luka e nimi \<y> tan ike! jan Sonja li pali e nimi ni: “yupekosi.” jan Sonja li pana e nimi “yupekosi” li pana ala e kon ona.
ni la, jan pi toki pona li pilin nasa li toki e ni: “tan seme la \<y> li lon? nimi ‘yupekosi’ li kama ala kama tan toki Umin? mi ken ala ken toki e ona sama kalama /jupekosi/?”
kin la, jan wan li toki e ni: “kon pi nimi ‘yupekosi’ li sama pilin pi wile sona anu seme?” pini la, jan Sonja li pana e kon pi nimi “yupekosi.”
“kon ona li ni: mi ante e pali musi mi sama jan Jo Luka la, mi yupekosi e pali musi mi. tan ante ni la, mi pakala li pona ala e pali mi.”
kin la, jan Sonja li toki e ni: “jan ala li ken toki e \<y>.”
sona suli la, jan Jo Luka li mama pi sitelen tawa Utala Mun. ona li pali e ona lon tenpo sike nanpa 1977. taso la, jan Jo Luka li ante e ijo mute pi sitelen tawa Utala Mun lon tenpo sike nanpa 1997. ona li ante e kule e toki e suno e len. jan Kito li kepeken ilo moli lon tenpo nanpa wan a! ike a!
jan mute li olin e ante ni, taso jan mute kin li pilin ike tawa ante ni. jan Jo Luka li ken ike e pali musi ona, jan ali kin li ken ike e pali musi. jan Sonja li pilin musi tawa nimi sin ona, taso jan ali ala li olin e nimi “yupekosi.”
jan wan li pana e ike lili ni: “jan Sonja li yupekosi mute lon ni.” jan tu li pana e pilin nasa ni: “mi o toki e nimi “yupekosi” sama jaki.”
tenpo ni la, jan li ken ala toki li ken sitelen e nimi “yupekosi.” nimi “yupekosi” li musi taso. taso la, ona li pana e sona ni tawa mi mute: o pilin musi tawa toki pona sina! o pilin ike ala a!
jan li ken utala kepeken jan sama tan ijo pi suli ala. ni li ike. o alasa ala e kon suli taso. ante la, o wile wawa e pilin olin e nasin suwi tawa toki sina. toki pona li ni. ante o kama lon tenpo ali. ni li ike ala. pilin sina en nasin sina li ken pona kin.
|
659
|
toki sama pi toki pona — nanpa tu wan
| null |
[
"jan Kapesi Pake"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/"
] | null | null | null | null |
toki pona li jo e toki sama mute. ni li lon tan seme? jan li olin wawa e toki pona la, jan li wile kin ante e toki pona tawa pilin ona. toki sama pi toki poma li kama tan pali pi jan Sonja, taso ona li jo e nasin ante e kon ante. o lukin e toki sama sin pi toki pona.
tenpo pini la, mi pana e sona pi toki ni: toki Pon Wen (Bon Wen) en toki IO en toki pona epansa. tenpo ni la, mi pana e sona pi toki Tokipinglish e sona pi toki Ta Ti.
toki Tokipinglish li kama lon tenpo sike 2007. jan ala li sona e jan pali pi toki ni. taso, ona li wile e ni: toki Inli en toki pona li kama wan. sona lili pi toki Tokipinglish li lon. sona mute ona li weka. ni taso li awen: toki Tokipinglish li kepeken nimi tan toki pona tan toki Inli tan toki ante kin. sona ante ali li weka. ni li ike, taso mi ken ala kama e ona.
toki Ta Ti li tan jan Ma Tonson (Marq Thompson) li kama lon tenpo sike 2009. jan Ma Tonson li open pali e toki Ta Ti lon tenpo sike 2004. toki Ta Ti li jo e nimi 98 taso. nimi wan li tan toki Epelanto. nimi 94 li tan toki Inli. nimi tu tu li nimi sin. kin la, nimi ali lon toki Ta Ti li jo e kalama wan taso. o lukin e ona: “be” (sama nimi “poki”), “bla” (sama nimi “pimeja”), “fai” (sama nimi “seli”), “lu” (sama nimi “lupa”). nimi jan pi toki Ta Ti li ni: “mi” (sama nimi “mi”), “yu” (sama nimi “sina”), “hi” (sama nimi “ona”). nimi “su” lon toki Ta Ti li musi. nimi “su” li jo e kon ali. jan li wile toki e ijo nasa la, ona li ken kepeken nimi “su.” (kin la, nimi “su” li kama tan nimi “Smurf” lon toki Inli).
kin la, nimi “li” lon toki Ta Ti li “jo.” nimi “e” lon toki Ta Ti li “ji.” mi pali e linja nimi kepeken toki Ta Ti. kon ona li “ona en sina li moli e pipi.”
hi plu yu jo fi ji ni he hu kra no ha.
tenpo kama la, mi pana e sona pi toki sama ni: “Ta Lo Ne” en “Puna” en “Pulu.”
|
661
|
tenpo mun pi ante toki
| null |
[
"jan Ke Tami"
] | null |
2022-03-10
|
day
| null | null |
CC-BY-SA 4.0
|
[
"https://liputenpo.org/pdfs/0012nimi.pdf",
"https://liputenpo.org/lipu/nanpa-nimi/",
"https://commons.wikimedia.org/wiki/File:Icon_of_mun_pi_ante_toki.png"
] | null | null | null | null |
ma pona pi toki pona li kulupu suli pi toki pona lon tenpo ni la, seme li sin lon ma pona pi toki pona? a, ona li wile e tenpo kulupu. tenpo kulupu ni la, jan mute li ken pali, li ken pali e pali sama, li ken pali e pali pi jan wan taso kin. tenpo kulupu ni li tenpo mun pi ante toki. tenpo pi ante toki li seme? ken la, lipu en musi en ilo en kalama en sitelen li pona a tawa sina, taso ijo ni li kepeken ala toki pona. ni la, jan li ken ante e toki pi ijo ni tawa toki pona.
jan mute li kama pali. pali li ken lili, li ken lili ala, li ken suli ala, li ken suli. ni la, pali mute li kama pini lon tenpo mun pini wan. pali mute ante li pini ala, li pali awen, li ken kama pini suli lon tenpo kama. toki ni la, mi wile toki e pali pini, taso o awen sona e ni: pali suli ante li lon kin.
jan luka li toki pona e sitelen pi jan Awata. ni li sitelen tawa lon , li pona tawa jan lili mute, li pona tawa jan suli mute kin. ona li toki e ma suli mute pi lon ala. ma ni la, jan mute li ken lawa e ijo. jan li ken lawa e seli anu telo anu kiwen ma anu kon tawa anu ijo ala, taso ona li ken lawa e ijo wan taso. jan Awata li ante, li ken lawa e ijo tu tu a. jan Awata li moli la, jan sin li kama jan Awata. suli la, jan Awata li weka lon tenpo sike mute a. ike la, ma pi jan seli li utala e ma ante, li wile lawa e ma ale. pona la, jan Awata sin li kama sin, li jan lili. ona en jan lili ante li wile pini e utala, taso sona ona li lili tawa ni la, ona li alasa e sona pona. sitelen mute mute mute pi jan Awata li lon. kulupu pali pi toki pona li toki pona e sitelen open tu wan. tenpo kama la, jan pi kulupu pali ni li wile pana e sitelen toki tawa anpa pi sitelen tawa.
jan lili li wile lukin e lipu la, ona li wile ala e toki mute lon insa. toki mute li wile e pali mute. ni la, lipu pi sitelen kule li pona. toki li lon lipu, taso sitelen kule mute kin li lon. jan mute li kama toki pona e lipu suwi ni luka luka tu wan lon ilo Towiwiwa (StoryWeaver).
mi kin li pali. tenpo pini suli la, jan Pijasike Pota (Beatrix Potter) li pali e lipu mute tawa jan lili. lipu ni li toki e soweli, taso soweli li mu taso ala, li ken toki kin. mi toki pona e lipu ona mute tu.
lipu ante li kama toki pona. nimi ona li “jan Ali lon ma nasa” (Alice in Wonderland). lipu ni li toki e ijo nasa. lipu ni la, jan lili li kama anpa lon lupa, li kama tawa ma ante kepeken lupa ni. ma li nasa. ijo li sama ala ijo pi ma ona. nasin pi ma ni li nasin nasa ante a. soweli en ijo li ken toki. sijelo li ken kama suli mute, li ken kama lili mute. toki nasa mute li lon.
lipu pi jan Ali la, toki suli luka luka tu li lon. jan li toki pona e toki suli nanpa wan, li open e pali lon toki suli ante pi lipu ni.
musi Pelanki Tu (Spelunky 2) li musi lon ilo. musi ni la, sina jan Ana. sina wile kama lon poka pi mama sina. mama sina li lon mun. ijo ike mute li lon mun la, utala en tawa pi wawa pona en alasa pona o tan sina.
sina wile musi kepeken toki pona la, musi ni ale li lon toki pona a!
pali suli kin li lon. kulupu li kama toki pona e ilo. ilo ni li ken wawa e pali ante pi toki pona.
ilo wan li ilo sona pi nasin “KDE”. ilo sin li kepeken nasin ni la, ale pi ilo ni li ken toki pona. taso pali ni li pini ala.
taso ilo wan ante li ilo Pontun (Pontoon), li pana e ilo Mosila pi kalama uta (Mozilla Common Voice). ni li seme? ilo li wile toki pona la, ona li wile sona e toki pona kepeken pona, li wile e toki pona mute a. ike la, toki pona mute li lon ala anu lon lipu wan ala. ike kin la, ilo esun li ken kama sona e toki, taso esun li wile ala pana e sona ni tawa jan ale. ni li ike e pali ilo pi esun ala, li ike e pali pi toki pona kin. tan ni la, kulupu Mosila li wile pana e sona pona tawa jan ale, li ken e ilo Mosila pi kalama uta. ilo ni la, jan li ken pana e toki sitelen mute, li ken pana e kalama pi toki ni. ilo li kama sona e toki pona mute, e kalama mute pi toki pona la, ilo li ken pali e ijo pi toki pona, li ken kalama pona e toki pona sitelen, li ken kute pona e kalama pi toki pona. sina wile pana e toki pona sin e kalama pi toki ni tawa ilo la, o wawa e pali ni! jan ale pi toki pona li ken pana. taso o sona: sina pana e toki la, jan ale li ken kepeken toki ni lon pali ale lon nasin ale. tan ni la, toki o tan sina taso. ante la, toki o tan pali ni: jan ale li ken kepeken pali ni lon pali ale lon nasin ale.
kulupu pi toki pona li pali wawa a. lipu pi toki pona li kama mute, li kama suli. ijo ante li kama tan tenpo mun pi ante toki lon tenpo kama. lon la, lipu ante li tan ala ante toki, li tan toki pona taso, li kama mute kin. taso tenpo mun pini ni la, jan mute li kama kulupu tawa pali suli la, ni li wawa e pilin mi, li ken wawa e kon pi toki pona.
|
662
|
SONA SIN #8 | News in Toki Pona
|
lipu:
https://liputenpo.org/lipu-tenpo-nanpa-moli/
https://iso639-3.sil.org/code/tok
https://www.aspendailynews.com/associated_press/live-updates-russia-ukraine-officials-open-talks-in-turkey/article_5c3bace5-dfff-50dd-a889-60dabb2a8656.html
https://www.euractiv.com/section/railways/news/eu-rail-companies-offer-fleeing-ukrainians-free-travel/
https://www.nytimes.com/2022/03/10/business/russia-ukraine-war-gas-prices.html
https://www.tagesschau.de/ausland/europa/russland-ukraine-krieg-flucht-107.html
https://nur-positive-nachrichten.de/positive-nachrichten/4-tage-woche-in-belgien
https://nur-positive-nachrichten.de/positive-nachrichten/eigene-rechte-fuer-die-natur
sitelen:
Either Public Domain, Self-made or listed here:
By Saeima - Ināra Mūrniece tiekas ar Turcijas ārlietu ministru, CC BY-SA 2.0, https://commons.wikimedia.org/w/index.php?curid=85874260
By Kremlin.ru, CC BY 4.0, https://commons.wikimedia.org/w/index.php?curid=115261196
By File:Дмитро Кулеба 1.jpg: Едуард Крижанівський, фотограф МЗСderivative work: Pv21 - This file was derived from: Дмитро Кулеба 1.jpg:, CC BY-SA 4.0, https://commons.wikimedia.org/w/index.php?curid=101417750
By Rolf Heinrich, Köln, CC BY 3.0, https://commons.wikimedia.org/w/index.php?curid=45778544
By Mykola Swarnyk - Own work, CC BY-SA 3.0, https://commons.wikimedia.org/w/index.php?curid=78304236
By Photo by CEphoto, Uwe Aranas or alternatively © CEphoto, Uwe Aranas, CC BY-SA 3.0, https://commons.wikimedia.org/w/index.php?curid=42238630
By Raul Mee (EU2017EE (Office of the Estonian Presidency)) - https://www.flickr.com/photos/eu2017ee/36766610160/ (flikr), CC BY 2.0, https://commons.wikimedia.org/w/index.php?curid=94652167
|
[
"jan Alonola"
] | null |
2022-03-11
|
day
| null | null | null |
[
"https://www.youtube.com/watch?v=tmQvXaR2pX0",
"https://docs.google.com/document/d/1rvXYIcInQlR8CWg6FFomPh7xE77R9u9EeN-rAU1cF6w/edit"
] | null | null | null | null |
toki a! ni li sona sin! tenpo ni la, mi - jan Alonola - li lon. mi jo e ijo mute tawa sina!
|
663
|
toki kijetesantaklu
| null |
[
"jan Alonola"
] | null |
2022-04-01
|
day
| null | null |
CC-BY-SA 4.0
|
[
"https://liputenpo.org/pdfs/0012.5kijetesantakalu.pdf",
"https://liputenpo.org/lipu/nanpa-kijetesantakalu/"
] | null | null | null | null |
kijetesantakalu nanpa wan li toki e ni: mu mu mu!
kijetesantakalu nanpa tu li toki e ni: mu mu? mu.
kijetesantakalu nanpa wan li tawa kijetesantakalu nanpa tu. kijetesanataklu li uta olin e kijetesanataklu nanpa tu.
lawa pi kijetesanataklu nanpa tu li kama loje. kijetesantakalu nanpa tu li pilin pona. kijetesantakalu nanpa wan li pilin pona kin.
kijetesantakalu nanpa tu li toki e ni: mu mu mu mu!
kijetesanataklu nanpa wan li toki e ni: mu mu mu mu mu!
|
664
|
kijetesantakalu mute
| null |
[
"kijetesantaklu pona"
] | null |
2022-04-01
|
day
| null | null |
CC-BY-SA 4.0
|
[
"https://liputenpo.org/pdfs/0012.5kijetesantakalu.pdf",
"https://liputenpo.org/lipu/nanpa-kijetesantakalu/"
] | null | null | null | null |
kijetesantakalu kijetesantakalu kijetesantakalu kijetesantakalu. kijetesantakalu kijetesantakalu. kijetesantakalu kijetesantakalu kijetesantakalu.
kijetesantakalu kijetesantakalu kijetesantakalu kijetesantakalu kijetesantakalu!
kijetesantakalu kijetesantakalu kijetesantakalu kijetesantakalu kijetesantakalu! kijetesantakalu kijetesantakalu kijetesantakalu kijetesantakalu kijetesantakalu. kijetesantakalu kijetesantakalu kijetesantakalu. kijetesantakalu kijetesantakalu. kijetesantakalu kijetesantakalu kijetesantakalu.
kijetesantakalu kijetesantakalu kijetesantakalu kijetesantakalu. kijetesantakalu kijetesantakalu. kijetesantakalu kijetesantakalu kijetesantakalu.
kijetesantakalu kijetesantakalu kijetesantakalu kijetesantakalu kijetesantakalu!
kijetesantakalu kijetesantakalu kijetesantakalu kijetesantakalu kijetesantakalu! kijetesantakalu kijetesantakalu kijetesantakalu kijetesantakalu kijetesantakalu. kijetesantakalu kijetesantakalu kijetesantakalu. kijetesantakalu kijetesantakalu. kijetesantakalu kijetesantakalu kijetesantakalu.
kijetesantakalu kijetesantakalu kijetesantakalu kijetesantakalu kijetesantakalu!
kijetesantakalu kijetesantakalu kijetesantakalu kijetesantakalu kijetesantakalu kijetesantakalu kijetesantakalu.
|
665
|
suno
| null |
[
"Nardi"
] | null |
2022-04-03
|
day
|
[
"original",
"music",
"lyrics"
] | null | null |
[
"https://www.youtube.com/watch?v=XOVBXHXl2Vk",
"https://www.amazon.com/music/player/albums/B09WWR3RB3",
"https://www.boomplay.com/songs/87354275",
"https://www.deezer.com/album/307140267",
"https://www.deezer.com/track/1703706217",
"https://www.last.fm/music/NARDI/_/suno",
"https://musicbrainz.org/release/6bb9d647-d036-4681-8243-543bbd5f8c10",
"https://musicbrainz.org/recording/8f1942d2-3ed7-4f23-b04a-1c12074cf9a3",
"https://open.spotify.com/track/4Yu9G25qPftHuawXMTbsLg",
"https://www.musixmatch.com/lyrics/Nardi-3/Suno",
"https://lyricstranslate.com/nardi-suno-english",
"https://lyricstranslate.com/nardi-suno-lyrics.html",
"https://www.youtube.com/watch?v=XpjcacZiVig"
] | null | null | null | null |
suno o
o suno e ma ale
o weka
e pimeja
mun o
toki tawa suno
e ni la
ma li sin a
tenpo suli la
sina weka
li poka
moli
ken la sina
ken seli e ma
ken kama
lon ni
jelo walo
sina a o
kule e telo
telo ma lon
selo ma o
jasima suno
o
suno o
o suno e ma ale
o weka
e pimeja
mun o
toki tawa suno
e ni la
ma li sin a
suno
mi wile e ni
taso o kama
mun ooo
o toki e ni
suno o wawa
tenpo ale la
sina weka
li nasa e mi
lawa mi
li wile kule a
wile kama sin
li ken ala
weka sina
tenpo ni la
mi pimeja
tenpo ni la
mi lape ala
la sina o kama
suno o
o suno e ma ale
o weka
e pimeja
mun o
toki tawa suno
e ni la
ma li sin a
suno o
o suno e ma ale
o weka
e pimeja
mun o
toki tawa suno
e ni la
ma li sin a
|
666
|
nasin nimi sin pi sitelen pona
| null |
[
"jan Ke Tami"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_jan_Ke_Tami_(nasin_pu).png",
"https://commons.wikimedia.org/wiki/File:Lipu_tenpo_nanpa_pipi_-_jan_namako_Pepa_en_soweli_Kawa.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Alasin.png",
"https://commons.wikimedia.org/wiki/File:Lipu_tenpo_nanpa_pipi_-_kasi_Pankasin.png",
"https://commons.wikimedia.org/wiki/File:Lipu_tenpo_nanpa_pipi_-_jan_Pumiko.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Ke.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Kepe.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Kepeke.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Kepeken.png",
"https://commons.wikimedia.org/wiki/File:Lipu_tenpo_nanpa_pipi_-_nimi_Kijetesantakaluweka.png",
"https://commons.wikimedia.org/wiki/File:Lipu_tenpo_nanpa_pipi_-_jan_Ke_Tami_(nasin_sitelen_kalama).png"
] | null | null | null | null |
sitelen pona li sitelen pona pi toki pona · nimi wan pi toki pona li kepeken sitelen pona wan · taso nimi ijo la sina pana e sitelen pona mute · mi pana e nimi mi la mi sitelen e ni ·
a ni li pona li pana e nimi mi kepeken nasin ni · poki nimi la kalama open lili wan taso li tan nimi wan · sina toki e kalama open lili wan lon nimi ale tan poki pi nimi mi la sina sona toki e nimi mi · ni li nasin pu ·
taso ni li wile e pali mute lon pali sitelen e suli mute lon lipu e wawa tan sona pi nimi ale · sina ken kama pilin e ni · nasin sitelen nimi ni li suli la ona li suli ike anu seme · ni la alasa pi nasin ante li open · alasa li tan wile ante mute lon kulupu pi toki pona · lon toki ni la mi wile pana e nasin mute · taso o sona · nasin ni ale ala li pona · nasin pini la · a · nasin pini li ken pona ·
nasin wan li nasin mi · mi wan e sitelen pona tu lon insa pi poki nimi · ni li lili e poki nimi li pona tawa mi · kin la ni li ante lili e kon sitelen · sona la jan li ken kepeken sitelen pona mute tan kalama sama · kalama K li ken sitelen kala li ken sitelen ken li ken sitelen kiwen li ken sitelen ante kin · sina kepeken sitelen pi wile sina la ni li ken pana e kon pi wile sina · a taso sina wan e sitelen tu la kon li ken kama wan lon lukin kin ·
lipu musi la nimi pi soweli Kawa li kama tan toki Inli li kama tan kili pi loje jelo lon anpa ma · kin la ona li soweli pi jan Pepa li awen lon poka pi jan Pepa · sitelen ona li tan sitelen kili li tan sitelen anpa li tan sitelen wile li tan sitelen awen · sina lukin e sitelen pi wan ala la kili en anpa en wile en awen li pana e kon lili · taso kili anpa en wile awen li suli e sona pi kon nimi · ni li nasin mi la ni li musi tawa mi · taso ni li pona ala pona tawa ale · a ike la ni li namako mute li jo e linja lili mute lon poka sama li ken nasa e lukin · ni la nasin ni li pona ala tawa ale pi toki pona ·
nasin ante li tan jan ante · ona li nasin tu a · ona li ken ante lili lon jan ante la mi pana e nasin ken taso ·
nasin nanpa wan li tawa ni · nimi ijo li sama kalama pi nimi mute lon toki pona · ni la nimi Alasin li kepeken sitelen pona ni · ala en sin · kalama ale pi nimi ni ale li pana e kalama pi nimi ijo ·
nasin nanpa tu li tawa nimi ante ale · ona la kalama open pi sitelen pona mute li pana e kalama nimi · taso kalama open li sama ala nasin pu · kalama open li kalama open suli li ken sama kalama pi sitelen Lasina tu wan li ken sama kalama pi sitelen Lasina tu li ken sama kalama pi sitelen Lasina wan · nimi “pan” li nimi pi kalama open suli wan taso · nimi “kalama” li nimi pi kalama open suli tu wan · nimi “sinpin” li nimi pi kalama open suli tu · ni la nimi pi kasi Pankasin li kepeken nimi ni · pan en kalama en sinpin ·
a taso nasin ni li pona ala pona · pilin mi la nasa mute li ken tan nasin ni · nasin nanpa wan la nimi Alasin li kepeken nimi “ala” li kepeken nimi “sin” · taso sina lukin e sitelen pona ni kepeken nasin tu la ni li kama nimi Asin · jan li pana e ante lili tawa nasin ni li pona lili e nasin tan ni · suli la kalama open suli ale li lon ala nimi pi toki pona · kalama Ju en kalama Pe li lon ala open nimi lon toki pona · ni la sitelen pona tu li ken kama wan tawa kalama ni · a taso ni ale li nasa tawa mi · ante lili li tawa nasin ni tu li pona lili e nasin ni tu · taso mi ken ala sona e sitelen ni lon lukin · nimi As li seme · kasi Pks li seme · pona la jan ante kin li pana e nasin sin ·
ni li nasin sin · ona li pona tawa lukin mi · taso ona li sin mute · o lukin · nasin sin ni li kepeken nasin kalama sama nasin kalama pi toki Nipon · nasin ni li kulupu e kalama insa lon nimi kepeken nasin ni · nimi “kepeken” la kalama insa tu tu li lon li kalama Ke li kalama Pe li kalama Ke li kalama N · a ken la nasin kulupu kalama ni li nasa tawa sina · o lukin kin · nasin ni la kulupu kalama li ken kalama wan li ken kalama tu · ona li kalama wan taso la ona li kalama wan lon kulupu ni · A · E · I · O · U · N · kulupu pi kalama wan taso li ken kalama N tan seme a · kute la kalama N li lon pini pi kulupu kalama ante la kalama N li suli lon tenpo sama kulupu kalama ante · ni li sama lon toki Nipon li sama nasin Mola (モーラ) ·
jan Pumiku pi kulupu kasi li mama pi nasin ni lon sitelen pona · sina wile kepeken nasin ni la o kepeken kulupu kalama ale pi nasin ni tan nimi wan lon wile sina · o pana e sike lili tawa nanpa pi kulupu kalama · nimi Ke la sina ken pana e sitelen “kepeken” e sike lili wan · taso sina wile la sina ken awen pana e sitelen “kiwen” e sitelen “en” sama nasin pu ·
nimi Kepe la sina ken pana e sitelen “kepeken” e sike lili tu · taso sina wile la sina ken awen pana e sitelen “kiwen” e sitelen “en” e sitelen “pona” e sitelen “en” sama nasin pu ·
nimi Kepeke la sina ken pana e sitelen “kepeken” e sike tu wan · taso sina wile la sina ken awen pana e sitelen “kiwen” e sitelen “en” e sitelen “pona” e sitelen “en” e sitelen “ken” e sitelen “esun” sama nasin pu ·
nimi Kepeken la sina ken pana e nimi “kepeken” e sike lili tu tu · o sona e ni · kalama N pini kin li wile e sike lili lon nasin ni la sike lili tu tu li lon · ante la sina ken pana e nimi “kepeken” e sike lili tu · sike lili wan li lon sewi pi sike lili anpa · taso sina ken awen pana e sitelen mute sama nasin pu ·
ni la nimi Kijetesantakaluweka li ken kama lili a · nasin pu la ona li suli wawa ·
taso nasin nimi sin ni li pona ala pona · sina o kepeken ala kepeken nasin ni · a ona li pona tawa lukin mi · a taso sona la nasin ni li sin mute li tan tenpo mun nanpa tu lon tenpo sike ni · ken la nasin ni li nasa tawa wile ante · sina sona e ni lon nasin sina pi sitelen pona la nasin ni li ken pona tawa nimi sina li ken pona tawa nimi lon musi sina lon lipu sina li ken pona ala tawa ijo ante · o musi ·
|
667
|
toki musi pi pana waleja
| null |
[
"jan Jonatan"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/"
] | null | null | null | null |
toki! mi pali e toki musi sin kepeken nasin ni: mi kama jo e nimi tu wan pi ijo ni: nimi nanpa tu li sama pini pi nimi nanpa wan li sama open pi nimi nanpa tu wan. o lukin e ni: ...X X X... nimi tu wan ni li nimi lawa pi toki musi. taso tenpo ale la nimi lawa li jo ala e waleja[^1]. tan ni la mi pali e toki musi pi pana waleja tawa nimi lawa ni.
[^1]: "waleja" li ijo toki.
pipi pi pilin
pipi li lon. pipi ni li jo e selo loje wawa e ijo lili pimeja, li sijelo lili, li tawa lon ma. taso ijo kama li lon ona kin: pilin. ni li lon ala lawa jan lon tenpo mute.
tenpo suno ale la pipi li pali wawa, ona li lukin e moku ona, li kama jo e ijo e kasi lili e jaki ma mute li pana e ona tawa tomo ona. tomo la ona li pali e selo e lupa e supa e nena. pali ni la pilin ona li pona a.
pipi li wile mama e pipi sin. la ona li tawa pipi ante. pipi tu ni li unpa li open mama. tenpo kama lili la kili pipi mute li kama lon. pipi suli li pana sona tawa ona sin. pilin pipi lon tenpo ni li lon, li pona.
suno wan la, pipi li pana sona tawa kili ona e nasin pali, li pali; ona ale li wawa. taso, pipi li tawa lon nasin ma suli la, jan lili ike li moli e pipi kepeken noka tan pilin wawa ona, li mu musi tan ni. pipi li moli. pilin pi pipi ni li moli. taso pipi kili en pipi mama ante li pilin ike.
jan lili ni pi nasa ike li ken moli e pipi, ona li jo e wawa. taso jan sona ala li ken pali e pipi. pipi li kili ma, sama jan. pipi li lon kon, li konwe[^2], sama jan. pipi li pilin, sama jan. ni la, sama jan la, lon ona li suli. o moli ala e pipi e soweli ante, o olin e konwe ona. pini.
ilo o open
[^2]: "konwe" li sama moli ala, li sama lon kon. ona li lon soweli ale.
ilo mi li pali pona lon tenpo mute. ilo mute li lon jo mi: ilo sona mi li tawa linluwi[^3], li nanpa, li pali li jo e lipu mi. ilo ante lon mi li pana e nimi tawa lipu kepeken telo pimeja, li kama lon e lipu pi ilo sona mi. kepeken ilo luka la mi ken toki tawa jan pi poka ala. tomo tawa li ilo li ante e ma mi lon wile mi. ilo ale ni li wawa, li pona e lon mi.
taso tenpo la ilo li pali ala. ona li a pali ala a! ken la ni li suli ala tawa mi tan ni: mi jo e tenpo mute, li ken lukin e pakala ilo, li ken pona e pakala, li li li. mi sona ala e pakala la, mi ken wile sona tan jan sona a.
TASO, ken la, mi jo ala e tenpo e wile e e e! ni la ilo mi li ike mute li pana e pilin pi ike mute, e pilin utala wawa tawa mi tan ni: ona li ike ni a li nasa li pali ala! mi toki wawa a! ilo o open! pilin utala wawa la mi pana wawa e luka tawa ilo tawa ni: ona o pakala a. mi pana wawa e luka e noka e lawa e ijo ante mute tawa ilo a!
pini la ni li pona ala tawa mi li pona ala tawa ilo. tan ni: ilo li pakala lon tenpo pini, li awen pakala lon tenpo mi. luka en ijo ante li pakala kin li pilin Awa[^4].
ni la o pilin ike ala lon pakala ike ilo. o awen pona sama lape, o ike wawa ala. ilo li ike a lon tenpo, taso sina ike e ona la, pona li lon ala. ni la o toki tawa jan sona, ona li ken ante. ken la sina kin ken pona e ona. ale li pakala la ni li suli ala kin: ona li ilo taso! sina en ilo o pona.
pini
[^3]: "linluwi": ilo sona mute li toki tawa ilo sona ante la, nasin ni en ijo ni li linluwi.
[^4]: kalama "Awa" li mu pi pilin ike lon sijelo.
|
668
|
tawa pi poki monsi pi ma Asija nanpa luka wan: ma Tawi en ma Laso (Laos)
| null |
[
"jan Polo"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_ma_Tawi.png",
"https://commons.wikimedia.org/wiki/File:Lipu_tenpo_nanpa_pipi_-_ma_Laso.png"
] | null | null | null | null |
lipu ni la mi toki lon ma tu tan ni: ma Tawi en ma Laso li sama mute. ante suli li tu taso. nanpa wan la ma Tawi li suli. ma Laso li lili. nanpa tu la tenpo pini la ma ala li jo e ma Tawi. taso tenpo pini la ma Kanse li lawa e ma Laso.
ma Tawi en ma Laso li ma musi li ma pona. ma Tawi la kulupu lili pi nasin sewi Isilan li lon nasin seli, taso jan ante pi ma Tawi li jan pi nasin sewi Puta. jan mute pi ma Laso kin li kepeken nasin sewi Puta. lon nasin ale la jan pi ma Tawi en jan pi ma Laso li suwi li pona. kin la ma tu ni li jo e toki pi sama mute. toki Tawi la ona li jo e kalama suwi li pona kute mute tawa mi. taso ona li ike mute pi kama sona a! nimi pi toki Tawi li ken jo e kalama luka a (toki Sonko li jo e kalama tu tu)! jan li kalama ike, la jan ante li ken ala sona! nasin sitelen kin pi toki Tawi li pona lukin, taso ona li ike mute tawa sitelen tawa lukin.
mi la ijo tu li pona nanpa wan lon ma Tawi lon ma Laso. ijo pona nanpa wan li tomo pi nasin sewi Puta li kiwen jan suli pi jan Puta. ona li pona lukin li jo e kon sewi wawa tawa mi. pana lukin la ma tomo Panko (ma tomo lawa pi ma Tawi) li jo e tomo Puta pi Kiwen Laso Jelo (the Temple of the Emerald Buddha) e jan Puta pi supa lape pi suli mute (Wat Pho). ma tomo Ajutaja en ma tomo Sukotawi la tomo pi nasin sewi Puta en nena suli pi nasin sewi Puta li mute. ona li majuna[^1] li pona lukin mute. ma tomo Sanawi (Chiangmai) kin li jo e tomo mute pi nasin sewi Puta pi tenpo pini.
ijo pona nanpa tu li laso jelo. ma Laso li jo e nena suli e ma kasi suli pona. ma Tawi li jo e ma mute pi insa telo suli e ma pi kasi suli. ma pi insa telo ni li jo e poka telo pi pona mute. ma Tawi la laso jelo en ma pi insa telo suli li lon nasin seli. ma tomo pi tenpo pini li lon ma meso[^2] lon nasin lete (ma pi kasi suli li lon nasin lete kin).
[^1]: "majuna": sin ala a
[^2]: "meso": suli ala en lili ala
ma tomo lawa pi ma Tawi en ma tomo lawa pi ma Laso li ante mute. lon la ona tu li jo e telo tawa suli e tomo musi pi tenpo pini, taso ma tomo Panko li suli mute li jo e kon jaki. ma tomo Wensijan (Ventiane) li suli ala li lape lili. kin la kipisi[^3] insa pi ma tomo Panko li jo e tomo suli sin mute.
ma Tawi la tawa mi la ma tomo pi pona nanpa wan li ma tomo Ajutaja. tenpo pini la ona li ma tomo lawa pi ma Tawi. ma tomo Nonkawi (Nong Khai) kin li pona tawa mi. ona li lon nasin lete pi nasin pi kama suno. ona li lon poka pi telo tawa Mekon. poka telo ante li lon ma Laso. lon la tan ma tomo ni la ma tomo lawa pi ma Laso li weka ala. telo tawa Mekon li suli mute. ona li kama tan nena suli Imalaja li tawa insa pi telo suli Sonko pi nasin seli lon ma Wije.
ma Laso la ma tomo pona pi nanpa wan li ma tomo Luwan Papan (Luang Prabang). ona li lon insa pi telo tawa tu. ma kasi pona li sike e ona. kin la ona li jo e tomo pi pona lukin pi tenpo pini. ni li tomo pi nasin sewi Puta li tomo pi nasin Kanse. ma Laso la nasin Kanse li lon moku kin. pana lukin la jan pi ma Laso li moku e pan Kanse mute e telo seli pimeja pi nasin Kanse.
[^3]: "kipisi": ijo lili li tan ijo suli
|
669
|
pipi li soweli tomo (pona) anu seme?
| null |
[
"jan Alonola"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_poki_pipi.png"
] | null | null | null | null |
tenpo ni la, jan mute li jo e soweli tomo. taso, soweli tomo nasa mute li lon. mi la, soweli tomo mi li pipi… mute. mi jo e pipi lili pi kulupu suli, taso kulupu ona li lili lon tenpo ni.
jan mute li ken ala jo e soweli tomo suli. taso, ona li wile jo e soweli tomo. ni la, ona li kama jo e soweli tomo lili. sina ken ala luka e pipi, taso sina ken lukin e ona. pipi kulupu li pona mute tawa jan mute tan ni: ona li jo e kulupu. kulupu ni li pona li suli. jan mute li toki e ni: kulupu pi pipi kulupu li sama kulupu jan!
mi la, pipi kulupu li soweli tomo pona tawa jan pi tomo lili. taso, sina wile jo e ona la, sina o jo e tenpo mute tawa ona! pipi li lili, taso pipi li pali mute tawa sina.
nasin seme la, sina kama jo e pipi kulupu?
open la, o pilin e ni: sina jo e tenpo mute anu seme? sina jo e tenpo mute la, o open. sina o kama jo e poki lili tawa pipi mama, e len, e ilo tawa ijo lili. nanpa wan la, o pana e telo lili tawa poki. nanpa tu la, o pana e len. sina pini la, poki sina li sama ni tawa lukin:
tenpo ni la, mi mute o alasa e pipi mama. tenpo wan pi tenpo sike la, pipi mama li tawa. tenpo ni la, alasa li open. o kama sona e tenpo ni tawa ma ni! tenpo tawa pi pipi mama la, sina tawa kepeken poki lili sina. sina o lukin, o alasa e pipi mama. pipi mama li jo ala e luka ona pi tawa kon la, ona li ken jo e pipi lili. sina lukin e pipi mama ni la, o alasa e ona, o pana e ona tawa poki sina.
awen
sina jo e pipi mama wan lon poki sina la, sina o awen. o awen. o awen lon tenpo mute. sina o pana e poki tawa ma pi suno ala. sina o pana ala e moku tawa ona. sina o awen taso. tenpo kama la, pipi mama li pana e pipi lili. pipi lili li lon la, o awen lon tenpo esun tu. tenpo ni li pini la, sina ken pana e moku tawa ona. sina ken pana e pipi (moli) lili anu ko suwi tawa ona. o pana ala e moku mute tawa ona tan ni: ona li moku ala e moku ale la, moku li jaki.
kulupu li kama suli
kulupu sina pi pipi kulupu li kama suli la, sina o pana e ona tawa poki suli. poki ni la, sina ken pana e ijo mute, o musi! sina wile ala e ni: pipi li ken weka tan poki ona. ni la, sina ken pana e ko anu telo lon selo poki.
sina wile ala e pipi la, ni li pona kin. sina ken pana e ona tawa ma kasi. ma ni la, ona li ken pali e tomo sin a.
|
670
|
tenpo Wapukina
| null |
[
"jan Alonola"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_jan_seli.png",
"https://commons.wikimedia.org/wiki/File:Lipu_tenpo_nanpa_pipi_-_kasi_olin.png"
] | null | null | null | null |
tenpo Wapukina li tenpo pi jan sewi Wapuka (Walburga). ona li jan sewi tan nasin sewi Kolisu. nasin sewi Kolisu la, jan sewi Wapuka li utala e jaki, e ike, e monsuta[^1]. kin la, ona li utala e meli pi wawa nasa. ni la, tenpo Wapukina la, mi mute li utala e monsuta, e wawa nasa ike.
[^1]: "monsuta" li ike, li wile pakala e sina
tenpo Wapukina li tenpo pona lon ma Kemani mute lon ma ante kin. suli la, ona li lon ma Tosi, lon ma Seki, lon ma Sumi, lon ma Netelan, lon ma Sensa. tenpo pi nasin sewi Kolisu ala la, jan li jo e tenpo sama pi tenpo Wapukina lon tenpo suno sama. ona li wile weka e ike. taso, sona pi tenpo pi nasin sewi Kolisu ala li lili.
ma Tosi la, jan li tawa musi mute lon tenpo Wapukina. kin la, ona li pali e seli suli. nimi ona li “seli pi tenpo mun nanpa luka” (Maifeuer). mute la, meli pi wawa nasa tan kiwen kasi li lon sewi seli. jan li wile weka e wawa ike nasa, li seli e meli pi wawa nasa tan kiwen kasi. seli li pini la, jan olin li ken tawa sewi pi seli pini lon poka pi jan olin ante.
ma pi mute lili la, jan lili li pali e ijo nasa sama tenpo Elowin (Halloween). ma ante la, jan li kalama musi lon tenpo pimeja pi tenpo suno Wapukina.
ma mute la, jan li pali e kasi pi tenpo mun nanpa luka (Maibaum). jan li pana e kule tawa kasi suli ni. ma Sensa en ma poka la, ona li pali e kasi suli kule kin. taso, ona li pali ni lon tenpo Misoma (Midsommar). jan li pana e kasi suli kule lon insa pi ma tomo.
kin la, kasi lili kule li lon. kasi ni li kasi olin (Liebesmaien). jan li olin e jan ante la, ona li kama jo e kasi olin. ona li pana e kasi olin lon sinpin tomo pi jan olin ona. mute la, mije taso li pana e kasi olin. taso, tenpo sike pi mute lili la, meli li pana e kasi olin. taso, tenpo ni la, meli en mije en tonsi[^2] li ken pana e kasi olin. jan pi olin sina li olin e sina la, ona li pana e ijo pona tawa sina.
[^2]: "tonsi" li meli ala, li mije ala, li ante
|
671
|
kijetesantakalu o! nanpa luka luka tu wan
|
pipi li wile sona e ijo suli
|
[
"jan Ke Tami"
] | null |
2022-05-05
|
day
|
[
"comic"
] | null |
CC-BY 4.0
|
[
"https://liputenpo.org/lipu/nanpa-pipi",
"https://janketami.wordpress.com/2022/06/23/kijetesantakalu-o-nanpa-luka-luka-tu-2/",
"https://kijetesantakalu-o.tumblr.com/post/687838441381183488",
"https://commons.wikimedia.org/wiki/File:Kijetesantakalu_o!_-_ep13.png",
"https://commons.wikimedia.org/wiki/File:Kijetesantakalu_o!_-_ep13_(sitelen_pona).png"
] | null | null | null | null | |
672
|
seme li mi?
| null |
[
"jan Alonola"
] | null |
2022-05-05
|
day
|
[
"sitelen sitelen",
"poetry"
] | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_sitelen_sitelen.png"
] | null | null | null | null |
mi jo e poki kiwen
ona li awen e mi
kule mi li mute
mute la, ona li kapesi
kin la, mi laso
sama kule kasi
mi ken ala tawa waso
mi tawa pi tenpo suli
|
673
|
pipi waso pi lili nanpa wan
| null |
[
"jan Ke Tami"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/"
] | null | null | null | null |
mi pilin e ni: soweli li lili la, ona li suwi.
sona sina la, pipi waso mute li lon, li ken tawa lon kon, li suli lili anu lili anu lili mute, li ken kule mute, li ken kule ma, li ken kule ante. pipi li ken lili mute la, sina wile ala wile sona e lili nanpa wan lon pipi ale? sina wile la, o lukin e ni - a, taso ken la, sina ken ala lukin tan lili wawa a. lukin sina li wawa mute la, sina ken. lukin sina li wawa pi mute ala la, lukin li ken ala lon pipi ni. linja pi lawa sina li lon poka pi pipi ni la, pipi li ken weka tan lukin lon anpa pi linja sina.
pipi waso pi lili nanpa wan li ken len e sijelo ona tan linja sina. ona li tawa lon kon, taso ona li lili la, ona li pilin ala e kon sama sina. ona li pilin e kon sama telo anu ko. ona li tawa lon kon la, tawa ni li sama tawa lon telo. ni li tan lili ona. sina lili sama ona la, kon li kama sama ko tawa pilin sina. ni la, luka ona pi tawa waso li sama ala luka pi tawa waso lon pipi ante mute, li sama palisa pi linja suli mute.
taso pipi waso ni li lili ala lili nanpa wan? a ni li ken. sona jan la, ni li pipi waso pi lili nanpa wan. taso jan sona li sona ala e lili ken lon pipi la, pipi ante li ken lili mute lon suli pi pipi ni. pipi ante li lon sona jan, li lili mute lon lili pi pipi waso, taso ona li ken ala tawa lon kon.
|
674
|
pipi poki
| null |
[
"jan Alonola"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_pipi_poki.png"
] | null | null | null | null |
toki sona la, pipi poki li pipi Kalopota (Gastropoda). nimi ni li kama tan toki Elena. toki Elena la, nimi Kalopota li jo e kon ni: “pipi pi noka wan sinpin”. pipi poki li pipi ko. pipi ko ante mute li lon. taso, pipi kulupu en pipi kule en pipi ante mute li pipi ko ala.
kulupu pipi Kalopota li suli. pipi poki pi kulupu ni li lon telo lon ma. pipi poki li ken ni: ona li suli, li lili. pipi poki li jo e noka. open noka la, lawa pi pipi poki li lon. monsi noka la, poki li lon. insa poki la, ijo mute li lon. kiwen selo poki li ijo Kasijunkapona (CaCO3).
pipi poki mute la, pini poki li lon. pini poki li pona tan ni: pipi telo la, telo li lon ala la, pipi li ken pini e poki, li awen e telo lon poki. pipi ma la, tenpo lete li lon la, pipi li ken pini e poki, li lape suli.
pipi mute li jo e luka linja tu lon lawa ona. kin la, ona li jo e oko tu lon linja tu ante. pipi suli en pipi ma li pana e telo ko. telo ko ni la, ona li tawa kepeken noka ona.
pipi poki li ken moku e kasi, e pipi. uta pipi la, luka uta li lon. luka uta ni li jo e kiwen lili. toki sona la, luka uta ni li jo e nimi Latula (Radula). pipi telo pi mute lili li alasa e pipi ante. ona li jo e kiwen uta nasa. kiwen uta ni li pana e telo ike. telo ni li pakala e pipi ante.
pipi poki ma li meli taso ala, li mije taso ala. ona li meli, li mije! pipi poki li pana e sike pi pipi lili lon ma.
|
675
|
pipi mama - luka monsuta
| null |
[
"jan Ke Tami"
] | null |
2022-05-05
|
day
|
[
"poetry"
] | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/"
] | null | null | null | null |
mi pipi mama li
pilin monsuta.[^1]
sina lukin e mi
li pipi lili pona.
o kama jo e kon!
sina ken ala.
tan ni: sina lon
luka monsuta.
[^1]: "monsuta" li ike, li wile pakala e sina
|
676
|
pipi lili li tawa mute
| null |
[
"jan Alonola"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_tomo_tawa.png"
] | null | null | null | null |
mi pipi. mi lili. tenpo wan la, mi tawa ijo suli. ijo suli ni li jo e selo nasa. selo ona li kiwen, taso kiwen ni li jo e nena ala. kin la, kiwen ni li kule kiwen ala, li loje.
monsuta[^1] suli li lon ijo kiwen suli. ona li jo e noka tu taso. pipi mute li jo e noka luka wan. mi jo e noka wan. kin la, monsuta ni li jo e luka suli. tenpo mute la, ona li wile pakala e pipi ante kepeken luka ona. taso, tenpo mute la, ona li ken ala pakala e ona. ona li tawa lili lon tenpo suli. pipi li ken tawa suli lon tenpo lili.
mi lon ijo kiwen suli. suno li tawa anpa. mi wile kama sona e ijo ale pi ijo nasa ni. mi awen lon ona. taso, ona li tawa. ona li tawa suli. kon li tawa suli kin.
[^1]: "monsuta" li soweli suli. ona li pana e pilin ike tan ni: ona li wile pakala.
mi tawa kiwen ante. kiwen ni li jo ala e kule. mi ken lukin e monsuta suli. ona li luka e sike suli. monsuta li lukin tawa mi. mi lukin tawa monsuta.
kon li pakala e mi, taso mi awen. mi awen. tenpo mute li pini la, ijo kiwen suli li pini tawa.
monsuta li tawa mi. luka suli tu li tawa mi, taso ona li tawa lili. ona li pini lon poka mi. palisa pi luka ni li lon poka mi. seme li lon? mi sona ala. mi tawa palisa. monsuta li monsuta ala. ona li jan. jan li luka e mi, li pana e mi lon ma pona. kasi li lon. mi tawa kasi. mi moku. ale li pona.
|
677
|
musi pi pipi linja
| null |
[
"jan Ke Tami"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_01.png",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_02.png",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_03.png",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_04.png",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_05.png",
"https://commons.wikimedia.org/wiki/File:Lipu_tenpo_nanpa_pipi_-_pipi_linja_06.png"
] | null | null | null | null |
mi wile pana e musi sin · jan wan anu jan mute li ken lon musi ni · open la o kepeken lipu walo wan · o sitelen e sike lili pimeja mute lon lipu · sike lili ni li moku pona a ·
sina pipi · o sike e moku wan · ni li sina pipi · jan ante li lon musi la jan ante ale kin li sike e moku wan · jan ale o kepeken kule ante lon wile ona · ni li ona pipi ·
ni li open musi · pipi li jo e moku la ni li pona · moku li ken suli e pipi · jan pipi wan li open e musi la ona li suli e pipi kepeken sike sin lon poka ·
ni la pipi li kama pipi linja · sike pipi sin li lon la jan pipi ante o suli e pipi ona · pipi li wile suli li wile moku e moku ale a · pipi li ken tawa moku wan lon tenpo pi jan wan · ona li kama pipi linja suli ·
ken la pipi li wile e moku lon poka ante pi pipi ante · taso sijelo pipi li lon poka ni la tawa pona li ken ala · pipi li wile tawa moku lon poka ante la ona li wile tawa sewi pi sijelo pipi · ni li wile e wawa tan pipi la pipi li ken ala awen jo e moku ale · ona li tawa sewi lon sijelo pipi wan la ona li pana weka e moku wan tan monsi ·
moku monsi li ken kama moku sin tawa pipi ante anu pipi sama · taso pipi li wile e moku wan lon poka weka pi sijelo pipi tu la seme li kama · a · pipi li wile tawa sewi pi sijelo pipi tu · ni la ona li pana e moku tu kin tan monsi · pipi li tawa lon sijelo pipi mute la ona li pana e moku mute tan monsi ·
musi pipi ni li kama pini kepeken nasin seme · a · ken la ona li pini ala · pipi li awen pana e moku tan monsi la pipi li ken awen mute li ken awen tawa li ken awen kama suli linja · taso ken la musi li kama pini a · pipi li ken ala tawa moku sin la ona li ken ala tawa · ona li lape pona tan moku pona · o musi pona · o pipi pona ·
|
678
|
tenpo suno pali
| null |
[
"jan Alonola"
] | null |
2022-05-05
|
day
| null | null |
CC-BY-SA 4.0
|
[
"https://liputenpo.org/pdfs/0013pipi.pdf",
"https://liputenpo.org/lipu/nanpa-pipi/",
"https://commons.wikimedia.org/wiki/File:Lipu_tenpo_nanpa_pipi_-_tenpo_suli_pali.png"
] | null | null | null | null |
tenpo suno pali li lon tenpo suno nanpa wan pi tenpo mun nanpa luka. ona li lon ma mute. tenpo suno ni la, jan li tawa utala li wile e lawa pali pona sin.
tenpo pini mute (1856) la, ma Oselija la, jan pali li tawa utala tan ni: ona li wile pali lon tenpo suli luka tu wan taso. ma Oselija la, tenpo kama la, ona li pali kin e tawa utala.
tenpo sike mute li pini. taso tenpo mute pini kin (1886) la, ma Mewika la, jan pali li tawa utala kin. ona li pini pali tan ni: ona kin li wile pali lon tenpo suli luka tu wan taso. tawa utala suli ni li open lon ma tomo Sikako (Chicago). taso, jan li tawa utala lon ma tomo mute pi ma Mewika.
tomo pali esun wan lon ma tomo Sikako la, kulupu lawa esun li pini e pali pi jan mute a tan ni: jan pali li tawa utala. kulupu lawa esun li wile e jan pali sin mute, taso ona li kama ala jo e jan pali sin mute.
tenpo suno kama la, jan pi nasin lawa en jan pali pi tawa utala li utala. utala ni la, jan pali tu li moli. tenpo suno kama la, utala li kama suli. ilo pi wawa suli li pakala. ilo ni li moli e jan wan pi nasin lawa. jan ante mute li moli lon utala suli kama. tenpo sike kama la, tenpo suno nanpa wan pi tenpo mun nanpa luka li tenpo suli kulupu pi jan pali.
ma Mewika en ma Oselija ala la, tawa utala suli li lon tenpo pini. tenpo pini mute (1920) la, ma Nijon la, tawa utala suli li lon tan ni: jan li wile pali lon tenpo suli luka tu wan taso. ni li lon ma tomo Tokijo. tenpo kama la, tawa utala sin li lon. taso, tenpo ni la, jan li tawa utala taso ala lon tenpo suno pali.
ma Tosi la, tenpo pini la, tenpo suno pali li lon, li lon ala. tenpo ni la, ona li lon kin.
ma mute la, tawa utala li jo e utala ala. taso, tenpo pi mute lili ala la, tawa utala li kama utala.
ma mute la, jan li tawa utala lon tenpo suno pali. kin la, tenpo suno pali li tenpo suno pi pali ala. ma ante la, jan li toki suli, li pali e ijo kulupu ante.
|
679
|
ma li supa
| null |
[
"jan Tepo",
"jan Lakuse"
] | null |
2022-05-08
|
day
| null | null |
CC-BY-SA 4.0
|
[
"https://www.youtube.com/watch?v=E_DfpQTRvyc",
"https://docs.google.com/document/d/e/2PACX-1vRp71JJBMH1nJ3LZsbKBfj3D90jaU6Ms8ugNSbGP7PXmwOtktbEyDcFKa2ej5Z6S7QmRdQIUdpFD6tJ/pub",
"https://wikisource.org/wiki/Kalama_sin/20"
] | null |
replaced unusual "j." abbreviation with the full names
| null | null |
jan Tepo: o kama pona tawa kalama sin!
jan Lakuse: lon. tenpo mute la kalama sin li kama ala. taso...
jan Tepo: pakala.
jan Lakuse: a lon. mi pakala.
jan Tepo: lon. tenpo suli la kalama li kama sin ala. ni li kalama sin ala! li kalama taso. kalama pini. pakala!
jan Lakuse: kalama pini pini. ike!
jan Tepo: a a a.
jan Tepo: taso tenpo ni la kalama li sin!
jan Lakuse: lon.
jan Tepo: a mi jan Tepo.
jan Lakuse: mi jan Lakuse.
jan Tepo: jan Lakuse li lon.
jan Lakuse: lon.
jan Lakuse: mi tu li kama toki e seme?
jan Tepo: supa!
jan Lakuse: supa? supa seme? jan Tepo o.
jan Tepo: nanpa wan la, n. tenpo ni la mi lon supa lape. ni li sama supa. mi lon supa. mi pilin pona tan ni. sina sama anu seme?
jan Lakuse: lon. mi kin li lon supa lape. mi pilin e ni: ale li pona. supa lape li pona. sijelo mi li ken lape. tenpo ale pi suno ni la mi pali mute wawa e ijo pi tomo sona la ni ale li pini la mi ken lon supa lape li ken toki pona taso e ijo seme? mi toki e ijo seme?
jan Tepo: ijo! lon. ijo toki li supa a.
jan Lakuse: supa!
jan Tepo: lon. kalama ni la mi wile toki e sona nasa. a, n. sina lon tomo sona la jan sona li toki e ni tawa sina: "ma li sike." a a a. sina tawa poka lon ma la sina ken kama lon sike lon ma li ken kama sin tawa ma open.
jan Lakuse: a lon, lon. ni li lon.
jan Tepo: ni li lon.
jan Tepo: a taso-- ni li lon. ni li lon: sina lon ma Kaliponija li tawa lon ma Nujo li awen tawa la sina kama lon ma Elopa... sina kama lon ma Asija...
jan Lakuse: ma mute.
jan Tepo: kama sin lon ma Mewika. lon. sina ken tawa lon sike, lon ni. taso! taso...
jan Lakuse: taso?
jan Tepo: lon la...
jan Lakuse: lon la??
jan Tepo: lon la jan sona li toki e sona ike!
jan Lakuse: a?
jan Tepo: lon la ma li supa. a. ona li sike. taso sike ni li supa. jan sona li pana e sike la ona li supa ala li lipu ala. sina ken tawa e... sina tawa e sike la ona li a... nasin seme la mi ken toki e ni? ona li supa ala.
jan Lakuse: ma li sike ala, la mi ken ala tawa lon nasin wan. mi ken tawa lon... mi tawa sinpin la, mi awen tawa sinpin la mi kama sin lon monsi, anu seme?
jan Lakuse: ni li lon ala...
jan Tepo: lon la ma li sike. taso sike ni li supa a. a. sina ken tawa ma Elopa. sina ken tawa ma Asija. taso sina ken tawa lon sike lon ni. taso sina ken ala tawa anpa. sina ken ala-- sina tawa anpa... sina lon ma Mewika li tawa ma Mewika seli anu seme... ... awen tawa anpa... kama ma Antasika la sina ken ala awen tawa anpa.
jan Lakuse: a, mi ken ala-- seme li kama pini e tawa mi?
jan Tepo: sinpin lete suli.
jan Lakuse: sinpin lete suli??
jan Tepo: sinpin lete.
jan Tepo: lon lon lon lon! lon! ma Antasika la lete li suli li sinpin suli. sina ken ala tawa lon sewi supa. sina ken ala weka tan... sina lon ma Antasika li awen tawa lon nasin sama la sina kama ken ala awen tawa. sina ken ala weka, tan ni: sinpin ni li suli li lon li pini e tawa tan ni: sina ken tawa, tawa insa, tawa insa sinpin li ken tawa weka la sina weka tan ma.
jan Lakuse: a! mi weka tan ma?
jan Tepo: jan ala o sona e ken ni.
jan Lakuse: mi tawa mun anu seme?
jan Tepo: lon! sina weka tan ma!
jan Lakuse: wa!
jan Lakuse: taso tan seme la jan sona li toki ala e ni tawa mi? ni li sona wawa anu seme!?
jan Tepo: mi sona ala! ona li wile e ni anu seme: jan sona taso-- jan suli taso-- jan lawa taso li sona e lon. n. jan suli li sona e ijo suli la ona taso li sona e ni la ona li ken anpa e jan ante ale kepeken ni anu seme? ni la mi wile toki mute e sona lon tawa sina ale. o sona: ma li supa.
jan Lakuse: kepeken nasin seme la mi ken anpa e jan kepeken sona?
jan Tepo: mi sona ala. taso ni li ken anu seme? sona li wawa... jan li sona e ijo la ante li sona ala la jan sona li wawa lon ni anu seme?
jan Lakuse: sinpin lete li lon... n. jan seme li kama sona e sinpin lete?
jan Tepo: a. tenpo weka la jan ale li tawa ma Antasika li sona ala e ona. taso tenpo wan la jan li toki e ni: "ma Antasika taso la jan ala li tawa ni. mi wile tawa ni." ona li pali e poki telo, e tomo tawa telo, li kama e jan. jan mute li tawa lon poka ona la ona li tawa ma Antasika li kama tawa ma lete li tawa la ona li kama lukin e supa ni. tenpo nanpa wan. tenpo sona nanpa wan.
jan Lakuse: n.
jan Tepo: taso a ni la...
jan Lakuse: lon tenpo pini mute anu seme?
jan Tepo: lon. ni li tenpo weka.
jan Lakuse: tenpo weka.
jan Tepo: taso a, n. ona li kama pilin e ni: "a sinpin ni li nasa mute. tenpo suli la jan li pilin e ni: " 'ma li sike li tawa sike'. jan sona mute li pilin e ni. "taso mi kama sona e lon la ni li ike tawa jan sona anu seme? "taso mi toki e ni tawa jan sona la ona li pilin ike tan ni li wile weka e mi. "taso mi toki jan lawa la..." a a a. a. sona ni li kama sona len suli, lon lawa ma mute. jan lawa mute li kama sona li wile awen len e ni li toki wawa e ni tawa jan alasa ni: "o toki ala e sinpin ni tawa jan mute." taso ona li kama toki tawa jan wan. ona li kama toki tawa jan olin ona.
jan Lakuse: aaa.
jan Tepo: lon. a a a.
jan Lakuse: jan olin li toki e lon!
jan Tepo: jan olin li kama toki tawa jan poka ona.
jan Tepo: ona ale li kama toki tawa jan ante. taso lawa li kama kute e ni la ona li alasa e jan sona e olin li poki e ona, li moli e ona. taso jan wan li awen. tenpo mute la lawa li lukin weka e jan sona. taso tenpo ale la jan sona li weka ale ala.
jan Lakuse: jan Tepo o. sina toki e sona len ni tawa mi la mi kama moli! kin ni li seme (?)
jan Tepo: a a. pakala a! aa aa aa...
jan Lakuse: sina kin li moli tan seme? li moli ALA tan seme?
jan Tepo: aaa mi sona ala. sina o toki tawa jan ante mute. mi pali e kalama... mi pana e sona lon kalama la sona li tawa jan ante mute mute la
jan Lakuse: a! lon! ni!
jan Tepo: ona li ken ala moli e jan ni ale!
jan Lakuse: ni li lon. kin la jan li kepeken toki pona taso la jan lawa kin li sona ala e toki pona anu seme. ni la mi ken kepeken toki pona taso la ni li ken nasin len pona.
jan Tepo: a!
jan Lakuse: kin la ni li tan ni: jan Tepo o. sina toki ala kepeken toki Inli anu seme.. sina sona ala toki Inli. sina sona toki pona taso. ni la, jan lawa li ken ala sona e ni: sina sona wawa.
jan Tepo: a! ale li pona. mi ken awen pona. mi ken moli ala.
jan Lakuse: a. ni li pona.
jan Tepo: pona mute.
jan Lakuse: sina pi moli ala li pona. a a.
jan Tepo: ni li lon. ni li lon. mi moli la ni li ike tawa mi.
jan Lakuse: a. taso kin la mi wile sona mute e ni: suno la ma li tawa sike lon poka suno anu seme?
jan Tepo: a. suno. suno. mi wile toki e nasin suno.
jan Tepo: n. taso mi sona ala toki e ni kepeken sitelen ala. taso mi ken lukin toki. n. a. jan sona pi sona ike li toki e ni: "ma li sike. lon weka mute la suno li lon. suno kin li sike.
jan Lakuse: n. lon.
jan Tepo: "ma li tawa lon sike lon suno. n "suno li lon insa sike la ma li lon selo sike li tawa...
jan Lakuse: a, lon lon lon lon. ma li selo suno li insa.
jan Tepo: lon. n kin la ma li tawa lon selo sike ni la kin la ona li tawa sike-- selo ma kin li tawa sike.
jan Lakuse: a lon.
jan Tepo: lon. tenpo suno wan la ona li sike wan. ma Mewika li lon suno li tawa weka tan suno li lon suno. ni li tenpo suno wan.
jan Lakuse: ona li sama ilo "musi sike, o sike, o sike"... sama ni?
jan Tepo: lon a.
jan Lakuse: sinpin li tawa monsi li tawa sinpin.
jan Tepo: ni li lon. a taso sona ni li ike. mi toki e sona lon lon tenpo ni. lon la, a, n. ma li supa. ma li tawa ala. ma li awen a.
jan Lakuse: a!
jan Tepo: suno li tawa. n jan sona ike li toki e ni: "suno li awen. ma li tawa lon sike, lon selo sike suno" anu seme. taso lon la ma li awen. suno li lon sewi ma. a suno li tawa lon sike. sike ni li sama ni: n mi o toki e ijo suli. insa pi sike ma li a... n selo pi sike ma li ma Antasika. ona la sinpin suli li lon.
jan Lakuse: a lon lon.
jan Tepo: insa li a... mi sona ala e nimi pona tawa ona. a ni li ma lete ante. soweli mute li lon ona li walo.
jan Lakuse: ma jasima?
jan Tepo: n ken. ni li ma Kanata anu seme?
jan Lakuse: n ma mi?!
jan Tepo: lon a! lon a. lon ma lete pi ma Kanata la ni li insa pi sike ma.
jan Lakuse: a! mi pilin e ni: insa li seli mute anu seme? taso sina otki e ni: "ona li lete".
jan Tepo: a. selo li lete. insa kin li lete. lon... lete tu ni la insa li seli li kama seli.
jan Lakuse: aa.
jan Tepo: a ni li tan ni: suno li tawa lon sike la n... sike ni li lon sewi ma. a suno li tawa lon sike ni la ona li lon sewi pi ma seli ni. n lon lete tu la insa la ma ni li seli mute. suno li tawa lon sike lon sewi ni.
jan Lakuse: lon sewi seli, lon sewi.
jan Lakuse/jan Tepo: lon sewi seli.
jan Tepo: ma seli li... lon a. lon a. a...
jan Lakuse: ma seli li sike lili lon insa. taso ona li lon ala insa.
jan Tepo: a sike lili? n... lili tawa seme?
jan Lakuse: ala, a... seli li... ona li sama ni: selo ma li selo ma suli anu... sike tu, n... ni li nasa tawa toki anu seme, a a. a, taso--
jan Tepo: mi wile pana e sona la mi o sitelen e ma lon. taso mi ken ala pana e sitelen lon toki uta.
jan Lakuse: taso sona pi toki sina la a selo suli li ma Antasika. ma insa li ma lete, ma Kanata. taso lon insa pi selo insa la insa ante li lon, li seli mute.
jan Tepo: lon. ni li lon a.
jan Lakuse: a. ma ni li seme?
jan Lakuse/jan Tepo: ma Apika...
jan Tepo: ni li sama ma Apika. seli mute li lon ma Apika la ni li ma seli insa. a... ma seli sama li lon ma Amewika seli.
jan Lakuse: Amelika seli li lon.
jan Tepo: lon a. ma Palata li seli sama lon tenpo...
jan Lakuse: aa.
jan Tepo: n. ni li sama... ni li sike seli. ni li ken nimi pona.
jan Lakuse: sike seli.
jan Tepo: sike li seli tan ni: suno li lon sewi ni li tawa lon sike lon ni: suno li pana e seli mute tawa ni.
jan Lakuse: aaa. wa. ni li sona pona. kin la ona li sama lili ilo tenpo anu seme?
jan Tepo: n! lon. sama lili. ilo tenpo kin la ilo li tawa lon sike.
jan Lakuse: n. wa. sina pana wawa e sona tawa mi. ni li... pilin mi la jan lawa li kama tawa tomo mi. mi sona ala...
jan Tepo: aa a. pakala.
jan Lakuse: mi pilin monsuta mute tan ni: mi pilin e ni: sina toki e sona mute wawa, anu seme?
jan Tepo: a lon. ken la jan lawa li kama sona...
jan Lakuse: lon. ken la jan lawa li kama sona.
jan Lakuse/jan Tepo: pakala. pakala. pakala.
jan Tepo: a. mi o... a. mi wile e ni: ona li awen sona ala e toki pona.
jan Lakuse: ni la jan ale o. o toki ala e toki pona tawa jan ale. a a. o toki ala e toki pona.
jan Tepo: o toki tawa sewi. o toki e ni: "jan lawa o sona ala e toki pona."
jan Lakuse: a lon, a a. jan lawa o sona ala e toki pona. ni li nasin pona. a ni li kalama sin. mi jan Lakuse.
jan Tepo: mi jan Tepo.
jan Lakuse: a.
jan Tepo: o awen pona.
jan Lakuse: o awen pona.
jan Lakuse: kin la sina wile toki e ijo lon kalama sin... sina sona e sona len suli la o kama toki lon ma pali pi toki pona lon ilo Siko. mi mute li ken toki tawa sina kepeken kalama uta, la ni li ken nasin pona wawa tan ni: mi sona ala e ni: kalama sin la ijo seme o lon? a ni la o pali pona lon poka. o awen pona.
jan Tepo: o awen sona!
|
680
|
8 (luka tu wan)
|
mi jo ala e luka tu wan. taso mi ken pali e ijo mute pona kepeken luka tu ni.
A vague telling of a true story of how I got to this whole "do-everything-perfect" situation. A version with crisper vocals and a cleaner performance and the guitar backup I had in mind may come one day, but maybe not. I think having it like this is the right move.
|
[
"jan Usawi"
] | null |
2022-05-09
|
day
|
[
"music",
"pop"
] | null |
CC-BY-NC-SA-3.0
|
[
"https://janusawi.bandcamp.com/track/8-luka-tu-wan",
"https://www.youtube.com/watch?v=qo2hqYnTOlA"
] | null | null | null | null |
tenpo open la
mi jan sin taso la
jan mute li alasa pona e mi
mi wile kama sona
mi wile kama pona
taso kepeken ala nasin ni
tenpo suno ale li sike tawa
pali ale li jo e nanpa
tenpo pi pakala mi la nanpa
en pilin mi li kama anpa
tenpo lon la luka tu mi li ken pali e ijo mute
ni li suli
taso
mi jo ala e luka tu wan
mi ken ala pali e ale
mi ale
mi ale li sama ni
mi ken ala pali ante
taso
mi pali
mi pali e ni
pilin mi li sike tawa
olin suli en monsuta
suli a
mi pilin e ni: mi ken ala
tawa ma pi anpa noka
mi a
mi jo ala e luka tu wan
mi ken ala pali e ale
sina ale
pilin oke utala ni anu seme?
mi ken ala pali ante
taso
mi wile
mi wile e ni
en la sina ale li olin
e pali mi ale
ale
ale
mi o mi
sina toki e ni
taso tan olin ni la
mi wile sama sina
mi jo ala e luka tu wan
mi ken ala pali e ale
mi ale
mi ale
li jo ala e luka tu wan
li ken ala pali ante
taso
mi ale li pali
mi ken ala pali ante
tan ni la
mi pali
e ale mi
|
681
|
7 (likujo)
|
likujo li kulijo! sama poki musi Polipijusi la, o kama usawi (anu usawi e ijo pi wile sina) tan kalama musi ni ^^
The song where I just hype myself in, like, the most ridiculous ways I could think of. More often than not, I'm wayy too hard on myself instead, so while I try not to let stuff like this genuinely go to my head too much, I figure indulging in some all-in-good-fun overconfidence now and then can't hurt. Hope y'all have fun hyping yourselves up with this one too ^^
|
[
"jan Usawi"
] | null |
2022-05-09
|
day
|
[
"music",
"pop"
] | null |
CC-BY-NC-SA-3.0
|
[
"https://janusawi.bandcamp.com/track/7-likujo",
"https://www.youtube.com/watch?v=VOSvCudF5A0"
] | null | null | null | null |
nanpa wan la kala ike en monsuta
toki sin la mi ken tawa lon linja
ma pi lon ala ni li sewi mute a
mi pilin Weliko
tenpo ni la kalama ni
likujo li kulijo
n
mi wile ala toki suli e mi
taso mi awen toki suli tan ni:
tenpo ale la mi toki suli e ijo pi olin mi
sama wan, tu, san, po, luka, san san, likujo
mi lon taso oni sama jan Asune Miku
sona li mani mi la mi ken esun e ale
mi ken ala pake
mi sike pali e ijo likujo
mi lon tenpo lon
mi weka e ijo ala
mi kute e pilin
mi kama jo e toki lawa
mi sitelen e nimi
mi pona e pakala
mi pana e kalama pi sama moku nasa wawa
mi sama akesi
o kama lon poki musi ni
ona la mi lon tomo pi nanpa sewi
sina wile kama nanpa sewi kin
la o kute e kalama a
o kama nasa
mi sama pipi
jan li ken ala moli e mi
mi ken e wile mi
jan ike li ken taso oni e ni
pakala mi kin li suwi li suno a
o pana e mi lon supa sewi
mi supa-jan
musi kalama mi la sina
pilin sama mi pi lon jasima
li lukin e mi li toki e ni
“ona li usawi mute e mi”
wan tu san po luka san san likujo
o kalama suli e ni la ale li kulijo
wan tu san po luka san san likujo
o kalama suli e ni la ale li kulijo
tan seme la mi kama ala poki tan ni?
kule kalama
pi sike lon lawa
likujo
wan tu san po luka san san likujo
o kalama suli e ni la ale li kulijo
wan tu san po luka san san likujo
o kalama suli e ni la ale li kulijo
|
682
|
o pona e ijo pakala
|
len pi jan Sijan li kama pakala · ilo pi supa len li pakala kin · ale li ike · taso · jan Sisa en ona li tawa tomo pi pona ijo · ona la ale li ken kama pona
|
[
"jan Kita"
] | null |
2022-05-14
|
day
|
[
"StoryWeaver level 4"
] |
{
"title": "A Stitch in Time",
"authors": [
"Himadri Das",
"Veena Prasad"
]
}
|
CC-BY-4.0
|
[
"https://storyweaver.org.in/en/stories/442898-o-pona-e-ijo-pakala"
] | null |
removed manual line breaks
| null | null |
*mu pakala*
"ike a" · jan Sijan li toki wawa · len sijelo ona li kama pakala · ona li olin e len ni · "mama Tata o · mi ken ala len ni e mi"
|
683
|
jan Peni en jan Upi
|
jan Peni li ma nasa li kama e jan pona sin.
|
[
"dragon_chris"
] | null |
2022-05-24
|
day
|
[
"fan fiction"
] | null | null |
[
"https://archiveofourown.org/works/39206715"
] |
[
"https://archive.ph/1ki7x"
] |
mi nasin Markdown e lipu open pi nasin HTML
| null | null |
!!! note
Hello there! This is my first time attempting to write something in Toki Pona. I didn’t quite manage to get everything across, but I hope I did a decent job. Either way, it’s a fun exercise that will help me get better at the language.
Maybe I’ll expand later on some of the things I sort of left out.
ala suli laso li sewi e jan Peni. ona li monsuta li suli suli. jan ala li lon ni ma. jan Peni li wile e mama ona. ona li e ma seme?
jan li monsi e jan Peni li toki: “toki a! mi jan Upi. nimi sina li seme?”
jan Peni li ala toki. oko ona li suli.
jan Upi toki: “mi pakala. mi toki kalama mute.”
“ala. sina pona. mi wile jan pona. mi jan Peni.” jan a! ona li jan.
“mi olin e nimi ona. sina kama ala kama jan pona mi?”
jan Peni li sewi e pini uta li toki: “lon.”
ona li tawa li kalama ala taso jan Peni toki: “mi lon e ma seme?”
jan Upi li sama sona ala. “ma ni li Pikan. sina jan sona anu seme?”
jan Peni li tawa e lawa ona. “mi…mi sona ala.”
jan Upi li lukin e monsuta lon e sinpin ona li toki: “sina pona. sina ala jan sona taso sina jan pona mi.”
ona li kama wan. jan Peni li toki kalama lili: “jan Upi o sina jan pona mi nanpa wan.”
ona li tawa e tomo sona. jan Peni li monsuta ala e pona tan jan Upi li jan pona sin ona.
!!! note
As I said before, I have barely any experience in Toki Pona. I’m sure most of my sentences are grammatically incorrect (I’m 90% sure I left out an e or two) or just plain old unclear, so concrit is heavily encouraged.
|
684
|
ken la mi tu o toki
|
jan Pesi li alasa sitelen lon tenpo sin.
|
[
"asona"
] | null |
2022-05-26
|
day
|
[
"fan fiction"
] | null | null |
[
"https://archiveofourown.org/works/39233625"
] |
[
"https://archive.ph/YFiqx"
] |
mi nasin Markdown e lipu open pi nasin HTML
| null |
toki Inli li lon lipu ni
|
!!! note
'sitelen' is always referring to photography-related things here.
jan Pesi en jan Sani li lon tomo sama. jan Pesi li pilin utala tawa jan Sani tan ni: tenpo pini la ike li lon. jan Pesi li sona e ni: jan Sani en jan Pesi o toki. taso toki li wile e wawa insa mute. jan Pesi li pilin ni: ona li jo ala e wawa insa ni.
jan Pesi li wile sitelen lon tenpo sin. taso ona li ken ala tan ni: sitelen ona pi tenpo ni li jo ala e... kon sama. tenpo pini la (tenpo pona la) sitelen ona li jo e kon pona. tenpo pini la sitelen pi jan Pesi li jo e jan pona ona a! taso tenpo ni la jan pona ona li weka. jan pona ona li pona. taso tenpo ni la jan pona li jan poka ala.
jan Sani li pali e pali pi tomo sona. jan Pesi li lon supa lape ona. taso tenpo ni la ona li lape ala. jan Pesi li lukin e ilo sitelen ona li pilin ni lon insa pi lawa ona: "mi o sitelen e seme?"
jan Pesi li sewi e ilo sitelen tawa lukin ona. jan Pesi li lukin e tomo ona kepeken ilo sitelen. ona li lukin e kasi e supa lape pi jan Sani e... jan Sani. jan Sani li lape lukin. jan Sani li pona.
jan Pesi li sitelen e jan Sani.
ilo sitelen li kalama.
jan Sani li kama lukin tawa jan Pesi. uta ona li sama nimi 'o'.
jan Pesi li toki e ni: "a."
!!! note
toki pona is a pretty cool constructed language with less than 150 words! if you're interested in languages at all i wholeheartedly recommend looking it up!!
o pona e toki mi! sina sona ala e kon pi toki mi la o toki e ni tawa mi.
please correct my writing! if you don't understand something, please ask me to elaborate.
written months ago but i finally thought about posting it. this tiny fic doesn't have much of a plot, basil is just kind of sitting there and thinking. he and sunny are rooming together? maybe? or theyre just sitting in a room i dont know man
|
685
|
jan Keta li weka!
| null |
[
"jan Tepo"
] |
[
"soweli nata",
"jan Lakuse",
"jan Pensa",
"jan Peton"
] |
2022-05-29
|
day
|
[
"translation",
"book",
"story",
"esperanto"
] |
{
"title": "Gerda malaperis!",
"authors": [
"Claude Piron"
]
}
| null |
[
"https://docs.google.com/document/d/e/2PACX-1vTPNbOI0bcy31sRnziHm0urd__61l2-N7952qNG3WXxOTzMn8NAXmouv0uzTY5eiBip4vTA1ThRTxRc/pub",
"https://www.reddit.com/r/tokipona/comments/v057bl/jan_keta_li_weka_a_translation_of_the_esperanto/"
] | null |
For dialogue, change the tab between the characters name and speech with a colon.
| null | null |
jan Keta li weka!
lipu li tan jan Claude Piron
ante toki li tan jan Tepo
kepeken soweli nata
kepeken jan Lakuse
kepeken jan Pensa
kepeken jan Peton
o sona e ken ike lipu:
ike sijelo
jan ike li pakala e sijelo pi jan ante
pilin ni: meli li nasa, mije li wawa
nasin Epelanto
#1) lon tomo moku lon tomo sona
jan Ton: toki, jan Linta o.
jan Linta: toki, jan Ton o.
jan Ton: o toki e ni tawa mi: jan ni li seme?
jan Linta: jan seme?
jan Ton: ona li suli sama palisa suli. linja lawa ona li jelo. ona li majuna ala. ona li mije.
jan Linta: jan seme?
jan Ton: ona li moku lon poka ni: sinpin tomo tu li kama wan.
jan Linta: a, jan ni!
jan Ton: lon, jan ni.
jan Linta: mi sona ala. mi sona ala e ni: ona li seme. ken suli la ona li sin tawa tomo sona ni.
jan Ton: jan ala li lon poka ona. ona taso a li lon.
jan Linta: ala. o lukin: meli suwi li tawa ona.
jan Ton: ona li suwi ala. ken la ona li ike lukin ala, taso ona li suwi ala. sina taso li suwi, jan Linta o.
jan Linta: jan pona Ton o! seme nasa li kama tawa sina? ken la sina pali pi suli ike li wile lape lon tenpo ni...
jan Ton: mi kama ala nasa. kin la mi pali ala pi suli ike. lon la mi pali lili lon tenpo ni. wile sona lon li ni: seme nasa li kama tawa sina, jan Linta o? sina taso li suwi lon.
jan Linta: n...
jan Ton: toki mi li lon. sina taso li suwi, jan Linta o. mi toki lon a. o kama lon poka mi!
jan Linta: taso...
jan Ton: o kama. o tawa lon poka mi tawa sinpin lukin. o lukin e sina lon sinpin. ni li jan Linta, li meli pi suwi nanpa wan lon ma, li meli pi suwi nanpa wan lon ale ma a.
jan Linta: kin la ni li jan Ton, li mije lili pi nasa musi nanpa wan lon ale pi tomo sona.
#2) seme li lon?
jan Linta: jan Ton o!
jan Ton: seme li lon sina? selo sina li walo! suwi, taso walo.
jan Linta: jan Ton o! o lukin ala!
jan Ton: seme li lon?
jan Linta: nasa! ijo nasa li kama, ijo pi nasa mute. jan ni, jan sin ni... ala, ala, sina o lukin ala. jan ni o sona ala e lukin sina.
jan Ton: seme a! o toki e ni tawa mi: nasa ni li seme?
jan Linta: luka ona li pali e ijo nasa. sina wile la o lukin, taso ona o sona ala. o tawa lili e lawa sina, taso tawa sina o nasa lukin ala. ona o lukin ala e ni: sina lukin e ona.
jan Ton: sina toki lon. ijo nasa li lon. meli li lukin ala e mije—li lukin tawa sinpin lukin—la luka mije li tawa lili, kepeken tenpo suli suli, tawa poki telo meli...
jan Linta: ijo li lon luka ona...
jan Ton: mi lukin ala e ni. ona li lon weka la mi lukin pona ala tan ni. pakala! tenpo ni la jan suli li kama li pini e lukin mi. mi kama ken ala lukin e mije.
jan Linta: taso mi lukin. mi lukin pona. mi lukin pi pona mute. mi lukin pi pona ale. a!
jan Ton: seme li lon?
jan Linta: meli li lukin e mije lon tenpo ni la luka mije li kama tawa ala.
jan Ton: seme ante li lon? o toki!
jan Linta: tenpo ni la mije li toki tawa meli. luka ante mije li tawa lupa tomo li toki sama ni kepeken palisa luka: "o lukin e lupa." luka nanpa wan li awen lon poka pi poki telo.
jan Ton: ken la mije li wile e ni: meli li kama lukin e ante, li kama lukin ala e mije.
jan Linta: lon, lon a. tenpo ni la meli li lukin e lupa. mije li toki li awen toki. meli li lukin ala e mije la, luka li kama lon poka pi poki telo. a!
jan Ton: seme? seme li kama?
jan Linta: luka li tawa weka tan poki telo, kepeken tenpo suli. tawa luka li nasa lukin ala.
jan Ton: ijo li lon ala lon luka?
jan Linta: tenpo ni la ala. taso pilin mi la ijo li lon poki telo lon tenpo ni.
#3) toki olin
jan Po: a! seme li lon? lukin la sina alasa len e sona. mi ken ala ken kama lon poka sina?
jan Linta: toki, jan Po o.
jan Ton: suno pona, jan Po o.
jan Po: suno pona, jan Linta o. suno pona, jan Ton o. mi pakala, mi toki ala e "suno pona" lon tenpo pini.
jan Linta: ale li pona. sina toki e "suno pona" lon tenpo ni la ale li pona.
jan Po: mi ken ala ken moku lon poka sina?
jan Linta: sina ken a. o kama lon poka mi.
jan Po: a taso mi wile ala pakala e tenpo pona sina. ken la jan Ton li toki olin li wile lon poka pi sina taso.
jan Ton: mi toki olin ala.
jan Linta: ona li toki e ni taso: mi meli pi suwi nanpa wan lon ma ale.
jan Po: ona li toki e lon. ni li toki olin ala li toki lon taso.
jan Ton: lon. ni li lon a.
jan Po: lon la jan Linta li suwi mute, taso ni li suli ala lon tenpo ni.
jan Linta: suwi mi li suli ala tawa sina! ike a!
jan Po: a, mi toki ala e ni. mi wile toki e ijo suli ante.
jan Ton: ijo ni li seme? sina toki e seme? seme ante li suli?
jan Po: mi kama tawa poka sina la sina lukin ala e mi. taso mi lukin e sina.
jan Linta: mi sona ala e wile toki sina.
jan Po: mi toki e ijo pi sinpin lawa sina.
jan Linta: seme pi sinpin mi? ona li suwi ala anu seme?
jan Po: ona li suwi a. ona li suwi nanpa wan lon ma ale. taso ona li nasa lukin sama ni: ijo len li lon.
jan Linta: len? sinpin mi li nasa anu seme?
jan Po: lon. sinpin sina li nasa lukin.
lon la sinpin tu pi sina tu li nasa lukin.
meli pi alasa sona la sinpin nasa li lon.
poka la mije pi alasa sona la sinpin nasa li lon.
lukin la sina nasa.
lukin la sina len e sona.
mi kama tawa sina la,
mi lukin pona e sina la,
sinpin sina li sama sona len tawa mi,
jan Linta o.
sinpin sina kin li sama, jan Ton o.
sama toki pini mi la,
sina sama jan pi alasa sona tawa lukin mi.
#4) jan Keta li seme?
jan Po: o toki lon tawa mi: sina toki e ijo seme?
jan Ton: mi toki e jan ni.
jan Po: jan seme?
jan Ton: jan ni li lon poka tomo. jan ni li majuna ala.
jan Po: sina toki lon jan seme? linja lawa pi jan ni li jelo anu seme? ona li lon poka pi jan Keta anu seme?
jan Linta: jan Keta! ni la sina sona e ni: nimi ona li jan Keta! sina sona e jan Keta!
jan Po: a, lon la mi sona ala e jan Keta. mi sona e nimi ona e pali ona. ni li ante.
jan Linta: ni la ona li seme?
jan Po: taso sina toki ala tawa wile sona mi. lon la sina toki ala toki lon jan ni pi linja jelo pi majuna ala?
jan Ton: toki. lon ona.
jan Po: mi sona ala e ona. mi lukin e ona lon tenpo ala.
jan Linta: taso, o toki tawa mi, jan Keta li seme?
jan Po: ona li kama tawa tomo sona ni li pana e sona. sona ona li nasa a li sama sona len. ona li sona pi toki len.
jan Linta: seme? sina toki e seme? so-na-pi-to-ki-len anu seme? ni li seme?
jan Po: tan seme la sina sona ala e ni? nimi ante ken li nasin sitelen pi toki len.
jan Linta: ala. mi sona ala. mi sona ala a. jan Ton o, sina sona ala sona?
jan Ton: toki len la, jan li sitelen e toki kepeken nasin nasa li wile e ni: jan ante li sona ala. jan sona pi toki len li lukin sona e ijo tan toki len, li lukin weka e len, anu seme?
jan Po: lon. ona li sona mute e ni. lon la ona li sona mute e nasin toki len majuna.
jan Ton: ni li nasa tawa mi. tomo sona la, jan seme li wile kama sona e nasin toki len majuna?
jan Po: mi kin li sona ale ala. jan Keta li kama tan wile pi jan sona Lonka. jan Lonka li jan sona li pana e sona toki. ona li pilin e ni: toki len li toki, la sona pi toki len li sama sona toki.
jan Linta: ken la pilin ni li lon. taso ona li nasa lili tawa mi. ona li nasa ala nasa tawa sina?
jan Po: nasa. jan li toki e ona tawa mi la, ona li nasa tawa mi kin.
jan Linta: ken la jan sona Lonka li wile e ni taso: meli suwi li pali lon poka ona. jan li ken pali lon poka pi meli suwi la ona li wile e ni, anu seme?
jan Ton: mi toki e ni tawa sina lon tenpo pini: jan Keta li suwi ala. sina taso li suwi.
jan Po: pilin mi li sama ala. lon la, jan Linta li suwi mute, li suwi nanpa wan lon ma ale. taso kin la jan Keta li suwi. ona li suwi lili tawa suwi pi jan Linta, taso ona li suwi. sina pilin ala pilin sama?
jan Ton: sama ala a. ken la ni li lon tawa sina. taso ni li lon ala tawa mi. mi la, jan Linta taso li meli suwi.
jan Po: sina wile toki e ni anu seme: tawa sina la, meli suwi wan taso li lon ma ale li jan Linta, anu seme?
jan Ton: lon. mi la, meli suwi wan taso li lon ma ale li jan Linta.
jan Po: nasa! ken suli la sina olin e ona.
#5) ijo nasa
jan Po: awen la, sina toki ala e ni tawa mi: sina lukin e jan tu ni la sina kama lukin e pali seme ona?
jan Linta: ijo pi nasa mute li kama.
jan Ton: nasa mute a. luka mije la ijo li lon.
jan Po: ijo seme?
jan Linta: mi tu li ken ala lukin e ona. ona li lili mute a. ijo pi lili mute.
jan Ton: kin la jan Keta li lukin ala la, luka li kama tawa poka pi poki telo pi jan Keta.
jan Linta: jan Keta li kama lukin e mije la, luka li kama pini e tawa.
jan Ton: ni la mije li luka tawa ijo ante. ona li wile e ni: jan Keta li lukin e ijo ante.
jan Linta: luka ni li pali pona e ni. pali pi pona mute. jan Keta li lukin e lupa tomo. jan Keta li lukin ala e mije la, luka mije li kama lon sewi pi poki telo ona, li awen lon tenpo lili taso, li tawa sin tawa weka. tawa luka li pini la luka li nasa lukin ala. kin la ijo ala li lon luka.
jan Po: ijo li lon luka lon tenpo pini anu seme?
jan Ton: ijo wan li lon luka. luka li lon sewi poki lon tenpo lili la, luka li weka sin la, ala li lon.
jan Linta: ona li ijo nasa.
jan Ton: ken la ona li ko nasa li nasa e sijelo.
jan Po: tan seme la sina pilin e ni: ona li pona ala? ken la ona li suwi leko pona.
jan Linta: ona li suwi leko taso la mije li wile ala len e pali ona sama ni.
jan Ton: kin la tomo moku ni la suwi li leko ala. suwi li ko, li lon poki pi ko suwi.
jan Po: ken la ona li jo e suwi leko lon poki len ona...
jan Ton: sina jo e suwi leko lon len sina lon tenpo mute anu seme?
jan Po: a, toki mi li nasa. taso...
jan Linta: o lukin! jan Keta li kama tawa sewi tan supa li kama tawa weka.
jan Po: ona li nasa ala lukin. ken suli la sina tu li toki insa e ijo pi nasa mute lon tenpo pi nasa ala.
#6) jan Keta li kama anpa pakala lon nasin tomo
jan Po: sina kute ala kute e ijo? ona li seme?
jan Ton: mi kute a. mi kute e ijo.
jan Linta: mi kin li kute e ijo nasa, sama ni: jan li tawa anpa li pakala lon nasin tomo.
jan Ton: sama ni: jan Keta li anpa pakala.
jan Po: pilin mi li sama pilin sina. mi kin li pilin e ni: jan Keta li anpa pakala lon nasin tomo.
jan Linta: mi mute li wile ala wile lukin e nasin e pakala ken?
jan Ton: wile a. mi mute o tawa lon tenpo ni.
jan Po: mi en jan Ton o tawa, taso sina o awen lon ni, jan Linta o. o awen lukin e mije ni: ken la ona li pana e ko nasa tawa telo wawa pi jan Keta.
jan Linta: sina tu li tawa la mi o wan taso lon awen anu seme? mi pilin ike lili tan ni.
jan Po: mi ken ala toki tawa sina. tenpo lili li lon. mi o tawa lon tenpo ni. o awen lon ni o pilin ike ala. ala li kama ike e sina. o kama, jan Ton o. tenpo li weka.
#7) lon nasin tomo
jan Ton: jan Keta li lon ni. mi en jan Linta li toki lon. ona li tawa lon tenpo lili taso, ona li weka tan lukin mi la ona li kama anpa. lukin la ona li pilin ala sama lape. pilin ona li weka la ona li tawa anpa.
jan Po: ona li moli ala moli?
jan Ton: moli ala. o pilin ike ala. lawa li lape, taso sijelo li awen. pilin insa ona li awen pali. pilin li pali pi wawa ala, taso pilin li pali. ni la ona li moli ala. ken la ona li kama moli, taso ona li moli ala lon tenpo ni.
jan Po: mi o pali e seme?
jan Ton: pilin sina li seme?
jan Po: lukin la, ona li lape.
jan Ton: mi o toki e ni tawa jan lawa utala—lon tenpo ni a. mi tawa. ken la jan lawa li wile kama e jan pi pona sijelo. jan pi pona sijelo li lon tomo sona ni, anu seme?
jan Po: ken suli la ona li lon, taso mi sona pona ala. mi lon tomo sona ni lon tenpo suno pi mute lili.
jan Ton: tenpo ni la mi tawa li toki tawa jan lawa. o awen lon ni lon poka pi jan Keta. taso nanpa wan la mi o nasin pona e sijelo ona. ona o pilin pona lon lape. noka o sewi tawa lawa.
jan Po: seme? sina wile e ni tan seme? noka li sewi tawa lawa la ni li pilin pona ala.
jan Ton: lon, taso, lawa jan li lape sama ni la, nasin ni li pona. jan li pana e sona tawa mi lon tenpo pini, sona mi li pakala ala la ni li nasin.
#8) jan Linta li sona ala e ni: ona o pali e seme
tomo moku pi tomo sona la, jan Linta li awen li toki insa. ona li pilin e ken ike. lon la toki insa li kama suli e pilin pi ken ike.
ona li lukin e mije ni pi linja jelo: ona li pana e ijo tawa telo pimeja pi jan Keta.
pilin pi ken ike li kama suli.
jan Ton en jan Po li weka lon tenpo suli. ona li kama sin ala. ijo li kama ala kama tawa jan Keta? ijo ni li seme? ijo li ike ala ike?
jan Linta li lukin e jan pi linja jelo li toki insa:
"ona li weka tan supa li tawa weka la mi pali e seme?
"mi tawa ala tawa lon nasin sama ona? mi wile ala wile e ni: mi tawa lon monsi ona li awen lukin e ona?
"ona li tawa weka tomo la mi wile pali e seme? mi wile ala wile tawa monsi ona lon weka tomo? mi sona ala e ni: mi wile pali e seme. mi sona ala e ni: mi pali e seme. mi sona ala e ni: mi wile ala wile tawa monsi ona.
"ona li tawa weka kepeken tomo tawa la seme? mi wile ala wile tawa monsi ona kepeken tomo tawa kin?
"tenpo ni la pimeja li kama lon sewi. tenpo kama lili la suno li weka. lon. tenpo pimeja li kama. mi wile ala wile tawa monsi ona lon tenpo pimeja?
"kin la ona li weka ala tan tomo sona, la mi wile ala wile tawa monsi ona lon tomo sona?
"ona li tawa weka tomo kepeken lupa tomo ni la, ona li tawa lon nasin li tawa tomo ante. mi wile ala wile tawa ona lon nasin tomo? mi wile ala wile tawa ona lon tomo ante? ala. mi ken ala. mi awen lon nasin. taso ijo ala li kama ante la seme? ona li awen lon tomo lon tenpo suli la seme?
"ona li weka kepeken lupa, li tawa weka tomo, li tawa ma tomo, la mi tawa ala tawa ona lon ma tomo?
"ona en mi li tawa kepeken noka la, ken la ona li lukin e mi. ken suli la ona li lukin e mi. ona li kama pilin e ni: mi tawa lon nasin sama ona. ona li tawa sike li lukin e mi. mi kama pilin monsuta. sinpin mi li kama walo. ken la sinpin mi li kama loje sama kili. a, mi sona e mi. sinpin li kama walo lon tenpo nanpa wan, li kama loje lon tenpo nanpa tu. suli la mi kama pilin monsuta. tenpo lon a la mi kama pilin monsuta.
"ona li tawa kepeken tomo tawa kulupu la, ken suli la ona li lukin e mi, tan ni: mi tu o awen lon poka lon ma awen pi tomo tawa kulupu."
jan Linta li kama ala sona e ni: ona li wile pali e seme?
ona li pilin ike tan ken ike. pilin insa ona li pali wawa. ona li wile e ni: jan Ton en jan Po li lon poka ona, li pana e pona, li pana e sona ni: ona o pali e seme. taso jan Linta taso a li lon. ona li pilin e ni: pali pi pilin insa li kama wawa. taso ona li sona ala e ni: ona o pali e seme.
ona li awen sona ala e wile ona, li awen pilin ike, la jan pi linja jelo li tawa sewi tan supa. ona li lukin e lupa pi nasin tomo. ona li tawa ala tawa lupa? jan li ken tawa ma tomo kepeken lupa ni. ona li tawa ala tawa? tawa. ona li tawa lupa.
jan Linta li tawa sewi tan supa, tan wile ona ala, li kama tawa lupa sama. ona li awen sona ala e wile. lukin la, sijelo li lawa e tawa. noka ona li pali tan wile ala. tenpo ni la, jan Linta li tawa jan pi linja jelo. ona li tawa ma seme?
#9) jan Keta li weka
"ona li awen lon monsi ona lon insa pi nasin tomo! o kama tawa ona, o kama lon tenpo ni. ni li suli, o kepeken tenpo lili." jan Ton li toki.
jan Ton li lukin e jan pi pona sijelo. ona li meli li suli sijelo. lukin ona li laso sama telo. linja lawa ona li loje. sinpin ona li sike. tenpo suli la jan Ton li lukin toki e ni tawa ona: seme li lon jan Keta. taso lukin la jan pi pona sijelo li kama ala sona. lukin la ona li sona ala e kon pi nimi "tenpo lili".
"ona li awen ala awen lon monsi ona, lon insa pi nasin tomo? nasa a!" jan pi pona sijelo li toki.
lukin la ona li pilin e ni: ni li ken ala lon.
"tan seme a la ona li awen lon monsi ona lon insa pi nasin tomo?" jan pi pona sijelo li toki.
"o kama, o kepeken tenpo lili! mi sona ala e ni: ona li awen lon ni tan seme. mi toki e sona mi taso tan lukin mi. mi en jan pona mi li kama lukin e ona lon ni. ken la ike li lon sijelo ona. mi sona ala. pilin ona li weka sama lape. ona li tawa anpa tan lape nasa ni. jan o tawa ona kepeken tenpo lili o pana e pona tawa ona."
"ijo ni li nasa!"
"n. mi sona ala e nasin sijelo. sina sona. pali sina la sina pana e pona tawa ike sijelo, anu seme? o kama lon tenpo ni. o kepeken tenpo lili!"
"n n n. tan seme a la ona li anpa lape lon nasin tomo? ni li tomo nasa tawa anpa lape! tenpo ala la jan li anpa lape lon ni."
"ni li lon ala lon? jan li anpa lape lon seme lon tomo sona ni? mi sona ala e nasin pi tomo sona ni. mi sin. mi lon tomo sona ni lon tenpo suno pi mute lili."
"jan lili o. tomo sona ni la, jan li anpa lape lon tomo pi pana sona. jan li anpa lape lon tomo moku. jan li anpa lape lon tomo lape. jan li anpa lape lon tomo telo. ken la jan li anpa lape lon tomo pi jan sona lawa a. taso anpa lape pi nasin tomo la, mi kute ala e sama lon tenpo mi. ale li kama nasa anu seme?"
"sina toki li toki li toki, la jan pi ike sijelo li awen lon monsi lon nasin tomo, la jan ala li pana e pona!"
"a, o pilin ike ala, jan lili o. mi tawa ona lon tenpo lili li pana e pona."
ona li tawa kepeken tenpo lili tawa nasin tomo, tawa jan Keta, tawa jan Po.
taso ona li kama lon nasin tomo la jan Ton li pini e tawa ona lon tenpo lili.
"seme li lon? sina pini e tawa tan seme?" jan pi pona sijelo li wile sona.
"jan Keta li lon ni lon tenpo pini, li awen ala lon, li lon ala lon tenpo ni, taso..."
"taso jan ante li lon. ona kin li anpa lape. sina sona ala sona e ona?"
"ni li jan pona mi. ona li jan Po. seme li kama tawa ona?"
jan pi pona sijelo li tawa jan Po, li tawa anpa lili, li pilin e lawa pi jan Po.
"pakala! jan li pakala e lawa ona!"
"pakala! jan Po o! o toki tawa mi! sina kute ala kute e mi? o toki e ijo! seme li kama tawa sina?"
taso jan Po li toki ala. pilin pi ken ike li kama tawa jan Ton li kama suli.
#10) jan pi pona sijelo li ken pona ala
lon la jan Ton li pilin e ni: ken la jan ni pi pona sijelo li pali pona ala. tan seme? jan lukin o, sina lukin e toki ale lon lipu mi. sina sona ala sona e ni: jan Ton li pilin e ken ike tan jan pi pona sijelo tan seme?
ala. sina sona ala. mi kin li sona ala. taso mi sona ala e ijo lon la ona li awen lon. ijo lon li ni: jan Ton li pilin ala e ken pona tan jan pi pona sijelo.
jan Ton li wile pali e ijo la tenpo mute la ona li awen ala li pali. ijo li ken ike li monsuta la ona li awen wile pali a. taso jan ni pi pona sijelo li toki li toki mute li toki pi mute ike li pali ala. ken la ona li ike tawa jan Ton tan ni. ken la ike li tan ijo ante.
jan Po li jan pona tawa jan Ton. jan Po li pona mute tawa jan Ton. lon la jan Ton li olin e jan Po. ona tu li lon ma tomo suli lon tenpo pini suli la ona tu li kama poka. tenpo la ona li tawa tomo sona lili sama a. taso jan Ton li wile tawa ma tomo ante li tawa la, ona tu li kama lukin ala e ona ante. tenpo suno pini pi mute lili la ona li kama lukin sin e ona ante lon tomo sona suli la ona tu li pona mute pilin tan ni.
ale li pona mute tawa ona. ona li pona mute pilin tan ale. pali li pona tawa ona tu. kin la meli li wawa lili li ken pilin monsuta tan ijo mute la meli li pona mute tawa ona tu. meli li wawa la meli li sama monsuta, li pona mute ala tawa ona. sina sona ala sona e toki ni?
taso jan Ton li wile ala e musi lon tenpo ni. ona li lukin sona e ni: ona li pilin e ken ike tan jan pi pona sijelo tan seme? jan pi toki mute ala pi musi ala lukin li pona tawa ona. lukin la jan ni li lukin ala pali e pakala ala. kin la jan ni li toki pona ala tawa wile sona ona. lon la jan Ton li pilin e ken ni, li pilin ike tan ken ni: jan ni li pakala mute lon pali ona. ale la jan mute li pali wawa ala li pali pakala mute tan weka wawa, tan wile ike ala. jan ni pi pona sijelo pi toki mute ike li ken sama, anu seme? jan Ton li kama toki tawa jan ni la jan Ton li pakala ala pakala? taso jan ante seme li ken pona? jan ni taso li jan pi pona sijelo lon ale pi tomo sona. alasa la ona li kama sona e ni. taso ni li lon ala lon?
kin la tenpo ni la ona li pilin ike tan ni: ike li ken kama tawa jan Linta. ona li olin mute a e jan Linta, la jan ike li ken lon poka li ken ike e jan Linta la, ona li ike mute pilin. tenpo ni la ijo ale li kama nasa li kama ike mute pilin tawa ona.
#11) jan Linta li sona e nasin sin
jan Linta li kama sona e ken sin. jan pi linja jelo li kama tawa tomo tawa ona la jan Linta li tawa ona li toki e ni: "jan pona o, o pana e pona tawa mi."
jan pi linja jelo li lukin tawa jan Linta. lukin la ona li pilin pona ala tan ni. ona li awen lukin li toki ala lon tenpo suli.
"sina wile e pona seme tan mi?" ona li kama toki e ni, li toki e ni kin lon tenpo lili: "ken la mi ken ala pana e pona. tenpo mi li weka. mi o tawa ma tomo lon tenpo kama lili."
"a pona! tomo tawa mi li kama pakala. ijo li pakala lon insa ona. mi ken ala tawa kepeken ona."
"ike la mi ken ala pona e tomo tawa sina. mi sona ala a e ilo tawa. tenpo ale la ni li nasa tawa mi: ilo ni li ken tawa. mi lukin e ilo tawa la ijo lili nasa mute li lon nasin pi nasa mute, la mi pilin nasa tan ni: ilo li ken tawa kepeken ni. mi..."
"a mi wile e ni ala: sina pona e ilo tawa mi. sina sona ala e toki mi. mi wile e ni taso: o tawa e mi lon tomo tawa sina tawa ma tomo."
pilin pi jan Linta li ni: mi tawa lon monsi pi jan ni li wile lon lukin ona ala la ike mute li ken. taso ona li tawa kepeken tomo tawa la, mi tawa lon poka ona la, mi ken toki tawa ona lon tenpo tawa. mi toki tawa ona lon ijo pi suli ala, li kute e ona. ni la mi ken kama sona mute e ona.
"a, pona." jan pi linja jelo li toki. "o kama." ona li open e lupa pi tomo tawa ona.
"a, sina pona. sina jan pi pona mute. ni li pana e pona mute tawa mi."
"pona." ona li toki, kepeken pilin mute ala. ona li open e ilo tawa.
"ni li pona ala tawa mi: tomo tawa li pakala la mi wile kama e jan pi pona ilo." jan Linta li toki. "tomo tawa li pona ala a tawa mi a. mi jo e tomo tawa tan ni: tenpo mute la tawa li wile e tomo tawa. taso ona li ike tawa mi."
jan pi linja jelo li toki ala.
"ona li toki ala; mi ken ala kama e toki tan ona." jan Linta li toki insa, li pilin lili e ken ike. "mi pana e mi tawa ken ike la mi pakala ala pakala?" ona li wile toki tawa jan pi linja jelo, taso ona li wile ala ike e pilin ona. jan Linta li sona ala e pali pona lon tenpo ni.
"mi toki la ni li ike ala ike tawa sina?" jan Linta li toki. "ken la sina jan pi toki mute ala."
"mi pilin ike tan ijo. mi wile ala toki e ijo." ona li toki.
"mi wile ala ike tawa sina. sina tawa e mi la sina pona mute. mi pilin pona mute tawa sina."
"pona." ona li toki e ni, li pini e toki. lukin la ona li toki insa mute.
#12) jan Po li wile mute e telo
jan Po li open lili e lukin, li pini e lukin, li open lili sin, li pini sin, li mu tan pilin ike, li open ale e lukin.
"o pana e telo tawa mi. mi wile moku e telo." ona li toki.
"sina wile moku e telo seme?" jan Ton li wile sona.
"telo ale li pona. telo nasa. o pana e telo nasa tawa mi."
"sina pilin seme?" jan Mata li toki. ona li jan pi pona sijelo.
"lawa mi li pilin ike." jan Po li mu li toki. "mi toki sin. o pana e telo tawa mi."
"jan Mata o, sina pona la, o tawa o kama e telo nasa tawa ona." jan Ton li toki.
jan Mata li awen lili li kama toki.
"pona. mi tawa. mi wile ala wile kama e jan lawa kin? lukin la jan ike li pakala wawa e lawa ona. pakala li wawa la ona li anpa lape. pilin mi la, jan ike li ken lon la, mi o kama e jan lawa. ni li lon anu seme?"
"o kama e telo pi nasa ala kin." jan Po li toki lon tenpo lili. "mi wile mute e telo. telo nasa li pona, taso telo pi nasa ala li nanpa wan. o pana e telo mute pi nasa ala e telo lili nasa."
"lon. o kama e jan lawa." jan Ton li toki tawa jan Mata.
"sina pana ala e telo tawa mi la, mi tawa." jan Po li toki. "mi wile mute e telo. sina ken ala sona e suli pi wile mi. mi wile tawa li wile moku e telo pi nasa ala lon tenpo ni. ni li pini la mi wile esun e telo nasa. telo nasa li lon ala lon tomo moku pi tomo sona ni?"
"ala a." jan Mata li toki. "taso mi jo e telo nasa lon tomo mi. mi tawa li kama e ona. ante la sina wile la sina ken tawa tomo mi li ken kama jo. sina ken ala ken sewi e sijelo sina?"
"mi ken." jan Po li toki, li sewi e ona kepeken tenpo suli, kepeken jan Ton kepeken jan Mata. "taso sijelo mi li pilin ike tan ni."
ona ale li tawa tomo pali pi jan Mata.
"o moku e telo pi nasa ala kin." jan Mata li toki. "sina pini la mi pana e telo nasa tawa sina. o awen lon supa monsi ni. ona li pona pilin mute a."
jan Po li kama awen lon supa, li mu lili. ona li kama jo e telo la jan ante li ken lukin e ni: telo li pona mute tawa jan Po.
"lawa mi li pakala pilin." ona li toki.
jan Ton li toki. "o toki e ni: seme li kama li pakala e sina? sina wile toki e ni lon tenpo ni anu seme? mi tu li wile mute e sona ni."
jan Po li toki insa lili, li moku lili e telo, li pana e luka ona tawa lawa, li pana e pilin ike lon sinpin, li toki e ni:
"mi ken ala. mi sona ala. mi lon poka pi jan Keta. mi kute ala e ijo. mi kute e kalama ala. tan ala la ale li pakala lon lawa mi. mi moli."
#13) jan pona pi alasa sona o!
jan ala li toki lon tawa suli la nasin tawa li suli mute pilin. jan Linta li jan pi wile toki; kin la, ona li wile sona e jan poka ona, la ona li wile ala e weka toki ni. ona li kama wile lukin open sin e toki. jan pi linja jelo li awen wile ala toki lon tenpo ni la, ona li toki e wile ala, ona tu li awen tawa li toki ala, nasin tawa li awen suli mute pilin. ni li ike ala.
"sina toki..." jan Linta li toki e open toki, li sona ala e pini toki. pona la ijo li kama. "sina toki e ni: sina pilin ike tan ijo. tenpo mute la jan li toki e pilin ike tawa jan ante la, pilin ona li ken kama pona."
"a, sina jan pi wile sona mute, anu seme? mi wile ala pona ala tawa meli pi suwi mute sama sina. mi wile jan pona, taso ike la mi ken ala toki e pilin ike mi."
"ken la sina ken li sona ala e ken sina. tenpo mute la jan li pilin pi ken ala, tan ni: ona li sona ala open e pali. taso..."
"ala. pilin mi la ni li lon ala lon tenpo ni. mi ken ala toki e pilin ike mi tan ni: jan ante li lon pilin ni. ken la mi toki e jan ni la ni li pona ala tawa jan ni. jan o toki ala e sona len tawa jan ale, anu seme? jan pona sina li toki e ale sina tawa jan sin pi sona ala la, ni li ike tawa sina anu seme?"
"ike. mi sona e toki sina. lon la mi jan pi wile sona mute ala. mi open e toki tan ni taso: toki li lon ala la tenpo tawa li suli ike pilin. mi wile ala e sona len sina."
"lon la, jan li tawa lon poka la, ona li toki. ni li nasin. ken suli la mi pakala tan ni: weka toki li awen li kama suli tawa sina la mi toki ala. lon la mi sona ala e weka toki. mi toki insa mute lon pilin ike mute, li lukin mute e nasin kin. jan li lawa e tomo tawa la ona o lukin e nasin, anu seme? nasa la, sina meli pi suwi mute, li lon poka mi, lon poka a, taso mi awen ala sona e ni: sina lon. mi lukin e nasin taso lon sinpin mi e pilin ike taso lon lawa mi."
"pali mi li ante. mi awen lukin e sina. lukin mi la pilin sina li pona ala. mi toki insa e ni: mi ken ala ken pana e pona tawa sina? sina tawa e mi la sina pona mute. mi pilin pona mute tan ni. mi wile pana e pona sama tawa sina. ken la sina ante e pilin ike sina tawa nimi tawa toki la, ni li ken pona e pilin sina. mi pilin e ni: mi ken e ni la mi pana e pona. ken la ni li nasa, taso tenpo ale la mi wile pana e pilin pona tawa jan."
"a, wile sina li pona mute. mi pilin ike tan ni: mi ken ala e pana pona sina. taso, mi toki e pilin ike la mi ike tawa jan pi pilin ni. mi toki sama lon tenpo pini. a, o lukin, mi kama lon ma tomo. mi o pana e sina lon seme?"
"sina tawa seme? tawa sina li pini lon seme? sina awen e tomo tawa lon seme? sina ken pana e mi lon ni. ni li pali lili tawa sina."
"a, sina alasa e sona lon tenpo ale, anu seme? sina wile sona e ni: mi tawa seme." ona li toki e ni, li mu musi. sinpin pi jan Linta li kama loje! toki ni li nasa tawa ona. ona li pilin ala e ni: jan ni li ken kama toki sama ni. tenpo lili la, ona li sona ala e ni: ona li ken toki e seme. ona li pilin e ni: lawa ona li wawa lili.
"ala a." ona li kama toki e ni. ni li lon ala. "sona ni li suli ala tawa mi. mi toki tan ni taso: pilin mi la nasin ni li pali lili tawa sina. taso mi ken kama sona e tawa sina tan ni, la ni li ike tawa sina la o pana e mi lon insa pi ma tomo. tomo suli mute li lon poka ni. sina ken pana e mi lon poka pi tomo lape suli pi jan mute pi ma ale, tomo musi suli li pona kin. suli la sina pona mute. mi sona e nasin mi lon tenpo ni. a, lon ni. ni li pona. o awen pona, jan pona o!"
"o awen pona, jan pona pi alasa sona o!"
tomo tawa li tawa weka. jan Linta li awen lukin e ona. jan pona pi alasa sona a! ona li toki e ni tan seme? ona li sona ala sona e wile lon pi jan Linta? jan Linta li sona ala.
#14) tomo weka pi jan ala
"pakala! mi lon seme a?" jan Keta li kama lape ala li toki insa e ni. ona li awen lon supa lape. supa li ike pilin li lili mute. ona li lon tomo sin nasa.
wawa ona li weka. ale sijelo li ike pilin. ona li wawa lili. sama ni: ona li pali mute lon ma pan lon ale pi tenpo suno. sama ni: ona li tawa e kiwen suli mute lon tenpo suno mute, li lape ala lon tenpo ale pi pali suli ni. sama ni: ona li tawa suli lon nasin pi nena ma suli lon tenpo suno mute.
kepeken nimi lili la mi ken toki e ni: ona li wawa ala a. sijelo li toki wawa e pilin ike tan pali ike, sama ni: pali li suli ike li wile e wawa suli ike.
taso ona li sona e ni: pali sijelo ala li lon tenpo pini. ni li lon pilin taso. pilin ona li ike. lukin ona li kama pana e telo. telo li kama tan lukin.
suno mute ala li lon tomo. wawa li lili la ona li wile awen lon supa. taso ona li wile sona e poka e tomo. wile sona li wawa. ona li weka e telo tan lukin li tawa sewi tan supa, li tawa lupa lili tomo. sinpin kiwen li len e lupa. suno li ken ala tawa insa. jan Keta li lukin open e lupa. ona li wile lukin e suno. kin la, tomo li seli mute la lupa o open. lupa open li ken e kon pona lete. taso sinpin len li ken ala weka. ijo li lon li ken ala e ni: sinpin li tawa.
lupa ante li lon. jan li ken tawa insa tomo kepeken lupa ni. jan Keta li tawa lupa tomo ni. taso ilo li pini e lupa. ken la ilo ante li lon li ken open e lupa. taso ilo open li lon tomo ala.
tomo li jaki lukin. insa tomo la supa pali en supa monsi li lon poka. ona li tawa supa monsi, li pana e luka tawa supa pali, li pana e lawa tawa luka, li pana e telo tan lukin. "mi lon poki." ona li toki insa. "jan li poki e mi!"
tenpo pini la ona li poki ala, li pali tan wile ona. ijo ala li ken ala e ni. ona li ken! tenpo ni la jan li poki e ona lon tomo li pini e lupa. ona li jan pi pilin musi; tenpo pini la ona li musi mute, li kalama musi mute, li tawa musi mute lon suno sewi pona. taso tenpo ni la musi li weka. ona li ken ala lukin e suno pi weka tomo. sama la suno pi pilin musi li weka tan pilin ona.
tenpo ni la ona li tawa sinpin pi lupa tomo li utala wawa e ona kepeken wawa mute; ni li kama e kalama wawa mute. taso ijo sin ala li kama. ona li kalama wawa mute kepeken uta, li utala e sinpin kepeken noka lon tenpo sama. taso jan ala li kama toki. ala li kama. pona li kama ala. ona li pilin ike li tawa sin tawa supa lape li anpa sin lon ona. wawa li weka mute. tenpo suli la ona li awen lon supa. tenpo kama suli la lape li kama.
kalama uta pi jan lili li pini e lape. kalama ni li tan tomo ante pi tomo suli sama, li toki e ni: "tenpo ale la o toki ala e ni tawa mama mije sina tawa mama meli sina: mi tawa tomo weka pi jan ala. ona li wile ala e ni: mi musi li lon ni. ona li kama sona la..." uta ante li toki e ni: "mi toki lon tenpo ala. mi toki tawa mama mije mi ala tawa mama meli mi ala. ike li ken ala. tenpo ale la ona li sona ala e musi mi ni."
jan Keta li toki: "jan lili o, sina ken ala ken kute e mi?"
"jan li toki." jan lili wan li toki e ni. taso ona li toki tawa jan Keta ala, tawa jan poka ona taso. "sina kute ala kute?"
"ona li sama kalama uta pi jan meli." jan lili ante li toki e ni.
"jan lili o! o kama, o pana e pona! jan ike li poki e mi! ona li pini e lupa! mi ken ala weka! o kama, o kama a! o weka e mi tan poki!" jan Keta li toki mute e wile suli. taso jan lili li kute pona ala.
"mi o weka!" jan lili li kalama suli. "kon pi jan moli li lon!"
"sina toki lon." jan lili nanpa tu li toki. "jan li toki e ni: kon jan li awen lon tomo pakala ni. kalama uta ona li meli. mi o weka wawa!"
"mi pilin monsuta." jan lili nanpa wan li toki. toki ni la jan Keta li sona e ni: jan lili tu ni li weka. awen la ona li wan taso, taso, taso...
#15) sona ale
jan Ton: suno pona, meli pi suwi nanpa wan o! lape sina li pona ala pona?
jan Linta: suno pona, jan Ton o. mi lape mute ala. sina la lape li pona ala pona?
jan Ton: pona mute a. taso o toki e ni tawa mi: lape sina li pona ala tan seme?
jan Linta: sina ken sona e ni! mi pali pi mute ike kepeken lawa mi. tenpo pimeja ale la mi toki insa mute lon ijo pi tenpo suno pini.
jan Ton: lon la, mi weka lon poka pi jan Po li pona e jan Keta la, mi lukin sin ala e sina lon tenpo suno pini. sina awen lon tomo moku li awen lukin e jan pi linja jelo. mi kama sin tawa tomo moku la sina weka. sina tawa seme? o toki e sona ale pi pali sina tawa mi.
jan Linta: mi wile toki. taso mi pini la sina kin o toki e sona ale tawa mi, anu seme? mi tawa insa pi ma tomo lon poka pi jan ni. mi toki e ni tawa ona: tomo tawa mi li kama pakala. ona o tawa e mi tawa ma tomo. ona li sona ala e wile lon tenpo lili, li kama wile tawa e mi. mi lukin toki tawa ona. mi lukin sona mute e ona. taso mi kama ala sona e mute. mi tu li toki e ijo pi suli ala taso.
jan Ton: sina sona ala e ona la ken la sina sona e ni: ona li tawa seme lon ma tomo, li tawa lon nasin seme, li tawa tomo seme?
jan Linta: o awen. mi kama toki e ale. wile mi o nasa ala tawa jan ni. ni la mi toki e ni: o pana e mi lon insa pi ma tomo. ona li pana e mi lon poka pi tomo musi suli, li awen tawa. mi sona ala e ni: mi wile pali e seme. mi tawa noka lon ma tomo li toki insa e ni: nasin mi pi alasa sona li pona ala. mi kama sona e ijo ala tan jan ni, li kama lon insa pi ma tomo, li jo ala e tomo tawa. mi pali pakala a. mi awen tawa mute, li alasa e nasin sin. taso mi kama lukin e jan pi linja jelo! tomo esun li lon; jan li ken pana e lipu tawa ma ante kepeken esun ni. jan pi linja jelo li tawa tan tomo ni! pona la mi lon poka ala pi tomo ni. mi lon poka tomo la ona li kama li lukin e mi la ni li ike! taso mi kama lukin e ona la ona li lukin ala e mi, la mi ken tawa li ken len e mi.
jan Ton: ona li lukin ala e sina la pona a!
jan Linta: lon a. mi lukin e ona lon tenpo pona. ona li kama tawa noka, la mi kama tawa lon monsi ona. sina sona ala sona e esun suli? ona li esun e pan ante mute mute e suwi pimeja ante ale e suwi ante mute. poka ante nasin la tomo suli pi musi utala sijelo li lon. poka la esun suli pi supa tomo li lon. taso sina sona ala e esun ni la ni li suli ala. ona li tawa esun pan ni. tenpo lili la ona li kama tan esun li jo e poki suli. ijo mute li lon poki. lukin la ona li kama jo e pan ale tan esun. mi o toki e ni: ijo pi pona mute li lon esun ni. moku suwi li pona tawa mi la mi tawa esun ni lon tenpo mute li esun e suwi mute. tenpo la mi wile tawa li tawa ala tan ni: suwi li ken suli ike e sijelo mi. taso ni li suli ala tawa mi lon tenpo mute. a...mi toki e seme lon tenpo pini?
jan Ton: sina toki lon alasa sona, taso toki li kama weka tan ni li kama tawa pan suwi. sina wile e pan sin lon tenpo ni anu seme? sina moku e telo seme lon suno ni? a, telo seli li lon poka sina. mi o pana e telo sin tawa poki sina anu seme?
jan Linta: a mi wile. sina pona. telo seli sin li pona tawa mi. ni la...
#16) ken la ona li jan sina ala
jan Linta: mi lon seme lon toki suli mi? a! mi sona. ona li tawa tan esun li jo e poki suli. poki li jo e moku suwi mute.
jan Ton: ken la moku mute ni li pan.
jan Linta: lon, ni li ken. mi kama lukin e tomo tawa ona lon poka nasin. mi pilin e ni: ona li kama tawa weka kepeken tomo. mi ken ala awen lukin e tawa ona. taso ona li ni ala. ona li tawa tomo tawa, li pana e poki lon insa, li pini e lupa, li awen tawa noka. tenpo ni la mi kama sona e ken ni li wile ni: mi awen e nanpa pi tomo tawa. mi sitelen e nanpa. sitelen li pini la mi awen tawa monsi ona. ona li tawa lon poka nasin la mi tawa lon poka ante. ni la mi lon poka ona ala.
jan Ton: ona li lukin ala lukin e ni: sina lukin e ona?
jan Linta: ala a. ona li kama tawa insa pi tomo moku. mi awen li sona ala e ni: mi wile ala wile tawa insa kin? mi tawa insa la ken la ona li lukin e mi li sona e mi. mi wile sona e pali ona, taso ona li ken kama lukin e mi. ken ni li ike a tawa mi. mi awen li sona ala la jan mute pi kulupu utala li kama li tawa tomo moku. ona li tawa insa la, lupa tomo li open lili, la mi lukin e ni: tomo moku li suli. jan mute li lon. mi tawa insa tomo li alasa e supa pona tawa ni: jan mi pi linja jelo li ken ala lukin e mi.
jan Ton: a, ona li jan sina, anu seme?
jan Linta: o toki nasa ala. sina sona e wile toki mi. tomo moku ni li pali e moku sama ma Tuki. kalama musi nasa en len nasa li lon. jan pali li kepeken len pi kule mute. mi moku e telo moku pi pona mute. taso mi sona ala e ni: moku ni li tan ala tan soweli tomo. mi sona e ni taso: ona li tan waso ala. kin la moku kasi li pona mute. taso pan suwi li suwi wawa ike, li ike tawa mi. telo pimeja wawa pi ma Tuki li sama li suwi ike. suwi pi mute suli li lon ona. kin la ko lili li lon telo pimeja tan kili wawa. ni li ike moku.
jan Ton: moku li suli mute lon toki sina pi alasa sona. mi pilin e ni: mi kama kute e ijo musi. taso suli la mi kama kute e moku.
jan Linta: sina toki ike e mi la mi awen ala toki. a, ijo li kama. jan utala tu li pilin utala tan ni: jan pali li wile ala pana e telo nasa tawa ona. ona li kalama suli wawa ike. jan utala ante li lukin pini e kalama. ni la utala suli li open lon kulupu pi jan utala. jan ale li luka e jan ante kepeken wawa mute. supa moku li kama tawa lon kon sama waso. supa wan, tu, tu wan, tu tu, luka! poki telo wan li waso tawa sewi tomo...
jan Ton: pona wawa a! jan ni li wawa mute a!
jan Linta: suli la, kalama wawa a! sama ni: ona li pakala e poki telo ale ale ale lon tenpo sama. tenpo sama la jan mute mute mute mute mute li kalama wawa ike. tenpo sama la jan luka luka li kalama musi li lukin wawa suli tawa utala ni pi supa moku.
jan Ton: wawa a. sina awen lon tomo ni lon utala ni la sina wawa mute.
jan Linta: lon. pilin wawa! mi wawa a, sona ni li sin ala tawa sina anu seme?
jan Ton: mi sona pona ala e sina, taso ni li nasa ala tawa mi: sina wawa. sina suwi, sina wawa, sina musi, sina pona. ijo ala sina li ike. taso mi ken toki mute e ni lon tenpo ante. utala pi supa moku pi poki telo pi ma Tuki li pini la seme li kama?
jan Linta: mi lukin e ijo ike: utala li pini la jan pi linja jelo li lon tomo moku ala. ken suli la mi lukin e utala la jan ni li weka. mi pilin ike tan ni: mi weka e pali mi. taso seme li ken pona e ni? pilin ike li pona ala. mi pakala. mi ken lukin pakala ala lon tenpo ante.
jan Ton: a, ni li ken ike. sina pona sewi ala. taso mi pilin pona mute tan ijo wan: jan pi linja jelo li pona mute ala tawa sina. ken la sina toki lon. ken la ona li jan sina ala, la jan pona sina Ton li pona mute tawa sina.
jan Linta: ken, ken. taso sina sona ala sona lon e ni: mi wile sona mute e ona lon tenpo pini, la mi awen ala lukin e ona lon tomo moku tan seme?
jan Ton: a, tan...
jan Linta: tan ni: jan utala wan li mije pi suwi mute!
#17) la mi kama sona e ale
"taso tan seme, tan seme, tan seme?" jan lawa li toki wawa tawa meli ona. meli ona li pana e pona tawa pali ona lon tenpo mute. "o toki e ni tawa mi la mi kama sona e ale. jan li poki e jan ante tan musi taso ala! jan Keta li mani mute ala, la jan ike li poki e ona tan wile mani ala. tenpo ale la jan Keta li pona tawa ona sama tawa jan ante. ona li kama poki tan ike ona ala. ni la tan seme a?"
"sina toki e ni: ona li jan pi pana sona. ona li pana e sona seme? ona li sona seme?"
"ona li pana e sona pi tenpo pini, taso ona li sona mute e nasin toki len pi tenpo sike pini nanpa ale ale."
"pilin mi la ona li kama weka tan ni. taso mi ken ala sona pona tan pilin. mi o kepeken sona. mi o lukin e sona lon lawa mi o lukin sona e ale tan ni. seme la ale li open?"
"mi sona mute ala. ni li sona mi: jan Ton en jan Linta li jan tu pi kama sona. ona li lukin e ni: jan pi linja jelo li pana e ijo tawa poki telo pi jan Keta. lukin la jan ni li pali sama ni: ona li wile len e pali. tenpo kama lili la jan Keta li tawa tan tomo moku tawa lupa tomo. tenpo lili la kalama li kama, sama ni: ijo li tawa anpa. jan Po en jan Ton li kute e kalama li tawa kalama. jan Po li lon tan ni: ona li kama lon tenpo pini lili, jan pi linja jelo li pali nasa la ona li kama. ona tu li tawa kalama la ona li lukin e ni: jan Keta li lon nasin tomo. ona li kama lape ike li tawa anpa. jan Ton li tawa li alasa e jan pi pona sijelo. jan Po li awen lon jan Keta. jan Ton li kama sin li kama e jan pi pona sijelo lon poka. taso ona li lon sin la jan Keta li weka. jan Po li anpa lape lon tenpo ni. ijo li utala li pakala e lawa ona lon tenpo pini. jan li pona e jan Keta lon nasin tomo lon tenpo pini la, jan pi linja jelo li tawa lupa ante pi tomo moku. jan Linta li tawa lon monsi ona li awen lukin e ona. jan Linta li tawa lon poka ona lon tomo tawa ona, taso ona li kama ala sona e ijo pona tan ona. taso ona li sitelen e nanpa e kulupu pali e kule tan tomo tawa..."
"tomo tawa li ona ala ona? ona li kepeken ala kepeken tomo tawa pi jan ante?"
"ala. ken suli la ona li sona ala e ni: jan ante li sona e ike ona. jan Linta li toki e wile tawa la, ni li pona mute ala tawa ona, taso ken la ona li pilin e ni: ona li tawa ala e jan Linta la jan ante li ken pilin e ni: ona li ike."
"ni la sina kama sona e ona anu seme?"
"lon. mi kama alasa e sona. ona en jan Mata li tan mama sama. jan Mata li jan pi pona sijelo lon tomo sona. jan Ton li kama e ona tawa jan Keta."
"sona pona a! jan sama li pali ike lon poka. sina toki tawa ona tu la sina kama sona e seme?"
"jan Mata li toki e sona sin ala; toki ona li sama jan Ton. mi toki ala tawa jan pi linja jelo."
"tan seme?"
"ona o sona ala e ni: mi sona e ike ona. tan ona taso la mi ken kama sin e jan Keta. ike la, tenpo suno pini la ona li ike ala, li tawa tomo sin ala, li pali e ijo suli ala. ken la pali ike ona li pini. jan ante li weka e jan Keta li lape e jan Po - mi o alasa e jan ni. ona li ken ala lon ala, tan ni: jan pi linja jelo en jan Mata li ken ala weka e jan Keta. ken la jan pi linja jelo li pali e ni taso: ona li pana e ijo nasa lape tawa telo pi jan Keta. ni li lon la mi toki tawa ona. tenpo pini la mi pilin e ni: ken la ona li tawa jan Keta la mi ken lukin e tawa ona li ken kama lukin e jan Keta. taso lukin la ni li lon ala."
#18) o kute e jan lili sina!
"lon sina li pona ala tawa sina, anu seme? sina wile ante e ni, anu seme? sina ken ante e ni kepeken pali lili.”
"moku li pona tawa sina, anu seme? ken la sina wile e pan. ken la sina wile e kili. o lukin. mi jo e kili loje e kili jelo. ona li suwi mute lukin! sina pali e ijo lili tawa mi lon tenpo pini la, sina moku pona lon tenpo pini. ijo ante li lon: pan suwi. pan ni li pona mute li suwi mute anu seme? ona li seli pona, li kama pali lon tenpo pini lili. o luka e ona, o pilin e seli pona. ni li pona ala tawa sina la sina nasa. sina pona la, sina pali e ijo lili tawa mi, la sina kama jo e moku lon tenpo lili. ni li ike tawa mi: sina meli pi suwi mute li pilin ike tan wile moku. ni la mi pilin ike tan ni: sina wile ala. sina toki e nimi lili "wile" la moku ale ni li tawa sina."
jan ni li wile sama jan pona. taso lon la sinpin ona li sama jan ike tawa lukin. jan Keta li pilin e ni: wawa ona li kama lili mute. tomo ni li seli ike. kin la ona li wile mute e moku. taso ona li ken lukin taso e moku li ken ala moku a. taso awen la ona li wile toki e "ala".
"sina lukin ala lukin e lipu? sina sona ala sona e toki ona?" jan ike li toki sin.
tenpo pini la ona li lukin e lipu. ona li wile sona. suli la ona li wile sona e ni: jan ike li poki e ona tan seme? ni la ona li lukin e lipu. open la ni li pali suli. ona li ken ala sona e sitelen lipu. taso tenpo la sona ona li kama sin. ona li sona sin e nasin toki len majuna ni, li kama sona e kon toki. ni li pini la pali ante ala li lon. tenpo suli suli la ona en lipu li taso. taso ona li wile ala toki e sona. tenpo pini suli la jan sona Kosasi li pana e wile ni: ona o toki ala e sona ni. tenpo ale la sona o len.
"sina lukin ala lukin e lipu?" kalama ike sin li kama tan jan ike.
jan Keta li awen toki ala. jan ike li pilin utala li tawa weka. ona li weka e pan ale e kili ale. pona la, ona li weka ala e telo. telo li seli ike, li mute ala, taso ona li telo. weka moku la jan li ken awen, taso weka telo li kama e moli.
tenpo suli li kama li weka. tenpo pi suli seme? ona li sona ala. ilo tenpo ala li lon tomo. kin la jan ike li weka e ilo tenpo tan luka ona. len pi lupa tomo li ken ala tawa li awen lon tenpo ale la suno tomo li ante ala tan tenpo. ona li ken ala sona e tenpo. tenpo suno en tenpo pimeja en tenpo pi kama suno en tenpo pi weka suno li sama lon ni. suno li kama ala tan sewi.
jan ike li kama sin, li jo e ilo kalama. ona li pana e lipu kalama tawa ilo li open e ilo. kalama lili pi pilin ike li kama, li kama e pilin ike wawa lon jan Keta:
"mama mi o! o pali e wile ona. ona li poki e mi. mi sona ala e ni: mi lon seme. ale li ike. mi pilin ike. mi wile lon tomo mi. sina o pali e wile ona. sina pali ala la ona li ike e mi. ona li toki ala e ni: ike li seme. taso mi sona, mi pilin e ni: ike li mute. mama pona o, o kute. o kute e jan lili sina. mi pilin ike mute. sina pali lon tenpo lili la ona li weka e poki mi. ona li wile ala e ni: mi toki lon tenpo suli. taso mi jo e lipu e ilo sitelen. mi sitelen e lipu tawa sina. ni li suli: o pali e wile ona!"
"ni li lipu." jan ike li toki. ona li mu musi lili li toki sin:
"pilin mi la ni li pona. tenpo lili la mi kama sin. pilin mi la sina kama wile pali e wile mi lon tenpo kama. a, o jo e ni. ni li pona tawa alasa wile sina." ona li toki la ona li pana e kili loje suwi tawa jan Keta lon kon kepeken wawa. jan Keta la pilin li sama ni: "mi jan I[^1] li lon poka pi akesi linja."
#19) toki mi li musi ala
jan Peto: ken la mi tu li wile ala weka wawa. kon pi jan moli li lon ala anu seme?
jan La: sina wile toki e kalama uta ni tawa mama sina anu seme? sina wile la, sina ken ala jan pona mi. mama li ken ala e musi lon tomo ni, la ona li kama sona e musi mi, la...
jan Peto: ala. mi wile ala a toki e ni tawa mama. sona ni li lon mi tu taso. mi wile tas...
jan La: lon. sona len li wan e jan pona. sina awen len e sona la sina awen jan pona mi. taso sina toki e ni tawa jan suli la, mi... mi... mi ike e sina. mi pakala suli e sina. tenpo ale sina la tenpo suno pakala ni li weka ala tan sona. ni la ni li pali ike sina nanpa pini. seme? ni li musi tawa sina anu seme?
jan Peto: musi ala, mi wile tas...
jan La: mi kin la ni li musi ala. toki mi li musi ala. jan o pilin musi ala tan ike suli ken, anu seme? sina wile...
jan Peto: taso mi wile ala toki e ijo tawa mama. mi wile ta...
jan La: sina toki e ni lon tomo sona la ni kin li pona ala. mi pakala sama e sina. mi jaki e len sina, ni la sina kama tawa tomo la mama sina li toki utala tawa sina. mi pana e sina tawa telo li awen e monsi mi lon lawa sina. a, mi jo e ilo poki. ona li ken poki pi wawa mute e sina. mi kama jo e sina kepeken ilo poki mi, li tawa e sina lon tomo tawa tawa nena ma suli li weka e sina lon ni, la sina taso li lon tenpo kama ale, la sina pana e telo tan lukin.
jan Peto: sina sona ala lawa e tomo tawa. pilin mi la ilo poki wawa sina li lon ala. kin la, mi wile t...
jan La: mi sona lawa e tomo tawa.
jan Peto: lawa ma la sina jan lili la sina ken ala kepeken tomo tawa. kin la sina jo ala e tomo tawa.
jan La: lawa ma li suli ala tawa mi. lawa li ken ala e ijo mute. mi pali e ijo ken taso la mi pali e ala. mi kama jo e tomo tawa pi jan ante. a, mi ken jo tan jan pi pana sona. mi tawa e sina tawa nena ma suli li weka e sina lon ni. sina toki tawa jan poka pi kama sona tawa jan pi tomo sona sama la, jan ale pi tomo sona li kama sona e meli pi tomo pakala ni, la mama li kama sona lon tenpo lili.
jan Peto: sina toki e "meli" la, sina pilin ala e ni: kalama li tan kon pi jan moli. ni la, sina pilin...
jan La: pilin mi la kon moli li lon ala. sina kute e meli. mi kama e meli ni li awen poki e ona lon ni. wile mi la ona li kama jan pali mi. jan pali li pali e wile ale mi. ni la sina toki e ona la mi... a, mi wile ala toki e ni: mi seme e sina. tan ni: sina pilin monsuta suli...
#20) jan lawa!
kalama noka. jan li tawa noka lon poka. jan Keta li kute wawa li pilin e ni: ken suli la ijo suli li kama. kalama pi jan mute. jan li kama. kute la, jan li mute a. kulupu pi jan ike li kama li ike e jan Keta lon poka anu seme? ilo open. kalama pi ilo open li kama tan lupa. jan li pana e ilo tawa lupa pi ilo pini lupa. ni li sama tenpo pini ala, ni li jan sama ala. jan ike pi kili mute li sama ni ala. jan lon li pana e ilo open tawa lupa, li tawa sike e ona. ala. ilo li open ala. ona li pali sin. ilo li awen open ala. kalama sin pi ilo open. tenpo sin la ona li kepeken ilo sin. tenpo mute la ona li lukin open e lupa kepeken ilo ante mute. kute la, ona li sona ala e ilo pini ni. ona li pana e ilo open la, ona li tawa sike e ilo lon nasin mute, tan ni: ona li lukin kama sona e ilo pini.
ona li kama open e ilo! ona li tawa insa.
"mi jan lawa!" ona li toki. jan Keta li wile tawa wawa tawa jan lawa li wile uta e ona, li anpa e wile ni. jan ni li suli sama palisa suli. sijelo ona li lili. linja lawa ona li pimeja. lukin ona li laso sama kasi. ona li wawa lukin.
ona li kama insa la jan mute ante li kama. jan Keta li lukin e jan ni lon tenpo pini. ona li jan pi kama sona. lukin la ona li pilin wawa suli ala. ni li sama ala jan lawa.
"jan ni li pana e pona mute tawa pali mi." jan lawa li toki. "jan lawa li mute ala, la pali ona li pona mute." ona li toki e nimi pi jan pona: jan Ton en jan Po en jan Linta. jan Keta li kute e kalama noka la ona li pilin e ni: ken la jan luka luka li kama. taso ona li tu tu taso.
"jan lili mi...?" jan Keta li wile sona a. ona li pilin monsuta a, li ken toki e nimi tu wan ni taso.
"ona li awen. tenpo ni la ona li lon tomo sina lon poka pi mije sina. jan ike ni li pali pona ala li pakala mute. jan lili sina li poki lon poka pi mama sama pi jan Mata. mi kama sona e poki ona kepeken tenpo lili. ona li kama lon tomo li lukin e mama ona la ona li pilin pona a.
"a, sina pona mute a! toki sina li pona mute e pilin mi. taso o toki e ni: nasin seme la sina kama lukin e mi? nasin seme la sina kama sona e ni: ona li poki e mi lon tomo ike ni?"
"jan lili tu li toki e ni: kalama toki li kama tan tomo ike ni pi jan ala. pona o tawa ona... taso tenpo ni la sina o toki. jan ike li wile e seme? wile ona li seme tan sina? ona li poki e sina tan seme?"
"ona li wile e ni: mi ante toki e lipu majuna. mi wile ala, li toki e ni. ni la ona li pilin e ni: ona li ike e mi la mi kama wile. nanpa wan la ona li pana e moku ala tawa mi. nanpa tu la ona li pana e lipu tawa mi tan jan lili mi. wile moku li ike, taso ona li ike suli ala. mi awen wile ala ante e lipu. taso mi kute e jan lili...! lon la mi wile moku lon tenpo ni. jan pona o, sina wan o esun e moku tawa mi. moku ale li pona tawa mi lon tenpo ni. sina pona."
jan Linta li tawa esun moku.
"mi kama sin la sina tu li toki e sona ale tawa mi." ona li kama weka la ona li toki e ni.
jan Keta li toki tan lipu. ona li jo e lipu lon luka ona li ante e toki li toki e ona. toki lipu li nasa la ona li pana e sona.
jan lawa li sona e lipu. jan Keta li toki sin mute e poki e jan ike. ni la jan lawa li kama sona e nasin ken.
"jan Po o, ni li pona ala pona tawa sina: jan li kama lon tomo ni la sina tawa anpa pi supa lape li weka tan lukin?"
"tan seme?"
"nasin li ni: mi ale o weka, taso sina en jan Keta o awen. jan Keta o toki e ni tawa jan ike: ona li wile toki e ni: sona seme li lon toki lon lipu, lon lipu majuna ni. ni la jan ike li pali tan sona lipu. mi ken poki e jan ike kepeken pali lili. taso mi wile ala e ni: jan ike li pakala e jan Keta tan nasin ni. ken la, jan Keta li pini e pali la, jan ike li awen ala wile e ona la, jan ike li... n, sina sona. o awen lon ni. sina kute e kalama noka lon poka la, sina o anpa pi supa lape, o kute pona e ale. jan Keta li toki e ni: tenpo ale la jan wan taso li toki tawa ona. sijelo ona li lili li wawa ala, la sina wawa li ken anpa e ona, lon wile."
jan Po li toki e "pona". taso ona li pilin lili e ni: ken la nasin ni li pona ala.
#21) kulupu len
jan Keta li kama pilin pona. moku ona li kama pini. jan Linta en jan Ton en jan lawa li weka. ona li toki lon poka pi jan Po, kepeken kalama lili lili. ona o kute wawa. ken la ijo li kama. pona la, ona li ken kute pona. jan ike li kama kama la, ona li sona lon tenpo lili. jan Po li pona tawa ona. ona li suli li wawa. sinpin ona li sama soweli pi pona mute.
ona tu li toki e lon ona e pali ona pi tenpo pini poka. jan Keta li toki e mije ona la sinpin pi jan Po li ante lili. pilin ike lili li kama tawa ona. jan Po li kama ala kama olin e jan Keta?
tenpo ni la kalama noka li kama. kepeken tenpo lili la jan Po li weka tawa anpa pi supa lape, li lukin awen e sijelo ona lon nasin pi ike pilin ala. "o kalama ala!" ona li toki tawa ona sama. "ni li suli mute! kalama ala o lon!"
jan ike li kama. tenpo pini la ona li ike e jan Keta kepeken toki moku. taso tenpo ni la jan Keta li ken pona tawa ona. pona a!
"mi wile!" jan ike li open e lupa la jan Keta li toki wawa. "mi pali e wile sina. mi ken ala awen lon ike ni. mi ante toki e fucking lipu sina. ni la o poki ala e jan lili, o pana e moku tawa mi."
"moku." jan ike li toki e ni taso li open e poki li pana e pan e soweli e kili e suwi e telo soweli kin. jan Keta li moku li kalama ala. ona li moku lon tenpo pini, taso ona li ken awen moku. jan Po li kute e ni li kama wile moku. taso ona li ken ala...
"ni la, o toki e ni tawa mi: seme li sitelen lon lipu ni?" jan ike li toki e ni.
jan Keta li toki e mani weka pi kulupu alasa suno. kulupu alasa suno li kulupu len, ona li len e pali ona. ona li kama lon tenpo sike ale ale ale ale ale ale pini. tenpo suli la ona li awen, li wawa lili lon tenpo, li wawa mute lon tenpo. ona li kama weka lon tenpo sike ale ale ale pini. jan kulupu li mute li tan ma ante mute li tan nasin ante mute. nasin Katolika en nasin Potesan en nasin Ototosu en nasin Jejuta en nasin Isilan en nasin Puta en nasin ante mute la jan pi nasin ni li lon kulupu ni pi ma ale. ona li pali len tawa ni: jan ale pi ma ale pi nasin ale li wan li kulupu pona li ken sona e jan ante pi nasin ante. sona ona en nasin ona li sewi tawa nasin ante. ona li pali e toki sin len. kepeken toki ona la ona ale pi ma ale li ken toki tawa ona ante. lawa ma li kama sona e lon pi kulupu ni la kulupu li monsuta tawa ona. ona li sona ike e nasin kulupu, li utala e kulupu, li moli e ona. ni la kulupu li pana awen e mani ona lon ma weka. kulupu alasa suno la jan pi mani mute li lon. ni la, lipu ante mute li toki e ni: mani weka ona li mani mute. lipu ni li tan ilo pi sama lipu: ilo li pali e lipu sin ni tan lipu mama li pana e sitelen sama. lipu li toki pi pona mute e ni: mani weka li lon seme?
jan Keta li ante e toki li toki e sona. jan ike li sitelen e ale lon lipu lili ona. jan Keta li pini la ona li toki:
"sina pona. tenpo ni la mi sona e sona wile mi. mi weka. sina awen lon ni. mi o lukin sona e ni: mi wile pali e seme kepeken sina lon tenpo ni? awen pona."
lupa tomo li pini la kalama noka li weka la kalama li tan anpa pi supa lape: "pan suwi lili li awen ala awen tawa mi?"
#22) lon lupa ma
tenpo kama lili la jan lawa li kama la jan Keta en jan Po li weka tan tomo ike. jan Keta li kama sin tawa tomo ona, tawa jan lili tawa mije. taso jan Po li tawa wawa tawa tomo awen pi tomo tawa waso. ona li wile lon poka pi jan Linta pi jan Ton lon ni: jan lawa li kama poki e jan ike.
tawa ni li wile e mani mute, taso kulupu mama pi jan Keta li mani mute li pana e mani tawa ni, tan ni: jan pona ni li pona e jan Keta.
jan lawa en jan pona li kama sona e ma pi mani weka la, jan ike li sona ala, li kama sona lon tenpo kama. ni la jan ike li awen sona ala la jan pona li ken alasa e nasin pona. ona li pilin wawa e ni: jan ike li wile tawa ma ni lon tenpo lili. kin la jan ike ale li wile lon poka. tenpo mute la jan ike li pilin e ni: "ken la jan ike ante li weka e mani tawa ona taso li pana ala e mani pona tawa mi." ni la jan ike li wile lon poka li wile lukin e pali pi jan ike ante.
jan pona en jan lawa li kama lon ma pi mani weka. ma ni li lon noka pi nena suli, lon lupa ma lon insa kiwen nena. lukin la ijo ala li kama lon ni lon tenpo suli.
"pona la, ona li weka ala e mani lon telo suli, lon ma lili. mi ken tawa ma mani kepeken tomo tawa telo ala. toki pi jan Keta la ona li kulupu suli li lon ma ale, la ona li ken pana e mani tawa telo, anu seme?" jan Linta li toki e ni.
"sina toki lon." jan Ton li toki e ni. "tawa telo li ike mute tawa mi. tenpo ale la telo suli li ike e pilin sijelo mi. telo li pona lukin. lape li pona lon poka telo. taso tomo tawa telo li ike: tenpo ale la tomo li tawa nasa lon telo. tawa nasa li ike e mi. pona la, tenpo lon la jan li ken tawa ma ale kepeken tomo tawa waso. tomo tawa waso li tawa nasa mute ala. taso tawa waso kin li pona mute ala tawa mi. mi wile tawa lon ma, lon anpa. mi wile e ijo kiwen lon anpa mi. telo en kon li kiwen ala. ni li pona nanpa wan: mi tawa, kepeken noka, lon ma. mi..."
taso jan Linta li pini e toki ona. ona li pilin e nasa lili lon tenpo ni.
"pilin sina la jan alasa mani li kama lon tenpo seme?" ona li toki tawa jan lawa.
"tenpo suno kama. ona li ken ala kama lon tenpo suno ni, tan ni: tenpo suno ni la tomo waso pi mi mute li nanpa pini. tomo waso ante ala li kama. tomo tawa ma li wile e tenpo ale pimeja. ken suli la jan Po en jan alasa li lon tomo waso sama lon tenpo suno kama."
kon li seli pona li pona lukin. jan pona li pali e tomo len lon ma poka. taso ona li pali e ni: jan li kama la ona li ken ala lukin e tomo. nasin wan taso la jan alasa li ken kama lon tenpo suno ni: tomo tawa waso lili li tawa e ona taso lon tenpo pi wile ona. taso ni la jan lawa pi tomo waso li wile e mani mute, la ken suli la ona li pali ala e ni.
tenpo suno kama li open la, jan pona li pini e lape lon open suno, la ona li open e pali. jan sin ike li ken kama tawa ma ni kepeken nasin ma wan taso. jan pona li alasa e ma lukin pona ni: jan li lon ma lukin la ona li ken lukin pona e nasin kama. ma lukin li sewi lili. ni la ona li open e pali ni: tenpo ale la jan wan li lon ma lukin li lukin e nasin. tenpo la jan ante li kama jan lukin. kin la insa lupa la ona ale li alasa e len pona: wile la ona li ken tawa monsi kiwen li ken len e ona sama tawa jan kama.
tenpo li kama. suno li kama sewi mute. ijo li kama. jan Linta li lon ma lukin li lukin e ijo, li tawa anpa tan ma lukin sewi li toki tawa jan pona ante.
"tomo tawa li kama!" ona li toki suli.
ma ni li weka mute. jan seme li wile kama lon nasin ni kepeken tomo tawa? jan ike ni taso. jan pona li tawa monsi kiwen ona tawa len.
#23) mani li lon poki
tenpo pi suli lili li tawa la, jan li kama. ona li jan Po!
"jan pi alasa suno li awen len lon seme a?" jan Po li toki musi. "lon pimeja anu seme?"
jan pona ante li kama tan len.
"o len sin e sina! jan alasa li kama." jan Po li toki.
"nasin seme la sina kama lon tenpo lili? sina kama la jan ike li lon ala."
"jan Keta li pali pona. ona li kepeken ilo toki li kama e tomo tawa tawa tomo awen waso. mi kama tan tomo tawa waso la tomo tawa li lon li kama pana e mi tawa ma ni. mani li pona e ijo mute. jan Keta li mani mute, sina sona e ni. ona li toki pi pona mute e nasin tawa jan lawa pi tomo tawa. ni la mi lon ni lon tenpo ni. taso jan ike alasa li kama lon tenpo kama lili. ona en mi li lon tomo waso sama. mi alasa e tomo tawa mi la mi lukin e ona: ona kin li pana e mani tawa jan pi tomo tawa.
jan Ton li tawa ma lukin pi sewi lili. tenpo kama lili la jan pona ante li kute e jan Ton.
jan li kama tawa lupa: jan Mata li kama. kin la jan pi linja jelo li kama; jan ni li toki tawa jan Keta lon poki lon tomo ike. jan ante tu kin li kama.
"jan sona Lonka!" jan pona tu wan pi kama sona li toki insa e ni, li toki sin: "jan sona Peku kin!"
jan Lonka li pana e sona pi nasin toki. jan Peku la sona pana ona li lipu pi toki Inli.
lipu majuna li toki e ni: mani li lon poki lon lupa kiwen lili. kiwen lili mute li len e lupa ni. lipu la sitelen li lon li sama nasin pi kiwen len ni. lon la ijo mute mute li toki e lupa mani lon lupa ma ni. taso ona li len, sina lukin ala e lipu la sina ken ala sona e ona. sitelen li mute la tenpo suli li weka ala e ona ale. tan ni la ona li kama lukin e kiwen len lon tenpo lili. kulupu alasa li weka e kiwen len. ko mute li lon lupa, lukin la ona li lon tawa ni taso: telo kon li ike ala e poki e insa e mani.
ona li weka e poki tan ma. poki li suli mute ala, li pona mute lukin ala. ilo li pini e poki. jan alasa li kepeken ilo open pona li open e ona.
#24) mani pi kulupu suno
"lipu taso!" jan Lonka li kalama. ona li toki tan lipu:
"mani weka pi kulupu alasa suno li lon ni. lawa li utala la kulupu pona sewi pi alasa suno li kama moli. taso kon kulupu li awen. tenpo kama la, jan li kama lukin sin e nasin pona ona, li lon sin e ona. tawa jan kama ni la mani pi kulupu suno li lon ni.
"sitelen li kepeken toki len kulupu. taso ken suli la jan sona li awen lon li awen ken sona e toki len. mani li sona nasin ni: sona o pona. pali o pona. jan o pona tawa jan ante ale. toki o ken lon jan ale. toki o sona pona. olin o pona. jan o sona e ni: ona li lon tan seme li wile pali e seme?
"kulupu la, kon sewi li suli nanpa wan. ni la, mani ona li kon taso li lon lipu taso.
"sina kama lukin e ona la, tan tenpo suli weka la, mi toki: o pona!"
ona li awen lon supa monsi pona lon tomo pi jan Keta.
"ni la seme li kama?" jan Keta li wile sona.
"mi mute li kama tan len. mi poki e jan ike." jan lawa li toki. "tenpo pini la mi toki tawa jan lawa pi ma poka. jan lawa ni li tomo poki e jan ike."
"sina sona ala sona e ni: seme la pali pi jan ike li open?"
"mi sona pi ike ala. jan Mata li lon tomo pi pona sijelo la, ona li lukin e ni: jan li pona e sijelo pi jan sona Kosasi kepeken kipisi. jan Kosasi li jan sona li sona e tenpo pini. tan pali sijelo la ona li lape li lape ala lon tenpo sama. lape lili la ona li toki e mani pi kulupu alasa suno, li sona ala e ni: ona li toki. toki la kulupu li lon tenpo pini suli, li sewi, li mani mute. jan Kosasi li alasa e sona ante la ona li kama sona e mani kulupu lon tomo lipu pi ma Wasikano."
"lon." jan Keta li awen e toki. "mi sona e pali pi jan Kosasi. ona li alasa e sona pi tenpo pini lon tomo lipu pi ma Wasikano. lon insa pi lipu majuna la ona li kama lukin e lipu lili. ona li kepeken nasin toki len pi kulupu alasa suno. tenpo pini la ona li kama sona lili e kulupu ni, e toki ona. ona li sona e ni tan lipu: lipu li toki e mani kulupu e ma awen pi mani ni. taso ona li ken ala sona e toki mute li sona pona ala e ma. ona li kepeken ilo li pali e lipu pi sitelen sama. tenpo la, mi tu li kama toki la, ona li toki e ni tawa mi: lipu li lon. ken la jan mute li kama wile alasa e mani, tan ni: jan mute li kama wile sona e ijo pi kulupu len majuna. ona li sona e ni: ma ale la mi taso li sona pona e toki len majuna mute. ni la ona li toki e wile ni: jan li alasa e mani tan wile mani taso la mi o pali ala tawa ona. mi pilin sama."
"ni la jan Kosasi li wile seme e lipu?" jan Linta li toki.
"lipu o tawa tomo pi awen ijo. ken la lipu o tawa jan lawa ma."
jan Ton li toki:
"nasin seme la jan Mata li kama jo e lipu?"
"jan Mata li toki e ni tawa mi." jan lawa li toki. "pali sijelo li open la nanpa wan la ijo li lape e jan Kosasi. ona li kama sona e ni: ijo li lape lili taso e jan la jan li ken kama ken toki e lon taso. pali sijelo li pini la, jan sona li lape lon tomo ona lon tomo pi pona sijelo. jan ante ala li lon tomo ona, tomo li tawa ona taso. jan Mata li pana e ijo tawa ona, li toki e wile sona mute. jan li lape tan ijo nasa, taso ona li kute li toki tawa wile sona, li toki e ijo lon taso. nasin ni la jan Mata li kama sona e ni tan jan sona: ma ale la jan wan taso li sona e toki len ni. nimi ona li jan Keta."
#25) pali suli ike
"taso sina toki ala e nasin! nasin seme la jan Mata li kama jo e lipu?"
"a, mi pakala. jan Kosasi li jo e lipu lon poki lipu. pali sijelo li pini la sijelo ona li pilin ike suli. jan Mata li weka e lipu tan poki lipu lon tenpo lape ona. pilin mi la ona li sona e ni: jan Kosasi li kama moli. lon la ona li moli lon tenpo kama lili. ni la jan ala li lukin e weka lipu lon poki lipu."
"seme la jan sona Lonka li kama pali lon ni?"
"ona li jan olin pi jan Mata. jan Mata li toki e ijo lipu tawa ona. nasin lon ona la ona li wile e mani mute lon tenpo ale. ona li kulupu e jan tawa ike. ona en jan Peku li weka e jan Keta li pakala e lawa pi jan Po. tomo pali pi jan Peku li lon poka. ona li tawa e jan Keta tawa ni, li awen lon ni. jan li weka tan nasin la ona li ken tawa e jan Keta tawa tomo weka."
jan Keta li toki:
"jan sama pi jan Mata pi linja jelo li kama tawa mi lon tenpo mute lon tenpo mun pini mute. ona li wile e ni: mi ante toki e lipu. mi toki e wile sona: ona li kama jo e lipu tan seme? ona li toki ala lon tenpo lili, sinpin ona li kama walo lili. ni la mi pilin e ni: ken la ona li ike. mi awen sona e wile pi jan Kosasi li toki e ni: mi wile ala. ona li kama sin lon tenpo nanpa wan, lon tenpo nanpa tu, lon tenpo nanpa tu wan. tenpo ale la mi wile ala. tenpo kama la jan Lonka li wile e mi tawa pana sona pi toki len majuna, la mi sona ala a e ken ni: ken la jan Lonka en jan pi linja jelo li pali poka."
"lon." jan Ton li toki. "sina wile ala ante e lipu la ona li kepeken nasin ike. ona li poki e sina li lukin ante e wile sina kepeken wawa."
"pali ike suli ni li pini pona ala!" jan Keta li toki e pilin. "ona li kepeken lawa ona ala! nasa!"
"lon. ona li sin tawa pali ike li sona ala e nasin pona." jan lawa li toki. "tenpo ale la ona li pali nasa. tan ni la mi poki e ona kepeken pali lili. ni li pona mute. mi ken weka e sina tan poki. sina ken awen moli ala. jan ike li nasa ala li sona pona e nasin ike la ale li ante: sina pini e pali pi wile ona la ona li moli e sina."
"ni li lon ala lon?"
"lon. sina sona e mute. sina awen lon la sina ken pakala e jan ike kepeken sona. pona mute la jan ike ni li sona pona ala."
jan Keta li kalama ala li toki insa. tenpo li tawa la ona li toki.
"ike a! sina pali pi pona mute. sina ale li pona mute. sina pona e mi e jan lili mi. taso, jan Po o, pilin sina li seme? sina toki ala lon tenpo pini."
jan Po li lukin e jan Keta. sinpin ona li nasa lili lukin.
"mi wile e telo nasa lili." ona li toki, li awen nasa pilin. jan ante ale li mu musi.
toki pini: sona len sin!
jan lukin pona o,
sina awen lukin e lipu ni li kama pini. ni la sina pilin pona tan ni: ale li pona lon pini. taso sina lukin ala lukin e ni: pakala sona suli li lon lipu? pakala sona li sama ni: lipu li toki e ijo lon tenpo wan, li toki e ijo pi ante mute lon tenpo ante. ijo tu ni li ken ala lon lon tenpo sama. sina lukin ala e ni, anu seme? ike a! sina wile sona li wile lukin sin e ale lipu lon tenpo ni. o lukin wawa. sina lukin ala e pakala lon lukin nanpa wan la o lukin nanpa tu, o lukin nanpa tu wan. sina awen alasa la sina kama lukin e pakala. sina kama ala lukin e ona la, ni li ike ala, tan ni: sona sina pi toki Epelanto pona li kama wawa tan alasa...
|
686
|
o nanpa e noka
|
o nanpa e noka mute pi soweli mute a
|
[
"José L."
] | null |
2022-06-01
|
day
|
[
"StoryWeaver level 1 (Emergent Readers)"
] |
{
"title": "Let's Count Legs",
"authors": [
"All Children Reading Cambodia"
]
}
|
CC-BY-4.0
|
[
"https://storyweaver.org.in/en/stories/446414-o-nanpa-e-noka"
] | null | null | null | null |
noka tu li lon sijelo waso
|
687
|
sina ken wile ala ijo
|
A cute skit from the early internet, now in Toki Pona. [Listen here](https://youtu.be/iKry3P51SVI)!
|
[
"jan Kekan San"
] | null |
2022-06-01
|
day
| null |
{
"title": "It's okay to not like things",
"authors": [
"8O8X"
]
}
| null |
[
"https://mun.la/lipu/sina-ken-wile-ala-ijo.html"
] |
[
"https://web.archive.org/web/20230325115537/https://mun.la/lipu/sina-ken-wile-ala-ijo.html"
] | null | null | null |
sina ken
wile ala ijo
ni li ken
o ike ala tan ni
sina ken
wile ala ijo
o ike ala tawa ijo pi wile ala
|
689
|
weka ike
| null |
[
"Nardi"
] | null |
2022-06-05
|
day
|
[
"original",
"music",
"lyrics"
] | null | null |
[
"https://www.youtube.com/watch?v=iDpFcBKIAV8",
"https://www.youtube.com/watch?v=kp4Kym4DNRU",
"https://www.amazon.com/music/player/albums/B0B313PSKP",
"https://www.amazon.com/music/player/tracks/B0DB9MCCS9",
"https://www.boomplay.com/songs/92657865",
"https://www.deezer.com/album/324076197",
"https://www.deezer.com/track/1776062227",
"https://www.deezer.com/track/2920414981",
"https://www.last.fm/music/NARDI/_/weka+ike",
"https://www.last.fm/music/NARDI/_/weka+ike+-+Acoustic+Version",
"https://musicbrainz.org/release-group/dc10c2ee-2ed1-473c-b61f-97f525aa30ca",
"https://open.spotify.com/track/0pldHhghYtumuPXDTFxZqo",
"https://open.spotify.com/track/7HaCSczNKY5e7BIqfoWCTG",
"https://www.musixmatch.com/es/letras/Nardi-3/Weka-Ike",
"https://lyricstranslate.com/en/nardi-weka-ike-lyrics.html",
"https://lyrics.lyricfind.com/lyrics/nardi-weka-ike"
] | null | null | null | null |
weka ike sina li telo e lawa mi
ken la, sike kama la, mi ken open pilin sin
tenpo li kama li weka la, mi awen ni a
taso, sina weka la, mi wile ala mi
sona mi la, sina li
sama mi la, sina li
wile lon poka mi
pona, ni li pilin mi
lon a tenpo pini mi
taso, kon pona li
weka
waso la, sina tawa la
ma tomo ni li ante a
jan ala li pona e mi
laso lon sewi la, mi lon tomo
insa la, mi pilin
sama pi jan moli
tan ni
weka ike sina li telo e lawa mi
ken la, sike kama la, mi ken open pilin sin
tenpo li kama li weka la, mi awen ni a
taso, sina weka la, mi wile ala mi
jan li wile e wawa mi
ma ni la, mi ken ala ni
mani li ala tawa mi
sina pali e seme, tenpo
ni la?
ike ala ike, weka
mi la?
anu sina sin?
pilin ni li pakala
olin ni li tawa jan ala
li ala olin
waso la, sina tawa la
ma tomo ni li ante a
jan ala li pona e mi
weka ike sina li telo e lawa mi
ken la, sike kama la, mi ken open pilin sin
tenpo li kama li weka la, mi awen ni a
taso, sina weka la, mi wile ala mi
|
692
|
jan monsuta loje
| null |
[
"jan Kekan San",
"jan Pensa"
] | null |
2022-06-10
|
day
| null |
{
"title": "The Red Oni who Cried",
"authors": [
"unknown"
]
}
|
CC-BY-SA 4.0
|
[
"https://www.youtube.com/watch?v=9VjPV9BpU2I",
"https://docs.google.com/document/d/e/2PACX-1vTw-gBsqRl7xCw05yp-MZjofElLWXE742WWW-3ocL9JvfWA-19ZXBo2NM2ohMbclvoJTGcXmO78th4f/pub",
"https://wikisource.org/wiki/Kalama_sin/23"
] | null | null | null |
jan Kekan San li kalama. jan Pensa li ante toki.
|
o kama pona tawa kalama sin! mi jan Kekan San. mi wile pana e toki. ni li toki pona tawa jan lili tan ma Nijon. jan Pensa li ante toki e ni. pona tawa ona!
jan monsuta loje
jan monsuta loje li pana e telo tan lukin. tenpo wan la jan monsuta loje li lon. jan monsuta ni li jan monsuta pona. ona li wile ala ike li wile ala pakala li wile e ni taso: ona li jan pona pi jan mute mute. taso, ona la jan pona wan taso li lon. jan pona ona li jan monsuta laso. ma tomo lili li lon ma poka pi jan monsuta loje. jan mute pi monsuta ala li lon ma tomo ni. jan monsuta loje li wile jan pona pi jan mute ni, taso jan ni li wile ala toki tawa jan monsuta loje. ona li lukin e jan monsuta la ona li tawa weka. ona li pilin e ni: jan monsuta ni li monsuta li ike. tenpo suno wan la jan monsuta loje li pana e lipu suli lon sinpin tomo ona li sitelen e ni lon lipu: “mi jan monsuta pona. “mi wile musi taso. “jan ale o kama tawa insa tomo mi. “mi wile pona tawa sina.” ona li pilin e ni: “jan li lukin e sitelen ni la ona li sona e wile pona mi. “ken la jan mute li kama tawa tomo mi li ken kama jan pona mi!” taso jan ala li kama. jan pi ma tomo li awen weka. jan monsuta laso li lukin e ni li pilin ike. ona li wile pana e pona tawa jan monsuta loje. ona li toki e ni: “jan pona mi o, mi sona e nasin pona. “mi o ike, o pakala, o monsuta lon ma tomo. “ni la sina o kama, o utala e mi, o anpa e mi. “jan pi ma tomo li lukin e ni la ona li ken sona e ni: sina jan pi wile pona.” jan monsuta loje li kute e ni la ona li sona ala e ni: nasin ni pi jan monsuta laso li pona ala pona? taso pini la ona li toki e ni: “pona. mi tu o pali sama toki sina.” tenpo suno kama la jan monsuta laso li tawa ma tomo. ona li mu wawa li pakala e ijo lili mute. jan ale pi ma tomo li pilin monsuta wawa a! ona li pilin e ni: “ike mute a! tomo mi li kama pakala a! ken la mi kama moli a!” ni la jan monsuta loje li kama tan ma kasi li toki e ni: “jan mute o pilin monsuta ala! mi ken anpa e jan monsuta ike ni!” ona li utala e jan monsuta laso li anpa e ona li weka e ona tan ma tomo. jan pi ma tomo li lukin e ni la ona li pilin pona a! ona li toki e ni: “jan monsuta loje o, sina jan pona a! pali sina li awen e mi e ma tomo ale mi!” jan pali pi ma tomo en jan monsuta loje li pona e ijo pakala lon ma tomo. jan lili en jan monsuta loje li musi pona lon tenpo suli. jan mute li wile toki tawa jan monsuta loje li pana e moku pona tawa ona. jan monsuta loje li pilin pona tan ni: wile ona li kama lon a! jan mute li jan pona tawa ona a! tenpo lili li weka la jan monsuta loje li toki insa e ni: “tenpo pini lili la mi lukin ala e jan monsuta laso. ona li lon seme?” jan monsuta loje li tawa tomo pi jan monsuta laso, taso ona li lon ala tomo ona. lipu taso li lon lupa tomo. sitelen ni li lon lipu: “jan pona mi o. mi lukin e ni: “sina pilin pona lon jan pi ma tomo. “mi pilin pona tan pilin pona sina. “taso, ni la mi ken ala lon poka sina. “jan pi ma tomo li lukin e mi tu la ona li ken kama sona e ni: sina jan pona mi. “ona li kama sona e ni la, ken la jan pi ma tomo li wile ala jan pona sina. “mi wile ala e ni. “tan ni la mi o tawa weka tan ma ni. o awen pona. “o pilin pona lon jan pona sin sina. “mi tawa. jan monsuta laso.” jan monsuta loje li lukin e lipu ni la ona li pana e telo tan lukin ona li pilin ike mute tan ni: jan pona ona pi pona nanpa wan li weka a.
sina pona tan kute! sina wile pana e kalama sin la o kama tawa ma pali pi toki pona lon ilo Siko. mi tawa!
|
693
|
tenpo musi "suwi"
| null |
[
"CrowsAreSpyingOnYou"
] | null |
2022-06-12
|
day
|
[
"fan fiction"
] | null | null |
[
"https://archiveofourown.org/works/39601764"
] |
[
"https://archive.ph/HJv7h"
] |
mi nasin Markdown e lipu open pi nasin HTML
| null | null |
!!! note
sina lukin e lipu ni la sina o sona e ni !
tenpo nanpa wan la, mi sitelen kepeken nasin pi toki Kanse. toki pona li jo ala e nasin sitelen la, mi kepeken e nasin sitelen mi.
kin, toki pona pi pona ala lili li lon sitelen ni : wan nimi "Ewo" li ken ala lon toki pona. taso, mi sitelen e ni.
tenpo nanpa tu la, ni li lipu tawa jan suli li lipu musi unpa.
musi ni li toki e pali pi jan tu :
jan wan li jan soweli mije pi len walo. nimi ona li Ewo.
tan ni, sina wile sona e ni : lawa pi jan Ewo li jo e palisa soweli tu. palisa ni li sike lili (li pona lukin a).
jan tu li jan soweli meli alasa suwi. nimi ona li Mawa. o sona e ni : ona jo e linja monsi soweli (li pona lukin kin uwu)
tenpo pini meso la jan Ewo en jan Mawa li kama jan olin. musi ni li toki e unpa pi nanpa wan tan jan olin ni.
sina sona ala sona e ni ? pona ! ni la mi kama sitelen..
tenpo tu pi tenpo suno ni li kama lili.. jan Ewo en jan Mawa li kama lon tomo lape pi jan Ewo. tenpo pini la jan Mawa li sona ala e tomo lape pi jan Ewo. sona e tomo lape ni la tenpo ni li tenpo sona wan tawa jan Mawa.
« o ! tomo lape sina li lili li suwi lukin ! » jan Mawa li toki.
jan Mawa li kama monsi lon supa lape.
« pona a ! supa lape sina li suwi mute a ! lon tomo lape mi la, supa lape mi li kiwen lili.. »
sinpin lawa pi jan Mawa li musi mute. taso, sinpin pi jan Ewo li monsuta lili. jan Ewo li jo e ‘pipi kule waso lon insa sina’.
« o monsi ! »
jan Mawa li toki. jan Ewo li toki ala li monsi lon poka e jan olin ona. oko pi jan Mawa li suwi lukin mute tawa jan Ewo..
« a ! jan Ewo a ! sina suwi lukin mute mute a ! mi o olin e sina mute a ! jan Mawa li kalama.
— jan Mawa o.. sina pona lukin mute a tawa mi kin.. » jan Ewo li toki lili.
kalama ala la, jan olin li lukin lon oko ona. sinpin lawa pi jan Mawa li kama tawa lon sinpin lawa pi jan olin ona. jan Ewo li tawa sama. kepeken olin mute la jan olin li kama pilin uta kepeken tenpo mute. tenpo uta ni la, tenpo li weka. jan Ewo li pilin taso e olin tan jan Mawa, li olin mute.
taso... tenpo suwi ni li kama e tenpo seli lili tawa jan Ewo. tan ni : jan Mawa li kepeken mute e linja uta loje lon uta ona, li pilin mute e selo pi jan Ewo kepeken luka ona. jan Ewo li kama sona e ni : sijelo ona ale li lon supa lape. kin !, jan Mawa ale li lon sewi sijelo ona. insa pi jan Ewo li kama pilin seli lili.. taso, tenpo suwi ni li pini. uta suwi pi jan olin li weka tan uta ante. a.
tenpo pini lili la jan Mawa li pilin e olin musi e olin suwi. taso tenpo ni la jan Mawa li pilin, li wile !, e olin seli. kin, li pilin e nena nasa lili lon sijelo poka ona…
« a ! sina isipin e sama a ! » li toki.
ona li weka tan sijelo pi jan Ewo. li lukin e sinpin poka pi jan Ewo : nena lili li lon monsi len poka ona. tan ni la, jan Ewo li loje mute li toki ala. li weka e nena ni tan lukin pi jan Mawa…
« jan Ewo o monsuta ala a. ni li ike ala tawa mi. »
taso, loje li mute, li anpa e jan Ewo.
« o kute. sina monsuta e pilin ni a.. taso nena sina li pona tawa mi. »
toki tan jan Mawa li miskeke lili e monsuta tan jan Ewo.. jan Mawa li jo e isipin sin, li isipin musi lili :
« taso... nena tu mi li pona ala pona tawa sina ? »
tenpo toki ni la jan Mawa li kama weka e len sinpin ona. li open e sinpin ona tawa lukin pi jan Ewo. tan ni a, jan Ewo li lukin e nena tu pi len ala ona ; nena tu li pona lukin. li sewi lukin a ! ona jo e nena sike wawa : e nena sike suli ala, e nena sike lili ala. ona jo e nena sike meso pona pona a. kin, lon nena tu la nena pini lili ona li suwi lukin mute mute a.. jan Ewo li loje mute, li toki lili :
«l-lon.. nena tu sina li pona lukin.. tawa mi..a.»
tenpo sin lili la, oko ona li lukin oko ona.
«kin.. sina li meli sewi lukin a ! tawa mi»
sinpin pi jan Mawa li loje lili, li kama musi suli.
« jan Ewo o. sina wile la… sina ken luka e nena tu mi…
— m-mi ken..?
— lon ! luka sina li pona tawa mi» jan Ewo li toki ala. li kama tawa lili e luka ona wan lon nena ona pi suwi lukin a.
— sina luka e nena sinpin mi la sina wile ala wile e luka mi lon.. nena sina..? jan Mawa li toki suwi.
— …o open...o luka »
toki pi jan Ewo la linja monsi soweli pi jan Mawa li kama tawa.
tenpo ni la, luka tu pi jan Ewo li lon nena tu ale a. jan Ewo li isipin, li pilin e suwi pi sinpin selo ona mute a. kin, luka pi jan Ewo li suwi pilin tawa jan Mawa. sin, luka pi jan Mawa li open e len sijelo noka pi jan Ewo : jan Ewo jo e len sijelo noka pi nanpa tu. nena li sewi wawa lon monsi len sijelo noka lili ni. nena ni li seli mute e luka pi jan Mawa. jan Ewo li luka suwi e pini pi nena tu pi jan Mawa la, jan Mawa li luka suwi e nena pi jan Ewo, li wawa e nena, li wawa e seli. jan Ewo en jan Mawa li wile weka e len pi jan Ewo, li wile e nena mije pi len ala. tan ni la.. kepeken tenpo mute suwi la.. luka pi jan Mawa li kama insa e len sijelo noka lili pi jan Ewo. luka e ni la, jan Mawa li ken pilin e palisa unpa wawa. palisa ni li seli li pona. li wile e namako tan luka ona a.
kon tan jan olin li kama seli e tomo lape..
tenpo pi sike lili la linja monsi soweli li utala e supa lape..
luka tan jan Ewo li kama luka wawa e nena pona..
luka tan jan Mawa li kama tawa lili e palisa pona..
luka tan jan Ewo li luka anpa e pini nena a.
luka tan jan Mawa li kama open e selo pi palisa unpa.
luka tan jan Mawa li kama unpa luka a.
seli ni la, sin la, jan Ewo li supa. len ale pi sijelo noka ona li weka. jan Mawa li monsi lon poka noka ona. li awen luka unpa e palisa unpa pi jan Ewo. palisa ni li kiwen li seli mute lon insa luka ona. jan Ewo li pilin e pona mute a tan luka ona la, jan Mawa li wawa e unpa luka. sinpin lawa musi tan jan Ewo li pona tawa jan Mawa. jan Ewo ken ala isipin mute. ona li jo e nena sewi meli tu, li jo e luka pona pi jan Mawa lon palisa unpa ona. kin, pilin pona ona li wawa mute. li wawa mute mute a.
a !
ona li pilin e kama tan pini pilin a ! taso, ona li ken ala toki mute. uta ona ken taso kalama e mu unpa lili :
« nn- a ! j-jan M..n.. jan Mawa a ! nn… p-pini mi li..»
ona jo e tenpo ala a. ona li pilin seli e pona unpa. tenpo poka la jan Ewo li kama open e oko ona… pakala a ! ko walo jaki li lon sinpin sijelo ale pi jan Mawa ! o o pakala ! jaki ni li telo e nena tu ale a.. jan Ewo li kama pilin ike mute a :
« jan Mawa o ! mi pakala, mi pakala a ! mi ike li jaki e sina a ! mi wile ala e ni aaa. » li toki kalama. « o awen kepeken tenpo lili a ! mi kama jo e len telo.. »
taso, jan Mawa li toki ala. sinpin ona li musi mute a. ona li kama jo lili e ko jaki walo lon pini luka ona. tenpo sin la, pini luka ona li tawa lon uta ona. jan Mawa li moku e ko jaki ni.
« ... suwi a ! »
oko pi jan Mawa li lukin unpa e oko pi jan Ewo. jan Ewo li sona ala e ale a. taso, jan Mawa li moku lili sin e ko unpa ni.
unpa luka seli ni li seli e wile unpa lon jan Mawa. jan Mawa wile namako a.
« jan Ewo… o toki. »
toki pi jan Mawa li unpa kute. ona li supa lon poka mute jan Ewo. sinpin lawa pi Mawa li musi suwi pi unpa lukin. « sina jo e ko unpa jaki namako tawa mi a... ni li lon ala lon ? »
pilin pakala ale li weka tan jan Ewo. ona li lukin e oko pi jan Mawa la jan Ewo li kama sona e ni : ona li ken ala weka tan unpa wile pi jan Mawa.
« ..mi wile. taso… »
a.
ona li lukin e palisa unpa ona : ni li linja wawa ala taso.. jan Mawa li lukin e ike lon oko ona li sona e isipin monsuta ante lon jan Ewo.
« o monsuta ala a. mi o kama telo e linja unpa sina. »
toki ni la, jan Ewo li lukin e linja uta loje pi jan Mawa lon selo uta.
« o »
jan Ewo li kalama lili.
kepeken tenpo lili la, uta pi jan Mawa li lupa e palisa unpa pi jan Ewo. linja uta ona li open e selo li pilin e nena lili pi palisa unpa ale a. tenpo sin la, palisa unpa pi jan Ewo li suli li seli. tenpo sike pi unpa uta li pona mute sin e jan Ewo. sinpin lawa ona li musi nasa lili tan olin mute ni. taso.. lon tenpo pi uta unpa ni la, luka pi jan Mawa li kama pilin e monsi ona, e wawa tan linja monsi soweli ona, e insa unpa ona. jan Mawa li isipin e ni : ona kin wile e pilin unpa a !
ona li pini e unpa uta a. li weka e len ona ale la, li weka tan supa lape.
« seme a ? jan Ewo li toki.
— mi o pana e unpa uta la sina o pana e unpa uta a, anu seme ?
— mi ken a. »
jan Ewo li isipin ala, li kute ala e toki pi jan Mawa a. ona li lukin unpa e sijelo ale pi len ala. jan Mawa li jo e poka pi pona lukin a.. li jo e monsi suli pi nena sike, pi pona lukin a ! taso isipin unpa tan jan Ewo li pini wawa tan ni : utala la, jan Mawa li monsi lon sewi sinpin ona ; lupa unpa pi jan Mawa li lon uta ona a ! jan Mawa li kama tawa e poka ona, li pilin e linja uta loje pi jan Ewo.
« pona a~ ni li pilin tan jan sewi o ! »
poka pi jan Mawa li tawa mute. jan Ewo li uta pona a. lupa unpa ona li moku pona tawa jan Ewo. tan ni la, luka pi jan Ewo li luka e monsi pi jan Mawa, li anpa e monsi ni lon sinpin lawa ona ale. ken la, jan Ewo li ken jo e lupa unpa suwi ale lon uta ona. jan Mawa li isipin sama, li wile e ni kin. ona li kama jo e palisa lawa soweli tu pi jan Ewo. li kama anpa wawa e sinpin lawa pi jan Ewo lon lupa unpa ona. kalama pi toki ona li sewi suli :
« nnnnn ~ o jan Ewo-o.. n.. njaaa ! u-uta sina li... sewiii a »
tenpo kin la, poka ona li anpa utala wawa e jan Ewo pi wawa ala, tawa lupa unpa ona. poka pi jan Mawa li tawa lon sewi, li tawa lon sinpin lawa, kepeken tenpo sike wawa. li unpa utala e uta ale pi jan Ewo. ni li unpa wawa.
jan Ewo li kon kepeken pali mute. telo unpa li mute lon sinpin lawa ona. isipin ona li sike nasa a… ken la, tenpo kama la, isipin ale ona li weka ale. taso, kin, unpa utala ni li pona mute a tawa jan Ewo. tan ni en wile wawa unpa la, jan Ewo li kama unpa luka e palisa kiwen unpa ona. tenpo sama la, jan Mawa li awen mu mute li awen anpa utala e sinpin lawa pi jan olin ona kepeken monsi ona en luka ona. li awen unpa mute a e uta pi suwi pilin..
taso, tenpo sin lili la jan Mawa li kama sona e unpa luka pi jan Ewo. tan ni la, kepeken pali mute a la, jan Mawa li pini e uta unpa pona a. li weka tan sinpin lawa pi jan Ewo. jan Ewo li pali e kon wan suli a. lupa unpa li suli li loje mute li jo e telo ko mute.
« o..o awen jan Ewo-wi .. aa~... »
kon pi jan Mawa li kalama mute.
« sina ..a.. wile ala wile e ..a.. unpa pi palisa ..a.. lon lupa ..a.. mi.. a..? »
jan Ewo li kon kepeken kalama mute sin, li toki ala. taso, kepeken lawa ona la ona li toki e wile ni : ona li wile. jan Mawa li awen ala. ona li kama monsi lili lon palisa kiwen wawa. tan telo en ko pi unpa uta la, palisa li kama open e lupa kepeken pali ala. tenpo sin lili la, palisa pi jan Ewo li lon insa ale e lupa pi jan Mawa..
insa pi jan Mawa li seli li suwi pilin mute mute mute a. palisa pi jan Ewo li suli li kiwen li pilin e leko pi insa ona, mute mute mute a. jan olin li jo e unpa olin wawa a. olin la, jan li luka e luka ona. li uta e uta ona. li kama e unpa pona : jan Mawa lon sewi e supa sijelo pi jan Ewo. monsi li kama tawa. tenpo sike li kama : palisa li kama insa, li weka tan insa, kama insa, li weka tan insa… jan Mawa li wawa e tenpo sike. monsi ona li utala lili pona e poka pi jan Ewo.
...
lon tomo lape la, suno tan lupa li kama lili lon supa lape.. walo suno li seli namako e sijelo pi jan olin. seli suno en seli olin li telo e sijelo pi jan olin. insa pi jan Mawa li seli wawa a. tenpo ale ni la, pona unpa li weka ala li wawa taso. telo sijelo en telo ko tan unpa li jaki mute e supa lape. kon li seli. olin li seli a.
« a..nnn..aaa...a. o jan Ewo-wi a.. o.. o..! o.. awen utala e insa aa mii~ !! »
jan Ewo li ken ala toki mute. li ken taso kon kepeken kalama mute.
« j-jan...a.. nnnn...a.. jan Mawa. a-a ! »
kalama pi monsi ona li wawa. kin, tenpo sike unpa li wawa mute a. li kama wawa mute mute a :
« nnnnnnja~ jan Maw-... jan Mawa aa ! mi ken.. ala.. a-awen e mi !
— mi kin ! mi kin a ! »
tenpo pi sin wawa la, monsi pi jan Mawa li pini e tawa. luka pi jan Ewo li anpa mute e monsi pi jan Mawa, kepeken wawa ona ale. jan Ewo li wile e palisa unpa ona ale lon jan Mawa. jan Ewo li jan pi toki ala.. taso jan Mawa li kalama mute a li mu :
«nnn-kjaaaaaa~ !! »
ko unpa walo li kama tan jan Ewo la, poka pi jan Ewo li sewi lili e jan Mawa. jan olin li pilin seli wawa e pona unpa.
tenpo pi pini la, ko unpa lili li weka tan insa unpa. supa lape ale li jaki tan unpa wawa. taso ni li ike tan tenpo kama a. tenpo ni li tenpo pi pilin wawa a. jan Mawa li kama jo e sinpin lawa pi jan olin ona, kepeken palisa lawa ona. li uta e sina, kepeken olin tan pilin sewi.
« jan Ewo a.. mi olin mute mute mute a e sina a..
—mi olin mute kin.. mi olin...» jan Ewo li toki kepeken kalama lili suwi.
wawa li weka tan jan olin. suno walo tan lupa li suwi e supa lape a. lape li suwi e jan olin a. jan olin li tawa ala tan supa lape. jan Mawa li awen supa lon jan Ewo. jan Ewo li awen supa lon noka jan Mawa. jan olin li kama lape a, kepeken e olin pi suli suwi... a.. pona..
!!! note
musi mi li pini ! taso mi jo e toki pi pini ale tawa sina : o sona e ni lon musi sitelen ni, jan soweli li kepeken ala e ijo awen pi ike unpa…
tan ni : ni li musi pi lon ala ! sina li unpa lon la, o kepeken e miseke, anu e ijo awen anu sona e jan unpa sina pona ! o pakala ala e pona sijelo sina tan ike unpa..
mi tawa !
|
694
|
poki nasa
| null |
[
"jan Lakuse",
"kala Salan",
"jan Tepo"
] | null |
2022-06-12
|
day
| null | null |
CC-BY-SA 4.0
|
[
"https://www.youtube.com/watch?v=UT84e61zKUs",
"https://docs.google.com/document/d/e/2PACX-1vTq5b0nc7MNlG7AFCm-NqYhlc2vS0uRqvdcojDMrrIgF8mNmYyyvQrw9ZYbWm3L4sq8pxmItTmdQwd9/pub",
"https://wikisource.org/wiki/Kalama_sin/22"
] | null |
replaced unusual "j., k." abbreviations with the full names
| null | null |
jan Lakuse: ijo ale, soweli ale, pipi ale, akesi ale, ante ale, a ijo ante seme li lon? mi weka e sona. supa ale, selo ale, sijelo ale, kon ale o toki! a, ni li kalama sin. mi jan Lakuse.
jan Tepo: mi jan Tepo.
kala Salan: mi jan kala.
jan Tepo: tenpo poka la mi ale li pali e kalama sin ante. taso, a! wile pali sin li kama. mi open sin.
jan Lakuse: lon. open sin. mi kama toki e seme?
jan Tepo: a. mi wile kama sona e ni!
kala Salan: mi sona ala!
jan Tepo: a, mi wile kama sona e ni: toki pona li ken ala ken toki e ijo pi nasa mute? ale: a a a.
jan Tepo: ijo ni li nasa mute a... ken la toki pona li ken ala toki e ona. taso, a, tenpo la mi lukin toki Inli e ona la ni kin li ken ala. taso, n. toki pona li ken ala ni la awen la ona li ken musi mute. ni la...
jan Lakuse: lon!
jan Tepo: a.
jan Lakuse: lon. o sona e ni: sina wile sona e ijo pi toki mi la o lukin lon sitelen anpa. mi pana e linja tawa ni. sina wile kama sona lon poka pi jan Kala la sina ken lukin ala e sitelen ni, li ken kute e toki pi jan Tepo la sina ken lukin kama sona e ijo anu seme? taso ni li ken musi mute!
jan Tepo: lon, lon, lon. mi en jan Lakuse li sona e ijo. mi lukin pana e sona. ken suli la mi kama ala pana pona e sona, a a a. taso mi alasa.
jan Lakuse: lon. alasa!
jan Tepo: alasa! ijo. a a a.
jan Lakuse: ijo!
jan Tepo: ijo ni li a... n. open la mi o toki e ijo ante, a a a.
kala Salan/jan Tepo: a a a.
jan Tepo: ijo sin li sama ijo ante li.. a. a, ijo ante li seme? ni li sike, li tan linja lipu. n. o sitelen insa e ni: lipu li lon. sama ni: sina ken sitelen lon ona. taso, n, nasin la, a, poka lipu li weka lili. a, sewi lipu nanpa lipu li weka mute. a, o lili e weka pi poka lipu. ni la, lipu li kama lili lon poka... sina ni la lipu li kama sama linja, anu seme.
jan Lakuse: a linja suli.
jan Tepo: a ni la, linja li lon. sinpin linja en monsi linja li lon. sama lipu. a, sina wan e pini linja tu, la ni li kama e sike. a, ni la... a. sinpin - ni la ken la sinpin li... sinpin en awen... ken la awen la sinpin en monsi li lon. taso, sina wan e sinpin pi poka wan tawa monsi pi poka ante, la ni li kama e nasa ni: sinpin wan taso li lon sike lipu ni. sina sona ala sona?
kala Salan: mi... mi sona lili a.
jan Tepo: a a.
jan Lakuse: sona lili a.
kala Salan: mi sona lili a. o toki sin - sike li lon. taso seme li kama?
jan Lakuse: sike li lon anu seme... a, mi ken... sinpin li lon... anu seme ni: selo en insa li lon sike, anu seme?
kala Salan: lon.
jan Lakuse: sama ni, a: lipu wan li.. n. sinpin wan lipu ni li selo sinpin wan... ona li sike. taso sina... ken la sina wan ala e ona lon nasin pona. ken la sina wan e poka tu lon nasin nasa. sina tawa sike e lipu wan, sama ni: sina sinpin... sina wan e sinpin e monsi, e selo, e insa. ni li kama e seme?
kala Salan: lon.
jan Lakuse: insa en selo, li sama, li wan. sina tawa lon selo la sina kama lon insa. sina kama lon insa la sina kama lon selo. sina sona ala sona?
kala Salan: lon... lon, mi.. lon. mi sona.
jan Lakuse: pona.
jan Tepo: wa. ni li ijo nanpa wan. pona, ni la, a a a... mi ken kama toki e ijo ante. a...
kala Salan: mi o toki [mu] anu seme?
jan Tepo: ni li... n? o ala. o ala.
jan Lakuse: o ala.
jan Tepo: mi awen toki e ijo ante. kalama sin la o toki pona taso anu seme? ale: a a a.
jan Tepo: a...
kala Salan: [mu] n. ijo ante ni li sama lili li sama tan ni: n. a mi sona! ken la mi sona e nasin toki. a, sike ni la selo li linja taso. a, taso, mi kama toki e ijo ante ni - ken la ni kin li sike. taso a, sina lukin e ona la sina pilin ala e ni: "ona li sike". taso ken la ona li sama sike. a, sike li... n. sike li ken supa ala anu seme? sama ma. ma li sike a. a, n... taso insa ma li weka la selo sike li lon. insa sike li lon. taso a, ijo nasa ni la selo en insa li wan. a, ni li ken lon nasin seme? n... nasa mute. a, ni li... a a a. nasin seme la sina ken wan e insa e selo lon sike ni? ni li sama ni: a, ken la sina lon insa sike. mi ken toki e nasin sama ni: sina lon insa la sina ken kama lon selo kepeken nasin ni. sina lon insa. lon sewi la lupa li lon. sina tawa sewi li kama lon lupa. lupa li nasin. lupa li a... mi ken toki...
jan Lakuse: a, lon. kala o. sina sona ala sona e toki?
kala Salan: lon. mi sona! mi sona.
jan Lakuse: pona.
jan Tepo: wa?! seme a? a a a. ni li ken ala! toki pona li ken ala toki! taso, a. n. sina lon insa ala, la lupa li lon sewi. mons-- n. monsi ala. anpa la, lupa li lon. sina ken ala tawa, tawa anpa. taso sina ken tawa sewi. a, nasin li lon. nasin ni li tawa poka, li kama tawa poka sike, li tawa insa sike - ni li nasa lili. a, nasin ni li tawa insa sike la ni li pakala e selo sike, taso ni li suli ala. a, taso nasin li tawa insa sike. taso, n. tenpo ni la sina lon insa lupa. lupa li lon insa sike. ni la sina lon insa... mi kama toki e ni: sina lon insa sike. sina lon insa lupa. lupa li lon insa sike. lupa nasin. nasin lupa. n,
jan Lakuse: sina sona ala sona?
jan Tepo: lon... sina sona ala sona?
kala Salan: mi... pilin mi la mi sona.
jan Tepo: n. ken. ken ken.
jan Lakuse: n...
jan Tepo: sina awen tawa lon nasin, lon lupa, la sina kama weka tan anpa sike. nasin li... a a a. nasin ni en anpa sike li kama wan. ni li sama lili tawa ni: a, lon sike lipu la open en pini li kama wan. taso ni li...
kala Salan: a, lon!
jan Tepo: n. ni la lupa en anpa sike li kama wan. ni li sama lili. ni la sina kama lon weka sike! sina kama lon selo sike! sina ken sin e lupa li ken kama sin lon insa. ni la insa en selo li wan!
kala Salan: mi sona.
jan Tepo: sina sona??
jan Lakuse: seme?!
kala Salan: lon! mi sona.
jan Tepo: ni li ken ala!
jan Lakuse: sina sona e ni lon tenpo pini anu seme?
kala Salan: mi lukin e sitelen.
jan Tepo: a!
jan Lakuse: a, lon tenpo pini. ike a!
kala Salan: mi lukin ala... mi kute ala e kalama sin. taso mi lukin e sitelen pi... mi lukin e sitelen sike la mi sona e nasin ni. taso mi sona pona ala. taso mi lukin - pilin mi la mi sona. sina toki la mi sona, la mi pilin e ni: "a toki sina la tenpo pini mute la mi lukin e sitelen, "la sitelen li pana e [ijo ni]..."
jan Tepo: aaa!
kala Salan: pilin mi la mi sona. lon. pilin mi la mi sona. taso mi kute ala tan sina ale... mi sona taso tan... tenpo pini mute a.
jan Lakuse: a, lon...
jan Tepo: wawa mute!
jan Tepo: sina sona e ijo...
jan Lakuse: awen la mi ken ala sona e ni: toki pona li ken ala ken toki e ijo. mi o alasa e jan ante tawa ni anu seme? a a a.
jan Tepo: a a a.
kala Salan: lon.
jan Tepo: kalama sin kama la...
jan Lakuse: jan Kapilu! anu mi sona ala...
kala Salan: taso mi... sina... mi toki a e ni: "a mi sona! taso tenpo pini ala la mi lukin" la sina kama sona e ni: jan kala li sona pona kepeken nasin seme? kepeken nasin seme la sina sona e sona pona mi?
jan Tepo: a, nasin li ken sama ni: mi pana e sitelen tawa sina. sina toki e ni: sitelen ni li sama ala sama pilin sina.
kala Salan: a! ni la sina o pana.
jan Tepo: mi o kama pana. a, o awen lili.
jan Lakuse: sina sona ala sona e ni: poki ni li ken... sina ken pana e telo tawa poki ni anu seme?
kala Salan: ...ken pana e telo... n...
jan Tepo: n... lon la insa en selo li wan la sina pana e telo la ona li ken weka. taso, a a.
kala Salan: mi sona ala. pilin mi la sina... lon. mi lukin ala e telo. sona mi la... sona li sama la, mi sona ala.
jan Tepo: mi pana e sitelen. poki sama mute li lon. sina ken lukin.
jan Lakuse: a, lon. a, jan kute o: sina wile lukin e sitelen la sina ken lukin lon anpa. mi pana e nasin.
jan Tepo: n, pona.
kala Salan: a, lon. mi sona...
kala Salan: jan Lakuse li toki e nimi telo la mi sona. taso jan... mi kute ala e nimi telo la mi pilin e ni... a, mi o alasa e sitelen. mi jo ala e sitelen, taso, n... ijo nanpa wan la mi sona. ijo nanpa tu la mi sona. taso nimi... mi kute e nimi telo la sona pona a... "a, ni li poki. ni li poki pi..."
jan Tepo: a a a. li ken...
kala Salan: taso... lon. taso mi kute ala e nimi telo la mi pilin e ni: ona li sama sike - ona li... ona li sama ni. taso ona li sike taso. ona li poki ala. mi sona... ken la sina sona ala e toki -
jan Tepo: taso sike li poki anu seme? insa sike li lon la ni li ken poki e ijo.
kala Salan: lon. mi alasa e sitelen. taso ken la mi ken ala lukin. lon. taso ni li... mi sona lili. mi sona pona e ijo nanpa wan. mi sona e ijo nanpa tu. taso mi kute e nimi telo la mi sona.
jan Tepo: wa.
jan Lakuse: wa.
jan Lakuse: toki pona li ken toki lili e ijo! #kala Salan/jan Tepo: a a a.
jan Tepo: jan li sona e ijo tan tenpo pini la ona li ken toki wawa e ijo.
jan Lakuse: wa.
kala Salan: a mi ken ala lukin.
jan Lakuse: ale li pona. sina kama... sina kama sona e sitelen la o pana tawa mi la mi ken pana e ona lon anpa kin. taso, a... sina lukin ala e sitelen lon anpa la kala li kama ala pana e sitelen. taso, a a.
jan Tepo: a a a.
jan Lakuse: ale li pona. a a. sina ale li kute e toki pi jan Tepo la sina sona ala sona? o pana e toki ni lon anpa lon lipu Jutu anu... mi sona ala e lipu ante, a a, pi kalama sin... taso...
jan Tepo: lipu ante la jan li ken ala pana e sitelen lon anpa.
jan Lakuse: a!!
jan Tepo: taso, a.
jan Lakuse/jan Tepo: o toki tawa mi!
jan Tepo: sina ken kama tawa ma pali pi toki pona li ken toki lon ni a.
jan Lakuse: lon. kepeken [mu]... sina ken toki tawa mi li ken toki e pilin.
jan Tepo: ilo Siko! sina kalama pona e nimi la...
jan Lakuse: a! Siko! nimi Siko, a a a.
kala Salan: a a.
jan Lakuse: taso, a. lon! sina ken kama lon poka. sina ken toki e ale pi wile sina! mi kama pana e uta sina tawa ma ale! tawa kulupu... a a.
jan Tepo: lon!
jan Lakuse: ...kulupu ale pi toki pona!
jan Tepo: mi wile e jan pali! jan o kama o pali! mi wile e jan pali! mi pali ala la kalama ala li kama sin aaa!
jan Lakuse: lon! mi wile e ni: kalama sin li ken lon tenpo esun ale! a, taso, lon.
kala Salan: a a.
jan Lakuse: sina kute e ni la sina pona mute! o awen toki pona! a, mi jan Lakuse.
jan Tepo: jan Tepo li lon mi.
kala Salan: mi jan kala! [mu]
|
695
|
utala jaki pakala ike
| null |
[
"jan Ke Tami"
] | null |
2022-06-13
|
day
|
[
"music"
] | null |
CC BY 4.0
|
[
"https://www.youtube.com/watch?v=aSlmqy0mpvU",
"https://seka.pona.la/w/gCz4hRCF89UePVvjqukKRW"
] | null | null | null | null |
utala jaki pakala ike
|
696
|
Arataki itto sucks dick in toki pona
|
hey ao3 user, do you ever want to read genshin porn in a Constructed language that the author butchered? well here you go
|
[
"4d6_Psychic_Damage"
] | null |
2022-06-14
|
day
|
[
"fan fiction"
] | null | null |
[
"https://archiveofourown.org/works/39630540"
] |
[
"https://archive.ph/VK5Bn"
] |
mi nasin Markdown e lipu open pi nasin HTML
| null |
toki Inli lili li lon
|
“Toki! Mi Jan Misali Arataki Itto! Mi mani pini, wile unpa pana mania. Itto uta Ken lili mani”
Itto’s wawa sijelo en nasa taso mute mije wile Itto Ken uta unpa. Ona esun 100 primogems Itto. Itto pana mutin palise unpa insa ona uta, Itto moku walo unpa telo
The end
|
697
|
nasin tenpo pi kamalawala Kanse
| null |
[
"jan Peton"
] | null |
2022-06-14
|
day
| null | null |
CC-BY-SA 4.0
|
[
"https://github.com/lipukule/site/blob/main/content/post/2022-06-14-nasin-tenpo-pi-kamalawala-kanse.md",
"https://lipukule.org/post/2022/06/14/nasin-tenpo-pi-kamalawala-kanse/"
] | null | null | null | null |
sina sona ala sona e ni: jan mute li kepeken nasin tenpo mute? ma Juwese la mi kepeken nasin tenpo pi jan Kekoli, taso ma en jan ale li kepeken ala nasin ni.
open la mi o toki e ni: nasin tenpo li seme? n, o lukin e ni: mi jan ma. mi lukin moku e kasi, taso mi sona ala e ni: tenpo seme la mi o pana e kasi lili lon ma? mi wile ala e ni: lete li kama li moli e kasi. ni la mi o nanpa e tenpo sike. mi ken kama sona e ni: tenpo seme la lete li kama? tenpo seme la seli?
nasin mute li lon tawa nanpa ni. jan wan li wile sona e ni: suno li kama seli li kama lete lon tenpo seme? jan ante li lukin sona e ni: mun li kama suli li kama weka lon tenpo seme? jan ante ante li alasa e sona ni: jan lawa li jo e tenpo sike seme? jan ale en ma ale li kepeken nasin tenpo mute.
ken la, nasin tenpo li nasa lili. tenpo suli la nasin tenpo li kama tan ni: jan wan li pali lon ma wan, jan ante li ante lon ma ante, tenpo suli li tawa la jan li awen kepeken nasin tenpo li lukin e ni: ona li kama pakala, la ona li ante li pona e ona. ni la nasin tenpo li kama nasa lili. nasa ni la jan mute li wile pali e nasin tenpo sin pona. mi toki lon wile ante ni.
open la mi toki lon nasin tenpo sin ni: jan pi ma Kanse li pali e ona lon tenpo ni: jan pi ma Kanse li weka e jan lawa sewi ona. ona li wile e ni: jan ale li ken kepeken nasin tenpo pona. nasin tenpo ni la nasin sewi en ijo nasa o weka. ona la jan li nanpa e tenpo la ona o wile ala e wawa nanpa suli. jan pi ma Kanse lon tenpo ni la, nanpa ni li pona mute a: luka luka. ona li wile e ni: jan li ken nanpa e tenpo kepeken nanpa ni.
ni la ona li pali e ni: jan sona o toki o alasa e nasin tenpo pona. jan Sipe Kome (Gilbert Romme) li lawa e kulupu ni pi jan sona li toki e nasin sin ona tawa kulupu lawa sin pi ma Kanse.
nasin tenpo sin la, tenpo sike li open lon tenpo suno ni: tenpo suno en tenpo pimeja li sama la tenpo suno li kama lili. tenpo suno ni li tenpo open pi tenpo sike li tenpo open pi tenpo pi kasi kule. ni li open pi tenpo suno sin tan ni: tenpo suno ni la jan pi ma Kanse li weka e jan lawa ona. tenpo sike nanpa wan li ni: jan pi ma Kanse li weka e jan lawa ona lon ona.
nasin tenpo sin la tenpo sike li jo e kipisi luka luka tu (12). kipisi ale li sama tenpo mun, taso ona li jo e tenpo suno mute luka luka (30). tenpo mun ale li jo e tenpo esun tu wan (3). tenpo esun ni li jo e tenpo suno luka luka (10). tenpo suno ni li jo e nimi sama ni: "tenpo suno nanpa wan", "tenpo suno nanpa tu"…. ni la jan li ken sona e ni: tenpo mun ale la, tenpo suno nanpa luka en nanpa luka luka luka en nanpa mute luka li jo e nimi "tenpo suno nanpa luka" lon tenpo esun.
sina wawa lon nasin nanpa la sina lukin e ni: nasin tenpo li jo e tenpo mun luka luka tu (12). tenpo mun li jo e tenpo esun tu wan (3). tenpo esun li jo e tenpo suno luka luka (10). ni li sama nanpa ale ale ale mute mute mute (360). taso tenpo sike li jo e tenpo suno ale ale ale mute mute mute luka (365)! ni la, kulupu pali pi nasin tenpo ni li pali e ni: tenpo sike o jo e tenpo suno luka (5) anu luka wan (6) namako. tenpo suno namako ni li lon tenpo mun ala li lon tenpo esun ala, taso ona o lon tenpo sike tawa ni: jan li ken nanpa pona e kama seli suno e kama lete suno.
tenpo mun en tenpo suno ale li jo e nimi. nimi ni li kama tan jan Pape Ekansin (Fabre d'Églantine). ona li pana e nimi namako tawa ni: nasin tenpo li pona tawa lawa jan la ona o pona tawa pilin jan kin. nasin tenpo pi nasin sewi Kisijan la tenpo suno ale li jo e nimi tan jan pona sewi pi tenpo pini. kin la tenpo mun ale li jo e nimi tan jan sewi pi ma Loma tan jan lawa pi ma Loma tan nasin nanpa pi ma Loma. ni la jan Pape li pilin e ni: tenpo ale li jo e sitelen e pilin.
jan Pape li wile ala e nasin sewi la ona li weka e nimi ni tan nasin tenpo sin. taso ona li pilin e ni: nasin tenpo li lipu tawa jan tan ni: jan li lukin e ona lon tenpo mute. ni la ona o pana e sona pona tawa jan o jo e nimi pona lon ona. jan Pape la sona pona ni li sona ma li sona kasi li sona soweli. ni la ona li pana e nimi sama ni tawa tenpo mun:
tenpo mun nanpa esun
tenpo mun nanpa kon telo walo
tenpo mun nanpa lete
tenpo mun nanpa ko walo lete
tenpo mun nanpa telo sewi
tenpo mun nanpa kon tawa
tenpo mun nanpa kasi sin
tenpo mun nanpa kasi suwi
tenpo mun nanpa ma kasi
tenpo mun nanpa pan
tenpo mun nanpa seli
tenpo mun nanpa kili
o awen sona e ni: nasin tenpo ni la tenpo sike li open lon pini pi tenpo seli. ni la sina ken sona e ni: tenpo mun ale la, seme li kama lon jan pi ma Kanse?
kin la, tenpo suno ale pi tenpo sike li jo e nimi. tenpo esun la tenpo suno nanpa luka ale li jo e nimi soweli. tenpo esun la tenpo suno nanpa luka luka li jo e nimi ilo. tenpo suno ante ale li jo e nimi kili anu kasi. jan Pape li lukin e ni: tenpo seme la soweli seme en kasi seme en kili seme en ilo seme li suli? tenpo ni la tenpo suno o jo e nimi pi ijo suli ni. ni la jan li ken lukin e lipu pi nasin tenpo li ken sona e ni: ijo seme li suli lon tenpo ni? mi o sona o lukin e seme lon tenpo ni?
lon la, ijo mute tan nasin tenpo ni li sin ala: jan pi ma tomo Atena li jo e tenpo esun pi tenpo suno luka luka. jan pi ma Masu li pana e tenpo suno namako luka tawa tenpo sike. jan mute li open e tenpo sike lon tenpo suno ni: suno en pimeja li sama la tenpo suno li kama lili. jan mute ante li nanpa e tenpo sike tan open pi nasin lawa sin ona.
pini la, nasin tenpo ni li awen ala. jan mute li wile ala kama sona e nasin tenpo sin. jan ante li pilin ike tan weka pi nasin sewi. jan mute mute li pilin e ni: tenpo suno luka tu tu li suli mute tawa pali. nasin tenpo sin ala pi ma Kanse la jan li pali lon tenpo suno luka wan li lape lon tenpo suno wan. ni la tenpo suno luka tu tu li suli pilin tawa jan pi ma Kanse. tenpo sike luka luka tu tu pi nasin nanpa sin la nasin tenpo ni li pini.
ni la sina sona e nasin tenpo pi kamalawala Kanse. sina pilin e seme tan ona? lon la tenpo esun li ken suli ike, taso pilin mi la nimi pi tenpo suno ale li suwi. kin la, tenpo mun ale li jo e mute sama pi tenpo suno la pona; kin la, sina sona e nanpa pi tenpo suno la sina sona e nanpa ona lon tenpo mun e nanpa ona lon tenpo esun. ijo nanpa tu ni li awen lon poka li ante ala. ni li ken pona mute. lipu kama la mi toki lon nasin tenpo ante; o lukin e sitelen kama ni!
lipu ante
lipu "nasin tenpo pi lawa jan" tan lipu Wikipesija https://fr.wikipedia.org/wiki/Calendrier_r%C3%A9publicain
lipu pi jan Pape Ekansin https://gallica.bnf.fr/ark:/12148/bpt6k48746z/f3.image.zoom
lipu pi jan Sipe Kome https://gallica.bnf.fr/ark:/12148/bpt6k487479/f3.image.zoom
|
698
|
mipakala
|
mi pali e kalama musi ni tawa utala "kulupu kalama"
This is a song made for the kulupu kalama song contest
|
[
"jan ekosi"
] | null |
2022-06-19
|
day
|
[
"music"
] |
{
"title": null,
"authors": null
}
| null |
[
"https://www.youtube.com/watch?v=DtkkdBFndTU"
] | null |
reformatted from in-video captions
| null | null |
tenpo ala la mi wan taso, mi pilin pakala
tenpo ala la mi kute e kalama sewi mi
mi wile e ni a: mi wan taso
mi wile e ni: sina tawa tan tomo mi
o toki ala tawa mi a
toki toki ala
o lukin ala e mi
mi wile e ni a
mi wile e ni a: mi wan taso
mi wile e ni: sina tawa tan tomo mi
mi pakala
toki ala li pona tawa nena kute mi a
mi wile ala lukin e jan ante lon ma ni a
a, mi pakala, taso
pilin mi li pakala
o toki ala tawa mi a
toki toki ala
o lukin ala e mi
mi wile e ni a
mi wile e ni a: mi wan taso
mi wile e ni: sina tawa tan tomo mi
mi pakala
o toki ala tawa mi a
toki toki ala
o lukin ala e mi
mi wile e ni a
mi wile e ni a: mi wan taso
mi wile e ni: sina tawa tan tomo mi
mi pakala
|
700
|
mun ante
|
ijo sama tawa sina li ken sama ala tawa mi. sina sona e nasin kalama Polenpisu la, sina sona e ni a a a
Microtonal 7/8 toki pona music, at long last!
|
[
"jan Usawi"
] | null |
2022-06-22
|
day
|
[
"music",
"pop"
] | null |
CC-BY-NC-SA-3.0
|
[
"https://janusawi.bandcamp.com/track/mun-ante",
"https://www.youtube.com/watch?v=fedFQIHREMo"
] | null | null | null | null |
mi ken kalama kepeken poki kalama sina
taso ona li nasa lili a
mi en sina li kalama taso ijo sama tawa sina
li sama ala tawa mi
ni li poki kalama nanpa luka luka wan
anu luka luka taso
ni li nasa mute
mi ken kalama kepeken poki kalama sina
taso ona li nasa lili a
mi lon ma ni taso tan mun ante la
mi ken nasin anu seme a
sina sona ala sona e ni:
tawa jan ante la ma sina kin li mun
(kalama sike li lon e ale)
mi lon ma ni taso tan mun ante la
mi ken pali kepeken nasin tu ni
sina sona, a sina sona e ni:
ijo sama li ken ala sama
|
701
|
jaki pona
| null |
[
"jan Osi"
] | null |
2022-06-23
|
day
| null | null |
All Rights Reserved
|
[
"https://toki.pona.billsmugs.com/lipu-tenpo/2022-06-23-jaki-pona/",
"https://toki.pona.billsmugs.com/lipu-tenpo/2022-06-23-jaki-pona/jaki-pona.pdf"
] | null | null | null | null |
|
702
|
jan Sitata
| null |
[
"jan Kala"
] |
[
"jan Apikela",
"jan Sonja"
] |
2022-06-29
|
day
| null |
{
"title": "Siddhartha",
"authors": [
"Hermann Hesse"
]
}
|
CC0
|
[
"https://tokipona.org/sitata/",
"https://wikisource.org/wiki/Jan_Sitata"
] |
[
"https://archive.ph/v1Kzh"
] | null | null | null |
jan Sitata
toki open tan jan pi ante toki
lipu lili ni li lipu nanpa wan tan lipu suli Sitata · wile kulupu la mi kama pana e lipu nanpa tu · lipu tu taso li lon · o toki e pilin sina e wile sina · toki kulupu la mi ken sona e wile jan ·
lipu ni li kama tan kon Eman Ese · taso ni li jan seme? tenpo pini la ona li jan lipu suli · ona li kama tan ma Tosi suli · lipu mute la ona li wile pana e sitelen pi alasa sona · kon jan pi lipu ona li alasa e lon e sona e nasin sewi · kon Ese la nasin mute li ken sewi · nasin wan li nasin taso ala ·
jan pi toki pona li lukin e lipu ni la ona o awen sona e ni · lipu ni li pana ala e sona lon pi nasin Puta, li pana ala e nasin sewi pi kon Ese · taso la ona li pana e sitelen wile pi kon Ese : sitelen la jan li ken alasa e lon e sewi kepeken nasin pi ona taso · jan ale o kama sona e lon ona · ken la lon ona li lon pi jan ante ala · taso ni li ike ala · sina wile kama sona lili e nasin Puta lon la mi pana e sitelen lili lon pini lipu · ni la jan li sona pona e ante pi nasin Puta e ante pi nasin Sitata e sitelen pi kon Ese ·
lipu Sitata li sitelen lon tenpo pi jan pini Puta · kon Ese li kepeken nimi mute li pana e ma mute tan tenpo pini pi jan Puta, tan lipu pi nasin Puta · jan li sona pona ala e nimi ni la sona lipu li ken nasa · ni la mi pana kin lon pini lipu e nimi ale ni pi toki ante · sina wile kama sona e kon e tan la o lukin · taso o sona kin e ni : mi ante e toki mama pi lipu Sitata la nimi li ken ante · ken la nimi pi toki Inli li kama ante kepeken nimi pi toki pona · ken la nimi tan tenpo pi jan Puta li kama weka, li kama nimi ante kepeken toki pona · mi ante e nimi la mi wile e ni : jan ale li ken sona pona kepeken toki pona ·
kulupu o lukin pona, o musi pona a!
— jan Kala
lipu nanpa wan
jan lili pi jan sona sewi
jan Sitata li sama waso alasa li pona lukin li jan lili pi jan sona sewi · ona en jan sama Kowinta pi jan sona sewi ante li kama suli lon pimeja tomo, lon suno pi telo linja, lon poka pi tomo tawa telo, lon pimeja pi ma kasi Sawa, lon pimeja pi kasi kili · jan Sitata li lon telo la ona li pana sewi li telo e sijelo kepeken nasin sewi · suno li pimeja lili e selo walo ona · jan Sitata li lon ma kasi kili la kasi li pimeja e lukin ona · ona li musi li kute e kalama pi mama meli ona · ona li nasin sewi li kute e toki pi mama sona ona · tenpo mute la jan Sitata en jan Kowinta li kama sona e nasin toki pi jan sona e nasin lawa · jan Sitata li sona kalama sewi On · ona li ken kalama On kepeken kalama ala lon lawa · ona li kalama sewi kepeken kon insa li ken kalama sewi kepeken kon weka · kalama sewi On la lawa li awen lon kon sewi · kon sona li suno e sinpin lawa · jan Sitata li sona pilin insa e kon pi wan Aman e ale ona e pini ala ·
mama sona pi jan Sitata li pilin pona mute a tan sona pi jan lili ona · ona li pilin e kama ona li toki insa a : ｢jan lili mi li kama jan sona sewi suli!｣
mama meli li lukin e jan Sitata la ona li pilin olin a · jan lili ona li pona lukin li wawa li toki suwi tawa ona ·
meli lili pi jan sona sewi li lukin e jan Sitata e sinpin suno e lukin pi jan sewi la olin li lon pilin ona ·
taso jan ante ale la jan pona Kowinta li olin mute a e jan Sitata · jan Kowinta li olin e kalama uta suwi pi jan Sitata · ona li olin e nasin tawa pi jan Sitata · ona li olin e ale pi jan Sitata · mute la jan Kowinta li olin e kon insa e pilin wawa e wile suli pi jan Sitata · jan Kowinta li sona a : jan Sitata li sama jan sewi ante ala · ona li ike ala li toki nasa ala li powe ala li sama jan mute ante ala a · sama la jan Kowinta li wile ala ike li wile ala sama jan sona sewi mute a · ona li wile kama sona tan nasin pi jan Sitata, tan nasin pi jan pona olin · tenpo kama li lon la jan Sitata li kama sewi li kama jan suli a · ni li lon la jan Kowinta li wile lon poka pi jan Sitata, li wile pana tawa ona, li wile jo e ilo alasa ona, li wile lon pimeja ona ·
ni la jan ale li olin e jan Sitata · ona li pana e pona tawa jan ale a · ona li pana e musi tawa jan ale a ·
taso jan Sitata sama li pana ala e pona tawa ona, li pana ala e musi tawa ona sama · ona li tawa lon nasin kule pi ma kasi · ona li awen lon pimeja laso pi ma sona · ona li telo e sijelo ale lon telo sewi · ona li pana tawa sewi lon pimeja lili pi ma kasi kili · jan ale li lukin e luka suwi ona li olin e jan Sitata · taso pona en olin li weka tan pilin ona · sitelen lape en toki insa wawa li awen kama lon lawa pi jan Sitata tan linja telo, tan mun lili, tan linja suno · sitelen lape li kama la kon pi jan Sitata li ken ala lape tan seli pi pana sewi, tan lipu pi nasin sewi · lape ala pi kon ona li kama li kama li kama tan toki pi jan sona sewi ante a ·
jan Sitata li kama mama e pilin ike pi wile ala lon insa ona · ona li kama toki insa : ｢tenpo ale ala la olin pi mama tu en olin pi jan pona Kowinta li pana e pilin pona e moku sewi e pilin wile · pilin ni li kama weka｣ · jan Sitata li kama pilin e ni : mama ona en jan sona sewi li pana e sona ale ona tawa jan Sitata, li ken ala pana e sona sin · jan sona ante li kule e lawa ona · taso jan Sitata la kule ni li ale ala · kon insa pi jan Sitata li awen wile, li lape ala · kama sona li pini ala · jan li telo e sijelo kepeken nasin sewi la ni li pona · taso telo li weka ala e pali ike, li pona ala e wile kon, li moli ala e monsuta lon pilin · pana sewi en toki sewi li pona mute · taso ni li nasin ale anu seme? pana sewi li pona ala pona e tenpo kama? sewi la seme li lon? sewi Pajapasi li mama ala mama e ma? wan Aman li lon ala lon? sewi la mama li seme? mama li lon ala lon? tenpo en moli li lawa ala lawa e sewi? ni la pana sewi li pona ala pona? jan o pana sewi tawa jan seme? ona o pana ala pana tawa wan Aman taso? wan Aman li awen lon ma seme? ma seme la pilin pi pini ala ona li kalama a? ona li lon insa pi kon jan anu seme? kon sewi pi insa ale! kon sewi lon insa pi jan ale! taso kon ni pi insa ale li lon seme a? toki pi jan sona la kon li sijelo ala, li pilin ala, li toki ala · ni la ona li lon seme a? jan Sitata li toki : ｢mi wile lon ma sewi ni la mi wile lon ma pi kon mi pi wan Aman la, mi o alasa e nasin ante anu seme?｣ taso jan ala li sona e nasin ni · mama en jan sona en kalama pi pana sewi li sona ala a · jan pi sona sewi en lipu sewi ona li sona e ale a · tenpo mute la ona li toki e ale, li pini e sona · ona li sona e pali ma e open toki e open moku e kon insa e kon weka e pilin jan e pali sewi e ale a · taso ona li sona ala e wan suli e wan sewi taso la sona ale ni li suli ala suli?
lon la lipu mute li lon li toki e wan insa sewi ni · ni li lipu pona a · lipu la sitelen li toki : ｢kon insa li ma ale｣ · sitelen li toki : ｢jan li lape la ona li lon poka pi kon insa a li awen lon wan Aman｣ · sona wawa li awen lon lipu ni · lipu li poki e sona pi jan pini ale kepeken nimi wawa sama ko suwi tan pipi waso · a, jan o toki ike ala e sona mute pi jan sona mute · taso jan sona ale ni la jan seme li pali a? jan seme li sona taso ala a? jan seme li pali? jan lape li toki tawa wan Aman la jan seme li kama tan lape li kama wan Aman lon tenpo suno a? jan seme li pali li toki e ni? jan Sitata la jan pi sona sewi mute a li lon · suli la mama mije ona li lon li sewi mute · mama pi jan Sitata li jan pona · ona li pali pona, li ike ala, li toki sona · taso ona li sona mute la ona li awen pilin pona, li wile ala anu seme? ona kin li alasa e pona e wile anu seme? ona kin li awen pana tawa sewi, li telo e sijelo kepeken nasin sewi, li alasa e sona tan lipu · tenpo suno ale la ona wawa li weka e pali ike kepeken telo sewi tan seme? wan Aman li lon ala lon pilin ona, li pana ala pana e olin pi pini ala? jan Sitata li toki : ｢mi o alasa a! mi o alasa e sewi lon insa sama mi｣ · ale li alasa · tenpo ale la ona li alasa e nasin pona · taso ona li lon nasin ike ·
ni li pilin pi jan Sitata · ni li wile ona li apeja ona ·
tenpo mute la ona li lukin e lipu sewi li toki : ｢lon la nimi sewi li sewi Sajan · jan li sona e ni la ona li awen lon ma sewi｣ · tenpo mute la ma sewi li weka ala li poka lon pilin ona · taso tenpo ala la ona li lon · tenpo ala la jan Sitata li pini e alasa, li awen pi wile ala · sama la jan sona ala lon poka ona li kama sona e ma sewi ni · jan sona ala li pini e wile pi pini ala ·
jan Sitata li toki tawa jan pona : ｢jan Kowinta o! jan pona mi o kama lon poka mi · o awen lon anpa pi kasi suli ni · mi tu o awen lon kon · o wan e lawa｣ ·
ona tu li tawa kasi suli, li awen lon pimeja ona · jan Sitata li open li kama kalama On la ona li toki tan lipu sewi :
｢kalama sewi On pi ijo ale li sama ilo alasa ·
kon insa li sama palisa alasa ·
sewi li sama sike alasa ·
jan o alasa e sike ·
o pana e palisa lon insa kepeken ilo ona｣
tenpo pona li kama li pini la jan Kowinta li kama tan awen · suno li kama pimeja · tenpo pi nasin sewi li lon · ona li toki tawa jan Sitata · jan Sitata li toki ala · jan Sitata li awen lon sitelen insa · ona li lukin tawa sike alasa weka · uta ona la kon li kama ala kama? ni la ona li awen · toki insa li poki e sijelo ona · toki insa li kalama sewi On · kon ona li alasa e sewi Paman sama palisa alasa ·
tenpo pini wan la kulupu Samana li kama tawa ma lili pi jan Sitata · kulupu Samana li jan pi jo ala li alasa e wile ala · sijelo li sama palisa li wawa ala · ona li lili ala li suli ala li kepeken len lili · suno li seli pimeja e selo ona · pilin wan li poki e ona · ona li jan ike tawa jan ale li sama soweli lon ma jan · monsi kulupu la kon seli li tawa · ona li kon pi kalama lili · taso kalama kon li toki e utala mute e nasin pi wile ala e pakala sijelo ·
suno li kama weka la tenpo pi pilin insa li kama pini · jan Sitata li toki tawa jan Kowinta : ｢jan pona o, suno li kama sin la jan Sitata o tawa kulupu Samana · ona li kama jan Samana pi wile ala｣ ·
tenpo lili la jan Kowinta li kama sona e ni : jan Sitata li open e nasin sewi sin · tenpo kama ona li kama lon · ni la tenpo mi li kama sin · selo ona li kama walo mute sama selo kili pi telo ala ·
jan Kowinta li toki : ｢jan Sitata o! mama sina li wile ala wile e nasin ni? ona la sina ken ala ken jan Samana?｣
jan Sitata li lukin e ona kepeken lukin lape · tenpo lili a la ona li lukin sona e kon insa pi jan Kowinta · lukin ona li sama palisa alasa li alasa e sona kepeken tenpo lili · ona li sona e monsuta lon insa pi jan Kowinta · ona li lukin li sona e nasin anpa lon insa pi jan Kowinta ·
jan Sitata li toki lili : ｢jan Kowinta o · mi tu o toki e lon · suno li kama sin la mi open sin e nasin pi kulupu Samana · o toki ala e ni · jan ala o sona｣ ·
jan Sitata li tawa tomo pi mama mije ona · mama li lon supa pi linja kasi · jan Sitata li tawa lon monsi pi mama ona, li awen lon, li kalama ala · mama ona li pilin e lon pi jan ante · jan sona sewi ni li toki : ｢jan Sitata o, sina lon ala lon? o toki e wile sina｣ ·
jan Sitata li toki : ｢mama mi o, mi kama · sina ken e mi la mi wile tawa weka tan tomo sina · suno li kama sin la mi wile tawa kulupu Samana pi wile ala · sina ken e ni la mi wile kama jan ni｣ ·
tenpo suli la mama pi sona sewi li kalama ala · tenpo pi kalama ala li suli mute la mun lili lon sewi pimeja li tawa li ante · kalama li awen weka · mije lili li awen wawa li kalama ala · mama sona li awen lon supa li kalama ala · mun li tawa lon nasin sewi · tenpo li pini la mama li toki · ｢jan pi nasin sewi o toki ike ala o toki pona taso · taso insa pi pilin mi la ike li lon · mi wile ala kute sin e toki ni tan uta sina｣ ·
mama sona li kama tan supa kepeken tenpo suli · mije lili li awen, li kalama ala ·
｢sina awen tan seme a?｣ · mama li toki ·
ni la jan Sitata li toki : ｢sina sona e tan｣ ·
mama li awen pilin ike, taso ona li tawa tan tomo · mama li tawa tomo lape li kama lon supa ona ·
jan sona sewi li awen lon supa lape, taso lape li kama ala · ona li kama tan supa, li tawa mute, li tawa weka tan tomo lape · ona li lukin lon insa tomo kepeken lupa lili · insa la ona li lukin e jan Sitata · jan Sitata li awen lon, li kalama ala · walo li suno e len ona · monsuta li awen lon pilin la mama sona li tawa supa lape ·
jan sona sewi li awen lon supa lape, taso lape li kama ala · ona li kama sin tan supa, li tawa mute, li tawa weka tan tomo li lukin sewi · mun li suli lon sewi a · tenpo sin la ona li lukin lon insa tomo kepeken lupa lili · jan Sitata li awen lon, li kalama ala · suno mun li jasima lon noka ona · taso monsuta li awen lon pilin la mama sona li tawa supa lape ·
tenpo mute la ona li awen lon supa, li lape ala, li kama tan supa, li lukin lon insa tomo, li lukin e awen wawa pi jan Sitata · mije lili li awen lon suno pi mun lili lon len pi pimeja tomo · tenpo sin la mama li lukin lon insa tomo · ona li lukin e jan Sitata pi tawa ala lon ma sama la pilin ona li kama ike · pilin ona li ken ala lape li ken ala pona li ken ala suwi ·
tenpo pimeja li kama pini la mama li kama sin · ona li tawa tomo pi jan Sitata li lukin e ona · taso ona li lukin la mije lili li suli, li wawa, li sama jan ante ·
mama li toki : ｢jan Sitata o, sina awen tan seme?｣ ·
｢sina sona e tan a｣ ·
｢tenpo ale la sina wile awen a anu seme? sina wile lukin e sike ale pi tenpo suno lon ma sama anu seme?｣ ·
｢mi awen a｣ ·
｢sijelo sina li wile lape, jan lili o｣ ·
｢sijelo mi li wile lape｣ ·
｢sijelo sina li kama lape, jan lili o｣ ·
｢mi lape ala｣ ·
｢sina kama moli, jan lili o｣ ·
｢mi kama moli a｣ ·
｢ni la wile sina li moli · sina wile ala kute e wile pi mama sina, li wile moli a｣ ·
｢tenpo ale la jan Sitata li kute e wile pi mama ona｣ ·
｢ni la sina tawa kulupu Samana anu seme?｣ ·
｢jan Sitata o kute e wile pi mama ona｣ ·
suno li kama li walo e pimeja tomo · mama sona li lukin la noka pi jan Sitata li tawa lili tan weka wawa · taso sinpin pi jan Sitata la wawa li lon · lukin ona li tawa ala, li lukin e ma sama lon weka · ni la mama li kama sona : jan lili Sitata li awen ala lon tomo sama · kon ona li tawa a ·
mama li luka e sijelo pi jan Sitata ·
mama li toki : ｢sina o tawa ma kasi, o kama jan Samana : jan pi wile ala · sina kama sona e nasin pi pona wawa lon ma kasi la o kama sin tawa ma ni o pana e sona tawa mi · mi wile sona e nasin pi pona wawa · sina kama sona ala e nasin ni la o kama sin tawa ma ni o awen pali e nasin sewi lon poka mi · o tawa a · o uta e mama meli sina · o toki e pali sina · taso mi la tenpo pi telo sewi li lon｣ ·
ona li weka e luka tan sijelo pi jan Sitata li tawa weka · jan Sitata li wile tawa noka la sijelo ona li wawa ala · ona li lawa e sijelo ona, li anpa tawa mama ona lon noka, li tawa mama meli · ona li kute e toki pi mama ona ·
ona li tawa kepeken noka kiwen a · open pi tenpo suno li kama lon kulupu tomo lili la pimeja anpa li kama sewi lon tomo wan : ona li jan Kowinta ·
jan Sitata li uta pona, li toki tawa jan Kowinta : ｢sina lon｣ ·
jan Kowinta li lukin e jan pona : ｢mi lon a｣ ·
lon kulupu Samana
suno li tawa anpa la jan tu ni li tawa kulupu Samana pi jo ala pi wile ala · ona li kute e kulupu Samana, li awen lon poka ona · kulupu li ken e lon ona ·
jan Sitata li pana e len ona tawa jan sona pi mani lili · ona li kepeken len lili taso pi kule ma · tenpo wan taso la ona li moku · ona li moku ala e ijo seli · tenpo suno mute la ona li moku ala · tenpo mun mute la ona li moku ala · sijelo ona li kama lili sama palisa · lukin suli ona la sitelen lape li seli · palisa luka la selo li sama kiwen · sinpin la linja lawa mute li kama lon · meli li lon la lukin ona li kama lete · jan mani pi len kule li lon la uta ona li jasima e pilin ike · jan esun li esun · jan lawa li alasa · jan lili li pilin ike tan moli mama · jan unpa li unpa · jan misikeke li wile pona e sijelo ike · jan pi nasin sewi li alasa e sona pi tenpo pan · jan olin li olin · jan mama li mama e jan lili · taso ale ni la jan Sitata li lukin ala · ona la ale ni li ike li nasa li powe · ale ni li kama ala e pilin pi pona ale, li nasin sewi ala · ale ni li sama moku nasa · nasin jan li ike ·
jan Sitata la wile wan taso li lon : wile pi wile ala · ona o wile ala e moku e wile e pilin ike e pilin pona · kon jan ona o jan ala · ona o awen lon pilin pona kepeken pilin pi insa ala · kon ona o open a · ni taso li wile ona · mi lawa e pilin jan la pilin jan mi li moli · pilin jan li moli la wile ale li pini e kalama li weka tan pilin mi · wile ale li weka tan pilin mi la insa lon pi ale mi o kama · insa ni li mi ala · ona li lon ale ·
kalama ala la suno sewi li seli e selo pi jan Sitata · pilin ike tan seli li wawa a · wile telo li wawa a · taso ona li awen lon suno · ona li awen tawa weka pi wile telo, tawa weka pi pilin ike · kalama ala la ona li awen lon telo lete · telo li kama tan sewi li lete e luka ona e noka ona la jan pi nasin sewi li awen a · ona li awen tawa weka pi pilin lete, tawa weka wile · ona li awen la pilin lete o kalama ala, o weka a · kalama ala la ona li awen lon kasi pi palisa kipisi · telo loje li kama tan selo seli ona · telo walo li kama tan pakala sijelo ona · taso jan Sitata li awen kiwen, li tawa ala · ona li awen tawa weka pi telo loje, tawa weka pi pilin kipisi, tawa weka pi pilin ike ·
jan Sitata li kama sona mute · ona li awen la sijelo ona li pona · ona li awen la kon insa en kon weka li lili · kama sona la ona li ken awen kepeken kon ala · ona li kepeken kon sijelo la ona li ken lili e tawa pi pilin ona · kalama tan pilin ona li kama lili ·
jan Sitata li kama sona e nasin pi weka wile e nasin pi awen insa tan jan Samana suli · ona li kepeken nasin lawa pi kulupu Samana · ma kasi la waso suli li tawa lon sewi · jan Sitata li insa e waso ni lon kon ona, li tawa lon sewi pi ma kasi, li tawa lon sewi pi nena kiwen a · ona li kama waso suli, li moku e kala, li pilin e wile moku · ona li mu waso, li moli sama waso · poka telo la soweli moli li awen lon ko kiwen · kon pi jan Sitata li kama lon insa pi sijelo soweli · ona li kama soweli moli, li awen lon poka telo · insa sijelo ona li kama jaki · soweli alasa li moku e ona · waso alasa li weka e selo ona · sijelo ona li kama palisa moli, li kama ko lili, li kama weka lon kon tawa · ni la kon jan pi jan Sitata li kama sin lon sijelo ona · ona li moli, li kama jaki, li kama weka sama ko lili · ona li sona e nasin jaki pi sike ni la ona li awen wawa tawa pini sike sama jan alasa lon kasi · sike ona li pini la ale pi ike ala li ken open · ona li moli e pilin ona e sona lawa ona · ona li weka tan pilin jan ona, li kama ante · ona li kama soweli, li kama waso, li kama kiwen, li kama kasi, li kama telo · taso ona li kama sin la ona li ona sama pi tenpo pini · ona li pilin sin e sike wile · ona li lawa e wile ni · taso pilin sin pi wile ante li kama ·
kulupu Samana la jan Sitata li kama sona mute a · ona li tawa noka lon nasin sin mute la ona li ken tawa lon nasin sewi, li ken weka tan pilin jan · ona li tawa lon nasin pi wile ala kepeken pilin ike · ona li alasa e pilin ike, li lawa e ona · ona li lawa e wile moku e wile telo e wile lape · jan Sitata li awen insa la ona li tawa lon nasin pi wile ala · ona li awen lon insa lawa, li weka e toki insa ale · ona li kama sona e nasin ni e nasin ante · tenpo mute la ona li kama weka tan ona sama · ona li awen pi jan ala · nasin ni la ona li ken tawa weka tan kon jan · taso tenpo ale la ona li kama sin tawa ona sama, tawa kon jan · tenpo mute la jan Sitata li awen pi ona sama ala · ona li awen lon ala, li awen lon soweli, li awen lon kiwen · taso tenpo ale la ona li kama sin · ona li ken ala weka tan poki ni · ona li kama sin lon suno anu mun, li kama sin lon pimeja anu telo sewi, li kama ona sama Sitata lon tenpo sin la pilin ike wawa li kama sin a · ona li pilin ike tan sike ni : sike pi weka ala ·
poka pi jan Sitata la jan Kowinta li awen · ona li sama pimeja jan, li tawa lon nasin sama, li pali sama · tenpo lili la ona tu li toki · ona li toki e nasin taso e pali taso · tenpo pi mute lili la ona tu li tawa kulupu tomo · ona li anpa, li alasa e moku tawa ona anu jan kulupu ona ·
jan Sitata li lon kulupu tomo la ona li toki : ｢jan Kowinta o, mi tu li kama sona e seme? mi tu li kama pona kepeken nasin ni anu seme?｣
ni la jan Kowinta li toki : ｢mi kama sona, li awen kama sona · jan Sitata o, tenpo kama la sina jan Samana pona a · sina kama sona e nasin pali ale kepeken tenpo lili · tenpo mute la jan Samana pi sona mute li toki sewi e sina · tenpo kama la sina kama jan sewi a, jan Sitata o｣ ·
jan Sitata li toki : ｢jan pona o, pilin mi la ni li lon ala a · mi jan Samana la mi kama sona mute · taso jan Kowinta o, nasin ale ni la mi ken kama sona kepeken tenpo lili, kepeken pali lili · nasin ni la mi ken kama sona lon tomo ale pi telo nasa anu tomo pi pali soweli · jan pona mi o, mi ken kama sona e nasin ni lon kulupu pi jan pali anu jan pi wile mani｣ ·
jan Kowinta li toki : ｢jan Sitata li musi taso a · nasin seme a la sina ken kama sona e nasin sewi pi awen lawa e nasin kon e nasin lawa pi wile telo lon kulupu ike pi jan ni a?｣
jan Sitata li toki kepeken kalama lili · uta ona li tawa ala · lukin ona li lon noka : ｢nasin pi awen insa li seme a? weka sijelo li seme a? moku ala li seme a? kon ala li seme a? ona li pilin monsuta la ona li wile tawa weka tan pilin jan · jan li wile ala pilin e sike la ona li weka e pilin ike kepeken nasin ni · ona li ken ala pilin pona lon poka ale la ona li wile tawa lili · tenpo lili taso la pilin li weka · ni li sama nasin pi jan pali ma · ona li sona e nasin ni lon tomo pi telo nasa · ona li moku e telo pan e telo kili nasa la ona li pilin jan ala · pilin ike ale li kama weka · pilin ale ona li pilin ala · ona li kama lape tan telo nasa la ona li kama sona e pilin sama pi jan Sitata, pi jan Kowinta · ona tu li tawa weka tan sijelo kepeken nasin sewi li awen insa pi jan ala la ona li pilin sama · jan Kowinta o, ni li nasin a｣ ·
jan Kowinta li toki : ｢sina toki e ni a · taso jan pona o, sina sona e ni : jan Sitata li jan pi pali ma ala a · jan pi kulupu Samana li jan pi telo nasa ala a · lon la jan li ken moku e telo nasa, li ken kama weka tan pilin a · ona li kama weka kepeken tenpo lili, li lape, li kama sin a · taso ona li kama sin la ona li kama sona ala · ale li sama · sona li sin ala · ona li kama sewi ala a lon nasin ni｣ ·
jan Sitata li uta pona, li toki a : ｢mi ken ala sona · tenpo ala la mi moku mute e telo nasa · taso jan Kowinta o, mi sona a e ni : tenpo lili taso la mi Sitata li ken weka tan pilin kepeken nasin sewi anu awen insa · mi sama li kama weka ala tan sike ni · mi sama jan lili lon insa mama a · mi sona a e ni｣ ·
tenpo sin li kama la jan Sitata en jan Kowinta li tawa tan ma kasi, li tawa kulupu tomo tan wile moku · jan Sitata li kama toki : ｢tenpo ni la, jan Kowinta o, mi tu li lon ala lon nasin pona? mi kama ala kama weka tan sike ale? mi kama ala kama sona e nasin ale? ken la mi tu pi sike ala li awen lon sike?｣
jan Kowinta li toki : ｢jan Sitata o, mi kama sona mute · mi tu o awen kama sona · mi tawa sike ala · mi tawa sewi · sike li sama sike mute, li tawa sewi · mi tu li tawa sewi mute lon sike ni｣ ·
jan Sitata li toki : ｢kulupu Samana la jan Samana wan li suli mute li pana e sona · tenpo seme la jan Samana ni li sike e suno? suli ona li seme a?｣
jan Kowinta li toki : ｢pilin mi la ona li sike mute e suno li suli mute｣ ·
jan Sitata li toki e ni : ｢ona li suli mute · taso awen la ona li weka ala tan sike wile, tan sike jan · tenpo kama la ona li sike mute a, li awen kama suli sama mi tu · mi tu li kama suli, li lon nasin sama · mi wan e toki lawa, li awen lon lawa, li moku lili a · taso tenpo ala la mi kama weka tan sike wile · ona en mi en sina li weka ala · jan Kowinta o, mi pilin e ni : ken la jan Samana ala li kama weka tan sike wile, li kama awen pi sike ala · jan ala a · nasin ni la mi lukin e pilin pona e weka pilin e nasin sewi · jan ante la nasin ni li wawa · taso ijo wan taso li suli a · nasin wan taso li nasin lon a · nasin ni la mi tu li kama ala lukin｣ ·
jan Kowinta li toki : ｢sina o toki ala e nimi ike ni, jan Sitata o! ni li ken ala a! kulupu pi jan sona sewi Paman en kulupu pi jan Samana en kulupu pi jan alasa li lon · jan mute a li alasa e nasin lon · nasin seme la sina ken toki e ni : jan ala li kama sona e nasin lon wan?｣
taso jan Sitata li toki kepeken kalama pi pilin ike, kepeken kalama pi toki musi · ona li toki ike, li toki musi : ｢jan Kowinta o, tenpo kama lili la jan pona sina li kama weka tan nasin pi jan Samana · tenpo suli la ona li awen lon poka sina · wile telo li pakala e mi, jan Kowinta o · nasin suli ni pi jan Samana la wile telo mi li awen wawa a · tenpo ale la telo mi li sona · tenpo ale la mi toki tawa jan sona la mi alasa e sona · sike mute la mi alasa e sona pi jan sewi Paman · sike mute la mi alasa e sona pi lipu sewi Weta · sike mute la mi alasa e sona pi jan Samana · jan Kowinta o, ken la mi o alasa e sona pi soweli jan lon ma kasi · ken la soweli li sona e nasin a · tenpo suli la mi kama sona · taso mi pini ala e kama sona ni : jan Kowinta o, kama sona li lon ala! pilin mi la ｢kama sona｣ li lon ala · jan pona o, sona wan taso li lon a, li lon ma ale · sona ni li kon Aman, li lon insa mi, li lon insa sina, li lon insa pi soweli ale a · ni la mi open pilin a · ken la ike li wile pi sona ni · kama sona pi sona ni li pakala suli a｣ ·
jan Kowinta li kute e ni la ona li pini e tawa ona, li sewi e luka ona · ona li toki : ｢jan Sitata o, sina o nasa ala e jan pona sina kepeken toki nasa ni a! lon la nimi sina li kama e monsuta lon pilin mi · sina o pilin insa a : kama sona li lon ala, li sama toki sina la toki sewi pi jan Paman en nasin sewi pi jan Samana li seme a? jan Sitata o, toki sina li lon la sewi ale ni li kama seme a?!｣
jan Kowinta li kalama lili e toki sewi tan lipu Upanisa : ｢jan li weka e jaki tan kon, li kama awen lon wan pi kon Aman la ona li pilin e pona pi nimi ala lon insa ona｣ ·
taso jan Sitata li kalama ala · ona li toki insa e nimi ale pi jan Kowinta · ona li kute insa e kalama ale pi nimi ni ·
lon la ona li anpa e lawa li toki insa : ｢sewi ale la seme li kama? seme li awen a? seme li weka ala, li lon a?｣ ona li anpa e lawa a ·
tenpo pini wan la jan mije tu li awen lon kulupu Samana li kute e toki lili a tan jan ante : jan pi nimi Kotama li lon · ona li jan sewi, li jan pi sona suno, li kama weka e pilin ike ale lon insa ona, li weka tan sike wile · ona li moli la ona li kama sin ala lon jan ante · toki la ona li tawa lon ma, li pana e sona · jan mute li awen lon poka ona, li jo ala, li lon tomo ala, li unpa ala, li kepeken len jelo pi jan nasin · taso sinpin ona li pana e pilin pona · jan sona sewi en jan lawa li anpa tawa ona, li kama sona tan nasin ona ·
kalama pi toki sewi lili ni li awen a · ona li kama kalama toki lon kulupu tomo, lon uta pi jan sona Paman, lon ma kasi, lon kulupu pi jan Samana · tenpo mute la nimi pi jan Kotama pi jan Puta ni li kama lon kute pi jan mije ni · jan Puta la toki ike en toki pona li kama tawa kute pi jan ante ·
toki ni li sama jaki wawa a · jaki li tawa jan, li moli e ona, li ken ala kama pona kepeken misikeke · toki pi jan sona ni li tawa ma ale · mije pi sona mute li lon · kon uta en toki ona li ken misikeke tawa jan ale, li pona e jaki insa ale ona · toki ni li tawa ma ale la jan mute li pilin e ni : ｢toki ni li ken ala lon a · sona pi mije ni li lon ala a｣ · taso jan mute li pilin e ni : ｢toki ni li lon a! tenpo lili la mi o tawa, o alasa e pana sona pi mije wawa ni a! mi o sona e wawa pi jan Kotama, pi jan Puta, pi jan sewi sona tan kulupu Saka!｣ jan pi pilin lon la ona li jo e sona pi lon ale a · ona li ken lukin e tenpo pini, li ken sona e pali pini ona · ona li weka tan sike wile la tenpo ala la ona li kama sin li pilin sin e ike · tenpo ala la ona li kama sin lon sijelo a · ona sewi la toki pi pona mute li lon a · toki la ona li ken pali e pali pi ken ala · ona li ken toki tawa sewi a · ona li anpa e sewi ike a · taso jan ante la toki ni li lon ala · ona li toki : ｢jan Kotama ni li jan powe a · ona li awen pona kepeken mani taso a · ona li kama sona ala · ona li sona ala e nasin pi pali sewi, li sona ala e nasin pi weka wile!｣
toki ni pi jan Puta li suwi a · ona li sama kon suwi pi kasi kule · ma li jaki a · awen li kama e pilin ike · taso ken li kama lon a · jan sin li kama lon, li toki e ken suwi e ken sewi · ma ale la toki pi jan Puta li lon · jan ale pi ma Palata li kute e toki ni · mije li kute, li pilin e wile insa · jan weka li tawa kulupu pi jan sona sewi Paman la jan ale li kute e toki pi jan sewi : jan Sakamuni ·
sama la toki ni li tawa kulupu Samana lon ma kasi · ona li tawa kute pi jan Sitata, li tawa kute pi jan Kowinta · tenpo suli la toki li kama lili, li kama lili, li kama · jan la toki li pana e wile sona · taso jan li sona ala e lon · tenpo ala la jan pi kulupu Samana li wile toki e ale ni · jan suli Samana la ona li ike a · jan suli li kute e ni : tenpo pini la jan Puta ni li sama jan Samana pi wile ala lon ma kasi · taso ona li tawa weka tan nasin Samana tan ma kasi, li tawa nasin pi ma wile · ona la jan Kotama ni li pona ala ·
tenpo suno wan la jan Kowinta li toki tawa jan pona ona · ｢jan Sitata o, suno ni la mi lon kulupu tomo la jan sona Paman pi nasin sewi li toki tawa mi : ｢o kama lon tomo mi a!｣ · insa tomo la jan lili li lon · mama ona li jan tan ma Makata · ona li lukin e jan Puta a, li kute e pana sona ona! lon la ni li pilin ike lili e sijelo mi · mi insa e kon, li toki insa : ｢mi tu o kute e sona tan uta pi mije sewi ni a!｣ · jan pona o, mi tu li wile ala wile tawa ma ni? mi wile ala wile kute e sona tan uta pi jan Puta a?｣
jan Sitata li toki : ｢tenpo ale la mi pilin insa e ni : jan Kowinta li wile awen lon ma pi kulupu Samana, li wile awen lon nasin sama ni, li wile kama jan suli Samana · taso tenpo ni la mi lukin a! mi sona pona ala e jan Kowinta! mi sona lili e pilin ona · ni la sina pona, li wile open e nasin sin · sina wile tawa ma toki pi jan Puta｣ ·
jan Kowinta li toki : ｢sina toki ike taso e mi · sina wile la o toki ike, jan Sitata o! taso sina sama, li kama ala kama pilin e wile ni? sina wile ala wile kute e sona ni a? sina toki ala toki tawa mi e ni sama : ｢mi wile ala awen lon nasin ni pi kulupu Samana a｣｣ ·
toki ni la jan Sitata li kalama musi a · kalama uta la pilin ike lili li lon · taso kalama pi musi ike li lon kin · ona li toki : ｢jan Kowinta o, sina toki pona · sina awen sona e lon e toki pini mi · taso sina o awen sona e ijo ante a · tenpo pini la sina kute e toki ante tan mi · ijo la mi sona ala e lon pi sona ale ni · nimi li mute · taso sona lon li lili a · jan mute li pana e sona · tenpo suli la mi lon nasin pi kama sona · taso tenpo ni la mi kama pilin e ni : nimi li ken ala sona lon a · taso mi kin o tawa, jan suwi o! mi o kute e sona sin · taso pilin mi la nimi sin ni li pana ala e kili sin｣ ·
jan Kowinta li toki : ｢wile sina li pona mute e pilin mi · taso sina o toki a : nasin seme la ni li ken? tenpo ala la mi kute e sona pi jan Kotama · nasin seme la sona ni li ken kili sin ala?｣
jan Sitata li toki : ｢mi o moku e kili ni la mi kama sona, jan Kowinta o! taso kili ni pi jan Kotama li weka e mi tu tan nasin pi kulupu Samana! ona li ken pana e ijo pona e sona ante la mi tu o awen, o kama sona｣ ·
tenpo suno sama la jan Sitata li toki e ale ni tawa jan suli wan tan kulupu Samana · ona li toki e wile tawa · ona li toki kepeken ike ala, li toki pona e wile ni tawa jan suli sama jan lili pi kama sona · taso jan suli Samana li kama pilin ike mute · mije tu li wile tawa weka tan kulupu ona · ona li toki ike, li kalama mute ·
ni li apeja e jan Kowinta · taso jan Sitata li kama lon poka pi kute ona, li toki tawa jan Kowinta kepeken kalama lili · ｢tenpo ni la mije suli ni o kama sona e ken mi · mi kama sona e ijo tan ona｣ ·
jan Sitata li tawa poka pi jan Samana, li lukin wawa e sinpin ona · ona li lukin wawa kepeken kon insa wawa, kepeken pilin wawa · ona li poki e lukin pi jan suli kepeken lukin wawa ona · ona li weka ale e wawa insa tan jan suli li weka e ken pali ona · wile pi jan Sitata li kama lawa e jan Samana · ona li ken ala pali kepeken wile ona · wile ona li kute e wile pi jan Sitata taso · jan Sitata li toki e wile tawa ona la ona li pali e wile ale kepeken kalama ala · jan suli ni li kalama uta ala · lukin ona li tawa ala · ken pali ona li weka · luka ona li tawa anpa · wawa ala la jan Sitata li lawa e ale ona · toki en wile insa pi jan Sitata la jan Samana li pali e ale · ona li kute taso e wile ni · ni la jan suli Samana li anpa mute · ona li luka pona, li toki pona e nasin kama pi mije tu · ona li toki e wile pona tan tawa weka ona · ni la mije tu ni li anpa a, li toki sama kepeken uta pona · ona tu li tawa ·
nasin la jan Kowinta li toki : ｢jan Sitata o, sina kama sona mute a tan kulupu Samana · mi sona ala a! jan pi mute lili li ken lawa e jan Samana kepeken wawa nasa · ni li wawa mute a · lon la mi pilin e ni : sina awen lon kulupu Samana la sina ken tawa noka lon telo｣ ·
jan Sitata li toki : ｢mi wile ala tawa noka lon telo · jan suli Samana o pilin pona tan ken ni!｣
jan Kotama
ma tomo Sawasi la jan lili ale li sona e nimi pi jan sewi Puta · tomo ale li wile pana e moku tawa jan nasin pi jan Kotama · ona li wile e mani, li kalama ala · poka pi ma tomo la ma kasi Setawana li lon · ni li ma pona tawa jan Kotama · jan esun Anatapinsika li jo e mani mute la ona li anpa tawa pana sona pi jan Puta, li pana e ma ni tawa kulupu nasin ona ·
jan tu pi alasa nasin li kama lon ma pi jan Kotama kepeken kute pi toki ale · ona li tawa ma Sawasi la jan li open pana e moku tan tomo ona · meli tomo li pana e moku la jan Sitata li toki :
｢jan pi pana pona o, mi tu li wile sona e ma pi jan sewi Puta · mi tu li kama tan ma kasi tan kulupu Samana, li alasa e jan sewi ni · mi alasa e sona tan uta ona ｣ ·
meli li toki : ｢sina pi kulupu Samana li kama tawa ma pona a · sina o sona e ni : ma kasi Setawana pi jan Anatapinsika la jan sewi li lon · ma ni la sina pi ma ante li ken lape · ma mute li lon tawa jan ante · ni la jan ale li ken kute e sona tan uta ona｣ ·
jan Kowinta li pilin pona mute tan toki ni la ona li toki : ｢ni la mi tu li lon ma wile a! nasin li pini! taso, mama pi jan ante o toki a! sina sona ala sona e jan Puta kepeken lukin sina?｣ ·
meli li toki : ｢tenpo mute la mi lukin e ona sewi · suno mute la mi lukin e ona · ona li tawa kepeken kalama ala kepeken len jelo ona · ona li tawa tomo, li wile e moku lon poki suli ona, li tawa weka lon poka pi moku ona｣ ·
pilin pona la jan Kowinta li kute, li wile kute e mute tan jan ni · taso jan Sitata li toki : ｢mi o awen tawa a｣ · ona li toki pona tawa meli, li lukin e jan mute a · jan mute pi ma ante en jan alasa pi nasin sewi tan kulupu pi jan Kotama li tawa ma kasi Setawana · ona li kama lon ma kasi lon tenpo pimeja la jan mute li kama, li toki e wile pi ma lape, li kama jo · jan Samana tu li awen pi tenpo suli lon ma kasi la ona li kalama ala, li alasa e ma lape kepeken tenpo lili · ona li lape li awen e kama suno ·
suno li kama la ona li lukin wawa e kulupu suli pi jan mute a · jan pi wile sona en jan nasin li lape lon ma ni · nasin ale pi ma suwi la jan nasin li tawa kepeken len jelo · anpa kasi la ona li awen · ona li toki e nasin sewi · anu ona li tawa ala · ma kasi pimeja li sama ma tomo suli a · jan mute li kama, li tawa · jan nasin mute li tawa lon poka pi poki moku, li alasa e moku lon ma tomo · tenpo wan taso la ona li moku lon tenpo suno · jan Puta pi sona suno li alasa kin e moku lon tenpo ni ·
jan Sitata li lukin e ona · tenpo ala la ona li sona kepeken wawa sewi e ni : jan ni li jan Puta · ona li lukin e mije pona pi len jelo · ona li tawa noka kepeken kalama ala, li jo e poki moku ·
｢o lukin a!｣ · jan Sitata li kalama lili tawa jan Kowinta : ｢jan ni li jan Puta!｣
ni la jan Kowinta li lukin e jan pi nasin sewi pi len jelo · ona li sama jan nasin ale, li nasa ala · taso tenpo lili la jan Kowinta li kama sona e ni : ni li jan suli a · ona tu li tawa lon monsi ona, li awen lukin ·
jan Puta li awen tawa, li toki ala · sinpin ona la ona li pilin pona ala, li pilin ike ala · taso, insa pi kalama ala la uta ona li pona · uta pona len ni la jan Puta li tawa noka kepeken pilin awen, kepeken kalama ala, sama jan lili pi sijelo wawa · ona li kepeken len jelo, li tawa noka kepeken nasin pi jan nasin ante ale · taso sinpin en nasin tawa en lukin anpa en luka ale ona la pilin pi pona awen li lon · ale a li pona · ala li ike · ona li alasa ala · ona li wile ala · kon ona li insa, li weka kepeken nasa ala, li sama suno wawa a · ala li ken pakala e pilin awen ona ·
ni la jan Kotama li tawa lon nasin pi ma tomo, li alasa e moku · jan Samana tu li sona lukin e ona kepeken pona ale ona, kepeken kalama ala ona, kepeken nasin ona pi wile ala, pi wawa ala · suno en pilin awen taso li lon ·
jan Kowinta li toki : ｢suno ni la mi kama kute e sona tan uta ona｣ ·
jan Sitata li toki ala · jan Sitata li wile lili kute e pana sona ona · ona li pilin e ni : ｢mi kama sona ala · sona sin li ken ala lon｣ · tenpo mute la ona en jan Kowinta li kute e sona pi jan Puta tan uta pi jan ante taso · taso ona li lukin wawa e lawa pi jan Kotama e sijelo ona e noka ona e luka ona pi kalama ala · lukin pi jan Sitata la sijelo ale pi jan Kotama li pana e sona lon, li sama suno sona · mije ni a — jan Puta ni — li jo e sona lon sijelo ale ona · luka lili ona la sona li lon! mije ni li sewi a · tenpo ala la jan Sitata li olin wawa e jan ante sama jan ni ·
ona tu li tawa lon monsi pi jan Puta, li tawa ma tomo · ona li kama sin tawa ma kasi, li kalama ala · ona kin li wile ala kalama lon suno ni · ona li lukin e kama sin pi jan Kotama · moku ona li lili mute · waso lili la ona li moku lili, li pona ala e sijelo · lukin ona la jan Puta li tawa pimeja pi kasi kili ·
taso pimeja li open kama la seli li lete lili · jan ale pi ma kasi li kama toki, li kama kulupu · ona li kute e sona pi jan Puta · ona li kute e kalama uta ona · ona la pona ale taso li lon · pilin pi pona awen li lon ona · jan Kotama li pana e sona pi pilin ike · ona li toki e tan pi pilin ike · ona li toki e nasin pini pi pilin ike · kalama lili la toki ona li awen · ale la pilin ike li lon · ma la pilin ike li lon · taso pini pi pilin ike li lon kin : jan li kepeken nasin pi jan Puta la ona li ken pini e pilin ike · jan sewi li toki kepeken kalama uta suwi wawa · ona li pana e sona pi nasin tu tu e sona pi nasin ona · ona li toki e nasin pi sona ona sama tenpo ante · kalama uta ona li awen lon sewi pi jan kute sama suno pi mun sewi ·
tenpo pimeja la kama la jan Puta li pini toki · jan mute pi ma ante li kama, li wile lon kulupu ona · ona li wile awen lon nasin pi sona ona · jan Kotama li ken e ni, li toki : ｢sina kute pona e sona · ona li kama pona tawa sina · ni la o kama lon kulupu pi nasin sewi ni, o pini e pilin ike ale｣ · ni la jan Kowinta pi toki lili kin, li tawa, li toki : ｢mi wile awen lon nasin pi jan sewi pi sona ona a｣ · ona li toki e wile tawa jan kulupu ante la ona kin li kama jan kulupu ·
ni li pini la jan Puta li tawa tan lape · jan Kowinta li toki kepeken pilin wawa tawa jan Sitata : ｢jan Sitata o, mi o toki ike ala tawa sina · mi tu li kute e jan sewi ni li kute e sona sama · jan Kowinta li kute e sona la ona li kama jan nasin pi sona ni · taso sina, jan pona o, wile ala kama sona lon nasin sama anu seme? sina wile awen ala awen? sina wile awen pi sona ala anu seme?｣
jan Sitata li kute e nimi pi jan Kowinta la lawa ona li kama sin, sama kama sin tan lape · tenpo suli la ona li lukin e sinpin pi jan Kowinta · ona li toki kepeken kalama lili, kepeken kalama pi musi ala : ｢jan Kowinta o, jan pona o, tenpo ni la sina open lon nasin ni · tenpo ale la, jan Kowinta o, sina jan pona · tenpo ale la sina tawa lon monsi mi lon nasin sama · tenpo mute la mi toki insa : ｢jan Kowinta li kama tawa lon nasin ante anu seme? ona li wile ala wile tawa lon nasin pi wile ona, lon nasin ante, lon poka mi ala?｣ taso tenpo ni la sina kama suli a! sina tawa lon nasin sina a! jan pona o mi wile e ni : sina awen lon nasin ni! sina o tawa pini nasin · ni la sina kama sona e pini pi pilin ike a!｣
jan Kowinta li sona pona ala la ona li toki sin kepeken kalama pi sona ala : ｢o toki sin a, jan suwi o! nasin ante li ken ala lon la o toki tawa mi e ni : ｢mi kin o kute e sona o awen lon nasin pi jan Puta｣｣ ·
jan Sitata li luka suwi e sijelo pi jan Kowinta li toki : ｢jan Kowinta o, sina kute pona ala e wile mi · mi toki sin a : sina o awen lon nasin ni o tawa pini nasin a!｣ ·
tenpo ni la jan Kowinta li kama sona e ni : jan pona ona li tawa weka li wile ala lon poka ona · telo pi pilin ike li kama tan lukin ona ·
ona li toki pi pilin ike : ｢jan Sitata o!｣ ·
jan Sitata li toki suwi tawa ona : ｢sona sina o weka ala, jan Kowinta o · tenpo ni la sina jan nasin lon kulupu pi jan Puta! sina weka tan kulupu sina tan mama sina · sina weka tan open sina tan mani sina · sina weka tan wile sina tan jan ale sina · nasin ni la sina o pali e ni · ni li wile pi jan sewi · ni li wile sina a · suno sin li kama la mi tawa weka, jan Kowinta o｣ ·
tenpo suli la jan tu ni li awen tawa noka lon ma kasi · tenpo suli la ona li awen li lape ala · tenpo mute a la jan Kowinta li toki tawa jan Sitata · wile ona la jan Sitata li kama jan nasin lon kulupu sona pi jan Kotama · ona li awen la ike ala li lon · kama sona li ike ala e ona · taso jan Sitata li wile ala e ni li toki tawa jan Kowinta e ni : ｢o pona, jan Kowinta o! sona pi jan sewi li pona mute a! ona li ike ala e mi!｣ ·
suno li open lon la jan nasin suli pi jan Puta li tawa lon ma kasi · ona li wile kulupu e jan sin ale li wile pana e len jelo li wile pana e sona open tawa ona ale · ni la jan Kowinta li tawa · ona li luka e jan pona pi tenpo suli li tawa lon kulupu pi jan sin ·
taso jan Sitata li tawa noka lon ma kasi li toki insa mute ·
nasin la ona li kama lukin e jan Kotama, e jan sewi · ona li toki tawa ona sama jan sewi · lukin ona li jo e pilin pi pona mute e pilin awen pi ante ala · mije lili ni li suli e wawa insa li wile toki tawa jan sewi ni · kalama ala la jan sewi li tawa e lawa · ona li ken e toki ·
ni la jan Sitata li toki : ｢tenpo suno pini la, jan sewi o, mi kute e sona pona sina · mi en jan pona li kama tan ma weka li kute e sona sina · tenpo ni la jan pona mi li tawa li awen lon kulupu sina · ona li awen lon nasin sina · taso mi open sin e alasa mi｣ ·
jan sewi li toki pi pilin pona : ｢pona｣ ·
jan Sitata li awen toki : ｢toki mi li wawa li ike · taso mi tawa weka tan jan sewi la mi o toki e pilin mi o powe ala · mi awen toki la ni li pona ala pona tawa jan sewi?｣ ·
kalama ala la jan Puta li tawa e lawa · ni li ken e toki ·
jan Sitata li toki : ｢pana sona ale sina la ijo wan li suli mute tawa mi li sewi a · sina pana e sona la ona li jaki ala · ona li lon · lon sina li toki e lon pi sona sina · sona sina la ma li sama linja wan · linja li pakala ala li linluwi e ale · linja li jo e open e pini · ona li linluwi e tan e kama · tenpo pini la jan ala li pana e sona ni pi jaki ala · tenpo ala la jan li pana e sona ni · lon la pilin pi jan sona Paman ale o jo e olin mute o · jan ni li lukin e ma kepeken sona sina la ona li kama sona e lon e wawa ona li ken wawa e olin ona · ni li lon taso · ona la sewi en ken li suli ala · lon taso li awen · nasin ni li ike anu pona la mi wile ala toki · ona li kama e pilin ike anu pilin pona la ni li suli ala · taso linluwi pi ijo ale li sona pona a · ijo suli en ijo lili li linluwi kepeken linja pi wawa sama · linja pi wawa tenpo en linja pi wawa tan · ona li open la ona li pini · sona ni li suno wawa a lon poka pi sona ante ale sina, jan wawa o · taso sona sina la wan en linluwi ale pi linja ni la pakala lili wan li lon · ma linluwi ni la ijo sin tan ma weka li kama : ni li pana sona sina · ni li ken weka tan sike, tan linja ni · taso lili ni la lawa ale en nasin ma li kama pakala li kama ala · mi wile ala toki ike a · sina pona｣ ·
kalama ala la jan Kotama li kute li tawa ala · tenpo ni la jan sewi pi pona ale li toki · ona li toki kepeken ike ala kepeken kalama pona : ｢jan lili pi jan sona Paman o, sina kute e sona · pona la sina lukin mute e sona li wile kama sona e ona · sina lukin e lupa a, e ike · sina o awen alasa e sona ni · o awen alasa e lon · taso, jan alasa sona o, sina o sona : pilin en utala mute li kama tan nimi · pilin li suli ala · ona li ken pona li ken ike · jan li ken wile e ona li ken wile ala e ona · taso mi la sina kute e sona taso · sona li pilin ala · sona li wile ala pana e sona tawa jan alasa · wile li ante · wile li weka tan pilin ike · ni taso li sona pi jan Kotama｣ ·
mije li toki : ｢wile mi la sina pilin ike ala tan mi, jan sewi o · mi toki la mi wile ala utala e sina · mi wile ala utala tan nimi · sina toki e lon · pilin li lili · taso mi o toki e ijo wan · tenpo ale la mi sona e ni : sina toki e lon · mi sona a e ni : sina jan Puta, jan pi sona suno · sina pini e pali · sina pini e pali suli pi jan sewi mute · sina kama e sona weka tan moli · sina sona e nasin · sina kama sona e ni tan alasa sina, tan nasin sina, tan toki sina, tan awen, tan sona ale · sina kama sona tan sona pi jan ante ala a! jan sewi o, ni la mi pilin e ni : jan ala li ken kama weka sama sina kepeken sona pi jan ante! sina ken ala pana e sona nasin kepeken nimi tawa jan ante, jan pona o · sona pi jan sona Puta li pana e mute · ona li pana e sona pi ike ala · taso sona li pana ala e ijo wan a · sina lukin e sona ni kepeken lukin sina · sina pilin e ona kepeken pilin · nimi li ken ala poki e ale ni · jan li ken ala kama sona tan nimi, tan uta · sina taso li sona e ale ni lon pilin sina · mi kute la mi kama sona e ni · ni li pilin mi · tan ni la mi awen lon nasin alasa · mi alasa ala e sona pi jan ante · mi sona e ni : mi kute e ale · mi alasa weka tan sona ale tan jan ale · mi o pini e pali mi lon poka pi jan ala, lon poka pi mi taso · mi pini ala la mi moli · taso tenpo mute la suno ni li kama lon lawa mi, jan sewi o · tenpo mute la mi kama pilin e ni : mi lukin e jan sewi lon｣ ·
kalama ala la jan Puta li lukin anpa e ma · kalama ala en awen pi pilin sama la sinpin ona li pana e uta pona ·
tenpo suli la jan sewi li toki : ｢wile mi la pilin sina li lon li ike ala · sina o pini e pali sina! taso o toki a : sina lukin ala lukin e mute pi kulupu Samana mi · jan alasa sama mi li kama sona tan sona ni li awen lon nasin ni · pilin sina la ona o weka ala weka tan kulupu sona ni? tenpo sin la ona o tawa ma wile anu seme?｣ ·
jan Sitata li toki : ｢pilin ala a · wile mi la ona ale o awen kama sona o pini e pali sina! mi o toki ike ala e jan ante · mi taso la mi o awen ala · jan Samana ale li alasa e weka tan pilin jan, pilin pi ante ala, jan sewi o · mi jan pi nasin sina la jan sewi o, mi pilin e ni : mi kama weka ala tan mi, tan pilin ike · ante la mi awen · mi awen jo e pilin ike mi · taso pilin mi li awen lon nasin sina, lon kulupu jan, lon sona taso!｣ ·
uta pona lili la jan Kotama li lukin e jan ni pi ma ante kepeken pona wawa · luka pi kalama ala la ona li toki e ni : ｢sina ken tawa｣ ·
jan sewi li toki : ｢sina sona mute, jan alasa o · sina ken toki kepeken sona mute, jan mi o · taso sona li ken ike e lawa!｣ ·
jan Puta li tawa weka · tenpo ale la uta pona en sinpin wawa ona li awen lon lawa pi jan Sitata ·
jan Sitata li toki insa : ｢tenpo ala la mi lukin e jan sama ni, e jan pi nasin pona ni · lon la mi kin li wile sama pona ni · mi wile tawa noka kepeken pona · mi awen pona la mi ken sewi, li ken len, li ken open, li ken sama jan lili · mi la jan ante li sona ala · lon la jan wan taso li ken pona lon ale · ona li awen lon insa wawa mute pi pilin ona la ona li ken tawa noka sama ni · ni la mi kin o alasa o sona e insa mi ·
mi lukin e mije wan · mije wan taso la mi anpa · tenpo ni la mi wile ala anpa tawa jan ante ala · mi alasa ala e sona pi mije ni la mi ken ala alasa e sona sin ·
mi weka tan jan Puta · taso ona li pana e mute tawa mi · ona li weka e jan pona mi, e jan poka mi · tenpo ante la ona li sama pimeja mi · tenpo ni la ona li sama pimeja jan pi jan Kotama · taso jan Puta li pana tawa mi e mi · ona li pana tawa mi e jan Sitata｣ ·
sona sewi
jan Sitata li tawa weka tan ma kasi, tan ma kasi pi jan Puta, tan ma kasi pi jan Kowinta · ona li pilin e ni : tenpo pini mute la mi jan ante · jan pini mi li awen lon ma kasi kin · mi weka tan jan pini mi kin · pilin ni li wawa · ona li tawa lon nasin la sijelo ale ona li pilin e ona · ona li toki insa mute, li sitelen insa · sitelen la ona li tawa lon telo suli li tawa ma anpa lon telo, tawa ma open pi pilin wawa · ona li alasa sona e pilin, e tan ona, e open ona · nasin ni la pilin li kama sona · ona li kama pana e suno tan insa ona, li suno e sona insa ·
jan Sitata li tawa noka la ona li toki insa · ona li kama sona · tenpo ni la ona li lili ala · ona li kama suli · ona li kama sona e ni : ijo li kama weka tan ona, sama selo pi akesi linja · ijo wan li awen ala lon ona · tenpo pini ale la ona li lon · taso tenpo ni la ona li weka · ijo ni li wile pi jan sona li wile pi kute sona · ona li tawa weka tan jan sona suli, tan jan sewi Puta · ona li ken ala awen lon nasin sona pi jan sewi ni ·
tenpo suli la ona li tawa noka li toki insa · ｢taso ni li seme? sina alasa e seme tan sona pi jan ante? ona li pana e sona · taso sina lukin ala e seme? seme li weka?｣ · ni la ona li kama sona : ｢mi alasa e mi, e lon mi, e tan mi, e pilin mi, e mi pilin · ni la mi alasa · mi wile kama sona e lon mi · ni li nasin li pali suli · taso tenpo pini la mi ken ala weka tan mi pilin, tan pilin mi · mi ken powe · mi ken tawa weka · mi ken len e lawa mi · taso tenpo ale la ona li kama sin · ni taso la mi toki insa mute! ijo ante li suli ala tawa mi sama ni · lon mi taso en mi pilin taso li nasa e ale mi · ni taso li kama e ni : mi jan Sitata! ma ale la mi sona pi pona mute e mi Sitata!｣ ·
ona li tawa noka li toki insa la ona li pini lon nasin · toki insa sin li kama a : ｢mi sona ala e mi, e jan Sitata · mi sona ala tan pilin monsuta · mi wile weka tan mi a! · mi alasa e wan Aman · mi alasa e sewi Paman · mi kipisi e ale mi · mi lukin e selo e insa, e insa pi insa mute · mi lukin e insa pi wan Aman e insa ale e insa sewi · taso pali ale ni la mi sona ala e mi · mi weka tan mi sama｣ ·
jan Sitata li open e lukin ona li lukin e ma · uta pona lili li kama lon sinpin ona · ona li pilin e sona suno lon lawa ona, lon noka ona · tenpo lili la ona li open sin e tawa noka · ona li tawa kepeken tenpo lili sama mije pi wile pali ·
ona li insa suli e kon li toki insa : ｢a, tenpo ni la jan Sitata o weka ala tan mi! tenpo ala la mi wile open e ale mi kepeken wan Aman · mi wile ala open kepeken pilin ike · mi wile ala moli e mi sama · mi wile ala lukin insa e mi ale · mi wile ala kama sona e sona len · tenpo ni la mi kama sona ala tan lipu Joka-Weta, tan lipu Atawa-Weta, tan jan pi jo ala, tan sona ante · ni ale la mi kama sona ala · mi o kama sona tan mi taso, tan mi sama · mi o sona e mi sama, e sona len pi jan Sitata｣ ·
ona li lukin e ma la lukin li sama lukin nanpa wan · ona li lukin e ma sama jan lili · ma li suwi a · ona li kule · ona li nasa li jo e sona len a! ni li laso · ni li jelo · ni li loje · sewi en telo li tawa · kasi en nena li kiwen · ale ni li suwi li pona lukin · ale ni li nasa li jo e sona len · insa pi ale ni la jan Sitata li lon : jan pi kama sona, jan lon nasin pi ona sama · ale jelo en ale laso en telo en kasi li kama nanpa wan tawa jan Sitata kepeken lukin ona · nasa pi sewi ike Mala li len ala e lukin ona · ona ale li ike ala li pona tawa jan Paman ni pi alasa wan · laso li laso · telo li telo · insa laso en insa telo la insa sewi wan ni li awen len lon jan Sitata kin · ma ni li laso · ma ni li jelo · ma ni li sewi · ma ni li kasi · ma ni li Sitata · tan ale en insa sewi li lon monsi ala · ona li lon insa taso!
ona li tawa kepeken tenpo lili li toki : ｢tenpo pini la mi nasa mute a! jan li lukin e lipu la ona li toki ike ala e nimi e sitelen · ona li pilin ike ala tan lipu · ona li lukin e lipu li olin e sona e sitelen ale · taso mi wile lukin e lipu pi lon mi la mi toki ike e nimi e sitelen e lipu li lukin ala e kon! mi toki e ni: ma lukin li ike! uta en lukin mi li pakala e ale li pona ala! ala! ni ale li pini! tenpo ni la mi sona · tenpo ni la mi kama sona pona · tenpo ni la mi open sin · suno ni li suno nanpa wan mi｣ ·
ona li toki insa la jan Sitata li pini tawa noka lon nasin · ona li tawa ala sama jan pi pilin monsuta ·
ona li kama sona kin e ni : ona li kama sin lon suno ni li open sin e ale la ona o open sin e alasa nasin o open sin e sona · ona li tawa weka tan ma kasi Setawana pi jan sewi sona la ona li pilin insa e ni : mi pini e sona nasin la mi o tawa sin tomo mama ona · taso tenpo ni la ona li pini e tawa noka sama jan pi pilin monsuta lon nasin · ni la ona li kama sona kin e ni : ｢tenpo ni la mi jan sin · mi pi tenpo ni li mi pi tenpo pini ala · mi jan alasa ala · mi jan pi nasin sewi ala · mi jan pi nasin Paman ala · mi lon tomo mama la mi pali e seme a? mi lukin e lipu anu seme? mi pana tawa sewi anu seme? mi awen ala awen lon lawa mi? taso ale ni li pini · ale ni li nasin mi ala · ona li lon poka ala pi nasin mi｣ ·
tawa ala la jan Sitata li awen · tenpo pi tawa pilin wan la pilin ona li kama lete · lete li awen lon insa sijelo · ona li sama soweli lili · soweli lili li lon poka pi soweli ala, li pilin monsuta tan wan taso · sike mute la ona li lon ala tomo li pilin ala · tenpo ni la ona li pilin a · tenpo pini la lawa ona li awen pi tawa ala taso awen la ona li jan lili pi mama mani ona · tenpo ala la ona li ken weka tan kulupu mama sewi, tan open ona · tenpo ni la ona li jan Sitata taso · ona li jan pi sona suno · ala pi tenpo pini li awen a · mute la ona li insa e kon · tenpo lili la sijelo ona li tawa lili tan lete · jan ala li awen pi wan taso sama ona · jan ala pi kulupu mani li weka tan kulupu pi jan mani · jan ala pi kulupu pali li weka tan kulupu pi jan pali · jan ale ni li toki sama li ken awen pona lon poka · jan Paman ala li weka tan kulupu pi jan Paman li awen ala lon poka kulupu · jan ala pi alasa nasin li awen ala lon poka pi kulupu ona · jan nasin pi wan taso a la ona kin li awen lon poka ma, lon ma kasi, lon lupa kiwen · ona kin li kama tan kulupu jan li ken awen lon tomo pi kulupu ni · jan Kowinta li kama jan nasin pi jo ala · jan nasin mute li jan sama ona · ona li kepeken len sama li lon nasin sama li toki sama · taso ona Sitata la ona li ken awen lon seme? ona li ken awen lon poka pi jan seme? ona li ken toki kepeken toki seme?
tenpo wawa ni la ma poka li weka tan lukin · jan Sitata li awen suno sama mun sewi · pilin lete en pilin ike la jan Sitata li kama sin li wawa · lawa ona li kama wan wawa · ona li pilin : tenpo ni la utala li pini · utala pi sona suno en utala pi open ona li pini · tenpo sin la ona li tawa noka suli · ona li tawa kepeken tenpo lili li tawa tomo ala · ona li tawa mama ala · tenpo ala la ona li tawa monsi ·
nimi jan en nimi ma
Sitata
Siddhartha (tan toki Sankitan · ｢jan li pini pona e pali ona｣)
Kowinta
Govinda (nimi wan pi sewi Winu Vishnu ; nimi jan)
ma kasi Sawa
Sal-wood (nimi kasi)
kalama sewi On
Om (tan toki Sankitan · kalama sewi pi wan Aman / sewi Paman)
wan Aman
Atman (tan toki Sankitan · wan ale lon ale)
sewi Pajapasi
Prajapati (tan toki Sankitan · sewi ma pi lipu Weta)
sewi Sajan
Satyam (tan toki Sankitan nasin lon ; lon)
sewi Paman
Brahman (tan toki Sankitan · sewi ale ; sewi lon)
kulupu Samana
Samaṇa (tan ma Palata · jan li alasa e nasin weka pi sike ike)
kulupu Saka
Sakya (kulupu jan lon tenpo pini · kulupu mama pi jan Puta)
jan Puta
Buddha (tan toki Pali · nimi pi jan Puta · ｢jan pi sona sewi / jan li kama tan lape｣)
jan Kotama
Gotama (tan nimi jan)
jan Sakamuni
Sakyamuni (tan toki Sankitan · jan sona tan kulupu Saja)
ma Makata
Magadha (ma mama pi jan Puta · ma pini lon ma Palata)
ma tomo Sawasi
Sāvatthī (ma pi kulupu tomo lon tenpo pi jan Puta)
jan esun Anatapinsika
Anathapiṇḍika (jan mani lon tenpo pi jan Puta · ona li pana e ma tawa kulupu jan pi jan Puta)
ma kasi Setawana
Jetavana (ma kasi · ma awen pi jan Puta)
lipu Joka-Weta
Yoga-Veda (lipu sewi pi ma Palata · ken la ni li tan kon Eman Ese)
lipu Atawa-Weta
Athar-Veda (lipu sewi pi ma Palata · ona li jo e toki musi kepeken toki Sankitan)
sewi ike Mala
Māra (nasin Puta la ona li sewi ike)
lipu Upanisa
Upaniṣad (tan toki Sankitan · lipu nasin sewi, sama lipu Weta)
sona lili pi nasin Puta
lipu Sitata la jan Puta li lon · jan Sitata li tawa ona li toki lili e sona nasin · taso lon la nasin Puta lon li weka lon lipu Sitata · lipu lili ni la mi pana e sona lili a pi nasin Puta lon · tenpo ala la jan lukin li kama sona e lili pi nasin Puta la ona li ken kama sona lili kepeken ni · o lukin pona ·
nasin Puta la pali li suli · pali li ken ike li ken pona · jan li pali pona la pona li kama · jan li pali ike la ike li kama · ｢ni li lon la ni li kama · ni li lon ala la ni li kama ala｣ · taso pali la wile li suli mute · moli li ike · jan li wile moli e pipi la ni li pali ike : ike li kama · taso jan li moli e pipi li wile ala la ike li kama ala · jan li pali la wile pilin ona li suli · wile pilin li ike ala la pali li ken ike ala · sama la pali li ken pona lon weka · taso insa pilin la wile li ken ike · ni la jan li pali pona la wile insa o pona · pali weka taso li pona la pona li kama ala ·
nasin pi jan Puta la pali ni li kama e ike :
jan li wile moli e ante
jan li lanpan ike e ijo tan jan ante
jan li unpa ike e jan pi wile ala
jan li toki ike li toki powe li toki utala
jan li moku e telo nasa e ijo nasa li nasa e lawa
jan li pali ala e ni la ike lili li kama · pona li kama a · taso lon la jan o sona e tan o sona e wile pilin · ona li pali ala e ni la pona li kama · taso suli la ona o sona e tan pi pali ala · tan seme la ona o pali ala e ni? sona ni li suli ·
sama la wile pona li seme? jan o sona e pona o sona e ike · jan o sona e tan pona e tan ike · sona ni la ona li ken pali pona li wile pona kepeken nimi ala · insa la ona li ken sona e tan e pali pona · jan o pona e pilin kepeken pilin ni :
jan ale o pilin pona
jan ala o pilin ike
jan ante li pilin pona la ni li pona tawa mi
ike li kama la mi awen pona
jan li ken wawa e pilin e pali kepeken nasin pilin ni · pali pilin ni la pona mute li kama ·
taso ante la jan Puta li pana e sona seme? suli la jan Puta li toki e ni :
ike : ale la pilin ike li ken kama
tan : pilin ike li kama tan wile insa (wile ijo, wile ante, wile lon, wile weka, wile ale)
misikeke : jan li pini e wile la pilin ike li pini
nasin : pini wile li kama tan nasin pi jan Puta
ni ale li sama pali · ｢ni li lon la ni li lon · ni li lon ala la ni li lon ala｣ · nasin Puta la kama li suli · ijo li kama la tan li lon · tan li lon la kama li lon · kama li lon ala la tan li lon ala · tan li lon ala la kama li lon ala ·
nasin misikeke la seme li lon? nasin li ni : sona pona, wile pona, toki pona, pali pona, mani pona, wawa pona, lukin pona, awen pona · lipu lili ni la mi toki ala e nasin suli ni · jan li wile sona la ona o alasa a!
|
703
|
omekalikante
|
Happy birthday omekalike!
I've been saving this remix up for quite a while, tweaking it and adding new elements over the course of like months. Two days ago I made a mad dash to write the lyrics (both in English and in Toki Pona, don't freak out!), yesterday I recorded and edited them, and today here we are ^^
The drums, sfx, main vocals, and text-to-speech are all new additions on the track, but everything else was made using vocal clips from the original omekalike.
Much love to all y'all. I'm still very much blown away by, like, all of what's happened with my music this year. This is not at all where I thought rejoining ma pona was going to lead me, but I'm so glad it did. sina ale li pona sewi a.
|
[
"jan Usawi"
] | null |
2022-06-29
|
day
|
[
"music",
"pop"
] | null |
CC-BY-NC-SA-3.0
|
[
"https://janusawi.bandcamp.com/album/omekalikante",
"https://www.youtube.com/watch?v=SBTiQG_NTY4"
] | null | null | null | null |
(Ceci n'est pas une guitar
ni li kalama uta)
I been in the game for a year now
Took a lil while, but I'm here now
Showed 'em what I had, they said it warranted a badge
Why the hell did I think it wasn't clear how
Now I'm coming back on the mic
The studio one, that's right
Out from the dorm, back in the home, bass with the amp simulator on the vox, automating the delay time
I'm making bank in a business they ain't even heard of
I only stumble over my words
Tryna explain just half of a third of
what kinda world I'm living in terms of
Now even they want me to get the word out
137, to be unexact
They think it's crazy I made that work out
Brains getting blurred out
'Cause on top of the lyricism, yeah I made the beats hit
Top of the line before they're even completed
Go ahead with the tuner, boy, I don't even need it
And on top of the quality, I stay friendly to speak with
Don't care if I blow up, that's how I intend to keep it
If I'm being real I still don't fully believe this
But Jesus
Would be a good rhyme if I said the name that way so I gotta go meta
Hardly would be my song if I didn't
I know the way I write and I woulda dodged that shit if I didn't know better
but y'all love me and I don't dodge evidence
I'm too busy here setting precedents
Getting a bit excessive like
pali nasa
mi wile e mani la
mi ken kalama suli e nimi sama "wawa" sama "pipi" sama "mama"
mama mi li ken kute e ni
nasin pi jan mute la mi nasa taso ala
(sina pilin monsuta ala monsuta?)
taso mani li kama tawa mi
toki sewi li kama tawa mi
sona mute li kama tawa mi
ijo ni li pona tawa mi
lukin mi la mi ken monsuta
tenpo pini la ken ni li lon ala
(a a a, musi a—sina o pilin monsuta)
ni la
o jan pi awen toki lawa ni:
mi o awen lili sama ni
a la sina ken ala lukin
mi kama pilin e ni:
sina lon ala lon tenpo mi
ni la mi ken weka e sona toki sina lon tenpo ale
ken la lon ni li awen
utala sina la sitelen mi li lon e wile mi kepeken
pilin wawa pi ken ala lape
ni li ike taso sina wile ala pake
la mi toki suli sin e ni:
(omekalikante)
(I still haven't brushed my teeth yet, I should probably do that)
|
704
|
soweli Kamelite (Camelidae)
| null |
[
"jan Alonola"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_soweli.png"
] | null | null | null | null |
soweli Kamelite li soweli pi ma seli, taso ona li ken soweli pi ma lete.
soweli Kamelite li lon ma Apika, lon ma Asija, lon ma Amelika seli. ma Amelika seli la, soweli Kamelite ni li lon: soweli Lama en soweli Wikunja li lon. ona li lon ma pi nena mute. ona li sama mute pi soweli Kamelite pi ma Asija en pi ma Apika, taso soweli Lama en soweli Wikunja li jo ala e nena monsi.
soweli Kamelite pi ma Apika en pi ma Asija li jo e nena suli lon monsi ona. soweli ni li soweli Kamelu (Camelus). soweli Kamelu li lon ma seli. ma seli la, telo lili en moku lili li lon. ni la, soweli Kamelu li ken lon kepeken moku lili, li ken lon kin kepeken telo lili. ona li jo e poki telo suli lon insa ona. kin la, ona li jo e poki moku suli lon insa ona. ona li ken lon kepeken moku ala lon tenpo mun wan. ona li ken lon kepeken telo ala lon tenpo suno mute a.
kin la, soweli Kamelu li ken ante e seli ona. seli mute li lon la, seli soweli li kama suli. jan la, ni li ike tawa sijelo jan. soweli Kamelu la, ni li ike ala tawa sijelo soweli.
soweli Kamelu mute li lon ma Apika, li lon ma Asija. ona li ken jo e nena wan, e nena tu. soweli ante la, soweli Kamelu li suli mute. ni la, jan li kepeken ona tawa ni: jan li tawa kepeken soweli Kamelu, li tawa e ijo kepeken soweli Kamelu lon monsi ona.
soweli Kamelite li jo e kulupu mama. kulupu mama la, soweli mije suli wan li lon. soweli meli mute en soweli lili mute li lon kin. ona li moku e kasi mute. ma Apika en ma Asija la, soweli Kamelu li moku e kasi pi selo pakala kin.
jan li kulupu e soweli Kamelite lon tenpo pini mute. jan li kepeken e soweli Kamelite tawa ijo mute. jan li moku e soweli Kamelite, li moku e telo mama, li tawa kepeken ona. tenpo pi pini lili la, jan li pana e soweli Kamelite tawa ma Oselija (Australia).
|
705
|
ni li pona tawa sina la ni kin li pona
| null |
[
"lon Jawin"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_kalama_musi.png"
] | null | null | null | null |
ilo Posipa (Spotify) li kepeken nanpa mute tan jan ale. sina ken pilin ike anu sina ken pilin pona la ilo li pana e wile ken sina tawa jan ale. taso mi sona ala e ni: ona li sona e wile mi kepeken nasin seme? mi alasa e sona la mi pana e sona lon ni.
wan la ilo Posipa li jo e seme? ona li jo e nanpa lon insa ilo e nanpa lon ala insa. nanpa insa li ni: sina kute e seme, kalama musi seme li ike anu pona tawa sina, sina pali e kulupu seme, mute. nanpa ante li ni: lipu pi kalama musi li toki e kalama musi sama, kalama musi li poki seme, mute.
ilo Posipa li pana e wile sina kepeken ilo seme? ilo Posipa li kepeken nanpa sina li kepeken ilo tu wan. ilo nanpa wan li ilo Ekone (Echonest), ilo nanpa tu li ilo Si Sajensipi (Seed Scientific), ilo nanpa tu wan li ilo Sonalite (Sonalytic). mi sona lili e ilo ni la mi toki ala e ni.
ilo Posipa li kepeken ilo ni li kepeken nanpa ni la ona li sona e wile sina kepeken nasin seme? ilo Posipa li kepeken nasin tu ni. nasin nanpa wan la wile sina pi tenpo pini li sama wile sina pi tenpo ni. nasin nanpa tu la wile pi jan sama li sama wile sina. ilo Posipa li jo e nanpa sina tan ilo Ekone tan ilo Si Sajensipi tan ilo Sonalite la ilo Posipa li pana e wile ken sina kepeken nasin ni.
ni la ilo Posipa li sona mute. taso ilo Posipa li sona ala e ale. kalama musi li sin la ilo Posipa li pali e seme? kalama musi li jo ala e nanpa ona la ilo Posipa li ken ala kepeken nasin ni tan ona li jo ala e nanpa. tan ni la ilo Posipa li pana e ona. ilo Posipa li sona ala e ni: ona li pona tawa seme? ilo Posipa li pana tawa jan mute la ilo Posipa li kama jo e nanpa ona tan jan mute ni. ona li pona tawa jan mute ni la ilo Posipa li pana e ona tawa jan sama.
mute li lon. ilo Posipa li kepeken nasin mute la mi sona ala e nasin ale ni. taso ni li open pana e sona pi ilo Posipa.
|
707
|
ijo pi suli pi nanpa kipisi
| null |
[
"jan Simo"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_linja_nanpa.svg",
"https://commons.wikimedia.org/wiki/File:Lipu_tenpo_nanpa_seli_-_leko_nanpa.svg",
"https://commons.wikimedia.org/wiki/File:Lipu_tenpo_nanpa_seli_-_ijo_pi_linja_tu_wan_pi_jan_Sipinsiki.svg"
] | null |
transcribed images that contained only text; wrote alt text for other images
| null | null |
mi wile toki e ijo musi tan sona nanpa. mi wile pana e sona pi ijo pi suli pi nanpa kipisi.
sona nanpa li suli li kulupu pi sona mute. kulupu sona ni la, sona pi nasin kulupu en sona pi nasin nanpa taso en sona ante mute li lon. kulupu ni la, sona li lon. sona ni li sona e linja e sike e leko e sitelen. kin la, ona li sona e ijo pi suli pi nanpa kipisi. taso suli pi nanpa kipisi li seme? nanpa kipisi li seme?
nanpa wan li nanpa kipisi ala. sama la, nanpa tu li nanpa kipisi ala. taso nanpa ante li lon. nanpa ni la, nanpa wan li lili. taso nanpa ni la, nanpa tu li suli. ona li nanpa kipisi.
suli pi nanpa kipisi li seme? nanpa pi suli ijo li seme? mi wile kama sona e nanpa pi suli ijo la, mi ken kama sona kepeken nasin seme? linja en lipu en leko li jo e nanpa pi suli ante.
mi jo e linja. mi suli e ona kepeken nanpa tu la, ona li kama linja suli. tenpo li la suli pi linja suli li sama suli pi linja tu.
mi jo e lipu. mi suli e ona kepeken nanpa tu la, ona li kama lipu suli. tenpo ni la suli pi lipu suli li sama suli pi lipu tu tu.
mi jo e leko. mi suli e ona kepeken nanpa tu la, ona li kama leko suli. tenpo ni la suli pi leko suli li sama suli pi leko luka tu wan.
nanpa tu en nanpa tu tu en nanpa luka tu wan li ante. taso ona li ante kepeken nasin seme? tan ni la mi pana e sona pi pali nanpa tawa sina:
mi pana e nanpa tu tawa nanpa tu wan la, ona li kama nanpa luka. mi mute e nanpa tu kepeken nanpa tu wan la, ona li kama nanpa luka wan. mi wawa e nanpa tu kepeken nanpa tu wan la, ona li kama nanpa luka tu wan.
2+3=5 2*3=6 2³=8
mi wile sona e nanpa pi suli linja la, mi pali sama ni: mi suli e linja kepeken nanpa tu la, suli pi linja suli li sama suli pi linja tu. mi wawa e nanpa tu kepeken nanpa seme la, ona li kama nanpa tu? nanpa alasa li nanpa wan. ni li nanpa pi suli linja.
mi wile sona e nanpa pi suli leko la, mi pali sama ni: mi suli e leko kepeken nanpa tu la, suli pi leko suli li sama suli pi leko luka tu wan. mi wawa e nanpa tu kepeken nanpa seme la, ona li kama nanpa luka tu wan? nanpa alasa li nanpa tu wan. ni li nanpa pi suli leko.
2^x=2 x=1
2^x=8 x=3
tenpo ni la sina sona e nanpa pi suli ijo. taso suli pi nanpa kipisi li seme? ijo li jo e suli pi nanpa kipisi la, ona li seme lukin? ijo pi linja tu wan pi jan Sipinsiki li ijo sama ni. mi ken sitelen e ona kepeken nasin seme?
open la mi jo e ijo pi linja tu wan. mi lili e ona kepeken nanpa tu la, mi kama jo e ijo pi linja tu wan lili. mi pana e ijo pi linja tu wan sama lon poka pi ijo pi linja tu wan nanpa wan. sama la, mi pana e ijo pi linja tu wan sama lon sewi pi ijo pi linja tu wan ante. tan ni la kulupu ijo li sama ijo pi linja tu wan tawa lukin. taso insa ona la, ijo pi linja tu wan li weka. suli ona li sama suli pi ijo open. ona li ijo sin.
tenpo ni la mi ken pali sin sama ni. taso tenpo ni la, mi pali kepeken ijo sin ni. ni la, mi kama jo e ijo sin. ona li sama ijo sin pi tenpo pini tawa lukin. mi ken pali sama ni lon tenpo ale. tan ni la mi kama jo e ijo pi linja tu wan pi jan Sipinsiki. ona li pona lukin. sina ken kipisi e ona. taso ijo kipisi ona li sama ijo pi kipisi ala tawa lukin. ni li nasa lili.
nanpa pi suli ona li seme? mi suli e ijo ni kepeken nanpa tu la, ona li kama ijo suli. taso tenpo ni la, suli pi ijo suli li sama suli pi ijo tu wan. mi wile kama sona e nanpa pi suli ona la, mi wile sona e ni: mi wawa e nanpa tu kepeken nanpa seme la, ona li kama nanpa tu wan? mi ken ala kama sona e nanpa ni kepeken lawa mi taso. mi ken kama sona e ona kepeken ilo sona. taso mi sona pona e ni: nanpa alasa la, nanpa wan li lili. taso sama la, nanpa tu li suli. tan ni la, mi sona e ni: nanpa pi suli pi ijo ni li nanpa kipisi. ni li nasa li musi.
2^x=3 x=1.5849…
ijo mute sama ni li lon. ona ale li pona lukin. ijo kipisi ona li sama ijo pi kipisi ala tawa lukin. sina ken lukin e ijo sama ni lon ma ale. kasi mute li sama ni. kin la, nena ma suli li sama ni. o alasa e ijo pi suli pi nanpa kipisi lon ma sina!
|
708
|
seme li mi?
| null |
[
"jan Alonola"
] | null |
2022-07-04
|
day
|
[
"sitelen sitelen",
"poetry"
] | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/"
] | null | null | null | null |
jan li nasa tan mi,
li jo e pilin suli,
li kalama e musi mi,
li pali e ijo suli.
mi wile ala pana
e ike tawa jan a,
taso jan pi mute suli
li pilin ike tan mi.
mi ijo pona nanpa wan.
jan li lon tan mi.
pona li lon tan mi.
jan ale li pilin e mi.
mi pana e tan.
|
709
|
tenpo ale la utala li ike tawa mi
| null |
[
"jan Polo"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_wawa_tawa_ma_Ukawina.png"
] | null | null | null | null |
sina pilin e seme lon utala pi ma Ukawina? mi pilin e ni: jan Pusin li jan nasa. ona o open ala e utala ni a. taso ona li jo e tan. ona li wile ala e ni: kulupu Nato en ilo utala pi ma Mewika li lon poka pi ma Losi. poka la ona li wile e ni: ma Tonpaso (Donbass) pi toki Losi li ken weka tan ma Ukawina. lon la tenpo pini la kulupu utala pi ma Ukawina li ike e jan mute pi ma Tonpaso. tenpo ni la jan lawa pi ma Ukawina Seleseki li wile e ilo utala mute tan ni: ona li wile pini e kulupu utala Losi. ma Elopa en ma Mewika li pana e ilo utala mute tawa ma Ukawina. jan mute li moli. ni li ike mute a. mi pilin e ni: jan li ken ala pini e jan Pusin, la jan Seleseki o alasa e nasin meso[^1] pi pini utala pi pini moli. lon jan li suli. ma li suli ala. lon la jan ala li jo e ma. ken la mi mute li pilin e ni: ma ni li ma mi. ona li pilin e ni tan seme? jan seme li anu e selo? jan lawa pi tenpo pini? jan utala pi tenpo pini anu seme? jan li pilin e ni: ma ona li pona nanpa wan, la ni li pona ala. ma ale li jo e ijo pona e ijo ike a. awen pi lon jan pi lon soweli pi ma kasi li pona mute li suli mute. jan mute li moli la, awen pi ma sama li pona ala. mi la nasin kulupu en sona kulupu en toki pi ma mi (taso lon la ona li ma mi ala) li suli. taso ma li suli lili. ma li ken ante. jan moli li ken ala lon sin. utala ala li suli nanpa wan a!
[^1]: "meso" li suli ala, li lili ala li insa pi ona tu
|
710
|
tawa pi poki monsi pi ma Asija nanpa luka tu: ma Mijama
| null |
[
"jan Polo"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_ma_Mijama.png"
] | null | null | null | null |
ma Mijama li ma pi pona mute, taso jan mute pi ma ni li jo e mani lili. tenpo ni la ona li jo e kulupu lawa pi ike mute. jan pi ma Mijama li anu ala e kulupu lawa ni. lon la jan lawa li kama jan lawa lon nasin wawa ike kepeken kulupu utala. ma Mijama la kule jan mute li lon, taso jan mute mute li jan pi nasin sewi Puta. lon la ma ni la tomo pi nasin sewi Puta mute en kiwen pi jan Puta mute li lon.
mi tawa ma Mijama lon tenpo tu wan. tenpo nanpa wan la mi tawa ma tomo lawa Jankon (Yangon) tawa ma Pakan (Bagan) tawa ma tomo Mantale (Mandalay). tenpo ni li sama tenpo pini tan ni: ilo pi pana mani li lon ala. suno nasin pi tenpo pimeja li lili mute. jan tawa pi ma ante kin li lili mute. tenpo nanpa tu la mi tawa sin ma tomo Jankon tawa telo suli pi insa pi ma Inle. tenpo sike tu tu taso li tawa, taso tenpo ni la sin pi ma Elopa pi ma Mewika li kama. tenpo ni la ijo mute li ante. ilo pi pana mani mute en tomo tawa mute en ilo toki mute en jan tawa mute pi ma mute kin li lon. tenpo nanpa tu wan la mi tawa sin ma tomo Mantale taso tawa toki kulupu pi tomo sona suli. ona li pona tawa mi, taso ike la ma tomo ni li kama jo e kalama pi ike mute e kon pi ike mute. mi la ante pi ma Elopa pi ma Mewika li pona ala a!
ma tomo lawa Jankon li pakala lili, taso ona li musi mute. ma tomo ni la tawa mi la ijo pona nanpa wan li tomo pi nasin sewi Puta Siwetakon Paja (Shwedagon Paya). ona li suli li epiku^1. lon meso[^2] ona la nena suli pi nasin sewi Puta li lon. ona li suli mute li jo e selo pi kiwen jelo. taso tawa mi la ma pi pona nanpa wan pi ma Mijama li ma Pakan. ma ni li lon poka pi telo tawa Ilawasi (Irrawaddy). ona li jo e tomo mute mute pi nasin sewi Puta pi tenpo pini, pana lukin la tomo pi nasin sewi Puta Ananta (Ananda) li lon. ona li jo e kiwen suli tu tu pi jan Puta. kiwen ale ni li lon noka li lon sinpin pi lupa tu tu pi tomo ni. wan li lukin e nasin pi kama suno, wan li lukin e nasin lete. wan li lukin e nasin pi suno pini. wan li lukin e nasin seli. ona li pona mute mute tawa mi a.
[^2]: "meso" li suli ala, li lili ala li insa pi ona tu
ma tomo Mantale la ijo pona pi nanpa wan li nena Mantale. lon sewi ona la tomo pi nasin sewi Puta li lon. tan noka pi nena ni la nasin suli pi leko[^3] mute li lon, taso jan li wile tawa sewi, la ona o weka e selo noka ona a! pini la telo suli Inle li suli mute. lon insa ona la tomo mute pi kiwen kasi li lon. ona li awen lon palisa suli. musi la jan lawa pi supa tawa telo li tawa kepeken palisa. taso ona li tawa e palisa ni kepeken noka ona a!
[^3]: "leko" li sama kiwen
tenpo ni la tawa pi ma Mijama li ken ala. taso tenpo kama la ona li ken, la o tawa ma Mijama. ona li jo e ijo musi mute mute pi ken lukin a! tenpo sama la mi wile e ni: kulupu lawa ike ni li pini a!
|
711
|
mi tawa ma lete
| null |
[
"jan Alonola"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_jan_lete.png"
] | null | null | null | null |
jan Te li lon ma seli, taso seli li ike tawa ona. seli lili li pona, taso ma ona li seli mute. ona li wile weka tan ma ni. ona li pilin e ni: »mi wile kama jo e ma mama sin.«
taso jan Te li jo e mani lili. ni la, ona li ken ala kama jo e tomo tawa. taso jan Te li jo e wawa lawa suli. ona li ken ala kama jo e tomo tawa, taso ona li ken kama jo e soweli tawa! ona li esun e ijo ale ona, li kama jo e soweli. jan Te la, soweli ni li suli, li ken tawa e nasin suli, li wile ala e telo mute. jan Te li pana e nimi tawa soweli: ona li soweli Amiki.
jan Te li tawa ma lete lon monsi pi soweli Amiki. ona tu li tawa lon ma pi seli mute. ko jelo mute li lon. ko ni li seli kin. suno li tawa mute la, ona tu li jo e moku lili, e telo lili. ona li wile kama jo e moku sin, e telo sin. ona li lukin mute. tenpo suno wan la, ona li lukin e telo lili.
ona li tawa telo lili. poka pi telo lili ni la, kili mute li lon. ni li pana e pilin pona suli tawa jan Te! ona li toki e ni: »mi ken tawa ma lete, a a a!« tenpo kama lili li, ona tu li tawa sin.
kama la, jan ante mute li lon. ona li jo e soweli mute, e mani mute, e kiwen mute. jan Te li sona e ni: »jan ni li jan esun.« jan esun li ken ni: ona li pona. taso jan esun ike li lon kin. ni la, jan Te li wile toki ala tawa jan esun, taso jan esun li lukin e jan Te, li wile toki tawa jan Te.
jan esun: »toki, jan nasa o! sina tan ma seme, li tawa ma seme?«
jan Te: »toki a! mi jan Te tan ma pi seli mute. mi wile tawa ma lete. mi wile kama jan pi ma lete.«
jan esun: »sina nasa a. ma lete li pona ala. ma seli li pona a! taso, ijo pona li kama tawa sina: mi mute li tawa ma lete, o tawa lon poka mi!«
ni li pona mute tawa jan Te tan ni: jan Te li sona ala e nasin tawa ma lete. ni la, ona li toki: »pona a! mi wile tawa lon poka sina.«
kulupu esun li tawa mute mute. taso ona li pini e tawa ona lon ma lete. ma lete la, open la, jan Te li pilin pona mute: »a! ma lete a! pona a! mi wile awen lon ma ni lon tenpo ale!«
taso tenpo kama lili la, jan Te li toki e ni: »a… ma lete li lete a. mi wile tawa ma seli.«
|
712
|
mijomi telo[^1]
| null |
[
"jan Ke Tami"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/"
] | null | null | null | null |
tenpo sike pini la kulupu pi toki pona li wile e musi sin. ni la ona li kama e utala musi lon ma pona pi toki pona. utala musi ni la toki suli musi sin o kama a. toki suli ni o musi ni: jan musi o ken toki sama jan pi toki ni o ken pali sama jan pi toki ni o ken pana e tenpo musi pona tawa kulupu lukin. toki suli tu tu wan li kama. mi wile toki e toki suli ni wan. nimi ona li mijomi telo[^1]. jan Kawa en jan Inwin en jan Sewa li pali e ona.
seme li lon toki ni? ma wan li lon insa pi telo suli li ma Papeto. jan lawa li lawa e ma Papeto li mije lawa Wetepi li ike. jan Elijo li jan lili ona li olin e jan Ton. jan Elijo en jan Ton li mije la olin pi ona tu li olin mijomi. olin mijomi li olin pi mije tu li nasin ike tawa mije lawa Wetepi. pona la jan lawa ike li sona ala e olin pi jan Elijo. ni li pona tan seme? mije li olin e mije la mije lawa li poki e ona. meli li olin e meli la, mije lawa li poki e ona. jan li tonsi[^2] la mije lawa li poki e ona. mije lawa Wetepi li poki e jan la jan poki li kama awen lon tomo awen li ken ala tawa weka li ken ala tawa jan olin ona. ni li ike.
[^1]: o tawa: shorturl.at/coEGL
[^2]: "tonsi" li meli ala, li mije ala, li ante
telo suli la tomo li tawa. jan Mokan li lawa e ona. jan pi nasin olin mute li lon ona. ken la jan pi tomo telo li poki e jan lili pi mije lawa la ona li ken kama weka e jan tan tomo awen. taso jan Elijo li jan lili ni li jan pi olin mijomi la ona kin li sama jan pi tomo telo. nasin olin o lon ala poki. a, seme li pona?
toki ni li musi wawa tawa mi. jan li wile tawa sama jan pi toki ni li wile toki sama jan pi toki ni la mi wile lukin a. taso ken la ni li wile e mute. jan luka wan li jo e nimi. jan ante kin li lon toki. kin la tenpo toki luka wan li lon toki li wile e ma ante lon tenpo toki sin. pali pi toki ni li ken pali mute. taso pilin mi la, ona li ken a.
toki ni li toki e utala pona la ona li wawa e pilin mi. jan pona pi toki ni li toki musi li toki suwi. mijomi telo li toki li pona li toki pona.
ken la sina pilin e ni: toki sin mute pi toki pona o lon! pona la, utala musi sin li kama pini lon tenpo mun kama. ni la mi ken kama lukin e lipu sin.
|
713
|
ma Sakala (anu ma seli suli)
| null |
[
"jan Alonola"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_ma_seli_suli.png"
] | null | null | null | null |
ma Sakala li ma seli suli. toki Alapi la, nimi pi ma Sakala li “الصحراء الكبرى” (aṣ-ṣaḥrāʾ al-kubrā) li sama “ma seli suli”. ni la, mi ken toki e ma Sakala (tan “Sahara”) anu ma seli suli.
ma Sakala li lon ma Apika. ma seli ale la, ma Sakala li ma seli suli a. ma Sakala li jo e ma kiwen. toki sona la, ma kiwen li ma Kamata (tan همادة hammāda). kin la, ma pi kiwen lili li lon ma Sakala. ma mute pi ma Sakala la, ma kiwen anu ma pi kiwen lili li lon. taso, ma ko li lon kin.
seli li ante mute lon ma Sakala. tenpo seli la, tenpo suno la, seli suli (30°C) li lon. tenpo lete en tenpo pimeja la, ma Sakala li lete mute a. nena la, tenpo lete la, ko lete li ken kama tan sewi.
nasin telo (suli) wan li lon taso ma Sakala. nasin telo ni li nasin telo Nile. ma Sakala la, kiwen mani mute li lon.
jan pi mute lili li lon ma Sakala. jan Alapi en jan Imasiken (Imaziɣen, Berbers) en jan Imusa (Imuhaɣ/ Imušaɣ, Tuareg people) en jan ante li lon ma Sakala. jan mute (60%) pi ma Sakala li lon tomo lon poka telo. taso jan mute li tawa kin.
kasi en soweli mute li lon ma Sakala. suli la, kasi pi selo pakala li lon. suwi la, soweli alasa lili Pupe Seta (Vulpus Zerda) li lon ma Sakala.
|
714
|
kijetesantakalu o! nanpa luka luka tu tu
|
kijetesantakalu li jo e nasa lon insa
|
[
"jan Ke Tami"
] | null |
2022-07-04
|
day
|
[
"comic"
] | null |
CC-BY 4.0
|
[
"https://liputenpo.org/lipu/nanpa-seli",
"https://janketami.wordpress.com/2022/08/19/kijetesantakalu-o-nanpa-luka-luka-tu-tu/",
"https://kijetesantakalu-o.tumblr.com/post/693023934597251073",
"https://commons.wikimedia.org/wiki/File:Kijetesantakalu_o!_-_ep14.png",
"https://commons.wikimedia.org/wiki/File:Kijetesantakalu_o!_-_ep14_(sitelen_pona).png"
] | null | null | null | null | |
715
|
jan suli pi nena Wekin
| null |
[
"jan Eli"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_nena_Wekin.png"
] | null | null | null | null |
ma tomo mi la jan mute li toki e toki ni tawa jan lili. toki ni li toki e ni: nena Wekin en nena Eka li lon tan seme?
jan suli pi nena Wekin li pilin ike tawa jan pi ma tomo Suwepewi (Shrewsbury) li wile moli e jan ale pi ma tomo Suwepewi. jan suli ni li jo e ma mute li tawa ma tomo Suwepewi. ona li lon ma tomo Weliton (Wellington) la ona li toki tawa jan pali pi len noka. jan pali ni li jo e len noka mute li wile pona e len noka. jan suli li toki tawa jan pali ni e ni: “mi tawa seme tan mi lon ma tomo Suwepewi? mi wile moli e jan ale pi ma tomo Suwepewi”. jan pali toki e ni: “tawa pi ma tomo Suwepewi li suli mute. mi tawa ma tomo Suwepewi la mi pakala e len noka mute!”.
jan suli li wile ala awen tawa li pana e ma mute ona tawa poka pi ma tomo Weliton. ona li pana kin e ma pi len noka ona tawa poka ni.
tenpo ni la nimi pi ma ni li nena Wekin (The Wrekin) li nena Eka (Ercall Hill).
|
716
|
kiwen lukin
| null |
[
"jan Kuleku Nena"
] | null |
2022-07-04
|
day
|
[
"poetry"
] | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_kiwen_lukin.png"
] | null | null | null | null |
[kepeken “Through the Looking Glass” tan jan Lewis Carroll]
jan Alisa li / lukin e sinpin / sitelen ni la / ona li lukin / e ma sin nasa
|
717
|
kasi pan pi lili nanpa wan
| null |
[
"jan Ke Tami"
] | null |
2022-07-04
|
day
| null | null |
CC-BY-SA 4.0
|
[
"https://liputenpo.org/pdfs/0014seli.pdf",
"https://liputenpo.org/lipu/nanpa-seli/",
"https://commons.wikimedia.org/wiki/File:Lipu_tenpo_nanpa_seli_-_mani.png"
] | null | null | null | null |
mi pilin e ni: soweli li lili la, ona li suwi. taso kasi li lili la ona kin li suwi ala suwi tawa lukin mi? lipu tenpo ni la mi wile lukin.
mi lukin sona e kasi ni: kasi seme li pana e pan li kama tan pan la ona li lili nanpa wan a? kin la suli ona li seme? sina wile sona e suli ona la o jo e mani lili sike. o supa e mani. o lukin e poka mani. poka mani li sewi lili taso. taso kasi pi toki ni la poka mani li suli a. sina pana e kasi lon kasi lon kasi lon kasi la sewi pi poka mani li wile e kasi mute. ni taso la kasi mute en poka mani li suli sama.
a ni la lili ona li lon sona sina. taso ona li kasi seme? kasi ni li sama sike palisa lili li laso jelo. ona li lon telo, li awen lon selo sewi telo. telo ni li tawa ala la ni li pona tawa kasi. insa ona li jo e kon la ona li ken awen lon sewi telo. ona li mute lon telo la ona li ken sama len lon selo telo. jan li luka e len ni la ko laso li ken lon luka, li kasi lili ni. lili ona la ona li ken sama ko tawa lukin.
lon la kasi li lili, taso ona li suli kin tawa ni: waso li lon telo la waso telo li moku mute pona e kasi ni. kasi li len e telo la ijo pona mute li ken: kala lili en akesi lili li ken awen lon anpa kasi la soweli ike li pakala ala e ona. len sama la, kasi li lili e suno lon insa telo. ni la kasi pi telo anpa li kama ala mute ike.
jan kin li kepeken kasi lili ni. jan mute li moku e ona. ma tawi la, moku ผํา pi kasi ni li suli a. jan sona li ken kepeken ona lon nasin mute. jan pi sona mun la kasi ni li ken moku pona lon mun loje. ni la jan li tawa mun loje la kasi ni li ken kama mute la jan li ken moku e ona. jan pi sona telo la kasi ni li ken awen e telo li ken weka e jaki tan telo. ona li len e telo la seli suno li weka lili taso e telo. ni la kasi li ken awen e telo. jan pi sona ma la kasi ni li ken pona e ma li ken pona e kasi li weka e namako ike tan ma tan kasi. ijo suli en ijo mute li ken tan kasi lili a.
taso pilin mi la kasi lili ni li suwi ala suwi? a, pilin la, suwi ona li suli ala. taso ona li pona ala pona? a, ona li pona mute! tenpo ni la mi sona e ona. tenpo pini la mi lukin ala e ona lon tomo moku, taso mi kama lukin e ona lon tenpo kama la mi wile moku e ona.
|
719
|
kalama musi pi telo pi kili loje
| null |
[
"jan Kapi"
] | null |
2022-07-06
|
day
|
[
"translation",
"music",
"food",
"nintendo",
"kirby",
"kirby battle royale",
"japanese",
"english"
] |
{
"title": "リンゴジュースのうた",
"authors": [
"大原萌",
"辻林美穂",
"中村朝羽"
]
}
| null |
[
"https://www.youtube.com/watch?v=etyq8D4ZycU",
"https://www.youtube.com/watch?v=kAWOHKMTlKk"
] | null | null | null | null |
mi pali mute e telo pi kili loje
kili tan alasa sin. mi jo e ona mute
o kama jo e kili, o kipisi e ona
kili loje, kili jelo, ko suwi, moku wawa!
mi moku e ni lon tenpo ale
la mi kama wawa sama ona
a, mi wile ni: sijelo mi li kama wawa!
mi moku mute e telo pi kili loje
la mi anpa ala tawa ona. mi kama wawa!
lon utala suli, la jan ale o musi
mi kama sona la, mi kama ante lili
sona len sewi li sitelen lon pilin mi
sona ni li wawa e mi tawa pona utala
mi wile ni: mi kama suli la
mi utala pona e ona
a, mi wile kama jo e jan pona mute!
jan ale o moku e telo pi kili loje
mi kama sona e pali lon tenpo ale
mi olin mute e telo pi kili loje
mi utala e utala pona. mi kama wawa!
|
720
|
ante toki pi AU MAGASIN DE NOUVEAUTES (esun pi ijo sin)
| null |
[
"jan Epen"
] | null |
2022-07-16
|
day
| null |
{
"title": "“AU MAGASIN DE NOUVEAUTES”",
"authors": [
"李箱"
]
}
|
CC-BY-SA 4.0
|
[
"https://github.com/lipukule/site/blob/main/content/post/2022-07-16-ante-toki-pi-au-magasin-de-nouveautes-esun-pi-ijo-sin.md",
"https://lipukule.org/post/2022/07/16/ante-toki-pi-au-magasin-de-nouveautes-esun-pi-ijo-sin/"
] | null | null | null |
See https://en.namu.wiki/w/%EA%B1%B4%EC%B6%95%EB%AC%B4%ED%95%9C%EC%9C%A1%EB%A9%B4%EA%B0%81%EC%B2%B4 for more information on the original
|
mi ante e toki pi toki lili “AU MAGASIN DE NOUVEAUTES” tan jan Isan. sina ken pilin e ni: ona li nasa lili. jan Isan li pali ala e toki lili kepeken lawa pi toki lili. ona li lukin pali e ona kepeken nasin sin. toki ni li lon kulupu pi toki lili “leko pi pali tomo pi pini ala”. mi wile pana e toki lili ante lon kulupu ni.
AU MAGASIN DE NOUVEAUTES (lon esun pi ijo sin) tan jan Isan
lekopiinsalekopiinsalekopiinsalekopiinsaleko
lekopitawasamasikepitawapilekopitawasamasikepitawapilekopitawasamasike
janlilukinekonpikopiwekapipilonnasintelo, nasinnilakopiwekapipilitawa
masikelikamalontanijosamapimasikepikamalontanmasike
lennokapiunpaala(nimionalijanWasu)
lenpitelolojesijeloala,kulepisinpinsinalisamanokawaso
pilinsulilitawasikenanpatuwanlekotansikenanpawanleko
telokontankulupuKosipitawatantenposelipimaMasejulilukinetenpopiletelililonmaAsija
tomotawakonlitawalonsewilaso.tomonilasitelen"misikekepimolipipi"lilon
makasilililonsewitomo.melilipalisamasoweli
sitelensonapitawaanpalitawapalisasupalinjasamapalisasupa
sitelen"XII"lonsiketenpolasunolonpinipitenposunolitawaanpa,sunonilatelolilon
tokipiinsapilupapiopenalapiinsawasopiinsapitokiikepiinsalupapiinsalupa
lupapitomomokulamijeenmelilikamalontenponilitawanasinpionawan
lekosuwipitelokulelasolilontomotawapisiketuwan
lennokapijanutalalianpaelipunimi. kasipilonalalitawalonsupa
janpitawaanpapitawasewipitawaanpapitawasewili
janpitawasewialapitawaanpaalapitawasewialapitawaanpaala
sijeloanpapimelinilisamasijelosewipimijeona(mipilinikelipilinike)
pokilekoliopentawakepekennoka(onalimonsutatawami)
pokapiiloselila"tawapona"litawasewi
selotomolatelolianpa. tawapikulupupikalasuno
mi sona e ni: jan mute li ken ala lukin e ona. tan ni la mi sitelen e ona kepeken lawa pi toki pona.
AU MAGASIN DE NOUVEAUTES (lon esun pi ijo sin) tan jan Isan
leko pi insa leko pi insa leko pi insa leko pi insa leko
leko pi tawa sama sike pi tawa pi leko pi tawa sama sike pi tawa pi leko pi tawa sama sike
jan li lukin e kon pi ko pi weka pipi lon nasin telo, nasin ni la ko pi weka pipi li tawa
ma sike li kama lon tan ijo sama pi ma sike pi kama lon tan ma sike
len noka pi unpa ala (nimi ona li jan Wasu)
len pi telo loje sijelo ala, kule pi sinpin sina li sama noka waso
pilin suli li tawa sike nanpa tu wan leko tan sike nanpa wan leko
telo kon tan kulupu Kosi pi tawa tan tenpo seli pi ma Maseju li lukin e tenpo pi lete lili lon ma Asija
tomo tawa kon li tawa lon sewi laso.tomo ni la sitelen "misikeke pi moli pipi" li lon
ma kasi lili lon sewi tomo.meli li pali sama soweli
sitelen sona pi tawa anpa li tawa palisa supa linja sama palisa supa
sitelen "XII" lon sike tenpo la suno lon pini pi tenpo suno li tawa anpa,suno ni la telo li lon
toki pi insa pi lupa pi open ala pi insa waso pi insa pi toki ike pi insa lupa pi insa lupa
lupa pi tomo moku la mije en meli li kama lon tenpo ni li tawa nasin pi ona wan
leko suwi pi telo kule laso li lon tomo tawa pi sike tu wan
len noka pi jan utala li anpa e lipu nimi. kasi pi lon ala li tawa lon supa
jan pi tawa anpa pi tawa sewi pi tawa anpa pi tawa sewi li
jan pi tawa sewi ala pi tawa anpa ala pi tawa sewi ala pi tawa anpa ala
sijelo anpa pi meli ni li sama sijelo sewi pi mije ona (mi pilin ike li pilin ike)
poki leko li open tawa kepeken noka (ona li monsuta tawa mi)
poka pi ilo seli la "tawa pona" li tawa sewi
selo tomo la telo li anpa. tawa pi kulupu pi kala suno
lipu ante
toki lili lon toki Anku
toki lili lon toki Inlitoki lili lon toki Inli
|
721
|
tomo suli pi ma tomo Jejan
| null |
[
"jan Maku"
] | null |
2022-07-16
|
day
|
[
"translation",
"traditional",
"confucianism"
] |
{
"title": "岳陽樓記",
"authors": [
"Fan Zhongyan"
]
}
| null |
[
"https://drive.google.com/file/d/1qejDEQWzVLWHJNsJxEDvvp8peKeQr4Mi/view"
] | null | null | null | null |
tenpo suli kasi pi tenpo sike nanpa tu tu pi tenpo nimi Sinli la, jan Ten Sisin li kama anpa li tawa ma lili Palin. tenpo sike kama wan la, nasin lawa li sewi, jan ale li pona, ijo lili mute li suli. jan li pona e tomo suli pi ma tomo Jejan, li suli e ni, li sitelen e sitelen musi pi jan sona pi tenpo mute lon ni. ona li toki e ni tawa mi: mi wile sitelen e ni.
mi lukin e ni: ijo pona ale lon ma lili Palin li lon telo Tonsin. telo ni li linja tawa nena weka, li moku e nasin telo Sansan. ona li lukin suno lon tenpo walo, li lukin mun lon tenpo pimeja, li jo e selo sewi mute mute. tomo suli pi ma tomo Jejan li jo e ijo sewi ni a. ni la, jan pi tenpo pini li toki e ale. taso, poka ona li jo e lupa ma U e nasin telo Sa e nasin telo San. jan anpa pi nasin lawa en jan sitelen pi pilin mute li kulupu lon ni. ona li lukin e ijo ni la, pilin ona li wile sama a!
tenpo wan la, tenpo mun mute la, telo sewi mute li lon. kon tawa wawa li kalama, telo jaki li tawa sewi. suno li wawa ala, nena li lukin ala. jan esun en jan tawa li tawa ala, ilo pi tomo tawa telo li pakala. pimeja suli li kama lon tenpo pimeja, soweli li mu wawa. jan li tawa sewi pi tomo suli ni la, ona li pilin e tawa tan ma, e ma tan, e toki jaki, e toki ike. ijo ale li lukin ike la, ona li wile pilin ike suli a.
tenpo ante la, sewi li pona la, telo li tawa ala. sewi en telo li wan, laso li kama suli mute. waso suli li kulupu lon ma, kala kule li tawa lon telo. kasi mute pi ma mute li laso suli li pona suli. tenpo lili la, kon walo mute li weka, mun li suno lon ma suli. lon telo la, suno jelo li tawa lili, mun li sama kiwen mani. jan pi alasa kala li kalama, ni li musi sewi a! jan li tawa sewi pi tomo suli ni la, ona li pilin waso, li weka e pona ale e ike ale, li pana e telo nasa tawa kon tawa, li pilin pona suli a.
a! mi alasa e ni: jan pi nasin pona lon tenpo pini li pilin e seme? ona li ante tawa kulupu jan tu ni. ni li tan seme? ona li pilin pona tan ijo ala, li pilin ike tan ona sama ala. ona li lon tomo pi nasin lawa la, ona li pilin ike tawa jan ale. ona li lon ma weka la, ona li pilin ike tawa jan lawa. ona li sewi anu anpa la, ona li pilin ike lon tenpo ale. ni la, ona li pilin pona lon tenpo seme? ona li wile toki e ni: mi pilin ike lon tenpo pini pi jan ante ale, li pilin pona lon tenpo kama pi jan ante ale. a! jan ni li lon ala la, nasin mi li sama nasin pi jan seme! mi sitelen e ni lon tenpo suno nanpa luka luka luka pi tenpo mun nanpa luka tu tu pi tenpo sike nanpa luka wan.
|
722
|
sona sin pona tan jan sewi Jojane
|
A translation of John's Gospel
|
[
"Jonathan Hill"
] | null |
2022-07-21
|
day
|
[
"translation",
"story",
"prose",
"nasin sewi",
"religion"
] |
{
"title": "The Gospel of John",
"authors": null
}
|
CC BY-SA 4.0
|
[
"https://www.dropbox.com/scl/fo/1lwxpg9edoq0vp8a3k87b/AO-KKWMrxjSaYDm9HQo2u7o?rlkey=nnbhztds2crng00u8zu1mf7zb&e=3&dl=0"
] | null | null | null | null |
sona sin pona tan jan sewi Jojane
|
723
|
poki suno lili (kalama open pi sitelen "SUNO OLIN: toki awen wasoweli")
|
ni li kalama musi wasoweli. isipin la, ni li tan sitelen tawa musi. (wasoweli li seme? ona li pona li suwi li olin.)
|
[
"akesi kon Nalasuni"
] | null |
2022-07-25
|
day
|
[
"original",
"music",
"vocal synth",
"chiptune",
"sitelen telo"
] |
{
"title": null,
"authors": null
}
| null |
[
"https://nmccoy.net/wasoweli3.html",
"https://www.lexaloffle.com/bbs/cart_info.php?cid=wasoweli3",
"https://www.youtube.com/watch?v=u9rPtXM-tKA",
"https://www.youtube.com/watch?v=8grmP7HcmiQ"
] | null | null | null | null |
tenpo li kama la
suno li lon
o lukin e sewi
o pilin e kon
jan ale li sona
e wile suwi
o kute e kalama ni!
poki suno lili o!
o kalama e olin sina
tawa ale lon ma ale
pilin suno o lon pona!
wasoweli suwi o!
o pana sin e suno sina
mi o sona e lon ona
olin lon la jan li wawa!
|
724
|
ijo sin
| null |
[
"jan Lakuse"
] | null |
2022-07-30
|
day
| null | null |
CC-BY-SA 4.0
|
[
"https://www.youtube.com/watch?v=91VAEpRISyw",
"https://docs.google.com/document/d/e/2PACX-1vRWok2SgBE8NCDcxds-LGpycTJYitKAxJgUiFP3Bow0yAKCHPopBCuBxNzVDK19Jh01zq_0dv4YXc7d/pub",
"https://wikisource.org/wiki/Kalama_sin/24"
] | null | null | null | null |
ijo ale, soweli ale, akesi ale, waso ale, pipi ale, kala ale, jan ale, kijetesantakalu ale, (ijo ante seme li lon...) sewi ale, anpa ale, supa ale, sinpin ale, kili ale, telo ale, ko ale, mi sona ala e ante ale... ni kin. taso, ale o toki. a a a. mi jan Lakuse. ni li kalama sin. a, tenpo kalama ni la mi taso li lon li toki li kalama tawa kute sina. wile la ni li ike ala, a a a.
a, taso, tenpo pi kalama ni la mi wile toki e ijo mute sin pi tenpo poka... sama ni: mi pilin e ni: sina jan pi toki pona la ken suli la sina wile sona e ijo ni. ona li ken musi mute tawa sina ale. kin la, n... kin la lon tenpo kama la jan pi... jan pi toki pona pi tenpo kama li ken kute e kalama mi ni li ken pilin e ni: "a... tenpo pini la ijo li lon, anu seme?" a, mi sona ala: tan seme la mi pali e ni. taso, a, lon. mi o open anu seme. mi o toki e ijo pi tenpo poka. nanpa wan la mi wile toki e ilo sin... ni li ma Seka. mi pana e nasin lon toki anpa. ma Seka li... a a. nimi Seka li tan "sitelen en kalama" la "sitelen kalama" la "se ka". ilo sin li sama lipu Jutu... [mu] taso, kulupu Kuko li lawa ala e ona. kulupu esun suil li lawa ala e ona. jan pona pi toki pona li lawa e ona. kin la sitelen tawa ale lon ma Seka li tawa ijo pi toki pona. ni la toki pona, ni li pona tawa sina la ken suli la ma Seka li pona tawa sina kin. ken la sina jan pali pi sitelen tawa. sina jan pali pi sitelen tawa la nasin li lon. sina ken kama e sitelen tawa ale sina pi ilo Jutu tawa ma Seka kin. wile la jan mute li kepeken ilo sin ni, tan ni: kulupu suli esun li ike. o sona! a, kin la kulupu Kuko li wile ala pona tawa sina. ona li wile e mani ale sina taso. a, ni la... kin la sina wile lukin ala e sitelen tawa ante, taso sina wile lukin e sitelen tawa pi toki pona li wile lukin e sitelen tawa ale pi toki pona [la] mi pilin e ni: ni li ken pona mute: ijo ale li lon ma Seka. ni li ken pona mute. a! ni la, o tawa ma Seka, o lukin. tenpo ni la sitelen tawa pi mute lili taso li lon. mi pilin e ni: tenpo kama la sitelen tawa mute mute mute li ken lon li ken pona mute, a, li ken... mi sona ala - tenpo la mi lon ma - mi kepeken ilo Jutu la mi pilin e ni: mi lukin a- mi wile alasa e sitelen tawa sin pi toki pona la ni li wile e pali wawa. mi o sona e nimi. mi o sitelen... mi o alasa e nimi "toki" taso, anu mi o alasa e nimi "pona" taso la tenpo la a, sitelen tawa pi toki ante kin li kama, anu seme - nimi "toki" li nimi "tenpo" lon... n, nimi, a... toki Nijon la nimi "toki" li toki e ni: "tenpo". a, ni la, kon li ante lon toki ante anu seme. ni la sina wile alasa e sitelen tawa pi toki pona taso la ni li ken ike lili. taso mi pilin e ni: ma Seka la ale li kama pona! jan ale o tawa ona! tan seme la jan pi mute lili taso li tawa ona lon tenpo ni? mi sona ala. taso, a a a. o tawa ma Seka! ni li ijo nanpa wan, a a. nanpa tu. n. a, a a. lon la ken la ni li ijo pi suli mute tawa mi taso, a a. ken la ni li suli ala tawa jan ante. taso mi pilin e ni: jan mute pi toki pona li pali e ijo pi toki pona la pali ona li tawa ante toki taso. jan ala li pali e lipu sin pi toki pona taso, anu seme? jan ale li pali lipu kepeken nasin pi toki pona. ni li ike tawa mi la mi kama e utala. utala ni la jan li ken sitelen. jan li kama sitelen e lipu ante mute sin pi toki pona taso. ale o toki ala, li kama pana tawa mi... a la sina ale li ken lukin e lipu ale ni lon lipu... nimi ona li utala.pona.la mi kama pana e nimi ni kin lon anpa la sina ken lukin. a, tenpo ni la sina ale li ken lukin e lipu pona ni, lon ni a. a, o sona e ni: lipu ale ni li pona mute li musi mute la sina wile lukin e ijo... a ken la o kama lukin kepeken toki pona. o kama lukin e lipu pi toki pona taso. a a. a, sitelen... nimi mute li lon sin... nimi mute li lipu. o sona e ni a. n. ni li pona mute tawa mi. mi wile e ni: jan mute li ken lukin tan ni... jan pali wawa li lon kulupu pi toki pona. mi pilin wawa a tawa ni. taso, a, ijo nanpa tu wan li seme? ona li suno pi toki pona. a, suno pi toki pona li tenpo kulupu pi toki pona. jan mute li kama li kulupu li musi li toki li pali pi toki pona lon poka, li musi pi toki pona lon poka. jan mute pi kalama musi li kama mu tawa jan lukin... a, ijo ante seme... jan sona pi toki pona li kama pana e sona. a, suno pi toki pona li pona mute. ona li lon ala ma. ona li lon ilo taso. a, mi pilin e ni: sina ken lukin kepeken ilo Jutu, anu sina kama lon ilo Siko, taso lon la mi sona pona ala. mi sona e ni: kulupu pali pi suno pi toki pona li awen kama sona e ni: ona li wile kepeken nasin seme lon lukin lon kute... ilo li nasa mute anu seme... ni la jan li pali wawa e nasin pona ilo. a, taso mi pana e nasin tawa suno pi toki pona lon toki anpa. sina wile kama sona e ijo sin li wile kama sona e tenpo e ni: "jan seme li kama" la o lukin lon toki anpa. a, kin la mi o toki e tenpo anu seme? suno pi toki pona li kama lon tenpo mun nanpa LTW lon tenpo suno nanpa LW anu LT. nasin tenpo li ante lon ma ante anu seme... ni la sina ken lukin e lipu la lipu li kama toki e tenpo pona tawa sina. a, lon! taso ona li toki pona li pona mute. wile la jan mute li ken kama li ken lukin li ken musi. a, tenpo lili taso la tenpo pi toki pona li lon anu seme? a, ni la suno pi toki pona li musi mute tawa mi. wile la jan mute li kama li ken kama sona pona pi toki pona lon poka, anu seme. a, taso! ijo nanpa tu tu li... a! tenpo kulupu lon ma Win. mi wile toki lili e ni. sina sona ala e ni la jan li kama e tenpo kulupu lon ma Elopa, lon ma Win. a, ni li lon tenpo sama pi suno pi toki pona. ni la sina lon ma Elopa li sona ala e ni: jan li kama kulupu... [la] o sona e ni: tenpo kulupu li lon! a sina wile kama sona e ante la mi sona ala... ken la sina ken kama lon kulupu, a "ma pali pi toki pona" li ken wile sona tan jan. taso, a tenpo kulupu li kama lon ma Win. jan Ke Tami li kama e ona la sina lon ma Elopa li wile kama toki pona lon poka pi sijelo jan, la tenpo ni li kama. a, sina ken kama lon kulupu ni anu seme? ni li ken musi mute. a, taso, tenpo - ijo nanpa luka wan - anu, nanpa luka... mi o kama toki e ijo nanpa luka anu seme? ni li musi mute, a... a a. n, a a a. ala[?] li nasa mute kin... o sona e ni: mi jan pi toki Epelanto ala. mi o toki wawa e ni. a, nasin pi toki Epelanto li pona suli ala tawa mi. taso, a, a a a. a, tenpo poka la lipu - jan li pali - jan Pensa li pali e ante toki pi lipu pu. ona li ante toki e lipu pu tan toki Inli tawa toki Epelanto. kin la tenpo kulupu suli pi toki Epelanto li lon ma Kanata. mi kin li lon ma Kanata. ni la mi tawa kulupu lon poka pi jan Sonja, a a a, li kama toki e ijo pi toki pona kepeken toki Epelanto lon kulupu ni. a, nimi ona lon toki Epelanto li [mu]. mi kama lon ni. ni la mi sona ala. ken la sina wile toki pona... anu ken la sina jan pi toki Epelanto li wile toki pona. ken la sina tawa tenpo kulupu ni li wile kama sona e jan Sonja e mi la sina ken ni! mi tu li kama lon! a a a. tenpo mute la sina ken alasa e mi tu lon poka pi esun lipu. lon toki Epelanto. ni li [mu]. a, taso ni li kama lon tenpo kama poka! nasa mute! a, taso jan ale o sona e wawa pi toki pona. toki pona li wawa. sina ken kepeken ona lon ma. toki pona li pona - mi - mi toki nasa... mi pilin wawa tan ni: mi ken kepeken toki pona lon ma lon poka jan. mi sona ala toki e ijo ante. taso, sina lon ma tomo Moleja li wile toki la o toki tawa mi. ken suli la mi tu li ken kama toki tawa sama. a, taso, lon! ni li ale. ale o pona!
kalama sin ni li lili. taso wile la sina ken kama sona e ijo mute sin pi toki pona. a, awen la, sina wile toki e ijo pi kalama sin e ijo pi toki pona la o kama lon kulupu "ma pali pi toki pona". o toki e wile sina tawa pali. mi ken pana e kalama pi uta sina tawa ale! a a. taso, a! ni li ale. jan ale o awen pona. ale o awen pona.
|
725
|
soweli li tawa anpa
| null |
[
"fandom Nastoyashee Sveklo 2022 (Nastoyashee_Sveklo)"
] | null |
2022-08-02
|
day
|
[
"fan fiction"
] |
{
"title": "Кошка падает",
"authors": [
"fandom Nastoyashee Sveklo 2022 (Nastoyashee_Sveklo)"
]
}
| null |
[
"https://archiveofourown.org/works/40753278"
] |
[
"https://archive.ph/ATRnv"
] |
mi nasin Markdown e lipu open pi nasin HTML
| null | null |
soweli li tawa anpa
|
726
|
sitelen pi leko nasa
| null |
[
"telosuwi"
] | null |
2022-08-06
|
day
| null | null | null |
[
"https://web.archive.org/web/2/https://lipu.pona.la/telosuwi/sitelen-pi-leko-nasa"
] | null | null | null | null |
sitelen pi leko nasa!
|
727
|
jan usawi
|
jan Kasona li wile kama sona e ijo wawa nasa sin li wile weka tan ma mama ona. seme li kama?
|
[
"jan Kepe"
] | null |
2022-08-06
|
day
|
[
"pakala sijelo",
"moli",
"pali jan li ike",
"nimi sin mute li lon"
] | null | null |
[
"https://github.com/raacz/utala/blob/main/lipu-lili/jan-usawi.md",
"http://utala.pona.la/lipu-lili/jan-usawi.html"
] | null | null | null | null |
tenpo pi lon ala la, kulupu jan li lon ma lili Akepa. kulupu ni li kulupu lili, li ken ala pali e usawi.
tenpo la, jan Kasona pi kulupu ni li isipin lon lawa ona, li isipin e ni: jan usawi li pali e ijo nasa kepeken seme? jan ale li ken ala ken sona e usawi ni? mi ken ala ken sona e usawi ni? la jan Kasona li tawa jan Upasi. ona li jan usawi suli pi kulupu ante.
mama pi jan Kasona li toki e ni: "jan Kasona, o toki e ni: sina tawa seme?"
jan Kasona li toki e ni: "mi tawa kulupu Paje, la mi kama sona e ijo."
"sina kama sona e ijo seme? o toki pona tawa mi."
"...mi.. kama sona e ijo taso, mi lukin e jan pi kulupu ante."
"mi mama sina la o toki pona tawa mi. sina wile pali e seme. sina kama sona e seme?? sina o toki ala pi sama pi jan sama sina."
"...mi wile kama sona e usawi"
"sina wile e seme?? sina nasa anu seme?? o kama tawa mi, o kama!"
la jan Kasona li tawa mama ona.
"jan lili mi o, kute e toki ni. usawi li pali ike. ijo ale li ken kama tan usawi. jan ala li sona e ijo ni. ken la, sina ken.. ken moli a!"
"mama, o toki ala e ni. o sona e ni: mi tawa jan Upasi, li toki tawa ona, ni li moli ala! o pilin monsuta ala. mi sona e pali mi, e jan ni."
sinpin pi mama pi jan Kasona li pakala, taso ona li toki utala ala. "sina wile la, o pali e ni. mi sona ala e sina."
sinpin pi jan Kasona li pona mute! ona li weka tan tomo ona, li weka tan ma ona. nasin pi ma Paje li suli, taso ona li wile pali e ni.
ona li kama jo e telo e moku lili tan tomo ona. moku ni li moku pi mama ona. ona li moku e ni la ona li lukin insa e mama ona. moku ni li pona tawa ona tan ni.
tenpo kama suli la, ona li kama lon ma Paje, li tawa tomo pi jan Upasi. jan Upasi li jan pona la jan Kasona li toki e ni tawa mama ona, taso jan Kasona li sona ala e jan ni. ken la, ona li nasa. taso, ona li kama lon ma ni tan ijo, la ona li pali e ijo ni.
"jan Upasi o!"
jan ala li toki.
"jan Upasi o!"
jan ala li toki.
"jan Upa-"
lupa tomo li open
jan majuna pi sijelo suli li lon. lukin la, jan ni li ken pakala e jan Kasona kepeken tenpo lili.
"t-toki, mi jan Kasona"
"toki. o jo."
jan Upasi li pana e mani mute tawa jan Kasona.
"ni li seme?"
"ni li mani pi moli .. a, sina jan ante"
"a. moli seme? mi... mi wile sona e usawi. o pana sona tawa mi."
"...a a a, sina wile sona e usawi? taso, sina lili mute"
"mi ken sona. o pana sona tawa mi, mi wile mute!"
"a a a, mi ken lukin e ni. mi majuna mute taso mi ken pana sona tawa sina. o tawa insa"
jan Upasi li sona ala e jan ni, la ona li toki e ni:
"taso, mi lukin ala e sina. sina tan kulupu seme?"
"mi tan kulupu Akepa. mi sona e sina, la mi kama lon ma ni"
"kulupu Akepa a? ma ni la ma Akepa li weka mute!"
"lon.."
".."
"o pana sona."
"mi pana, mi pana."
jan Upasi li weka, li lanpan e ijo. lukin la, ona li lipu.
jan Kasona li lukin suli e ijo ni.
"o lukin e ni. ni li lipu usawi. mi toki e usawi tawa sina, o kute. usawi li ijo sona. jan usawi li pali e ijo, la ijo li kama, la jan ni li sitelen e pali ona lon lipu."
"..seme?"
"o lukin. tenpo la, mi wile moku, taso mi jo ala e moku. mi isipin. mi isipin e ni: pali moku li sama e pana kili lon seli. la, mi isipin e moku pi wile mi, la mi pana e kili lon seli usawi, la moku ni li kama tan seli usawi. la mi sitelen e ni lon lipu mi. o lukin e lipu, o pali e ijo sina!"
"..mi alasa pali..."
jan Kasona li lanpan e lipu pi jan Upasi
"mi lukin e ni: sina wile pali sama waso la o isipin e waso, o tawa sama waso e luka sina."
jan Kasona li kama tawa e luka ona. tenpo kama lili la, ona li tawa sewi. ona li toki e ni: "jan Upasi o lukin! mi waso! mi waso!"
"pona. sina waso."
"MI KEN PALI SAMA WASO! O LUKIN!"
"mi awen lukin."
"MI WASO!"
"o pini."
"a! a! mi tawa anpa! o awen e waso mi!"
jan Kasona li tawa ma anpa, li pakala e sijelo ona.
"mi... mi pali e usawi anu seme a?"
"sina pali. sina pali pona."
"mi wile pali e ijo mute! mi ken... mi ken kama e ken ala moli! ala, tenpo ni la mi ken ala moli!"
"o pini. o isipin ala e ijo ni. o ike ala."
"SINA KEN ALA PALI E IJO TAN MI! SINA PANA SONA E USAWI TAN MI LA SINA NASA MUTE! A, mi lukin e lipu ni a! mi lukin e ni: sina wile moli ala la o isipin e jan sewi, o toki tu e ni: mi jan sewi. mi ken ala moli. o toki luka e ni. o toki luka luka e ni."
lukin la jan Kasona li nasa. jan Upasi li pali e nasa tawa jan Kasona anu seme? anu la, jan Kasona li nasa tan usawi ona sama?
jan Kasona li pali e toki sewi ona, taso nanpa luka tu tu la, ona li toki e ni: "mi jan sewi. mi ken moli". ona li pakala. tenpo ni la, jan Kasona li moli kepeken tenpo ala. sijelo ona li anpa lon ma. ona li pana e telo loje tan ale sijelo ona. ona li ken ala lukin, li ken ala kute. ona li moli.
jan Upasi li pilin musi. ona li lukin e lipu ona, li lukin e ni: "sina wile moli e jan la: o pana sona e usawi tawa ona." ona li sitelen e nimi "pona" lon poka pi sitelen ni. ona li toki e ni: "ni li usawi. ni li usawi."
jan Upasi li lanpan e sijelo moli pi jan Kasona, li pali e ijo tawa ona, taso mi ken ala lukin tan sijelo pi jan Upasi. tenpo ni la, jan Upasi li lili lukin, li majuna ala.
|
728
|
mi jan Tukuta
| null |
[
"tuxysta"
] | null |
2022-08-06
|
day
| null | null | null |
[
"https://web.archive.org/web/2/https://lipu.pona.la/tuxysta/toki-mi-jan-tukuta-mi-toki-e-jan-pi-moku-kasi-taso"
] | null | null | null | null |
toki! mi jan Tukuta! mi toki e jan pi moku kasi taso.
jan pi moku kasi taso la ma ale li pona mute.
jan pi moku soweli la ma ale li ike.
jan ale li jan pi moku kasi taso la ma ale li awen.
|
729
|
akesi li wile lon nena
|
lipu ni li kepeken nasin suwi: kulupu nimi ale la nimi luka taso li lon. o kama sona e ni: akesi pona li ken lon nena kepeken nasin seme?
|
[
"jan Kita"
] | null |
2022-08-06
|
day
|
[
"moku li lon"
] | null |
CC0-1.0
|
[
"https://github.com/raacz/utala/blob/main/lipu-lili/akesi-li-wile-lon-nena.md",
"http://utala.pona.la/lipu-lili/akesi-li-wile-lon-nena.html",
"https://web.archive.org/web/2/https://lipu.pona.la/kita/akesi-li-wile-lon-nena-kepeken-sitelen-lasina",
"https://web.archive.org/web/2/https://lipu.pona.la/kita/akesi-li-wile-lon-nena-kepeken-sitelen-pona"
] | null |
Originally available in sitelen pona and sitelen Lasina. Best viewed in sitelen pona. Only sitelen Lasina provided below.
| null | null |
akesi li wile lon nena
kasi pona li lon ona
taso nena li suli mute
ona li ken ala tawa
ona li toki tawa waso
"waso o pona e mi"
"sina wile e pona seme"
"mi wile lon nena suli
o tawa ona e mi"
"taso mi waso lili a
luka mi li wawa ala
mi taso la mi sewi
mi en sina la anpa"
akesi li lukin e waso
suli li sama luka ona
"mi o sona e ni
pakala la mi sona ala
mi alasa e nasin ante
awen la sina waso pona"
akesi li tawa ma ante
ona li lukin e pipi
"pipi o pona e mi"
"tenpo ni la mi pali
taso mi ken awen lili
sina wile e pona seme"
"mi wile lon nena suli"
"nena suli li tomo mi
mi ken tawa ale ona
mi pana lukin e nasin
o tawa lon poka mi"
pipi en akesi li tawa
"nena sina li weka seme"
"ona li lon weka a"
ona tu li awen tawa
"nena sina li weka seme"
"ona li lon poka a"
awen la ona li tawa
"nena sina li weka seme-"
"ONA LI LON NOKA SINA"
noka li kama tawa ala
nena lili li lon anpa
"ona li ni ala ni?"
"O NOKA ALA E ONA"
akesi li weka e noka
"a mi wile ala noka
taso mi nasa tan ni:
nena li suli mute ala"
"ona li suli mute a
pipi mute li lon ona
mi ken tawa sewi ona
sina wile ala wile lukin?"
"ni la mi wile ala
mi alasa e nasin ante
awen la sina pipi pona"
akesi li tawa poka nena
"ale o pona e mi"
jan li kute e ona
"sina wile e pona seme"
"mi wile tawa nena suli"
"mi sona e ilo tawa
ona la tawa li pona"
"o kepeken ona e mi"
"ona li wile e mani
ni li tan jan lawa"
"mi jo ala e mani"
"ni la sina ken ala"
"ni li nasa tawa mi
mi alasa e nasin ante
awen la sina jan pona"
akesi li alasa lon poka
ona li lukin e soweli
"soweli o pona e mi
mi wile lon nena suli"
soweli li lukin e ona
soweli li moku e kasi
"sina ken ala ken kute"
"mi kute wawa e sina
taso o toki e tan"
"kasi pona li lon nena
mama li toki e ni"
"lete kin li lon ona
selo mi li len wawa
mi ken awen lon ona
selo sina li len ala"
"len li kama tan seme"
"len mi li tan insa
ante la mi sona ala"
akesi li toki ala lili
poka la ona li toki
"sina ken ala ken tawa
sina ken la o ni
o jo e kasi moku
o kama sin lon ni
o tawa mi e ona"
"wile ni li pona mute
o awen lon tenpo lili"
soweli li tawa sewi nena
akesi li awen lon anpa
ona li lukin e kala
akesi li toki tawa ona
"sina wile ala wile moku
soweli li pana e kasi"
"tenpo ni la wile ala
mi moku lon tenpo poka
awen la sina akesi pona"
akesi li tawa poka nena
ona li awen tawa soweli
taso awen li lili a
soweli li kama tan nena
uta la kasi li lon
ona li anpa e ona
akesi li lukin li mu
"kasi ni li pona a"
"ike la mi pakala lili
mi moku lili e ona"
"ni li suli ala a
sina pana e kasi mute
awen la sina soweli pona"
akesi li moku e kasi
ona tu li pilin pona
|
730
|
olin kijetesantakalu
|
kijetesantakalu li kama sona e kijetesantakalu sin. pilin sin ni li olin, anu seme?
|
[
"jan Kiwisin",
"jan Telupiso"
] | null |
2022-08-06
|
day
|
[
"moku mute li lon",
"pakala lili sijelo"
] | null | null |
[
"https://github.com/raacz/utala/blob/main/lipu-lili/olin-kijetesantakalu.md",
"http://utala.pona.la/lipu-lili/olin-kijetesantakalu.html"
] | null | null | null | null |
lipu open:
lipu lili pi lipu ni li:
lipu open
lipu nanpa wan:
tenpo open
lipu nanpa tu:
nasin sin
lipu nanpa tu wan:
ma pi lon ala
lipu pini:
tenpo ni
|
731
|
ilo li wile e soweli
|
ilo li kute e mu suwi la ona li wile tawa mu · taso ni li wile e alasa pi nasin pona · sina o pana e nasin pona tawa ilo
|
[
"jan Ke Tami"
] | null |
2022-08-06
|
day
|
[
"ilo li kama ken sona sama jan",
"kala li moli",
"pakala ilo li kama li sama moli",
"moku li lon"
] | null | null |
[
"https://github.com/raacz/utala/blob/main/lipu-lili/ilo-li-wile-e-soweli.md",
"http://utala.pona.la/lipu-lili/ilo-li-wile-e-soweli.html",
"https://github.com/raacz/utala/blob/main/lipu-lili/ilo-li-wile-e-soweli.pdf"
] | null | null | null | null | |
732
|
jan Posepomamuka#52208 o,
|
jan sona nasa li sitelen e lipu toki tawa jan ante pi kulupu sama. jan sona nasa li wile e seme?
|
[
"jan Lakuse"
] | null |
2022-08-06
|
day
|
[
"pipi li ike tawa sijelo",
"insa sijelo",
"lawa kulupu li anpa e jan",
"nimi unpa lili"
] | null | null |
[
"https://github.com/raacz/utala/blob/main/lipu-lili/jan-posepomamuka-o.md",
"http://utala.pona.la/lipu-lili/jan-posepomamuka-o.html"
] | null |
Removed text styling
| null | null |
LIPU NI LI SONA LEN PI KULUPU_NASIN.
SINA WAWA ALA LON KULUPU_NASIN LA,
LIPU NI LI TAWA ALA LUKIN SINA.
tenpo sike #mute-wan-ale-mute-tu
lon tenpo mun Laso_Jelo
lon tenpo suno #luka-luka-wan
tan tomo #luka-ale-wan
lon nasin Pipi_Moli_Kala
lon ma tomo Lape_Lili
lon ma Sona
tawa tomo #luka-ale-mute-tu-ale-luka-tu-wan
lon nasin Mani_Mute_Kalama
lon ma tomo Selo_Pona
lon ma Pona
jan Posepomamuka#52208 o,
n. sina jan pona, anu seme?
sina lon ma Pona li lon ma tomo Selo_Pona li lon nasin Mani_Mute_Kalama. ni la sina jan pona, anu seme? lawa pi kulupu_nasin li pilin e ni: pona sina li wawa mute. ni la kulupu_nasin li pana tawa sina e tomo lon ma ni lon ma tomo ni lon nasin ni. ni la jan ale pi kulupu_nasin ni li ken sona e pona sina. sina pona, jan Posepomamuka#52208 o. sina ken ala jan ike.
sina jan pona. sina jan pona. sina jan pona.
ni la o pana tawa wile mi. mi wile e ijo. mi sona e ni: sina ken pana e ijo ni tawa mi. sina jan pona la sina kama pana. sina wile pana. sina ken ala pana ala.
taso #wan la mi wile pana e sona mute tawa sina. mi wile toki pona e wile mi.
mi jan Solalipimoka#501. sina sin tawa kulupu_nasin la sina sona pi pona ala e nasin nimi. taso mi ken pana e sona tawa sina pi sona lili.
mi jan
- So(na): nimi #wan li toki e wawa jan. mi jan wawa pi alasa sona. mi jo e ilo pona la mi ken sona e ale. mi ken sona e nanpa ale e nimi ale e ijo ale. kulupu_nasin li sona e wawa mi li pana tawa mi e ilo ale. ni la mi ken sona e ale. ni la mi sona e ale sina, jan Posepomamuka#52208 o. mi sona e ni: len sina pi supa lape la sitelen lili pi kasi loje li lon. mi sona e ni: tenpo-suno-tu weka la jan li pana e pan suwi jelo tawa sina. taso sina pilin ala e wile moku li moku ala e pan li pana e ona tawa poki jaki. ken suli la sina pilin e ni: jan ala li lukin. taso mi ken lukin. mi sona e ale. sina telo e poki moku kepeken ko ala pi weka jaki lon tenpo li pana e ko pi uta sina tawa nasin pi ma tomo lon tenpo li unpa e sina kepeken luka lon tenpo la mi sona e tenpo ale ni. sina ken ala weka e lukin mi e kute mi e sona mi e mi.
pi
La(pe)_Li(li): nimi #tu li toki e ijo pana. kulupu_nasin li pana e Selo_Pona sin tawa sina. tenpo weka la sina lon ala kulupu_nasin li jo e kulupu ala e ma ala e pona ala. nimi sina li Mewi. mi sona e ni kin: tenpo weka la, linja sina li pimeja. selo sina li walo. sina kama lon kulupu_nasin la sina weka e nimi e selo li kama jan Posepomamuka#52208 pi linja laso kasi pi selo laso telo. sina wile weka e jan Mewi pi linja pimeja pi selo walo la sina kama lon kulupu_nasin. sina lukin e ni lon lipu nasa:
「kulupu_nasin li kulupu wawa sona lon anpa telo li ken pali nasa wawa. sina alasa e ijo pi ken ala la o tawa kulupu_nasin. sina wile weka tan jan ale la o tawa kulupu_nasin. sina wile tawa kulupu_nasin la o weka e kon o moku e telo. ni li nasin pona.」
la kulupu_nasin li pana e ijo pi ken ala, e Selo_Pona tawa sina. mi la kulupu_nasin li pana e Lape_Lili. lape li ike e ken mi pi alasa sona la mi kama weka e lape ale mi. tenpo ni la sijelo mi li wile ala e lape. mi wawa mute. mi ken lukin e sina lon tenpo ale li ken sona e pilin ale sina. pilin sina li tawa tan pana pi telo loje la mi kute. mi kute e pilin sina lon tenpo ale, lon tenpo poka, lon tenpo ni.
pi
Pi(pi)_Mo(li)_Ka(la): nimi #tu-wan li toki e pali wile. kulupu_nasin li pana e pali pi suli mute tawa mi. kulupu_nasin li wile ala e ni: jan ante li sona e ijo pi pali mi. taso lon la, jan Posepomamuka#52208 o, sina lili. sina jo ala e jan poka. jan ala li wile kute e sina. sina sama pipi. ni la, kulupu_nasin li ken e ni: mi ken toki e pali mi tawa sina. sina toki e ni tawa jan ante la ni li suli ala sama ni: pipi li mu la jan ala li kute.
pipi lili li lon telo. sina ken ala lukin e ona. sina kepeken ilo lukin pi wawa ale la sina awen ken ala lukin e pipi. pipi li kon. taso pipi li lon li ike mute.
mi wile toki wawa e pali ike pipi.
kulupu_nasin li kulupu lon ma la, ken suli la pipi li ike ala tawa kulupu_nasin. taso kulupu_nasin li lon ala ma li lon telo. jan ale li lon telo li moku e telo sama kon. ni la telo li lon ale. ni la pipi li lon ale.
telo la pipi li tawa lon tenpo ale li ken ala pini e tawa. tawa pipi li sama tawa kala. taso sina ken ala poki e pipi tan ni: pipi li kon pi sijelo ala. taso awen la pipi li lon li tawa. pipi mute li kulupu li tawa lon nasin sama. kulupu pipi suli li tawa la tawa li wawa mute. ni li kama la sina ken lukin e ni: telo li tawa kepeken tenpo lili li sama ala telo poka.
pipi li tawa wawa la telo kin li tawa wawa sama nasin telo. suli la, ike tu li kama tan tawa ni pipi:
- #wan la jan li moku e pipi mute la pipi mute li kama lon telo loje sijelo pi jan ni. kulupu pipi li tawa la telo loje li kama tawa kepeken tenpo lili. ni li ken kama e pilin lape e pilin nasa ike. pipi mute a li lon la jan li ken moli tan ni: telo loje li kama tawa kepeken tenpo lili a la pilin li ken ala tawa e loje kepeken nasin pona. tenpo lon la jan mute li ken ala pali pona tan ni: pipi li lon sijelo ona. ni li ike a e pali pi kulupu_nasin. kin la mute pipi li awen kama suli. mute pipi li suli mute la, mi pilin e ni: jan ale li kama moli.
- #tu la pipi mute mute li tawa lon ale telo la telo li kama seli. lon tenpo open la kama seli pi telo kulupu li lili taso. taso pipi li unpa li kama mute suli la telo li kama seli mute. telo li seli mute la kala en jan en kasi li ken ala awen lon telo. ijo moli taso li ken lon telo pi seli mute. pipi li awen la kulupu_nasin li ken ala awen lon tenpo kama.
taso nasin pona li lon. pipi li unpa la pipi li kepeken tenpo suli. kin la, pipi li mute lili lon tenpo ni. tenpo suli la mi alasa e ni: kepeken nasin seme la mi ken weka e ken unpa pipi? mi pilin e ni: mi ken weka e ken unpa la mi ken weka e ken ike.
ni la, jan Posepomamuka#52208 o, mi kama sona e sina. sijelo sina li nasa pona. mi lukin e ni lon sijelo sina: pipi mute li lon. taso telo loje sina li tawa kepeken tenpo nasa ala. pipi li ken ala nasa e telo loje sina. telo loje sina li pona. lon la, jan Posepomamuka luka-wan-ale-ale ante li lon. taso telo pi sina taso li pona. sina… wan.
mi wile e WEKA sina, jan Posepomamuka#52208 o. sina pana e WEKA sina tawa mi la mi ken pali e ni: tenpo kama la, jan li moli ala tan pipi. telo li kama ala seli tan pipi. kulupu_nasin li awen pona. o WEKA e WEKA sina lon WEKA.
sina jan pona, anu seme?
jan Solalipimoka#501
|
733
|
waso Mumu li mu ala
|
waso sama ale pi waso Mumu li mu. taso waso Mumu li wile toki! o alasa lon poka pi waso Mumu e ijo pi ken toki!
|
[
"jan Atelin"
] | null |
2022-08-06
|
day
|
[
"akesi linja pi noka ala"
] | null | null |
[
"https://github.com/raacz/utala/blob/main/lipu-lili/waso-mumu-li-mu-ala.md",
"http://utala.pona.la/lipu-lili/waso-mumu-li-mu-ala.html"
] | null | null | null | null |
waso Mumu li waso nasa. ona li lili li jo e len waso pimeja sama waso ante. waso sin li kama tan sike kiwen mama la, ona li mu mute. taso waso wawa wan li toki e ni:
“toki, mama o! nimi mi li seme?”
… waso mama li toki e ni:
“mu! mu!”
ni la, ona li kama waso Mumu.
waso ale li kama suli la, waso ale ante li awen mu.
ni li ike tawa waso Mumu. waso ante li kama suli li tawa tan tomo ona. waso Mumu kin li kama suli la, ona li toki e ni tawa mama ona:
“mama o, mi wile tawa li wile toki. lon ni la, waso ale li mu taso tawa mi. mi tawa ma pi ijo toki!”
sama waso ante la, ona li tawa.
ona li tawa li kama lukin e waso sin. waso ni li jo e len loje li pona lukin tawa waso Mumu. waso Mumu li kama lon poka pi waso ante li toki.
“toki a, waso pona o!”
taso waso Mumu li toki la, waso loje li pilin monsuta li kama tawa sewi. ona li tawa la, ona li toki e ni:
“mu!”
taso waso Mumu li pilin ike ala. waso ante li ken ala toki la, ni li ijo sin ala.
ona li tawa kepeken tenpo lili li kama lukin e soweli.
soweli ni li lili li lon ma. ona li alasa e kili. waso li kama lon poka soweli li toki e ni tawa ona:
“toki a, soweli ma o! mi waso Mumu!”
… taso soweli li lukin e waso li toki e ni:
“mu!”
waso li kama pilin ike lili. soweli kin li ken ala toki! ona li tawa li awen alasa e ijo toki.
lon kasi linja suli la, waso Mumu li kama lukin e akesi len. akesi li linja li jo ala e noka li lukin alasa e soweli lili. lon sewi la, waso li toki e ni:
“akesi o! o mu ala tawa mi!”
akesi li tawa sewi e sijelo ona li toki e ni:
“mu!”
waso la ni li monsuta.
waso Mumu li tawa kepeken tenpo mute. ona li lukin e waso mute e soweli mute e akesi mute. taso, waso Mumu li toki ala tawa ona tan sona ni:
waso ante en soweli en akesi li toki ala.
ijo seme li ken toki?
“n… ken la ijo toki li sona mute.”
tan pilin ni la, ona li alasa e tomo tan ni: ijo sona taso li ken pali e tomo!
pini pi tenpo suno la, ona li kama lukin e tomo pipi.
pipi li pali mute lon tomo ona lon kasi pi kule mute.
ona li lukin e lupa tomo li toki e ni:
“toki, pipi mute o! tomo sina li pona tawa mi! sina sona mute… sina ken toki anu seme?”
pipi ale li kama tan tomo ona li toki e ni:
“mu!”
kin la pipi li alasa utala e waso.
tan tomo pipi la, waso li tawa sewi, li tawa sewi, li tawa sewi…
sewi la waso Mumu li kama lukin e ma tomo suli.
ma li suli mute a. ona li lukin e tomo la, waso li pilin wawa li tawa ma. tomo li suli a li kiwen li nasa mute tawa waso. taso, ona li pilin pona tan ken pi ijo toki. lon ma la, ona li kama lukin e soweli nasa. soweli ni li jo e luka tu e noka tu li jo e len nasa.
waso li kama lon poka soweli li toki e ni:
“toki a, sowe--”
taso waso Mumu li ken ala pini e toki ona. soweli nasa li lukin e waso nasa toki. sinpin ona li kama walo. soweli li toki e ni:
“a!!!”
ona li tawa kepeken tenpo lili a li len tan lukin waso. waso li toki e ni:
“nasa a… soweli nasa li mu ala. soweli li a…
n… ken la kala li ken toki!”
ni la waso Mumu li awen alasa.
|
734
|
ali li ale
|
kulupu tu li utala tan nasin toki. utala li ike tawa jan li ike tawa ma. jan seme li ken pini e utala ni?
|
[
"kapesi Pake"
] | null |
2022-08-06
|
day
|
[
"utala suli li lon",
"moli",
"pakala ma",
"seli tomo",
"jan li pakala e sijelo jan tawa ni: ona li ken sona e sona len",
"nimi sin mute",
"nasin sewi"
] | null |
CC-BY-SA-4.0
|
[
"https://github.com/raacz/utala/blob/main/lipu-lili/ali-li-ale.md",
"http://utala.pona.la/lipu-lili/ali-li-ale.html"
] | null | null | null | null |
ma nanpa wan li lon.
ma ni li lete lili.
ma ni li mama e mani mute.
nimi ona li ma Kapesi.
ma nanpa wan li lon.
taso, ma nanpa wan li ma taso ala.
ma wan taso li lon ala.
ma mute li lon.
ma nanpa tu li lon.
ma ni li lete mute.
ma ni li mama e mani pi nanpa lili.
nimi ona li ma Peta.
ma tu taso li lon.
musi wawa la jan pi ma tu li ken toki.
toki li lon.
ike la kulupu pi ma tu ni li awen utala.
tenpo ale la kulupu ni li utala e kulupu ante ali.
ona li utala tan ni:
pimeja pini la jan lawa pi ma Peta li sitelen e nimi “ali.”
pimeja pini sama la jan lawa pi ma Kapesi li sitelen e nimi “ale.”
ma Kapesi la nimi “ali” en nimi “ale” li kepeken kon sama.
ma Peta la nimi “ali” en nimi “ale” li kepeken e kon ante.
kalama pini pi nimi tu ni li sama ala.
kalama pini nanpa wan li pona tawa jan pi ma Peta.
kalama pini nanpa tu li pona tawa jan pi ma Kapesi.
jan pi nanpa mute li lon ma Kapesi.
jan pi nanpa lili li lon ma Peta.
tenpo la jan pi ma Kapesi li toki e ni:
“ma Peta o ante e nasin ona.
ona o kepeken nimi ‘ale.’
nimi tu ni li sama.”
taso, jan pi ma Peta li wile ante ala.
ona li toki e ni:
“nimi ‘ale’ li jaki!
nimi ni li nasa e lawa pi jan pi ma Kapesi.
jan pi ma Kapesi li wile e ante la
ona o wile ante e ona sama!”
ale la ali li ante ala.
kulupu Peta li pakala e moku lon ma ante.
kulupu Kapesi li seli e tomo lon ma ante.
kulupu ali li seli e mani lon ma ale.
tenpo sike mute li kama li weka,
taso utala ni li pini ala.
jan wan li lon ma Peta li lon ma Kapesi kin.
ma ala li ma pi jan ni.
jan ni li tan ma ala.
jan ni li olin e jan.
nimi ona li jan Wan.
pona la jan Wan li wile e ni:
kulupu Kapesi li pini pakala e ma Peta.
kin la jan Wan li wile e ni:
kulupu Peta li pini pakala e ma Kapesi.
jan Wan li wawa ala.
jan Wan li suli ala.
jan Wan li jan wan taso.
taso, ona li pali e nasin pona tawa pini utala.
tenpo pimeja la jan Wan li sitelen e nimi loje lon tomo suli.
nimi loje li toki e ni:
“utala o pini!
moli o pini!
pona o kama tawa jan ali!”
wile pi jan Wan li pona taso.
taso, pali ona li pana e pilin ike tawa kulupu Kapesi.
tan seme la kulupu Kapesi li pilin e ni?
ona li pilin ike tan ni:
jan Wan li kepeken nimi “ali.”
tenpo pimeja sin la jan Wan li sitelen e nimi loje sin.
ona li toki e ni:
“utala o pini!
moli o pini!
pona o kama tawa jan ale!”
taso, pali ona li pana e pilin ike tawa kulupu Peta.
nimi tu li kipisi e ma tu.
jan Wan li wile ala e ike tawa jan.
ni la jan Wan li lon e nimi “alo.”
jan Wan la nimi “alo” li sama nimi “ale” li sama nimi “ali.”
taso, kulupu Kapesi en kulupu Peta li pilin pi ike mute tawa nimi ni.
kulupu Kapesi li toki e ni:
“nimi sin ale li jaki!
o weka o seli o moli e ona!
o kepeken nimi pu taso!”
(jan pi ma Kapesi li olin lawa e nasin toki).
kulupu Peta li toki e ni:
“sina ken ala wan e nimi ‘ali’ e nimi ‘ale!’
nimi ni li sama ala li ante!
kon ona li ante la nimi ‘alo’ li kepeken e kon pi nasa mute!
o weka e nimi namako ni!”
jan Wan li pana e telo oko.
pali ona li pakala.
utala li awen.
tenpo suli li kama li weka.
ni la jan Wan li majuna.
jan lili ona li kute e toki musi ona lon pini.
jan Wan li pana e kalama musi tan uta ona.
jan Wan li toki tawa jan lili lon pini.
“o kute mute e mi.
ma sina li seli.
ma sina li moli.
nasin jan li seli li moli e ma.
jan o mama e ma, taso jan li wile pakala taso.
ma Peta li powe.
ma Kapesi li powe.
ma li wan taso.
jan lawa li lili.
ona li wile kipisi e jan tan ni:
jan li kipisi la jan lawa taso li suli.
taso, jan li wan la jan alo li suli.”
jan lili li lukin weka.
nimi “alo” li nasa tawa ona.
jan Wan li toki wawa e ni:
“ali! ale! seme!
tan seme la sina sewi e nimi‽
kalama li suli mute tawa sina?
kalama li suli la sina wile moli e jan?”
jan lili li pake.
ona li kute kin e jan Wan.
ni la jan Wan li awen toki.
“o toki insa pi mama sina lon tenpo open.
tenpo ike li kama.
sina pilin pona ala lon ni.
suno en mun o weka.
kon walo li tawa tan telo anpa.
jan pi awen tomo li pilin monsuta.
jan wawa li anpa.
jan pali li pini li nanpa lili.
jan pi lukin luka li pimeja.
lupa lon nasin li open ala.
kalama pali li lili.
jan li kama lon tan mu waso.
taso, kalama ona ale li tawa anpa.
ona li pilin monsuta tawa suli.
ijo monsuta li lon nasin.
kasi kili li pana.
pipi li tawa ala.
wile li kama ala lon.
mije li tawa tomo awen.
jan pi pilin ike li tawa lon linja.”
jan Wan li toki e tenpo kama.
toki ona li pini la jan Wan li moli.
ali li ante ala la ale li kama pakala.
jan lili pi jan Wan li jan tu.
jan lili nanpa wan li jan Tu.
jan lili nanpa tu li jan Tuli.
jan lili tu ni li pilin sama.
ona li pilin e ni:
mi tu li ken pini e pali pi mama mi.
jan Tu en jan Tuli li wile pali e pini sama.
taso, ona li kepeken nasin ante.
jan Tu li toki e ni:
“mi ken anpa e ike kepeken pona.
mi pana e nasin pona tawa jan lon ma Kapesi lon ma Peta.
ona li pona la ona li utala ala
moli o pini.
ni la mi moli ala e jan.
mi pona taso.”
jan Tuli li toki e ni:
“mi wile weka e utala jan la
mi o utala sama.
utala ni o pini.
mi o pakala e sike moli.
jan li utala e seli kepeken seli la
mi utala e ike kepeken ike.
moli li ike, taso moli mute li ike mute.”
jan Tu li pana e kasi kule lon linja telo.
kasi ni li jelo li loje li laso.
jan Tu li pilin e ni:
kasi li sama sitelen.
jan Tu la kasi li toki sitelen e toki pona tawa jan.
pali kasi la jan Tu li toki insa e ni:
“kasi lon ma tomo mi
li pona li suli tan ni:
mi pana e ma e telo.
ni la ona li jelo.
kasi lon ma kasi ni
li pona suli tawa mi.
sina o pana e kule
tan ni la ona li loje.
kasi kin li namako
li jo ala e ko selo.
ona li tan kili walo.
tan ni la ona li laso.”
taso, jan li lukin ala.
jan Tu li pana kin e tomo laso.
tomo laso li tomo pi pona sijelo.
jan Tu li pona e sijelo mute lon tomo laso.
kin la jan Tu li toki wawa e ni:
“utala li lon la mi o lili e ike ona.
ike sijelo li pona ala.
mi ken weka e ni la mi o ni.
mi o ni la pona sin li kama.
pona sin li kama la jan li pilin ante tawa utala.
jan li pilin ante la nasin utala li tawa weka.”
jan Tu li wile e ni:
jan pi ma Peta en jan pi ma Kapesi li sama sewi.
sona li suli tawa sewi.
taso, sona li lon ma ala.
taso, sona li lon jan ala.
jan Tu li pini toki li toki e ni:
“o olin e jan sama!
o sewi e mama sewi!
sewi o kama!
olin o sama!”
taso, jan lon kulupu ali li pilin jaki tawa toki ale li toki e ni:
“sewi li moli.
sina o moli sama.
toki sina o ala o lili.”
ni la kulupu Kapesi en kulupu Peta li tawa jan Tu li utala e jan Tu.
jan Tu o tawa weka.
jan Tu li weka la moli utala li kama suli.
jan Tuli li kama sona e moli pi jan Tu.
jan Tuli li pilin insa e ni:
“tenpo wawa li lon.
ni li tenpo mi.
tenpo li wawa la
pali wawa o kama.
pali wawa li pakala e kulupu.
kulupu li pakala la
utala li ken ala lon.”
jan Tuli li kama e jan sin.
jan sin ni li pilin sama jan Tuli.
jan ali ni li wile pini e utala ale.
taso, ona li kepeken nasin pakala tawa wile ni.
open la jan Tuli en jan sin ona li pali e nimi tawa kulupu ona.
nimi pi kulupu ona lli kulupu Loje.
kulupu Loje li wile ni:
kulupu Peta en kulupu Kapesi li utala e kulupu Loje.
ni la kulupu Peta en kulupu Kapesi li utala ala e ona sama.
nanpa wan la kulupu Loje li kama jo e soweli pi ma Kapesi e soweli pi ma Peta.
jan Tuli li wile jo e soweli kin.
wile la jan Tuli li jo e soweli.
nimi pi soweli ona li soweli Sowe.
nanpa tu la kulupu Loje li pana e ko loje lon linja telo.
linja telo li jo e kala mute.
ko loje la kala mute li moli lon linja telo.
ni la jan pi ma Peta en jan pi ma Kapesi li jo e moku pi nanpa lili.
nanpa tu wan la kulupu Loje li pakala e tomo lawa tan jan lawa pi ma ali.
ni la jan lawa ale li jo ala e tomo pi lawa jan.
jan lawa ni li toki e ni:
“o pini!
pakala ni o kama pini!
jan seme li pali e ike ni?”
kulupu Loje li sitelen tawa jan lawa.
kulupu Loje li sitelen e ni:
“mi mute li jan pi ma ala.
mi mute li utala e ma Kapesi e ma Peta.
ma ali o ala.
jan ale o jo ala e ma.”
tenpo pimeja mute li kama li weka.
tenpo pimeja la pali wawa sin li kama lon.
pali wawa sin li monsuta e jan mute.
jan mute li toki e ni tawa jan lawa:
“pakala pi kulupu Loje li ike suli!
utala pi ma mi li ike lili!
sina o kama sona e jan pi kulupu Loje!
sina o pake kin e kulupu Loje!”
ike mute li kama tan ni.
ijo ike li ike tawa lawa pi jan lawa.
ni la jan lawa li pilin ike li pilin e ni:
kulupu Loje o weka.
ma Peta li jo e jan lawa wan.
nimi ona li jan lawa Unu.
ma Kapesi li jo e lawa wan.
nimi ona li jan lawa Nalanja.
jan lawa Unu li wile moli e jan pi kulupu Loje.
taso, jan lawa Nalanja li wile anpa taso e jan pi kulupu Loje.
jan lawa Nalanja li tawa tomo sewi lon ma Peta.
tomo sewi ni li tomo pi utala ala.
jan lawa Unu li kama kin tawa tomo sewi.
jan lawa Unu en jan lawa Nalanja li toki tawa ona lon tomo sewi.
jan lawa Unu li toki e ni:
“o kama pona tawa ma mi.
jan ali pi ma Kapesi li ike tawa mi.
sina ike sama.
taso, kulupu Loje li ike mute!
tan ni la mi ken weka e pilin utala.”
jan lawa Nalanja li toki e ni:
“mi pilin sama.
mi pilin kin e ni:
mi en sina o kama e kulupu Loje.
mi en sina o kepeken nasin ni:
jan utala mi li tawa tomo jan lon tenpo pimeja.
jan utala mi li alasa e sona pi kulupu Loje.
alasa sona la jan utala mi li pakala e jan.
jan li pakala la jan li toki e sona pi kulupu Loje.”
jan lawa Unu li toki insa.
pini la jan lawa Unu li toki e ni:
“ni li pona tawa mi.
ni li pona suli.
sijelo li pakala la sona li kama.
o lon e ni, pata o.”
jan lawa Nalanja li pini toki:
“mi ken.
o moku e kala pona, pata o.”
jan lawa Nalanja li weka tan tomo sewi li tawa ma Kapesi.
pimeja li lon.
jan utala pi jan lawa Nalanja li tawa tomo jan.
sijelo mute li kama pakala.
taso, sona pi kulupu Loje li kama ala.
tenpo suno sin li kama.
suno la jan Tuli li kama lon.
jan Tuli li kute e ike ni.
ike ni li pana e pilin apeja tawa jan Tuli.
jan Tuli li tawa insa ma li kepeken ilo toki wawa li toki e ni:
“o kute, jan o!
mi jan nanpa wan pi kulupu Loje!
mi jan ike ala tawa sina!
jan ike li jan lawa sina taso!
tenpo pakala li lon poka sina.
ona li tenpo pi len ala li kama lon.
pini tenpo li open weka e ike lili e ike suli.
ni la ma tomo li ala.
mani jan li ijo lili taso.
tenpo pakala li pini la
open tenpo li kama.
tenpo ale la tenpo li pini li kama.
kulupu sina li jan!
sina o jo e jan ali.
tenpo ni la tenpo pini li kama e tenpo ni.
pini tenpo li kama la
jan mute li monsuta mute.
taso, tenpo ni li pini la
tenpo kama li kama e tenpo ni.
ale li sike tenpo lon ni.
tenpo pakala li pini la
jan mute li ken open pali e tenpo sin.
o! o! kulupu sina li kalama mu tu.
open olin li pini ike.
sina wile nasin e pona
la o sona o suli e suli sona.
sina utala e moli.
sina utala e wawa.
sina utala e sina!
pini li kama.
mun li tu.
suno li sama.
soweli li mu.
pini mi li lon.
mi o tawa.
selo sina li kon.
ala o wawa.”
jan pi ma Kapesi en jan pi ma Peta li kute e jan Tuli.
jan pi ma Kapesi en jan pi ma Peta li pilin ike.
jan utala pi jan lawa Nalanja li pakala e sijelo ona.
jan pi ma Kapesi en jan pi ma Peta li toki wawa e ni:
“lawa ala! lawa ala! lawa ala!
jan lawa Unu o kama!
jan lawa Nalanja o kama!
ike sina o pini!
sina tu o moli!”
jan lawa Nalanja li wile lape.
jan ona li wile moli e ona.
jan lawa Unu li wile weka.
jan ona li wile moli e ona.
tan ni la ona tu li tawa insa ma li toki e ni:
“jan Tuli o, toki!
mi tu li kute e sina.
kulupu Loje li pali e ike mute.
nasin sina li nasa mute tawa mi tu.
taso, sina ken toki tawa mi tu lon tenpo wan taso.
tenpo wan li ni.
o kama.
sina taso o kama.”
jan Tuli li pana e kalama musi tan uta.
jan Tuli li toki e ni:
“mi kama.
taso, soweli mi li kama kin.”
jan Tuli en jan lawa Unu en jan lawa Nalanja li tawa.
ona li tawa tomo pi jan Tuli.
kulupu Peta en kulupu Kapesi li sike e tomo ni.
jan Tuli li pona.
jan lawa Unu li jaki.
jan lawa Nalanja li ike.
soweli Sowe li mu.
jan Tuli li open toki.
“kon li pilin e sina.
sina sona ala sona?
oko en noka li suli tawa sijelo.
sina sona ala sona?
pona lawa li weka e tenpo jaki.
lape li wawa e sina.
ni la sina o sona.
o lukin e luka sina.
ona li suli mute.
o kepeken e nasin wan ni:
nasin pona.
o weka e toki ike.
o pana e pilin sina.
tan awen la o kama jo e olin.”
jan lawa Unu li wile ala kute e toki ni.
jan lawa Unu li toki ike e ni tawa jan Tuli:
“sina ken ala ken pake?
toki sina li suli mute li musi ala.”
toki pi jan lawa Unu li ike tawa jan Tuli.
jan Tuli li awen toki:
“sina en jan lawa Nalanja o kute taso.
mi awen toki.
mi pake ala.
toki ni li suli tawa sina.
sina sona ala sona?
o nanpa e toki insa sina.
ilo toki li sona e toki ilo.
o alasa ala e ante suli.
kulupu nimi li nasin wan.
lipu sina o len e ike ma.
sewi kon li lon
la insa jan li kon.
oko o open.
ona o lon.”
jan lawa Nalanja en jan lawa Unu li toki ala.
ona tu li sona ala e jan Tuli.
soweli Sowe li mu.
jan Tuli li luka e supa kasi.
jan Tuli li tawa e supa kasi tawa jan lawa Unu tawa jan lawa Nalanja.
jan Tuli li toki lili e ni:
“sina tu li sona ala sona e musi Soweli?
sina tu li wile ala wile musi lon poka mi?”
jan lawa Nalanja en jan lawa Unu li toki kin.
“mi tu li sona ala e musi ni.
sina sona e musi Utala anu seme?”
jan Tuli li sona e musi ni.
jan Tuli li luka e ijo lili musi.
jan Tuli en jan lawa tu li musi e musi Utala.
jan Tuli li tawa e ijo lili musi wan.
jan lawa tu li tawa e ijo lili musi wan kin.
jan Tuli li tawa sewi e ijo lili musi wan.
jan lawa tu li alasa e ijo lili musi pi jan Tuli.
musi Utala li pini lon tenpo.
pini la jan Tuli li anpa e jan lawa tu.
jan Tuli li tawa e ijo lili musi ona tawa pini supa.
ni la jan lawa tu li anpa.
jan Tuli li pilin musi li toki.
“mi olin e musi.
musi li sama lon.
taso, mi o sona e ni:
tan seme la sina tu li utala?”
jan lawa tu li tawa jan Tuli.
“sina sona e ni.
kulupu pi mi mute li jo e nasin nimi ante.
ni li kalama pini ante lon nimi ‘ale’ lon nimi ‘ali.’
kalama pini wan taso li ken lon.
kalama pini ante o weka tan uta.”
jan Tuli li kute e jan lawa tu.
taso, toki ona li ike mute tawa jan Tuli.
jan Tuli li toki kin.
“kalama pini li suli tawa sina tu.
kalama pini li suli tawa kulupu tu.
sina tu li sewi e kalama.
mi wile sona e ni:
kalama pini la jan o moli anu seme?
kalama pini la mani o moli anu seme?
kalama pini la kasi o moli anu seme?”
jan lawa tu li pilin nasa lili.
ona li toki taso e ni:
“sina toki ala toki e ni:
kalama pini li suli ala?”
jan Tuli li toki e toki pona.
jan Tuli li toki suli e ni:
“ala.
taso, ma pi sina tu li suli mute.
jan en mani en kasi pi sina tu li suli mute.
ona o pakala ala tan kalama pini.
kalama ni li kalama toki.
toki li ilo.
ilo li ken pona, taso sina o moli ala tan ilo.
ilo li lon tawa jan.
jan li lon ala tawa ilo.
kin la ma Peta la nimi ‘ali’ en nimi ‘ale’ li kepeken kon ante.
taso, kon pi nimi tu ni li ante la seme li kon pi nimi ‘ali?’
kon nimi li ijo.
kon jan li sewi.
pimeja pini la jan lawa pi sina tu li sitelen e nimi ‘ali’ anu nimi ‘ale.’
sitelen ni li awen lawa e sina tu.
ike!
tan seme la sina tu o sewi e nasin awen?
tan seme la sina tu o sewi e nasin majuna?
o sewi e nasin kama.
o sewi e nasin olin.
o weka e ilo moli.
o pake e nasin moli.
o pini e utala sina.
o lukin e supa pi musi Utala.
ijo lili musi li tawa li tawa sewi li alasa.
ijo sin ala li lon anpa suno.
sike moli li awen la
sike moli li moli e ali e ale.
ma tu ni li wan.
kulupu tu ni li wan.
jan tu ni li wan.
o kama wan.
olin sona li olin ale.
ijo ala li ken weka e ni.
olin sina li sama e kon.
sona suli li lon.
ona o len ala e wawa jan.
pilin pona li kama wan.
poki pana li lawa tan ma.
ken li pali lili.
sona li pali suli.
olin li nasin ali.”
|
735
|
mije pi utala toki
|
mije li kama tawa mije ante la, ona tu li pilin ike. ona tu li utala kepeken toki ike. jan ante li kama, li lukin e utala ni.
|
[
"jan Ke Tami"
] | null |
2022-08-06
|
day
|
[
"moku"
] | null |
CC-BY-4.0
|
[
"https://github.com/raacz/utala/blob/main/lipu-lili/mije-pi-utala-toki.md",
"http://utala.pona.la/lipu-lili/mije-pi-utala-toki.html"
] | null | null | null | null |
tenpo wan la, mije li wile tawa esun. ona li kama jo e len lawa ona la, ona li tawa tan tomo ona. open la, ale li pona. kasi li suwi, li lon poka nasin. waso li mu pona. kon li seli pona.
tenpo sama la, mije ante li kama tan esun. jaki lili li kama lon ilo lukin ona. ni la, ona li weka e ilo tan sinpin ona, li wile weka pona e jaki tan ilo. lon tenpo ni la, ona li ken ala lukin. ona li ken ala lukin e mije kama pi len lawa. mije pi ilo lukin li tawa mije pi len lawa. mije pi len lawa li tawa mije pi ilo lukin. mije wan li sijelo e mije ante.
- 「aaaaaa」 - 「a! seme a?」
- 「sina pakala e mi!」 - 「sina utala e mi!」
- 「sina pakala e mi tan seme?」 - 「sina utala e mi tan seme?」
- 「ala. sina ike e mi!」 - 「ala a! sina a ike e mi!」
- 「sina ike!」 - 「sina ike mute!」
kalama ale ni la, jan ante li kama, li lukin e tan kalama. kalama utala ni li sin li musi. mije tu li awen toki pi kalama utala:
- 「sina ike e tenpo suno pona mi!」 - 「sina jaki e pona ale lon tenpo ale!」
kalama awen ni la, jan mute li kama li kama lukin. kulupu lukin li kama suli.
- 「mije pi ilo lukin o! sina sona ala kepeken nasin pona!」 - 「mije pi len lawa o! mu waso suwi li pini la mu li pini tan pali sina!」
utala pi mije tu li awen lon ale pi tenpo suno, li pini ala. jan lukin mute li tawa weka. jan lukin ante li awen.
pini pi tenpo suno la, mije li ken ala awen lon noka ona. ni la, kulupu lukin li kama e supa monsi, e supa moku. jan wan li pana e moku tawa supa la, jan ale li kama moku.
- 「moku sina o utala e uta sina! o pana e namako tawa mi.」 - mije li pana e namako tawa mije ante - 「namako o ike e insa sina!」
moku li pini la, jan li wile lape. taso mije li lape ala, li tawa ala tomo ona. ona tu li awen lukin e ona tu kepeken pilin ike.
- 「mi ken awen lape ala.」
- 「ala a! sina kama lape lon tenpo. mi a li kama ala lape.」
ni la kulupu lukin li pali e supa lape, li tawa lape. mije utala li awen lon supa monsi, li awen lukin.
tenpo pi suno sin la, jan li pini e lape, li lukin e supa moku. lawa mije li lon supa. mije li lape.
tenpo suno ni la, suno li wawa mute, li seli. tan ni la, jan li pali e supa lon sewi. ni li len e suno li pimeja pona e jan ale. kalama pi pali ni li weka e lape tan mije.
- 「a, kalama ni li ken kama tan mije ante taso. ona li wile ike e mi.」
- 「a, pakala! mije ante li kalama ike, li pini e lape mi tan seme?」
mije tu li pilin ike sin tawa mije tu la, ona li mu ike tawa ona. kulupu poka li awen pali la, mije li mu. kulupu pali li pini e pali pi supa sewi la, mije li mu. kulupu li kama lukin e mije lon tenpo sin la, mije li mu. mije li mu, li mu, li mu, li mu! mu ike ona li awen la, ni li ike e kalama ona.
pini la, kalama ona li kama pakala, li kama weka.. tenpo ni la, ona li ken ala mu, li ken ala toki. ona tu li ken awen taso, li ken lukin taso e ona tu. pilin ike li lon sinpin mije.
kulupu li lukin e ni ale. pilin pona li lon sinpin pi jan kulupu. jan lukin li sona e nasin pi mije ni tu. taso mije li sona ala lon tenpo ni.
ale pi tenpo suno la, mije li kama ala ken toki.
pini pi tenpo suno la, jan ale li tawa lape. tenpo pimeja ni la, kon li kama ante. open pi tenpo suno sin la, kon li kama tawa, li kama tawa mute, li kama tawa wawa! ni la, kulupu li pali e sinpin lon poka ale.
pali ni li pini ala e lape mije. taso kon li awen kama wawa la, kon li mu, li kama mu wawa a! mu ni li weka e lape tan mije.
- 「aaaaaaaaaaa! mu sina li ike, li pini e lape mi!」
- 「ala a! mu li tan sina. sina pini ike e lape mi!」
kulupu li kama pini e pali, li kama lukin sin.
- 「sina mu lon tenpo suno pini a! mu sina li wawa. sina wawa, anu seme?」
- 「sina mu sama! mi wawa la, sina kin li wawa!」
- 「pilin sina la, sina suli. pilin sina la, mi lili.」
- 「mi pilin suli, anu seme? ala a! sina pilin suli!」
- 「seme a?! mi pilin suli, anu seme? mi pilin suli tan seme?」
- 「tan mi.」
- 「sina suli e pilin mi, anu seme? ni li ken ala. mama mi li ken suli e pilin mi. jan sama li ken suli e pilin mi. kulupu mi li ken... aa...」
toki ni la, mije li pini e toki, li lukin. ona li lukin e poka ona. ona li kama sona e poka ona.
supa moku li lon. supa monsi li lon. supa lape li lon. poka pi ale ni la, sinpin li lon, li awen e ale insa. sewi sinpin la, supa kin li awen e ale insa. suli la, jan mute li lon insa. jan li lukin e mije tu kepeken pilin pona.
- 「a.」
jan mute ni li kulupu pona.
- 「a.」
mije ante kin li lukin e ni ale.
- 「a.」
jan li kulupu la, supa li lon la, sinpin en supa sewi li awen e ale la... ni li tomo!
- 「ni li tomo.」 - 「ni li tomo.」
- 「mi tu li lon tomo la...」 - 「... mi lon kulupu.」
- 「sina lon kulupu mi」 - 「sina kin a.」
- 「ni la, sina suli e pilin mi.」 - 「sina suli mute e pilin mi a.」
- 「ala a! sina suli mute mute e pilin a!」
- 「ala a! sina pana e olin tawa mi!」
- 「ala! sina olin mute e mi a!」
- 「a! olin mi li suli la, olin sina li suli mute a!」
- 「sina olin suli e mi la, o uta e uta mi!」
- 「o kama tawa mi!」
ni la, mije olin sin li uta lon tomo sin lon poka pi kulupu sin.
jan kulupu ale li pilin pona tan ni. sona ona pi tenpo pini li sama sona ona pi tenpo ni: utala li ken wawa, taso olin li ken wawa mute.
|
736
|
kasi lili li suli
|
kasi li kama tan ma, li sin. kasi li suli mute lon poka ona la, ona li wile sama. tenpo li pana e ante.
|
[
"jan Ke Tami"
] | null |
2022-08-06
|
day
|
[
"kasi li pilin ike tawa ona sama"
] | null |
CC-BY-4.0
|
[
"https://github.com/raacz/utala/blob/main/lipu-lili/kasi-lili-li-suli.md",
"http://utala.pona.la/lipu-lili/kasi-lili-li-suli.html"
] | null | null | null | null |
kasi mute a li lon ma kasi. kasi li ken kule mute, li ken kule lili. kasi li ken suli, li ken suli mute, li ken lili kin. kasi li ken kasi pi tenpo suli, li ken kasi pi tenpo lili, li ken kasi pi suli tenpo, li ken kasi pi lili tenpo. tenpo wan la, kasi sin li kama tan ma. tenpo ni la, ona li lili mute, li wan taso. kasi lili li kama sona e poka ona, li kama sona e kasi ante lon ma ni. kasi ante li suli, li tawa sewi, li kiwen lon selo, li jo e lipu laso mute lon sewi. ni li wawa a tawa kasi sin. ona li pilin e ni: "kasi poka ale li suli mute. mi o kama suli sama kasi ni ale."
tenpo suno mute li kama, li pini. pona la, kasi lili li kama suli lili. taso awen la, suli pi kasi ante li mute wawa, li anpa mute e suli pi kasi lili. ni li ike ala tawa kasi pi suli lili. ona li sona e nasin kasi. "kasi ante li suli la, suli ni li wile e tenpo mute. mi lon tenpo lili taso. ona ale li suli la, mi o sama ona. ni la mi awen tenpo."
tenpo li tawa la, sewi li kama nasa. kule sewi li kama weka. telo li kama tan sewi, li kama lon ma lon kasi ale. telo li tawa lon selo kasi, li tawa anpa ma la, noka kasi li kama moku e telo. telo li pini la, kule li sin lon sewi. suno a li suno e ma e kasi, li wawa e lipu. ni ale la, kasi poka li kama wawa, li suli e lipu laso ona. taso kasi lili li sama ala. telo li pona e ona. taso ona li kama ala suli mute. lipu ala li lon sewi ona. ni li nasa tawa kasi ni. "suno li wawa e kasi ante. kasi ante ale li wawa la, suno o wawa e mi kin. tan seme la, ni ala li kama?"
tenpo li awen tawa. kasi li kama ala suli sewi, li kama ala sama kasi poka. kasi lili li awen. taso ona li ante lili taso. ona li kama pilin ike li kama pilin anpa a. "mi ken ala kama suli tan seme? mi ken ala kama sama kasi ante tan seme? kasi ante li suli. mi lili. ni la mi kasi ike, anu seme? mi wan taso. pona ala li kama tawa mi."
taso tenpo ni la toki li kama tawa kasi: "toki, kasi o." sin ni li sin nasa a tawa kasi. ona li sona ala e mama pi toki ni. "a. toki. a. sina seme?" toki li kama sin: "mi kasi pi suli sewi. mi kasi pi suli tenpo. mi lon poka sina." a! ni li kasi wawa suli! "kasi suli o! mi kasi lili. sina kasi suli. mi sama ala sina a. mi kasi ala kasi ike?" toki sin pi kasi ante li kama: "ala a. sina kasi pona. a, sona mi la, sina kin li kasi suli." ni li pona lili e pilin kasi. taso namako ike li awen lon pilin ona. "sina pona e pilin mi. taso mi suli tawa sina la sijelo mi li lili tawa sijelo suli sina. mi sama ala sina. sina o! sina kasi suli a! mi wan taso. pona ala li ken lon mi."
toki kama li toki pi pilin musi: "kasi sin o, sina kama ken toki tawa mi kepeken nasin seme? sina sona ala sona e ni?" a ni li ijo sin tawa kasi pi pilin anpa. "mi sona ala. o toki e sona!" ni la kasi sona li pana e sona. "telo li kama tawa ma la mi moku e telo kepeken noka mi. sina kin li ni." - "mi sona e ni. ni li nasin pi kasi ale lon ma ni. noka mi li lon insa ma la ona li ken moku e telo tan insa ma." - "pona. a, o sona: lon la, mi en sina li sama ala. suli mi li suli sina ala. taso sina suli. tenpo suno pini mute la, sijelo li kama suli." - "ni li ken ala lon. sina tawa sewi a! mi awen lon ma anpa." - "sina sona pona a. taso sijelo sina li suli. sijelo mi li tawa sewi. sijelo sina li tawa anpa. noka sina li suli mute. noka sina li kama suli la, ona li kama lon noka mi. mi en sina li ken toki tan ni." ni li wawa pona e pilin kasi. ona kin li suli a! ona li... "mi ken toki tawa sina la, mi wan taso ala! mi en sina li tu a." - "noka sina li kama suli la, sina ken kama toki tawa kasi poka ante kin."
ni la kasi pi suli anpa en kasi mute pi suli sewi li kama kulupu pona.
|
737
|
lipu pi soweli Lulu
|
soweli Lulu li soweli pona li olin mute. taso soweli ale li olin ala olin e ona?
|
[
"jan Non"
] | null |
2022-08-06
|
day
|
[
"moku li lon"
] | null | null |
[
"https://github.com/raacz/utala/blob/main/lipu-lili/lipu-pi-soweli-lulu.md",
"http://utala.pona.la/lipu-lili/lipu-pi-soweli-lulu.html"
] | null | null | null | null |
tenpo pini la soweli lili Lulu li lon.
ona li pilin pona a li pilin wawa a!
lukin ona la soweli ale li pilin pona kin.
kin la jan ale li pona tawa soweli Lulu.
pilin sina la ni li ken ala, anu seme?
ni li lon.
soweli Lulu li jo e olin mute mute a.
ona li olin e ale.
tenpo suno wan la soweli lili Lulu li wile e kili.
ni la ona li tawa ma kasi.
ma kasi li ma pi soweli mute.
nasin la soweli Lulu li lukin e soweli mute.
soweli wawa li lukin e soweli Lulu li toki e ni: "soweli Lulu o,
suno pona! sina pilin seme?"
soweli Lulu li toki: "mi pilin pona! suno ni la sina lukin wawa mute!"
soweli wawa li pana e sinpin pona. :)
soweli suli li lukin e soweli Lulu li toki e ni: "soweli Lulu o, sina tawa ma kasi tan seme?"
soweli Lulu li toki: "mi wile e kili! tenpo suno sina o pona!"
soweli suli li pana e sinpin pona. :)
waso pi pona lukin li lukin e soweli Lulu li toki e ni: "soweli Lulu o, sina pona ala pona?"
soweli Lulu li toki: "mi pona a! sina pona mute lukin!"
waso li pana e sinpin pona. :)
soweli walo li lukin e soweli Lulu li toki ala.
soweli Lulu li toki: "soweli walo o, sina pilin ala pilin pona?"
soweli walo li toki ala li tawa.
soweli Lulu li sona ala e pilin ni.
tenpo ale la soweli ale li toki tawa soweli Lulu.
taso, pilin ike lili ni li wawa ala tawa soweli Lulu.
soweli Lulu li pilin e ni: ken la soweli walo li pilin ike lon sijelo
ona. anu la kute ona li pona ala.
soweli Lulu li awen tawa li kama lon poka kasi kili.
kasi kili li suli, li sin ala.
tenpo suli mute la kasi kili li awen lon ma ni.
taso ike la, kasi kili li tawa anpa.
ni li tenpo ike a!
soweli Lulu li lon anpa ona!
pona la sijelo pi soweli Lulu li pakala ala li pona.
taso, kasi la soweli Lulu ken ala tawa.
ni li ike, soweli Lulu li ken ala weka.
soweli Lulu li awen. ken la jan li kama li tawa sewi e kasi.
tenpo lili la soweli mute li kama! soweli suli en soweli wawa en waso pi pona lukin li kama. kulupu li tawa sewi e kasi kili li pona e soweli Lulu. soweli Lulu li toki e ni: "sina pona a! sina ale li lon ala la mi ken ala tawa lon tenpo ale."
kulupu li toki e ni: "mi mute li ken pona e sina la mi mute li kama! sina jan pona mi!"
soweli Lulu li toki: "seme la sina ale li sona e ni: mi lon anpa kasi, li wile e sina?"
kulupu li toki: "soweli walo li lukin e sina, li tawa mi mute, li toki."
"soweli walo la sina pilin pona. ona li lon ala la mi mute li sona ala li kama ala."
soweli Lulu li tawa tomo pi soweli walo li pana e kili tawa ona.
soweli Lulu li toki e ni: "sina pona a."
soweli walo: "mi ike ala tawa sina, anu seme?"
soweli Lulu: "sina pona tawa mi! sina la mi pilin pona!"
soweli walo: "taso, tenpo pini la mi toki ala tawa sina."
soweli Lulu: "tan seme?"
soweli walo: "ken toki mi li ike, mi ken ala toki wawa."
soweli Lulu li kama sona e ni. ona tu li moku e kili li pilin pona.
jan pi toki mute ala li lon.
ken la ona li ken ala toki pona.
ona li ike ala. sina ike ala tawa ona.
|
738
|
lipu pi jan Kosi
|
jan sin li kama lon kulupu pi toki pona. o lukin e lipu tenpo ona kepeken sitelen pona!
|
[
"jan Temili"
] | null |
2022-08-06
|
day
|
[
"jan li weka e sona mute",
"moku li lon"
] | null | null |
[
"https://github.com/raacz/utala/blob/main/lipu-lili/lipu-pi-jan-kosi.md",
"http://utala.pona.la/lipu-lili/lipu-pi-jan-kosi.html"
] | null |
Originally available in sitelen pona and sitelen Lasina. Best viewed in sitelen pona. Only sitelen Lasina provided below.
| null | null |
toki
mi jan Kosi. mi jan sin lon kulupu Kime. mi kama tan ma ante a
la mi sitelen lon mi lon lipu ni.
tenpo weka la mi kama lon ma suli kasi. mi sona ala e tan mi e ma ni e ni: jan li lon ala lon ma ni.
mi tawa lon ma kasi li alasa e kili moku lili li alasa lukin e jan li lukin ala.
mi toki wawa tawa jan ante kepeken toki mama mi. mi toki e nimi 'e' kepeken kalama suli.
jan li kute e mi a. jan Teto li kama li pana e moku tawa mi.
jan Teto la mi ante mute tawa lukin ona la mi tan ma ante. mi tu li alasa toki lon ni li ken ala tan ni: toki mi tu li ante. ona li toki kepeken toki pona. mi toki kepeken toki mama mi li kute ala e toki pona.
mi kute la mi kama sona e nimi pi mute ala. mi kama sona e nimi 'toki' e nimi 'mi' e nimi 'sina' e nimi ante kin.
jan Teto li tawa e mi tawa ma pi kulupu Kime. ma ni la jan li lukin e mi li kute e toki mi li sona ala e ni: mi o tawa seme?
ni la ona li pana e moku tawa mi li tawa e mi tawa tomo lape.
ni la mi awen lon ma pi kulupu ni a. jan Teto li pana sona e toki pona tawa mi e nasin pi lon ona. mi kama sona e jan ante kin.
jan Teto li ni lukin : linja lawa ona li loje li lili. sinpin lawa ona li pilin pona. len ona li laso sama kasi.
jan Teto li jan musi tawa jan lili. ona li lukin e jan lili li awen e ona li musi e ona li pana e moku tawa ona li ante li ante a a.
ona li pali mute li jan pona a. ona en jan lili mute li toki pona uta tawa mi la mi kama sona lili e toki pona.
jan Lipilu li pana sona e nasin pi sitelen pona tawa mi. ona li jan pi tomo lipu li sona mute a.
jan Lipilu li ni lukin : linja lawa ona li suli li pimeja. luka ona li suli a. sinpin lawa ona li awen lukin. len ona li laso sama sewi pimeja.
jan Lipilu li lukin e lipu mute li sitelen kin e lipu. ona li pana sona e nasin lukin pi sitelen pona e nasin sitelen pi sitelen pona. ona li pana sona kin e toki pona tawa mi. ona li sitelen li toki la mi kama sona pona.
jan Nase li jan pi sitelen kiwen ona li sitelen e sitelen suwi lon sinpin kiwen. mi kama sona e sitelen suwi tan ona.
jan Nase li ni lukin : linja lawa ona li walo. sinpin lawa ona li musi lukin. len ona li loje.
jan Nase li sitelen lon kiwen kepeken ilo mute. sitelen suwi li wile e pali mute e lukin pona e luk apona. kiwen li wile ala kama sitelen la jan o kepeken ilo tawa kiwen.
jan Nase li sitelen li toki la mi kama sona kin.
tenpo lon la mi ken toki kepeken toki pona taso la mi pilin e ni: ken mi pi toki pona li selo. jan ante li toki wawa kepeken toki pona tawa ona ante la mi kute ala e ale. mi o pona e sona mi pi toki pona.
mi sona ala e ni: mi ken ala ken tawa ma mama mi. ken ala la ni li pona tawa mi. kulupu Kime li pona.
lipu kama li kepeken toki mama mi. sina wile kama sona e toki ona la o toki tawa mi.
lipu pi toki mama mi
Noone's gonna read the english bit so here goes.
It's been two years exactly since I've found myself in this strange place. To be quite honest, I don't even want to go home at this point, I like it here. The locals are nice and understanding, and the language is surprisingly easy to pick up. I was making steady progress the whole way through my learning, and still am.
From this point on I'm gonna stop keeping such precise count of my days here. Locals don't do that apart from distinguishing between seasons, so it only seems right. I doubt I’ll ever use English like this again. Just in case you can read this, know this: you’re in good hands.
pini
|
Subsets and Splits
No community queries yet
The top public SQL queries from the community will appear here once available.